
Pròleg 

David Graeber 


Poques de les grans lluites dels pobles del món han sigut tan 
desconegudes, i segurament per això ha tingut tan poca acollida 
a Amèrica Llatina, com és la lluita del poble kurd. No és aquest el 
lloc ni el moment per analitzar les raons per les quals aquesta ges¬ 
ta revolucionària de gairebé quaranta anys no s’ha difós al nostre 
continent, tot i l’extensa història de lluites guerrilleres que han 
marcat els nostres països des dels mateixos inicis de la seva vida 
independent i que ens haurien, necessàriament, d’interessar per 
conèixer processos semblants com els que s’estan desenvolupant 
al Kurdistan. El més urgent i important és començar a conèixer-la 
i interioritzar el seu desenvolupament i extensió. Calibrar la seva 
importància per als pobles del món i les novetats que aporta a la 
teoria i a la pràctica de les revolucions del nostre temps. 

El poble kurd està sotmès a l’opressió colonial, nacional i es¬ 
tatal de quatre estats-nació: Turquia, Iran, Iraq i Síria * 1 . Aquests, 
al mateix temps, tenen conflictes mutus d’interessos i una llarga 
història plena de guerres i massacres de tota mena. A això s’han 
d’agregar les matances perpetrades per les accions dels Estats 
Units i els seus aliats imperialistes europeus -ja sigui per mitjà de 
les seves pròpies forces armades o per mitjà de l’OTAN- a l’Ori¬ 
ent Mitjà, la regió més inestable del món i de la qual el Kurdistan 

1. Opressió exemplificada en la prohibició del dret a l’alfabetització 

i educació en llengua kurda (Igual que a l’Espana de Francisco Franco es 
va fer amb vascos i catalans), o a l’existencia de mitjans de comunicació 
propis. Encara que l’opressió i repressió als kurds a Síria fos molt menor 
que en altres Estats, fins i tot allà el 20% dels kurds no tenien accés a un 
document d’identitat 

n’és el veritable cor. Aquest seguit d’agressions han oprimit el 
poble kurd però, al mateix temps, l’han impulsat a muntar una 
magnifica i reeixida resistència. Que ara es comenci amb l’edi¬ 
ció dels llibres de l’obra d’Abdullah Òcalan en llengua castellana 
serà de gran ajut per familiaritzar els llatinoamericans amb el 
fecund patrimoni teòric i discursiu, pràctic i crític, militant i in¬ 
tel·lectual del principal líder històric del Partit dels Treballadors 
del Kurdistan, PKK. 

El llibre que ara estem prologant permetrà també connectar 
als lectors a la tradició socialista i antiimperialista, feminista i 
antiestatal, comunitària i ecologista, d’un poble que lluita per de¬ 
fendre un ideal i que, per això mateix, afronta l’opressió, l’explo¬ 
tació i el genocidi dels estats que l’han sotmès a aquesta condició. 
El poble kurd lluita sense desànim per preservar la seva existència 
i els seus modes de vida, que enfonsen les seves arrels en la revo¬ 
lució neolítica i en els orígens mateixos de la història de la civilit¬ 
zació occidental; arrels que es despleguen a les faldilles i valls dels 
monts Taurus i Zagros, a la Mesopotamia dels rius Tigris i Eufra¬ 
tes, banyant l’Anatòlia i l’Orient Mitjà, i que van donar peu als 
notables desenvolupaments socials que hi van tenir lloc. Aquest 
primer llibre, dels cinc que integren el Manifest per a una Civi¬ 
lització Democràtica, com cada un dels seus exemplars, es pot 
llegir individualment. Es tracta d’una obra amb una lògica in¬ 
terna que articula les connexions i complexitats de tota la trama 
social, política, cultural i religiosa del Kurdistan. L’autor dedica 
no poques pàgines a establir un mètode d’investigació i coneixe¬ 
ment, criticant des d’un marxisme viu, l’esquematisme del “mar- 
xisme-leninisme” de factura soviètica i a diversos corrents ideo¬ 
lògics, polítics i filosòfics, tot obrint el debat sobre qüestions de 
metodologia abans d’internar-se en l’examen de les temàtiques 
substantives del llibre. Posteriorment amplia, amb un estil àgil i 
col·loquial, antiacadèmic, el tractament de les qüestions socials, 
antropològiques i històriques del sorgiment de la civilització, les 
ciutats i temples, religions i llengües, el patriarcat i la societat, en 
tot allò que es coneix com el Creixent Fèrtil. 


Preàmbul 

A hores d’ara el lector o la lectora sabrà que té a les seves mans 
un llibre molt especial. No només per la temàtica que aborda i 
la novetat de l’òptica emprada, sinó a causa de la difícil condició 
en la qual Òcalan desenvolupa la seva investigació i escriu les 
seves obres. Condemnat a cadena perpètua pel règim autoritari 
de l’estat turc, pateix un complet aïllament sense accés a cap de 
les fonts a les quals qualsevol que estigués en llibertat hagués po¬ 
gut consultar per ampliar la fonamentació dels seus arguments. 
Se’ns fa inevitable establir paral·lelismes amb Antonio Gramsci, 
qui també va escriure les seves majors contribucions mentre so¬ 
brevivia com podia a les masmorres del feixisme italià. No crec 
equivocar-me si afirmo que les condicions del líder kurd són en¬ 
cara pitjors que les que va haver d’afrontar l’eminent fundador 
del Partit Comunista Italià. 

Mentre Òcalan compleix una injusta, il·legítima i il·legal 
condemna, les autoritats turques continuen sense pausa la seva 
massacre contra el poble kurd, del qual el nostre autor n’és l’ex¬ 
ponent més gran i indiscutible líder. No obstant el seu empreso¬ 
nament, amb els seus escrits compleix àmpliament amb la tasca 
més important dels grans líders revolucionaris: formar les noves 
camades i generacions de revolucionaris i revolucionaries. “Les 
defenses” d’Òcalan, tal com ell i la guerrilla kurda anomenen els 
seus llibres, són el material bàsic de formació i debat a les aca¬ 
dèmies i cursos que el Moviment d’Alliberació Kurd organitza 
les ciutats assetjades al sud-est de Turquia; a les cases dels col- 
laboradors en la clandestinitat d’iran; a les acadèmies dels tres 
Cantons: Afrín, Kobanè i Cizirè, al nord de Síria, on es debaten 
i practiquen les tesis del Confederalisme Democràtic enmig de 
la revolució de Rojava; o a les mítiques muntanyes del Kandil, 
al nord de l’Iraq, on la guerrilla compta amb el seu bastió més 
nombrós i simbòlic. 

Aquest llibre porta un missatge d’esperança per a les noves 
generacions de joves militants dels moviments socials i polítics 
de la Nostra Amèrica. Arriba en un bon moment, quan l’impuls 
recolonitzador dels Estats Units es llança amb força sobre tota 
la regió. Per mitjà de les seves pàgines els nostres militants po- 

dran mirar-se al mirall de l’Orient Mitjà amb els seus batallons 
de valentes dones que planten cara als mercenaris de l’imperi 
mal dissimulat sota el vel de l’Islam; amb joves que lluiten sense 
descans als Estats i tirans que els oprimeixen sota el falç vel de la 
democràcia, molt especialment a les viles kurdes del sud-est de 
l’actual Turquia; amb la seva història de resistències i genocidis, 
tan semblant a la que van patir els nostres pobles ancestrals. La 
seva proposta d’una confederació democràtica per a la regió re¬ 
corda a la pàtria gran somiada per Simó Bolívar, i el bon viure 
andí s’assembla a la proposta d’una “vida lliure” que explicita 
Òcalan en el seu llibre. 

Dins l’actual conjuntura internacional, l’exemplar resistència 
del poble kurd, mentre aconsegueix evitar la consumació d’un 
genocidi tant material com cultural, es perfila com una avant¬ 
guarda per orientar tant als pobles de la regió com als de tot el 
món en la seva lluita contra qualsevol forma d’opressió i explota¬ 
ció, a favor d’una vida lliure i comunitària, ecològica i socialista, 
i que tingui en el centre de la vida a la dona. Per això mateix no és 
gens estrany que diferents actors i agrupaments de les més diver¬ 
ses latituds hagin tingut una resposta solidaria enfront aquesta 
heroica gesta. 

I això ha estat així tant des de moviments de nacions oprimi¬ 
des, passant per col·lectius anarquistes, grups que lluiten per la 
diversitat sexual i moviments feministes, fins a les tradicionals 
esquerres comunistes, trotskistes i maoistes. Des dels moviments 
socials identitaris, fins als amplis fronts polítics que cerquen de¬ 
mocratitzar la política de diferents Estats. Enmig de l’avortada 
‘primavera àrab’ (a la que, desafortunadament, va seguir el fred 
hivern jihadista), els horrors de la guerra a Síria, els crims de 
l’Estat Islàmic i del Gobern turc a l’Iraq i els bombardejos que els 
van succeir; la revolució a Rojava, al nord de Síria, s’alça com un 
far de llum potent on conviuen els diversos pobles àrabs, kurds, 
armenis, turcmans, assiris, txetxens, circassians... així com mu¬ 
sulmans, cristians, jueus i membres provinents de tot tipus de 
confessions. 


Preàmbul 

A Rojava broten les llavors de noves formes d’organització 
social i resistència que permeten al poble, sota l’exemple de les 
milícies kurdes i les seves organitzacions socials, posar per sobre 
de qualsevol altra qüestió la resistència davant dels opressors i la 
convivència social i cultural. Aquesta innovació radical en ma¬ 
tèria d’organització política que sorgeix de la pràctica emanci- 
patòria del poble kurd impugna, només amb la seva existència, 
les formes tradicionals d’organització estatal que per mitjà dels 
fets buiden la democràcia de tot sentit, tal com veiem aquests 
dies a Europa i a alguns països de la Nostra Amèrica. Aquesta 
notable invenció kurda del Confederalisme Democràtic erigeix 
un poder, una forma d’organització política que, tot i trobar-se 
en fase experimental, ja fa possible que la societat pugui resoldre 
els entrebancs de la seva vida política sense jerarquies ni rols clas¬ 
sistes, totalitaris, autoritaris i patriarcals. Per això la seva lectura 
serà altament beneficiosa per als qui, en aquesta part del món, 
lluitem per construir un món millor, postcapitalista i profunda¬ 
ment democràtic. 

Pròleg a l’edició argentina 


Poques de les grans lluites dels pobles del món han sigut tan 
desconegudes, i segurament per això ha tingut tan poca acollida 
a Amèrica Llatina, com és la lluita del poble kurd. No és aquest 
el lloc ni el moment per a analitzar les raons per les quals aquesta 
gesta revolucionària de gairebé quaranta anys no s’ha difós al 
nostre continent, tot i l’extensa història de lluites guerrilleres que 
han marcat els nostres països des dels mateixos inicis de la seva 
vida independent i que ens haurien, necessàriament, d’interessar 
per conèixer processos semblants com els que s’estan desenvo¬ 
lupant al Kurdistan. El més urgent i important és començar a 
conèixer-la i interioritzar el seu desenvolupament i extensió. Ca¬ 
librar la seva importància per als pobles del món i les novetats 
que aporta a la teoria i a la pràctica de les revolucions del nostre 
temps. 

El poble kurd està sotmès a l’opressió colonial, nacional i es¬ 
tatal de quatre estats-nació: Turquia, Iran, Iraq i Síria * 1 . Aquests, 
al mateix temps, tenen conflictes d’interessos entre ells i una llar¬ 
ga història plena de guerres i massacres de tota mena. A això s’hi 
han d’afegir les matances perpetrades per les accions dels Estats 
Units i els seus aliats imperialistes europeus -ja sigui per mitjà de 

1. Opressió exemplificada en la prohibició del dret a l’alfabetització 

i educació en llengua kurda (Igual que a l’Espana de Francisco Franco es 
va fer amb vascos i catalans), o a l’existencia de mitjans de comunicació 
propis. Encara que l’opressió i repressió als kurds a Síria fos molt menor 
que en altres Estats, fins i tot allà el 20% dels kurds no tenien accés a un 
document d’identitat 

les seves pròpies forces armades o per mitjà de l’OTAN- a l’Ori- 
ent Mitjà, la regió més inestable del món i de la qual el Kurdistan 
n’és el veritable cor. Aquest seguit d’agressions han oprimit el 
poble kurd però, al mateix temps, l’han impulsat a muntar una 
magnífica i reeixida resistència. Que ara es comenci amb l’edi¬ 
ció dels llibres de l’obra d’Abdullah Òcalan en llengua castellana 
serà de gran ajut per familiaritzar els llatinoamericans amb el 
fecund patrimoni teòric i discursiu, pràctic i crític, militant i in¬ 
tel·lectual del principal líder històric del Partit dels Treballadors 
del Kurdistan, PKK. 

El llibre que ara estem prologant permetrà també connectar 
als lectors a la tradició socialista i antiimperialista, feminista i 
antiestatal, comunitària i ecologista, d’un poble que lluita per 
defensar un ideal i que, per això mateix, afronta l’opressió, l’ex¬ 
plotació i el genocidi dels estats que l’han sotmès a aquesta con¬ 
dició. El poble kurd lluita sense desànim per preservar la seva 
existència i els seus modes de vida, que enfonsen les seves arrels 
en la revolució neolítica i en els orígens mateixos de la història 
de la civilització occidental; arrels que es despleguen a les faldes 
i valls dels monts Taurus i Zagros, a la Mesopotàmia dels rius 
Tigris i Eufrates, banyant l’Anatòlia i l’Orient Mitjà, i que van 
donar peu als notables desenvolupaments socials que hi van tenir 
lloc. Aquest primer llibre, dels cinc que integren el Manifest per 
a una Civilització Democràtica , com cada un dels seus exemplars, 
es pot llegir individualment. Es tracta d’una obra amb una lògica 
interna que articula les connexions i complexitats de tota la tra¬ 
ma social, política, cultural i religiosa del Kurdistan. L’autor de¬ 
dica no poques pàgines a establir un mètode d’investigació i co¬ 
neixement, criticant, des d’un marxisme viu, l’esquematisme del 
“marxisme-leninisme” de factura soviètica i a diversos corrents 
ideològics, polítics i filosòfics, tot obrint el debat sobre qüestions 
de metodologia abans d’internar-se en l’examen de les temàti¬ 
ques substantives del llibre. Posteriorment amplia, amb un estil 
àgil i col·loquial, antiacadèmic, el tractament de les qüestions 
socials, antropològiques i històriques del sorgiment de la civilit- 

zació, les ciutats i temples, religions i llengües, el patriarcat i la 
societat, en tot allò que es coneix com el Creixent Fèrtil. 

A hores d’ara el lector o lectora sabrà que té a les seves mans 
un llibre molt especial. No només per la temàtica que aborda i 
la novetat de l’òptica emprada, sinó a causa de la difícil condició 
en la qual Òcalan desenvolupa la seva investigació i escriu les 
seves obres. Condemnat a cadena perpètua pel règim autoritari 
de l’estat turc, pateix un complet aïllament sense accés a cap de 
les fonts a les que qualsevol que estigués en llibertat hagués po¬ 
gut consultar per ampliar la fonamentació dels seus arguments. 
Se’ns fa inevitable establir paral·lelismes amb Antonio Gramsci, 
qui també va escriure les seves majors contribucions mentre so¬ 
brevivia com podia a les masmorres del feixisme italià. No crec 
equivocar-me si afirmo que les condicions del líder kurd són en¬ 
cara pitjors que les que va haver d’afrontar l’eminent fundador 
del Partit Comunista Italià. 

Mentre Òcalan compleix una injusta, il·legítima i il·legal 
condemna, les autoritats turques continuen sense pausa la seva 
massacre contra el poble kurd, del qual el nostre autor n’és l’ex¬ 
ponent més gran i indiscutible líder. No obstant el seu empreso¬ 
nament, amb els seus escrits compleix àmpliament amb la tasca 
més important dels grans líders revolucionaris: formar les noves 
camades i generacions de revolucionaris i revolucionàries. “Les 
defenses” d’Òcalan, tal com ell i la guerrilla kurda anomenen els 
seus llibres, són el material bàsic de formació i debat a les acadè¬ 
mies i cursos que el Moviment d’Alliberació Kurd organitza a 
les ciutats assetjades al sud-est de Turquia; a les cases dels col·la¬ 
boradors en la clandestinitat d’iran; a les acadèmies dels tres 
Cantons: Afrin, Kobanè i Cizirè, al nord de Síria, on es debaten 
i practiquen les tesis del Confederalisme Democràtic enmig de 
la revolució de Rojava; o a les mítiques muntanyes del Kandil, 
al nord de l’Iraq, on la guerrilla compta amb el seu bastió més 
nombrós i simbòlic. 

Aquest llibre porta un missatge d’esperança per a les noves 
generacions de joves militants dels moviments socials i polítics 
de la Nostra Amèrica. Arriba en un bon moment, quan l’impuls 

recolonitzador dels Estats Units es llança amb força sobre tota 
la regió. Per mitjà de les seves pàgines els nostres militants po¬ 
dran mirar-se al mirall de l’Orient Mitjà amb els seus batallons 
de valentes dones que planten cara als mercenaris de l’imperi 
mal dissimulat sota el vel de l’Islam; amb joves que lluiten sense 
descans contra els Estats i tirans que els oprimeixen sota el fals vel 
de la democràcia, molt especialment a les viles kurdes del sud-est 
de l’actual Turquia; amb la seva història de resistències i genoci¬ 
dis, tan semblant a la que van patir els nostres pobles ancestrals. 
La seva proposta d’una confederació democràtica per a la regió 
recorda a la pàtria gran somiada per Simó Bolívar, i el bon viure 
andí s’assembla a la proposta d’una “vida lliure” que explicita 
Òcalan en el seu llibre. 

Dins l’actual conjuntura internacional, l’exemplar resistència 
del poble kurd, mentre aconsegueix evitar la consumació d’un 
genocidi tant material com cultural, es perfila com una avant¬ 
guarda per orientar tant als pobles de la regió com als de tot el 
món en la seva lluita contra qualsevol forma d’opressió i explota¬ 
ció, a favor d’una vida lliure i comunitària, ecològica i socialista, 
i que tingui en el centre de la vida a la dona. Per això mateix no és 
gens estrany que diferents actors i agrupaments de les més diver¬ 
ses latituds hagin tingut una resposta solidària enfront aquesta 
heroica gesta. 

I això ha estat així tant des de moviments de nacions oprimi¬ 
des, passant per col·lectius anarquistes, grups que lluiten per la 
diversitat sexual i moviments feministes, fins a les tradicionals 
esquerres comunistes, trotskistes i maoistes. Des dels moviments 
socials identitaris fins als amplis fronts polítics que cerquen de¬ 
mocratitzar la política de diferents Estats. Enmig de l’avortada 
“primavera àrab” (a la que, desafortunadament, va seguir el fred 
hivern jihadista), els horrors de la guerra a Síria, els crims de 
l’Estat Islàmic i del Gobern turc a l’Iraq i els bombardejos que els 
van succeir; la revolució a Rojava, al nord de Síria, s’alça com un 
far de llum potent on conviuen els diversos pobles àrabs, kurds, 
armenis, turcmans, assiris, txetxens, circassians... així com mu- 

sulmans, cristians, jueus i membres provinents de tot tipus de 
confessions. 

A Rojava broten les llavors de noves formes d’organització 
social i resistència que permeten al poble, sota l’exemple de les 
milícies kurdes i les seves organitzacions socials, posar per sobre 
de qualsevol altra qüestió la resistència davant dels opressors i la 
convivència social i cultural. Aquesta innovació radical en ma¬ 
tèria d’organització política que sorgeix de la pràctica emanci¬ 
padora del poble kurd impugna, només amb la seva existència, 
les formes tradicionals d’organització estatal que per mitjà dels 
fets buiden la democràcia de tot sentit, tal com veiem aquests 
dies a Europa i a alguns països de la Nostra Amèrica. Aquesta 
notable invenció kurda del Confederalisme Democràtic erigeix 
un poder, una forma d’organització política que, tot i trobar-se 
en fase experimental, ja fa possible que la societat pugui resoldre 
els entrebancs de la seva vida política sense jerarquies ni rols clas¬ 
sistes, totalitaris, autoritaris o patriarcals. Per això la seva lectura 
serà altament beneficiosa per als qui, en aquesta part del món, 
lluitem per construir un món millor, postcapitalista i profunda¬ 
ment democràtic. 


Atilio A. Boron 
Buenos Aires, 1 d’Abril de 2016 

Nota de l’equip de traducció 
de l’edició en castellà 


Donem la benvinguda als lectors i lectores d’aquest llibre di¬ 
ent-los que per a nosaltres és una gran alegria posar a disposició 
del públic en llengua castellana el primer llibre d’allò que el pro¬ 
pi autor defineix com el seu treball més important. 

El llibre que teniu a les mans fou escrit aproximadament l’any 
2008 i publicat en llengua turca el 2009, i forma part del Manifest 
per una Civilització Democràtica , juntament amb quatre volums 
més que es publicaran posteriorment. Aquests manuscrits van 
ser elaborats per Abdullah Òcalan a la presó, a l’Illa d’Imrali, 
Turquia, on des que fou segrestat il·legalment el 15 de febrer de 
1999 compleix una cadena perpètua imposada per l’Estat turc, 
amb la complicitat de les potències mundials. Òcalan acostuma 
a anomenar “defenses” als seus escrits des de la presó, i en par¬ 
ticular aquesta obra va ser enviada al Tribunal d’Apel·lació del 
Tribunal Europeu de Drets Humans, després que es rebutgés la 
demanda d’Òcalan de repetir el judici realitzat a Turquia, argu¬ 
mentant que no s’havien presentat ni respectat les més mínimes 
condicions per un juidici just. 

Per nosaltres, aquesta publicació significa un pas més en el 
trencament de la rígida censura que pesa sobre Abdullah Òca¬ 
lan, el PKK, el Moviment per la Llibertat del Kurdistan, la lluita 
del poble kurd i l’existència mateixa del Kurdistan. Com sempre 
succeeix, els fets van poder més que les paraules, i mentre es re¬ 
alitzava aquesta traducció, les dones i homes de tot Kurdistan 

resistiren heroicament a la ciutat de Kobane, vencent les bandes 
feixistes i mercenàries de l’autoproclamat Estat Islàmic. Aquesta 
gesta heroica va acabar per trencar la copa de vidre de la censura 
de les grans potències sobre el poble kurd, i a partir de 2014 els 
kurds cada cop es troben menys sols, perquè a poc a poc la soli¬ 
daritat dels pobles, organitzacions i persones del món comença 
a fer-se sentir. I és comprensible que aquell camí fos lent, doncs 
encara que les religions monoteistes predominants, sorgides del 
si de l’Orient Mitjà, parlessin de la geografia dels rius Tigris i 
Eufrates i de la muntanya Ararat, les comunitats que viuen en 
aquelles regions no han tingut un nom clar i real per gran part 
de la humanitat, i quedaven perdudes en les boirines de les seves 
serralades i de la història. Iraq, Síria, Turquia i Iran són els noms 
dels Estats que es van imposar sobre aquelles geografies, i no era 
molt més el que ens deien els mapes, com si amb la fundació 
d’Estats-nació dins els estrictes motlles del model europeu es po¬ 
guessin fundar nacions ideals i eliminar-se les nacions indesitja- 
des. Com si sobre unes cultures mil·lenàries es poguessin traçar 
fronteres que no fossin més que problemes i patiments a l’encalç 
dels interessos d’un grapat d’oportunistes i de les grans potències 
del món. 

Avui en dia el Moviment per la Llibertat del Kurdistan s’en¬ 
fronta a grans desafiaments en una situació que Òcalan anomena 
“Tercera Guerra Mundial”, en el marc de la qual tornen a estar a 
l’ordre del dia les matances i genocidis, les deportacions i movi¬ 
ments migratoris de refugiats, la fam, l’aniquilació i l’assimilació. 
Però les guerres modernes ja no són els clàssics enfrontaments 
militars entre poderosos. Estats i explotadors. En aquesta guerra 
de tants contrincants el Moviment per la Llibertat del Kurdistan 
ve a expressar dues veritats que són esperançadores. La primera 
es refereix al principi que els pobles han d’unir-se, i a partir de 
les seves pròpies propostes construir el seu propi sistema social 
alternatiu pel funcionament de la societat, enmig dels seus enor¬ 
mes sacrificis i resistència contra la guerra. La segona és que la 
gran majoria dels altres contendents en la guerra en darrer terme 
expressen el mateix: el poder, l’estatisme, l’opressió, l’explotació. 

el patriarcat, el capitalisme, o sigui: la font de més problemes i 
guerres. 

Quan parlem de la importància de trobar una solució per la 
qüestió kurda, ens referim al fet que assolir una solució a les enor¬ 
mes injustícies que pateix aquest poble portarà pau i prosperitat, 
llibertat i possibilitats de major justícia no només al poble kurd, 
sinó a tots els pobles del mosaic cultural de l’Orient Mitjà. 

El sentit d’aquestes traduccions és precisament poder com¬ 
partir les idees, utopies, anàlisis, històries, estratègies i formes 
de resistència entre els pobles, ja que aquesta és la millor forma 
d’encoratjar-nos, els uns als altres, en les lluites per la pau, la 
justícia, la igualtat, i per construir aquell paradigma que Òcalan 
anomena “vida lliure”. 

Sobre el mètode de traducció 

Respecte al mètode emprat en la traducció, creiem conve¬ 
nient assenyalar algunes coses. La traducció es va realitzar de for¬ 
ma directa de l’original en turc al castellà, la qual cosa no és una 
tasca senzilla per les grans distàncies gramaticals d’un idioma 
uraloaltaic com el turc a un d’indoeuropeu-llatí com el castellà, 
diferències d’estructures gramaticals que també es presenten en 
la funcionalitat, doncs els llenguatges necessàriament represen¬ 
ten diverses formes de pensament, expressió, espiritualitat, cos¬ 
movisió i tradició. 

Per aquesta raó la traducció es va realitzar a traves d’un pro¬ 
cediment establert en tres fases essencials: la primera va consistir 
en la traducció literal frase per frase, paràgraf per paràgraf, de 
tot el llibre. Després en una segona fase el treball va consistir 
en la re-redacció del llibre en un estil propi de la llengua caste¬ 
llana, però que no perdés les tonalitats particulars i expressions 
originals de l’autor. Una tercera fase es va realitzar mitjançant 
una revisió pormenoritzada i confrontació, novament frase per 
frase i paràgraf per paràgraf, de l’original en turc, de la primera 
traducció en brut, i de la re-redacció, per arribar a una tercera 

versió general, que fou la que es va corregir i editar per arribar a 
la versió que aquí presentem. 

El text es troba acompanyat per més de trenta notes al peu. 
Aquest recurs es va utilitzar per explicar algunes sigles, noms de 
ciutats, indicar autors o obres a les quals es refereix l’autor, asse¬ 
nyalar alguns aspectes històrics que l’autor suposa ja per tothom 
coneguts, o bé per explicar conceptes i terminologia utilitzada en 
la traducció, i les raons de l’elecció realitzada. Totes les notes al 
peu són de l’equip de traducció. 

Igualment hem introduït caràcters en cursiva quan ho hem 
cregut necessari en funció d’una lectura més atenta i metodolò¬ 
gica del text. Per tant val a dir que tots els destacats en cursiva cor¬ 
responen als traductors, que les cursives en negreta han estat 
utilitzades per indicar noms d’obres que Òcalan destaca, mentres 
que les negretes han estat utilitzades per reemplaçar les majús¬ 
cules amb les que l’autor destacava paraules, frases o termes dins 
l’original manuscrit. 

Agraïments 

No podem deixar d’expressar en aquestes pàgines l’agraïment 
a desenes d’amistats que han col·laborat en aquest ardu treball, 
des del suport, l’ajuda quotidiana, la comprensió, l’encoratja¬ 
ment, la revisió de les primeres versions, als qui varen opinar 
i donar el seu parer, a qui ens va ajudar a trobar un concepte o 
terme precís, als responsables d’Iniciativa Internacional Llibertat 
per Òcalan, que amb les seves traduccions a l’anglès, sense propo- 
sar-s’ho, ens van encoratjar a realitzar millor i amb més esforç la 
nostra feina. Cal que esmentem necessàriament a Lègerín, Emil- 
ce, Sabrina, Orsola, Gulístan, a ambdues Sares, Mizgin, Tatiana, 
Hèctor, Juan, Santiago, Daniel, Farúq, a Remzí, l’injector de mo¬ 
ral, a tantes i tants amics que ens van motivar amb el seu interès. 
Al guerrer poble kurd, que amb el seu exemple va inspirar la 
força necessària per seguir treballant cada dia. Als pobles ibèrics 
i llatinoamericans, que amb les seves lluites i exemples des de les 
gestes republicana i antifeixista als nous processos llatinoameri- 

cans, passant per les lluites d’independència de PAmèrica mestis¬ 
sa i les dels bascos i catalans, la revolució cubana i la dels clavells, 
el zapatisme i el despertar dels pobles originaris, inspiraren tam¬ 
bé la necessitat de posar aquestes paraules en una llengua acces¬ 
sible per aquella immensa humanitat que parla aquest idioma. I, 
per descomptat, als i les guardianes del somni, que avancen amb 
somriures anunciant primaveres, des dels calabossos fins als cims 
de les muntanyes, i que avui banyen com els seus rius, tota la re¬ 
gió, “fins que un dia en una sola greda es confonguin les llengües 
i les races”. 


Equip traductor i editorial de l’edició al castellà 

Soledad De Battista 
Martín De Battista 
Mahmut Ço/ak Zerdestí 

Breu nota a la 
traducció al català 


La traducció al català s’ha fet a partir de l’edició en castellà 
del text. S’han conservat pràcticament totes les notes al peu de 
l’equip original de traducció, només en algun cas ha calgut afegir 
o modificar algun detall, sempre especificant que la modificació 
pertany a l’ed. catalana. Cal agrair especialment la disponibilitat 
de l’equip de traducció al castellà a l’hora d’assessorar i acompa¬ 
nyar la traducció catalana del text. 


Sara Alcina 

Nota editorial de 
la present edició 


Amb l’exposat al pròleg i a la nota de l’equip de traducció 
queda quasi tot dit, però ens agradaria afegir un parell de punts 
perquè siguin tinguts en compte pel lector o lectora. 

Per una banda remarcar altra vegada les condicions en què 
està escrit el text, és a dir, en complet aïllament des de l’any 1999, 
les quals dificulten qualsevol treball d’investigació, necessari per 
a un complet rigor. El mateix autor defineix la present obra com 
“la investigació d’un aficionat”. Això no resta valor al contingut, 
però explica algun error que pugui contenir. L’empresonament 
també condiciona la forma d’escriure, ja que Òcalan ha hagut 
de fer-ho en paper i llapis, amb molt poca capacitat de revisió. A 
causa d’això en alguns capítols especialment llargs hem decidit 
afegir separacions en forma de subcapítols per facilitar la lectura. 

Per altra banda també és necessari senyalar que la cultura i 
cosmovisió del poble kurd té moltes diferències amb les d’occi¬ 
dent i per tant s’han d’analitzar les seves valoracions des d’aquest 
punt de vista, per evitar caure en judicis morals etnocèntrics. 
Això no vol dir que s’hagin d’acceptar totes les premisses de for¬ 
ma acrítica adoptant un relativisme cultural, però sí obliga a una 
profunda anàlisi en els punts que puguin semblar més controver¬ 
tits i a comparar-los amb la pràctica real del moviment. També 
cal remarcar que el llenguatge utilitzat per Òcalan moltes vega¬ 
des implica significants diferents als que entenem nosaltres en 
algunes paraules, per exemple en l’ús de la paraula “democràcia”. 

Finalment ens agradaria destacar la vitalitat teòrica del mo¬ 
viment kurd i el seu constant ús de la crítica i l’autocrítica. És 
un moviment en constant anàlisi teòric i pràctic, que no adopta 
posicions dogmàtiques i s’esforça per millorar dia a dia els seus 
plantejaments. Un exemple d’això és el seu pas de les postures 
verticals del marxisme-leninisme a l’aposta per una societat au- 
togestionària d’avui dia. Un altre exemple serien els posiciona- 
ments cap a l’homosexualitat plantejats en els inicis (per exemple 
en el llibre encara es pot percebre una mica) amb l’acostament 
actual del moviment cap als col·lectius LGTB, sent els primers 
a portar les seves reivindicacions al parlament turc. Però encara 
prima una visió estratègica sobre la qüestió i a causa de l’arre¬ 
lament del sistema patriarcal en la societat kurda, la lluita per 
l’alliberament sexual a vegades s’exclou del discurs, prioritzant la 
lluita per l’alliberament de la dona. 

Animem al lector o lectora a internar-se en aquesta lectura 
d’una forma oberta i crítica. Creiem que del contingut d’aques¬ 
tes pàgines se’n poden extreure molts aprenentatges que poden 
servir perquè els moviments revolucionaris de tot el món, i espe¬ 
cialment els occidentals, actualitzin les seves anàlisis i pràctiques, 
obrint així una possibilitat real de crear un nou món. 

Azadí Plataforma 
Descontrol Editorial 
Col·lectiu Bauma 

Qui és Abdullah Òcalan? 


Abdullah Òcalan, de família humil, va néixer el 4 d’abril de 
1949 al poble d’Amara (Òmerli, en turc), situat a la província 
d’Urfa (la famosa Edesa) a la regió kurda de Turquia. Un cop 
acabats els seus estudis primaris i secundaris, va aconseguir tre¬ 
ballar com a funcionari públic -agrimensor- a la ciutat d’Amed 
(Diyarbakir, en turc). Després es va matricular a la facultat de 
Ciències Polítiques de la Universitat d’Ankara. 

Afectat per la negació i aparent supressió de la identitat kurda 
i dels seus drets culturals per part del govern turc, i juntament 
amb les empobrides condicions socials i econòmiques després 
del cop militar de 1971, Òcalan va decidir investigar la qüestió 
kurda juntament amb un grup d’amics i companys. 

D’aquell grup sorgirien les i els delegats que el 27 de novem¬ 
bre de 1978 fundarien el Partit dels Treballadors del Kurdistan - 
PKK [Partiya Karkerèn Kurdistan], al mateix temps que enfocava 
la seva feina sobretot en els drets culturals, col·lectius i polítics 
del poble kurd, en nombrosos llibres, cursos i discursos. Òcalan 
va debatre sobre temes diversos com filosofia, religió, allibera¬ 
ment de la dona, ecologia, sociologia de l’alliberament, entre 
d’altres, desenvolupant noves idees a partir d’una base que partia 
de fusionar la corrent dels Moviments d’Alliberament Nacional, 
el marxisme-leninisme i el moviment de joves de finals dels anys 
60. Des d’un inici va sostenir una lluita per la unitat en pau i 
harmonia dels pobles de l’Orient Mitjà. 

Òcalan va abandonar Turquia el juliol de 1979 perquè “po¬ 
dia sentir el soroll de les botes” de l’imminent cop militar. Des 

de Síria i El Líban va continuar liderant les activitats polítiques 
i formant a la militància del PKK. El devastador cop militar a 
Turquia va tenir lloc el 12 de setembre de 1980, arribant-se a 
empresonar més de 600.000 persones en sis mesos i portant la 
tortura a les presons fins a nivells aleshores desconeguts. El PKK 
va preparar la resistència armada i va començar la guerra de guer¬ 
rilles al Kurdistan de Turquia el 15 d’agost de 1984. 

A inicis de 1990, veient de forma primerenca que una solució 
militar no tindria èxit, Òcalan va intentar canviar l’eix cap a una 
solució política, però els altos el foc de la guerrilla no van tenir 
la resposta esperada per part de l’Estat. El PKK havia adquirit un 
desenvolupament i suport tal entre el poble que va aconseguir 
resistir durant els anys 90 les pitjors crueltats de l’exèrcit i l’Es¬ 
tat turcs. Més de 30.000 persones van ser assassinades, la majoria 
kurdes; milers van caure víctimes dels esquadrons de la mort i 
el paramilitarisme controlats per l’Estat i la Operació Gladio de 
l’OTAN. Més de 4.000 pobles i viles van ser destruïts i arrasats i 
milions de kurds van patir el desplaçament forçós intern i l’exili. 
La tortura es va escampar i es van cometre tot tipus de violacions 
dels drets humans. 

Segrest i empresonament 

Al 1998, durant un altre alto el foc unilateral, Turquia va 
amenaçar Síria amb la guerra, per tal que deixés de donar refugi 
a Òcalan. El líder del PKK es va dirigir semi-clandestinament a 
Europa per tractar de promoure una solució política. Itàlia, on 
es va quedar durant tres mesos, va ser durament pressionada per 
Turquia i els seus aliats de l’OTAN, per la qual cosa Òcalan va 
haver d’abandonar també Italia. El rumb escollit seria la Sud-àfri- 
ca de Nelson Mandela, però mai aconseguiria arribar fins allà. 
El 15 de febrer de 1999 un comandament conjunt del MOSSAD 
israelià i la CIA nord-americana el van segrestar il·legalment a 
l’ambaixada grega a Kenya, entregant-lo al Servei d’Intel·ligència 
Turc MIT, en una acció clandestina que va combinar l’aliança 

dels serveis secrets i la cooperació dels dos governs al voltant del 
que els kurds anomenen com la “Conspiració Internacional”. 

El seu segrest va fer esclatar la indignació i va desencadenar 
protestes del poble kurd per tot el món. A Turquia es van atiar els 
ànims dels nacionalistes anti-kurds arribant gairebé a desencade¬ 
nar una guerra civil oberta, i més de 60 persones es van immolar 
treient-se la vida en protesta per la captura del seu líder. Òcalan 
fou portat a l’illa-presó d’Imrali, que havia estat evacuada especi¬ 
alment. Degut a la pressió popular i internacional, l’Estat turc va 
haver d’abolir la pena de mort i donar-li una “condemna perpe¬ 
tua agravada”, o sigui, sense possibiliat de llibertat condicional. 

Des de 1999 fins 2009 fou l’únic ocupant de la presó, visquent 
en constant aïllament, amb privació sensorial i custodiat per més 
de mil soldats. A la presó ha escrit nombrosos treballs, molts dels 
quals han sigut traduïts al kurd, farsi, àrab, alemany, anglès, fran¬ 
cès, flamenc, italià, rus, espanyol i portuguès, entre d’altres. En¬ 
tre les seves obres principals destaquen les seves primeres defen¬ 
ses “De l’Estat Sacerdotal Sumeri a la Civilització Democràtica” 
i “En Defensa d’un Poble”, i les que ell anomena popularment 
Les meves Defenses , formalment anomenades “Manifest per una 
Civilització Democràtica”, obra vasta que inclou cinc volums, 
dels quals aquesta edició n’és el primer. 

Condicions del seu empresonament 

És difícil trobar un punt de comparació amb les condicions 
de presó que ha estat patint Abdullah Òcalan des de 1999. 

L’illa d’Imrali es troba al Mar de Màrmara, entre el Bosfor i 
els Dardanels, a la frontera entre Europa i Àsia. Imrali ha estat 
utilitzada com a presó durant molt de temps. Al 1961, Adnan 
Menderes, Primer Ministre de Turquia escollit per votació po¬ 
pular, fou executat a l’illa després d’un cop d’estat. També fou la 
presó on va ser reclòs el famós director de cinema Yilmaz Güney. 
El seu espai aeri i terrestre conserva prohibicions i restriccions 
especials, i el transport fins allà en vaixell es fa esgotador i llarg 
per a les visites. 

La presó on es troba ara retingut juntament amb altres cinc 
presoners fou construïda especialment al 2009. Totes les seves 
cel·les són d’absolut aïllament. Cada presoner té un pati separat 
per fer exercicis. Les parets són tan altes que donen al presoner la 
impressió de trobar-se al fons d’un profund pou. 

L’aïllament durant llargs períodes i el confinament solitari 
estan dissenyats per trencar psíquica i físicament als presoners, 
mitjançant el que es coneix com “tortura tova”. 

Durant els onze anys en que fou l’únic presoner a l’illa, a 
Òcalan no se li va permetre tocar ningú, fins al punt que tenia 
prohibit estrènyer-li la mà als seus advocats. No pot rebre corres¬ 
pondència, ni té accés a telèfon o televisió. 

Durant la major part del seu presidi el règim de visites estava 
limitat sols als seus germans durant 30 minuts al mes, i a consul¬ 
tes durant no més d’una hora a la setmana. Tanmateix, aquestes 
consultes eren constantment bloquejades per l’Estat i molts cop 
passen mesos interrompudes, donant com a resultat un aïllament 
més atroç. Aquest fet en particular fou fortament criticat pel Co¬ 
mitè per la Prevenció de la Tortura (CPT) del Consell Europeu. 

El règim carcel·lari de l’Illa d’Imrali és dirigit per l’arbitrarie¬ 
tat més absoluta i les consultes entre presoners i advocats són es¬ 
coltades i gravades regularment sense cap base legal per tal cosa. 

Les condicions inhumanes d’aïllament, i les crítiques del 
CPT a l’antihumà règim de la presó li han valgut el sobrenom de 
“la Guantànamo europea”. 

Protestes i campanyes 

Des de que Òcalan sortís de Siria el 9 d’octubre de 1998, in¬ 
finites protestes han tingut lloc a Kurdistan, a Turquia i a l’es¬ 
tranger contra el seu segrest, contra la pena de mort i contra el 
règim d’aïllament d’Imrali. Aquestes manifestacions també han 
tingut com a objectiu protestar per les condicions de salut d’Òca- 
lan, donar suport al seu rol polític així com protestar contra les 
campanyes d’aïllament total, tant la que va començar a mitjans 

de 2011, com la que des del 5 d’abril de 2015 ha impedit tota 
comunicació amb l’illa. 

Aquestes protestes han estat tan nombroses que és impossible 
comptar-les, però val la pena esmentar-les encara que sigui en 
una breu síntesi. 

Des de 1998 més de 100 persones a Kurdistan, en presons tur¬ 
ques i a Europa han protestat a través de la immolació. Malgrat 
que Òcalan descoratja constantment aquesta forma extrema de 
protesta, els kurds en la seva desesperació han escollit una vegada 
i una altra sacrificar-se. 

Des d’aleshores, nombrosos premis nobels de la pau, intel- 
lectuals i personalitats democràtiques han donat el seu suport a 
l’alliberament d’Abdullah Òcalan. 

Tots els 15 de febrer, aniversari del segrest d’Òcalan a Kenya, 
els kurds es manifesten a Kurdistan i a l’estranger, essent el Con¬ 
sell d’Europa a Estrasburg el punt de major concentració a Eu¬ 
ropa. 

També a Gemlik, poble enfront de l’Illa Imrali, es realitzen 
manifestacions els 9 d’octubre, en commemoració de la sortida 
d’Òcalan de Síria el 1998. Aquestes manifestacions són comuna¬ 
ment atacades per forces feixistes. 

Els 4 d’abril molts kurds van a Amara, el poble on va néixer 
Òcalan, i allà, com ho fan els i les guerrilleres a les muntanyes, 
planten arbres per celebrar el seu aniversari. 

Cal esmentar també la campanya de firmes per la llibertat 
d’Abdullah Òcalan i els presoners polítics a Turquia, que va 
aconseguir recollir més de deu milions de firmes, així com aque¬ 
lla altra que entre 2005 i 2006 va recol·lectar 3.5 milions de fir¬ 
mes de persones de tot arreu del Kurdistan que reconeixien a 
Òcalan com el seu representant polític. No cal dir que sols el 
fet de recollir firmes i organitzar la campanya va portar moltes 
persones a la presó. 

Al 2007, després d’haver trobat indicis de que Òcalan estava 
sent enverinat lentament, es va produir una onada de protestes 
a Kurdistan, Turquia i Europa, morint en enfrontaments amb 
la policia turca molts manifestants. A Estrasburg, França, 18 ac- 

tivistes van començar una vaga de fam que va culminar als 35 
dies, quan el CPT va acordar visitar Imrali per investigar l’estat 
de salut d’Òcalan. 

Les movilitzacions i vagues de fam han estat nombroses, i 
han tingut com a centre, a Europa, el Consell d’Europa, on des 
del 25 de juny de 2012 els kurds han resolt mantenir una vigília 
diària permanent fins a aconseguir la llibertat d’Òcalan. 

Els seus esforços per la pau 

Òcalan ha estat la força motora de la transformació del movi¬ 
ment d’alliberament kurd, i ha fet grans esforços per abonar una 
estratègia predominantment política i pacífica, per tal que pugui 
solucionar-se la qüestió kurda sense guerra pel mig. Des del pri¬ 
mer alto el foc unilateral de 1993 ha estat treballant per obrir 
alternatives. Al 1995 i 1998 va impulsar uns altres dos altos el foc. 
Al 1999, vencent grans dificultats, va aconseguir convèncer al seu 
moviment d’abocar-se a una solució pacífica i retirar les forces 
guerrilleres del territori turc. Aquest va ser l’alto el foc més llarg 
de la història del conflicte, aconseguint sostenir-se per cinc anys. 

Òcalan va suggerir la formació de “grups de pau” confor¬ 
mats per membres del PKK que tornarien a Turquia demostrant 
aquesta disponibilitat. Aquests grups conformats per guerrillers 
desarmats i activistes kurds varen ser detinguts tan bon punt van 
entrar a Turquia. Deu anys després, al 2009, l’experiència es re¬ 
petiria juntament amb un grup de refugiats del campament de 
Mexmür. En creuar la frontera des d’Iraq a Turquia, varen ser 
rebuts amb gran guirigall pel poble kurd que desitjava la fi de 
la guerra. No obstant, després molts del seus membres varen ser 
igualment detinguts i condemnats a presó. 

Escrits de la Presó 

Durant aquests llargs anys de presidi a Imrali, Òcalan s’ha 
consagrat a l’escriptura de nombrosos llibres, molts d’ells tradu¬ 
ïts a diversos idiomes. El primer fou el seu discurs de defensa en 

el judici de l’Illa Imrali, que el condemnaria a la pena de mort, 
allà Òcalan argumenta consistentment en contra del secessionis- 
me i a favor de l’existència pacífica dels dos pobles, sense necessi¬ 
tat de modificar les fronteres polítiques. Malgrat les inhumanes 
condicions de reclusió, ha emprat la seva energia per cercar una 
solució a la qüestió kurda. Les seves visions, arguments i estratè¬ 
gies han exercit una influència rellevant dins la política kurda en 
general a les darreres dècades. 

Al 2009, després d’una convocatòria cercant suggeriments i 
opinions que varen obrir un ampli debat a Turquia, va escriure el 
“Full de Ruta”, dins el marc del 25 aniversari de l’inici de la lluita 
armada, però les autoritats turques van confiscar el text, que va 
poder ser publicat en castellà el 2013 2 . 

Des de 2009 fins a meitats de 2011 es van portar a terme ne¬ 
gociacions secretes entre Òcalan, una delegació nombrada pel 
govern de l’Estat turc i alguns alts dirigents del PKK. Basant-se 
en el “Full de Ruta”, l’anomenat “Procés d’Oslo” va acordar tres 
protocols que contenien un pla en fases continues per a la fi del 
conflicte armat i brindar una solució a la qüestió kurda; tanma¬ 
teix, el govern turc va fer l’impossible per frustrar i paralitzar el 
pla i va llançar una onada immensa de detencions i operacions 
militars el juny de 2011. 

Des d’aleshores fins avui, Òcalan no ha tingut accés ni cap 
tipus de cita amb els seus advocats. No només està privat del dret 
a defensa, sinó que a més els seus advocats es veuen privats de 
defensar-lo. Flan rebut una amenaça rere l’altra i assetjaments 
durant llarg temps. Han patit demandes legals sota diverses acu¬ 
sacions. Els seus despatxos eren sempre violats per la policia, que 
va confiscar els arxius dels casos de la Cort Europea dels Drets 
Humans el novembre de 2011, i va empresonar 36 advocats que 
representaven Òcalan. 


2. Hoja de ruta bacia la paz en el Kurdistàn, Abdullah Òcalan, Ed. 
Txalaparta, Bilbao, Euskal Herria. 

La primavera àrab, l’hivern islàmic i l’estiu kurd 

Amb l’inici al 2011 de les mobilitzacions massives al Nord 
d’Àfrica i a Orient Mitjà va començar a reconfigurar-se novament 
la regió. És clar que els interessos de totes les potències globals 
i regionals es van posar en joc. Van voler pansir l’anomenada 
“primavera àrab” fomentant el mercenarisme i les trifulgues de 
poder, amb la qual cosa van donar impuls a fraccions com Al 
Qaeda i l’Estat Islàmic. A Síria alguns kurds no sabien encara 
de quin costat ubicar-se, i els missatges d’Òcalan des d’Imrali no 
semblaven molt salvadors, donat que cridava al poble a esperar el 
moment dels kurds, ja que la veritable lluita no era ni a favor del 
règim, ni dels suposats grups opositors. Fou aleshores que van 
sorgir les Unitats de Defensa del Poble (YPG) i les Unitats de De¬ 
fensa de les Dones (YPJ), que es van desplegar pel nord de Síria, 
alliberant els territoris kurds de les forces contendents per posar 
la població fora de perill de les crueltats de la guerra i dels grups 
de bandolers. Per primer cop les tesis del Confederalisme Demo¬ 
cràtic s’estaven posant en pràctica en un territori pràcticament 
lliure de l’Estat, degut al caos generalitzat de la guerra, i a més 
a més amb la riquesa del mosaic de cultures, ètnies i religions 
d’aquesta regió, que presentava el desafiament de construir una 
unitat pluralista i diversa. L ’estiu kurd de Rojava (Kurdistan Occi- 
dental-Nord de Síria) obre una tercera via als moviments demo¬ 
cràtics de l’anomenada primavera àrab, per a no integrar-se en els 
Estats ni a les bandes mercenàries, i ha estat aquesta idea, aquest 
esperit i aquest projecte allò que s’ha demostrat més efectiu en la 
lluita contra les bandes assassines disfressades d’islàmiques, i el 
que més garanteix pau i benestar a la població. 

La dimensió política 

El continu aïllament d’Abdullah Òcalan és una seriosa vio¬ 
lació dels drets humans. Però és més que una “simple” qüestió 
de drets humans, ja que té unes serioses implicacions polítiques 
i socials. 

Abdullah Òcalan és acceptat com a líder nacional i represen¬ 
tant polític del poble kurd per una àmplia comunitat de perso¬ 
nes. Òcalan és el polític kurd més prominent a Turquia i és im¬ 
pensable trobar un camí cap a la pau sense que ell en formi part. 
Des de 1999 cada govern de Turquia reconeix aquest fet i, encara 
que no ho admetessin públicament, van mantenir converses amb 
Abdullah Òcalan a l’Illa d’Imrali. Les converses amb el govern 
d’Erdogan van ser iniciades per Òcalan i els kurds, i avortades per 
l’Estat un cop rere un altre. 

El 5 d’abril de 2015, després d’una mica més de dos anys d’un 
alto el foc formal i un important desescalament del conflicte, es 
va arribar a signar entre el Partit per la Democràcia dels Pobles 
(HDP) i el govern, com a producte de les negociacions d’Ócalan, 
el Pacte de Dolmabahce, que entre d’altres coses plantejava una 
reforma constitucional a Turquia, el respecte a les cultures i la 
incorporació d’autonomies regionals, llibertat per l’educació en 
llengua materna, i preveia l’abandonament de la lluita armada 
del PKK a Turquia. Tan bon punt es va signar, el propi Erdogan 
va trencar l’acord. Les eleccions parlamentàries del 7 de juny van 
mostrar un EIDP enormement enfortit, i un AKP debilitat que 
no va poder formar un govern del seu sol partit. La combinació 
d’aquesta situació amb la guerra a Síria, i la no tolerància d’Er¬ 
dogan respecte a que els kurds a Síria derrotessin l’Estat Islàmic 
a Kobane i Gire Spi, va portar a que el govern turc iniciés manio¬ 
bres ofensives de guerra a les muntanyes de Kandil (Iraq), mani¬ 
obres contra els actes electorals del HDP, amb bombes, pogroms 
i repressió policial. 

Mentre s’escriuen aquestes línies, han passat sis mesos des 
d’agost de 2015, i des d’aleshores quantifiquem més de 56 tocs 
de queda a més de 17 ciutats kurdes, on les forces militars estan 
arrasant al poble que s’expressa desconeixent el govern feixista 
d’Erdogan i a favor de l’autoadministració democràtica de les se¬ 
ves regions. 

Fotografies d 5 Abdullah Ócalan 

Primera pàgina; a dalt: des de la vall de Beqaa, al Líban, com 
des de Síria, Ócalan es va ocupar durant molts anys de la for¬ 
mació política i la preparació pràctica de milers de militants 
i combatents; centre: el segrest d’Ócalan va ser una acció pla¬ 
nificada per la intel·ligència ianqui, turca i israeliana en con¬ 
junt, totes les lleis i el dret internacional van ser flagrantment 
violats; a sota: Ócalan formula la seva primera defensa, al ju- 
dici-farsa d’Imrali. 

Segona pàgina; esquerra: clàssica fotografia d’Ócalan en un 
dels seus passatemps preferits; dreta: una de les més recents 
fotografies del líder kurd, presa en una visita a la presó; a sota: 
sembla clar el missatge, el poble kurd porta la pau a les seves 
mans, però el fusell a prop per exercir el dret a la seva legítima 
autodefensa. 

Anotacions prèvies 


Quan se’m va tancar a la presó d’Imrali, la primera persona 
amb qui em vaig trobar va ser Silvia Casale, aleshores represen¬ 
tant a nivell de Presidència del Comitè per la Prevenció de la 
Tortura (CPT), un organisme pertanyent al Consell d’Europa. Es 
va dirigir a mi i em va dir: “Vostè romandrà en aquesta presó i 
nosaltres ens encarregarem de fer les inspeccions periòdiques en 
nom del Consell d’Europa i tractarem de cercar solucions”. Els 
interessos de l’Estat-nació grec l’havien portat a posar-me sota 
la inspecció de la CIA estatunidenca, consumant una traïció a 
l’amistat sense parangó dins la història. Quan amb aquesta situ¬ 
ació va confluir el dilema de les relacions d’interessos de la Re¬ 
pública de Turquia, jo seria condemnat fatalment a un destí que 
res podia envejar a l’epopeia de Prometeu: el de viure encadenat 
a les roques de l’Illa d’Imrali a l’era dels reis nus i dels déus sense 
màscara. 

Encara més sorprenent havia estat la meva sortida de Síria 
perquè, en el fons, es va deure a la incompatibilitat de la meva 
estada en aquest país amb la política kurda d’Israel, la qual és, 
al seu torn, contradictòria amb la meva elevada valoració de les 
relacions d’amistat entre els pobles. Israel, obstinat a apadrinar 
i controlar amb rigidesa la solució a la qüestió kurda, sobretot 
després de la Segona Guerra Mundial, no tolerava que hi hagués 
una alternativa diferent a la seva. La meva proposta per resoldre 
aquesta qüestió guanyava cada cop més influència, tractant-se 
d’una solució que en absolut convenia als interessos d’Israel, i 

que entrava en total contradicció amb la seva. El Mossad 3 va ar¬ 
ribar a convidar-me, de forma indirecta, per tal que m’afegís a la 
seva estratègia, però jo no estava obert ni disposat a tal proposta, 
ni ètica ni políticament. El Gobern àrab de Síria, al seu torn, va 
ser incapaç de tenir una política cap al Lideratge 4 del Partit dels 
Treballadors del Kurdistan (PKK) que no estigués supeditada a 
l’enfrontament entre Estats Units i la Unió Soviètica per l’hege¬ 
monia mundial, cosa per la qual els aspectes tàctics pesaven més 
en la relació. En realitat, el lideratge de Hàfez al-Àsad s’havia 
format en base a aquest enfrontament i, amb l’ensorrament de 
l’Unió Soviètica, en una etapa crítica, no va ser capaç de sostenir 
ni tan sols aquesta relació tàctica envers al PKK. Al cap i a la fi, 
Síria, establint vincles amb el PKK a través meu, buscava con¬ 
trarestar l’amenaça que de forma constant i des del 1958, exer¬ 
cia Turquia 5 , i la seva tendència a ser extremadament partidària 
d’Israel. Per tant, Síria va continuar la seva relació amb el PKK 
mentre li va ser útil pel seu objectiu, com una tàctica a llarg ter¬ 
mini, sense adonar-se que d’aquesta manera estava facilitant la 
formació d’una solució diferent a la qüestió kurda; motiu que 
explica el fracàs de tots els governs turcs. 

Aquí rau la raó per la qual, al capdavall, va ser Israel el verita¬ 
ble responsable de que jo posés fi a la meva estada a Síria. No hi 
ha dubte tampoc que les pressions polítiques d’Estats Units i les 
pressions militars de Turquia, que mantenia acords secrets amb 
Israel des dels anys 50, varen jugar un important paper. De fet, la 


3. Mossad és la forma abreviada en hebreu de l’Institut d’Intel·ligència 
i Operacions Especials, que és una de les principals agències d’intel·ligèn¬ 
cia d’Israel, responsable de la recopilació d’informació d’intel·ligència, ac¬ 
cions encobertes, espionatge i ‘contra-terrorisme’. Com la CIA nord-ameri- 
cana, el seu àmbit d’acció és tot el globus, a excepció d’Israel i Palestina, 
que formalment són jurisdicció del Shabak (Servei de Seguretat General). 

4. Quan Abdullah Ócalan parla del Lideratge del PKK, o del Lideratge 
a soles, es refereix a si mateix en tant que institució líder del PKK. 

5. Al setembre de 1958 Síria va denunciar l’enviament massiu de tro¬ 
pes turques a la frontera amb la intenció d’executar un atac contra Síria 
amb el suport dels Estats Units. 

política conjunta anti-PKK d’Estats Units, Israel i Turquia havia 
culminat en la firma d’un acord ‘antiterrorista’ el 1996. 6 

També s’ha de tenir en compte la important col·laboració en 
base a la política anti-PKK que van desenvolupar el Partit De¬ 
mocràtic del Kurdistan (PDK) i l’Unió Patriòtica del Kurdistan 
(UPK) -que també tenien vincles amb EEUU i Israel-, dit altra¬ 
ment, la col·laboració de l’Administració i l’Assemblea Federal 
Kurda -creada el 1992- i la República de Turquia. No hi ha dubte 
que el Govern i l’Exèrcit turcs actuaven amb una lògica tàctica 
d’acord a les circumstàncies del moment, sense adonar-se que la 
història seguia sempre el seu curs. Concepcions diferents por¬ 
ten a desenvolupaments diferents. Aquest ha estat sempre l’error 
major de Turquia: viure desfasada respecte al desenvolupament 
de la causa kurda, un error històric que la irrita en gran manera 
però que solament es deu a la seva percepció rígida, egoista i uni¬ 
lateral de la realitat. 

Va ser la confluència de tots aquests factors desfavorables el 
que en definitiva va determinar la meva sortida de Síria l’any 
1998 7 , encara que en aquell moment jo era plenament conscient 
que havia d’abandonar aquell país perquè la meva estada s’havia 
perllongat massa. L’atractiva línia política que es desenvolupa¬ 
va pel Kurdistan i que volia elevar a un nivell estratègic em va 
fer gairebé captiu, així com les estretes relacions que estava esta¬ 
blint van començar a ser un inconvenient pel Govern siri, com ja 
m’havien advertit des de les màximes instàncies del Govern. No 
obstant això, jo segueixo considerant necessària i irrenunciable 
l’amistat estratègica dels pobles, com em succeiria amb Grècia. 
Em captivava desenvolupar relacions d’amistat no amb el seu Es¬ 
tat, sinó amb el seu poble. Per a mi, era de summa importància 


6. “La dimensió principal de les relacions turco-israelianes és militar. 
Els acords històrics en cooperació militar de febrer de 1996 i en cooperació 
d’indústria militar d’abril de 1996 van anar acompanyats d’exercicis mili¬ 
tars i entrenaments combinats, vendes d’armes i diàlegs estratègics sense 
precedents.” Carol Migdalovitz, Israeli-Turkisb Relations (1998). 

7. Abdullàh Ócalan surt de Síria el dia 9 d’octubre de 1998 

estrènyer vincles i establir intercanvis amb aquella cultura clàssi¬ 
ca i la seva tràgica història. 

Encara hi havia una altra via per deixar Síria: dirigir-me a les 
muntanyes del Kurdistan. Era una sortida atractiva: des de petit 
m’anomenaven “el boig del desert i les muntanyes”. Però no vaig 
trigar en descartar aquesta possibilitat. Havia de considerar que 
fos quina fos la zona on m’assentés, aquesta patiria els pitjors 
bombardejos, amb terribles seqüeles per a la població local i per 
a les meves companyes i companys, a més que em restringiria al 
màxim la comunicació amb l’exterior i hauria de dedicar-me de 
ple als aspectes militars quan teníem encara pendent la ingent 
tasca de formar políticament el nostre jovent. 

El triomfalisme mostrat a Turquia pels mitjans oficials i ex¬ 
traoficials arran de la meva detenció amb expressions de l’estil 
“El tenim!” o “L’operació ha estat un èxit!” no tenien res a veure 
amb la realitat. De fet, la mateixa política de pressió, que encara 
es manté, sobre Iran i Iraq, és més aviat motiu per a les seves 
cegues obsessions en comptes de donar-los els resultats esperats. 
Ara mateix encara no podem saber quines conseqüències tin¬ 
dran en el futur les relacions tàctiques que Turquia va establir 
amb Iran i Síria. I, de la mateixa manera, podríem preguntar-nos 
si els seus governs mantindran l’aliança occidental amb Estats 
Units-Europa-Israel, o bé bascularan cap a l’eix Iran-Rússia-Xina 
quan s’aguditzin les contradiccions entre els dos blocs. 

Els ensenyaments que es deriven de la meva aventura de tres 
mesos en la línia Atenes-Moscou-Roma tenen per mi, sens dub¬ 
te, una transcendència històrica, donat que aquest periple em va 
permetre conèixer en persona els mil i un blindatges i màscares 
amb els que s’embolcalla la modernitat capitalista , concepte bàsic 
que serà fonamental per plantejar la meva defensa. Intueixo que, 
si no fos per aquesta aventura, ara no estaria elaborant aquest 
anàlisi, sinó que probablement continuaria ancorat a la tradicio¬ 
nal concepció de l’Estat-nació com qualsevol nacionalista passat 
de moda o bé hauria acabat recalant en el clàssic esquerranisme 
com els ha succeït a tants altres, fins i tot a aquells que van fun¬ 
dar Estats. No fer afirmacions definitives és un principi de les 

ciències socials que sempre tinc present, però si jo no hagués vis¬ 
cut aquella aventura segurament no hagués arribat a formular la 
meva actual proposta de solució. 

Una cosa sí que tinc clara, i és que la veritable força de la 
modernitat capitalista no rau en els seus diners o en el poder dels 
seus exèrcits, sinó en la seva capacitat per asfixiar amb el seu libe¬ 
ralisme qualsevol forma d’utopia, fins i tot la darrera i més pode¬ 
rosa de totes: la utopia socialista. La força del capitalisme resideix 
en que pot, com el camaleó, canviar de color permanentment, 
superant al millor dels encanteris. Per tant, mentre no compren¬ 
guem com aconsegueix el liberalisme capitalista asfixiar totes les 
utopies de la humanitat no podrem combatre’l i fins i tot la més 
lúcida corrent de pensament tindrà com a únic destí convertir-se 
en la seva serventa. Ningú ha estudiat el capitalisme com Marx 
i ningú com Lenin ha treballat els conceptes d 'Estat i revolució 
i, això no obstant, se’ns revela en l’actualitat que la tradició del 
Marxisme-Leninisme, malgrat presumir del contrari, ha brindat 
eines i sentit a l’existència del capitalisme. L’esdevenir de la his¬ 
tòria té el costum de produir situacions diferents a les previstes, 
però això no s’ha d’entendre com una fatalitat sinó, al contrari, 
com un incentiu per intensificar la recerca de les utopies per la 
llibertat. 

Mentre la societat i l’individu creats pel liberalisme no siguin 
inspeccionats detalladament i l’ésser humà no reprengui el seu 
camí natural, el resultat no pot ser res més que una mort moti¬ 
vada pel càncer social, un assumpte en el que m’aturaré extensa¬ 
ment. Vull arribar a la següent conclusió: mentre no descobreixi 
el sistema-malefici de la modernitat capitalista amagat rere la se¬ 
nyoreta de setanta anys que, representant el Consell d’Europa, 
em va ‘convidar’ a entrar a la Presó d’Imrali, tampoc podré dis¬ 
cernir amb certesa el meu destí. De principi a fi, el procés-cons- 
piració que va fer possible que em fessin pres va ser planificat 
pels Estats Units, Israel i la Unió Europea, així com per una Rús¬ 
sia ensorrada, mentre que el paper que van jugar Síria, Grècia i 
Turquia en aquesta conspiració no va anar més enllà del que pot 
realitzar un funcionari de segon rang. 

Durant les sessions d’interrogatori vaig explicar a les auto¬ 
ritats turques, que representaven a quatre organismes claus de 
l’Estat (Intel·ligència de la Prefectura de l’Estat Major, Organitza¬ 
ció Nacional d’Intel·ligència, Intel·ligència de la Gendarmeria i 
Direcció General de Seguretat), el sense sentit que suposava llan¬ 
çar les campanes al vol per la meva captura. No havia sigut, pre¬ 
cisament, una valenta acció militar, sinó que em van fer fora de 
l’avió i es van abalançar amb traïdoria sobre meu, aprofitant-se 
d’una relació amistosa, en el decurs d’una indigna conspiració. 
Va ser una clara mostra de quin tipus de liberalisme practica 
la modernitat capitalista, el cap principal del qual és els Estats 
Units: un sistema d’opressió, abús i violació dels drets humans 
sense cap mena de límit. 

Coneixia bé com actuava l’Estat-nació turc i, malgrat això i es¬ 
tar totalment sol, és obvi que vaig oferir resistència en la mesura 
que era possible; els que eren allà ho saben perfectament. En re¬ 
alitat, allò que es dilucidava era una condemna a mort del poble 
kurd. Davant aquesta tessitura, podia resistir mantenint la meva 
dignitat i honor o caure en un estat de prostració d’imprevisibles 
conseqüències, tot i que allò que veritablement m’irritava era no 
poder fer res davant una mentalitat tan estúpida: la d’un sistema 
que viu elogiant els suposats drets humans però que, en síntesi, 
és un grapat de persones imposant a la seva pròpia espècie, de 
forma mai vista en cap sistema conformat per éssers vius, la seva 
concepció del món i, no conformant-se amb generar explotació 
i desencadenar guerres, s’encarreguen d’enverinar l’ecosistema 
per sobre i per sota de l’escorça terrestre, per així “oferir-lo” a la 
humanitat. 

Vaig néixer en una vila plena d’aspectes culturals del Neo¬ 
lític, amb una forma de vida on la veritable amistat és un valor 
essencial i on, quan esclatava qualsevol conflicte, no hi havia lloc 
per a la traïció. Vaig créixer amb aquests sentiments; no obstant 
això, el fet d’haver estat sotmès al cèrcol de l’Estat-nació i a un 
nacionalisme ètnic radicalment xovinista que va unificar la mo¬ 
dernitat capitalista amb la tradició més dura i conservadora, com 
si no fos suficient haver quedat ja al marge del desenvolupament 

i progrés socials, haver sofert una intensa alienació social deriva¬ 
da dels efectes negatius de la civilització, van implicar el desen¬ 
volupament d’una opressió ideològica que és allò més difícil de 
superar: una opressió omnipresent i constant que esclafa contra 
el terra qualsevol brot sense deixar-lo gairebé germinar. 

Quan vaig decidir marxar de Turquia, no ho vaig fer forçat 
per les dures circumstàncies de la lluita, sinó per buscar nous 
àmbits de resolució de la qüestió nacional, encara que ho vam fer 
lligats a una perspectiva dogmàtica de l’esquerra. El PKK a l’Ori¬ 
ent Mitjà no tenia cap altre camí que no fos avançar aprofitant els 
flancs desguarnits del poder; però va ser degut a la conseqüència 
de sostenir la seva voluntat i esforç a l’hora de desenvolupar-se 
com una força contrària al sistema que va poder convertir-se, 
com ho és actualment, en una de les peces clau a Orient Mitjà. 
L’inici de la lluita armada per part del PKK, principalment a les 
muntanyes, va ser transcendental pels kurds, perquè suposava 
l’inici d’una politització progressiva que li permetia desempalle¬ 
gar-se dels tradicionals sectors col·laboracionistes; i això feia pos¬ 
sible l’aparició d’una alternativa de llibertat per primera vegada 
a la història. 

Els règims despòtics heretats de l’Edat Mitjana i els Estats-na- 
ció suposadament contemporanis que els van succeir no espera¬ 
ven ni admetien aquest renaixement de la kurdicitat lliure. L’es¬ 
perit de conquesta de l’islam, en el primer cas, i el liberalisme 
nacionalista en el segon, l’havien situat fora de la història perquè 
la seva forma de vida desmantellava tota la seva bastida ideolò¬ 
gica. Aquesta és la raó per la qual tant els kurds col·laboracio¬ 
nistes com els Estats-nació regionals i les potències imperialistes 
hegemòniques han acordat catalogar el PKK com a “organització 
terrorista”. 

El que en realitat es castiga en la meva persona i es reclou a 
Imrali és essencialment aquesta kurdicitat lliure. Seria un error, 
per tant, pensar que el funcionament d’aquesta presó, de la qual 
sóc l’únic presoner des de fa nou anys, té a veure només amb la 
normativa penitenciària turca, perquè això ens impediria veure 

el veritable problema i, per tant, trobar veritables solucions, difi¬ 
cultant encara més la situació dels kurds i dels turcs. 

A més, vaig comprendre profundament que Turquia no pot 
fer la guerra o la pau per si mateixa. La modernitat capitalista 
li ha assignat a l’Estat-nació turc el paper de gendarme per vi¬ 
gilar tots els pobles d’Orient Mitjà, inclòs el turc, per garantir 
que quedin en mans de l’opressió i l’explotació capitalista. Allò 
important pel sistema dominant és que les cultures de Turquia 
i Anatòlia estiguin encadenades als barrots, sigui dins o fora de 
la Unió Europea. No ens trobem, per tant, davant una estratègia 
política qualsevol; es tracta d’un pla minuciosament elaborat -i 
en gran mesura secret- que s’aplica de manera extensa i amb una 
fèrria direcció. Aquest anàlisi ens permet comprendre millor les 
estretes relacions de Turquia tant amb l’OTAN com amb la Unió 
Europea. 

Ele volgut, fins ara, demostrar que mentre no entengui amb 
claredat i profunditat en què consisteix la modernitat capitalista 
tampoc podré plantejar una defensa efectiva. Resulta obvi que 
basar la meva defensa únicament en la pura norma jurídica no 
tindria sentit i que tampoc un anàlisi superficial versat en qüesti¬ 
ons de política i estratègia podrà aclarir les raons per les quals no 
s’ha repetit el meu judici, tal i com va demanar el Tribunal Eu¬ 
ropeu de Drets Elumans. Aquests fets són els que porten a posar 
sobre la taula la qüestió de la llibertat del poble kurd. Amb l’al·le¬ 
gació que vaig presentar sota l’epígraf La República Democràtica 
durant el judici-farsa d’Imrali, així com a les al·legacions davant 
el Tribunal Europeu amb el títol de De VEstat Sacerdotal Sumeri 
a la Civilització Democràtica i En Defensa d’un Poble , intenta¬ 
va explicar com devien ser l’autèntica democràcia i la veritable 
justícia. Aquestes Defenses 8 que ara presento tenen l’objectiu de 
subratllar la necessitat de qüestionar i superar la modernitat capi¬ 
talista i plantegen una veritable democratització del sistema po¬ 
lític, donant contingut a aquesta democratització mitjançant la 

8. Així es refereix als cinc volums d’aquesta obra Manifest per una 
Civilització Democràtica, i també anomena defensa en singular a cadascun 
dels volums, com fa igualment amb els tres títols anteriorment esmentats. 

seva íntima vinculació amb la qüestió de la llibertat, oferint una 
solució alternativa a la qüestió kurda. Els meus escrits de defensa 
assumeixen així el caràcter integral que han de tenir. 

Jo ja havia dit que el meu primer judici a Imrali havia estat 
només un espectacle mediàtic i que no es donaven les condici¬ 
ons mínimes per presentar una defensa de caràcter jurídic. Tot 
el procés, fins al més mínim detall, va ser curosament estudiat i 
planificat en col·laboració amb els Estats Units i la Unió Euro¬ 
pea, des del significatiu dia en el qual es va dictar la meva pena 
de mort fins al nomenament del jutge i dels mitjans de comuni¬ 
cació seleccionats per estar presents a la sala. No podia seguir-li 
el joc a una mascarada com aquesta presentant una defensa de 
tall jurídic, donat que no tenia res a veure amb el Dret. Tot es 
reduïa a veure quina era la millor forma de treure profit de la 
meva detenció dins el marc de la qüestió kurda. De fet, ja s’havi¬ 
en transgredit les legislacions de Kenya, de la Unió Europea i fins 
i tot de la pròpia Turquia. A més, la possibilitat que la condemna 
a mort fos finalment executada era un xantatge permanent per 
arrencar-me contrapartides polítiques, convençuts que tenia por 
de l’execució. 

Jo tenia clar que havia d’aprofitar el judici per fer una nova 
contribució al procés polític posat en marxa pel poble kurd i, 
per tal de fer-ho, era essencial donar contingut polític a la meva 
defensa davant el tribunal, a més de cercar respostes fonamen¬ 
tades als errors comesos. Aquestes eren les línies generals en les 
que es basaven els escrits de la meva defensa, que em permetien 
minimitzar al màxim l’intent d’utilitzar-me com un instrument 
d’aquest joc i, al mateix temps, em permetien contribuir a la llui¬ 
ta per la llibertat. 

He de reconèixer que després de la corresponent apel·lació 
davant el Tribunal Europeu de Drets Humans albergava l’espe¬ 
rança que aquest tribunal dictés sentència condemnant el meu 
empresonament com un acte fora de la llei i, en conseqüència, 
existís la possibilitat de repetir el judici. Però no va ser així; la 
decisió del Tribunal Europeu reconeixia que el primer judici no 
reunia els requisits mínims legals però, després d’una llarga espe- 

ra, ens vam trobar davant d’un altre escàndol jurídic, fruit d’una 
vergonyosa negociació -després de brutes reunions- entre el Con¬ 
sell de la Unió Europea i el Govern de Turquia. Els Tribunals 
Penals Número 11 d’Ankara i Número 13 d’Istambul, veritables 
reminiscències de l’antic Tribunal de Seguretat de l’Estat, hereu 
del Cop d’Estat de 1980, van fer un seguit d’arranjaments legals 
per tal que, en definitiva, la sentència del primer judici fos rati¬ 
ficada; tot a canvi d’unes quantes concessions polítiques que la 
Unió Europea havia arrencat a Turquia. En base a aquest acord 
amb el Consell de Ministres de la Unió Europea, l’expedient va 
ser retornat al Tribunal Europeu de Drets ITumans, que encara 
havia de dir l’última paraula, essent així una veritable curiositat 
veure com actuava l’esmentat tribunal europeu davant l’incom¬ 
pliment d’una sentència que ja havia dictat prèviament. No no¬ 
més es frustrava així l’esperança d’una veritable defensa jurídica 
sinó que s’evidenciava, un cop més, que tot era una farsa. 

Allò que va quedar demostrat durant aquest procés va ser que 
els Estats Units, la Unió Europea i Turquia estaven en contacte 
permanent, tractant d’acordar i tancar una política en tot el que 
fes referència al PKK, a la meva persona i a la qüestió kurda en 
general. Només unes intenses negociacions amb Estats Units po¬ 
dien explicar, per exemple, que mentre Turquia es comprometia 
a liquidar el problema kurd dins el seu territori a canvi de conces¬ 
sions econòmiques, donés, contràriament, suport incondicional 
a la formació de l’Estat Federal Kurd d’Iraq. En definitiva, es trac¬ 
tava de que jo fos capturat, se m’empresonés sense un veritable 
judici i es liquidés el problema kurd a Turquia, proscrivint al 
PKK com a “organització terrorista”. El Fons Monetari Interna¬ 
cional i els Criteris de Copenhaguen per l’ampliació de la Unió 
Europea servirien per donar una cobertura internacional a aques¬ 
ta repugnant manipulació. 

Veritablement no esperava una actitud tan bruta i fosca per 
part de les institucions europees. Aquests fets em van portar a un 
profund qúestionament respecte a les posicions de la Unió Euro¬ 
pea cap als drets humans i les regles de funcionament democràtic 
que, suposadament, constituïen el fonament de la seva existència. 

Les meves meditacions al respecte em van mostrar que les contra¬ 
diccions tenen profundes arrels i per tant, la superació d’aquestes 
també requerirà d’una comprensió més avançada en matèria de 
drets humans i democràcia, i que això és motiu d’esperança per 
la resta del món, però també és veritat que la lògica de la moder¬ 
nitat capitalista l’impedeix anar més enllà en el que es refereix als 
drets humans i al desenvolupament de la democràcia, i la manté 
encadenada als seus interessos. 

Els bolxevics també pensaven que la seva revolució es con¬ 
solidaria amb el triomf revolucionari en almenys una bona part 
d’Europa, però no va succeir així. De fet va ocórrer el contrari, 
la contrarevolució liberal europea va acabar dissolent la Unió 
Soviètica, desmantellant tot el seu sistema geoestratègic. El ma¬ 
teix podria dir-se de les actuals revolucions democràtiques. Per 
aquesta raó i per tal que no passi el mateix en aquesta fase tan 
sofisticada del capitalisme globalitzat, el més realista és buscar 
una democratització també global en la que la situació de les lli¬ 
bertats i dels drets humans a Europa servirà com una referència 
per la mateixa. 

Totes aquestes qüestions i fets, explicats fins ara d’una forma 
general, fan necessari que puguem fer un anàlisi més detallat so¬ 
bre cada categoria, entre d’altres coses per entendre perquè final¬ 
ment no es va revisar el procés judicial ni se’m va donar l’opor¬ 
tunitat de tenir “un judici nou i just”. Per això serà necessari 
descendir fins als aspectes més bàsics de les principals qüestions 
plantejades en els meus al·legats davant el tribunal. Comprenc 
que existeix el risc de caure en un reduccionisme excessiu i que 
aquest fet pot provocar errors en la percepció de la realitat, però 
com que el problema deriva de la modernitat capitalista, em tro¬ 
bo obligat a córrer aquest risc. Els temes que tractarem d’abordar 
tenen una forta entitat interna, per la qual cosa confio en que el 
perill del reduccionisme quedarà notablement minvat. 

La part prioritària que desitjo tractar una vegada conclosa 
aquesta Introducció , és Sobre el Mètode i el Règim de Veritat , donat 
que emprar un mètode concret és el camí adequat per fer un 
anàlisi o una investigació. Seria aclaridor, per tant, definir una 

metodologia que hagi estat avalada al llarg de la història i també 
en l’actualitat. Tot i que no em considero un esclau del mèto¬ 
de, sempre és necessari seguir un camí ben definit. Explicar els 
seus fonaments, amb els seus aspectes positius i els seus inconve¬ 
nients, facilitarà l’anàlisi. 

Quan parlo de Règim de Veritat , em refereixo a com es podria 
arribar de la millor manera a comprendre el sentit de la ‘ vida\ 
Cercar respostes a les preguntes ‘què és la veritat?’, ‘què és la reali¬ 
tat?’ i ‘com podem arribar fins a ella?’, és quelcom que ha ocupat 
extensament al pensament humà, i és un dels principals proble¬ 
mes que ha d’abordar qualsevol recerca seriosa. En aquesta part 
es provaran de desxifrar els principals teoremes del pensament, 
així com els conceptes ‘ objectivisme ’ i ‘ subjectivisme ’; que conjun¬ 
tament han mantingut presoneres a la imaginació i la mentalitat 
de tota la humanitat. 

A la part dedicada a la distinció d'espai i temps en el desen¬ 
volupament social s’intentarà essencialment aclarir que les prin¬ 
cipals categories socials no poden ser tractades al marge de la 
relació de temps i espai. Estudiar les formacions socials i els seus 
components de forma aïllada, com a fets purament històrics o 
narracions abstractes sense relació amb determinats territoris 
o situacions històriques, desembocaria en una gran confusió i 
permetria que les nostres concepcions socials fossin instrumen- 
talitzades sota els més vils interessos, creant una retòrica dema¬ 
gògica i plena de mentides en nom de “la realitat”. Això no obs¬ 
tant, si aquestes realitats socials s’estableixen en les dimensions 
temporals i espacials en les quals han sorgit, aleshores tindrem 
més possibilitats de comprendre adequadament la vida de l’ésser 
humà, fent-la més significativa. S’haurà de tenir en compte, per 
tant, l’existència de concepcions socials i teories carregades d’es¬ 
peculacions, sofismes, enganys i errors formats per estereotips. 
Pel contrari, s’intentarà comprendre la civilització actual tenint 
presents, com a elements prioritaris, el desenvolupament històric 
i espacial. 

En el següent llibre, titulat Civilització Capitalista , L'era dels 
Reis Nus i els Déus Sense Màscara, s’estudiarà el naixement del 

capitalisme com a mode de producció i el desenvolupament can- 
cerigen que provoca en la societat. Es tractarà també d’explicar 
el significat de la guerra, ja que se la presenta com a quelcom 
públic quan en realitat es tracta d’un instrument creat pel poder 
polític i la ciència -que el capitalisme va subordinar al poder- per 
l’eliminació de l’enemic, i que s’empra quotidianament per uns 
en contra dels altres. És necessari, per tant, desemmascarar la ve¬ 
ritat oculta rere aquests sofismes amb què el capitalisme manté 
la seva hegemonia intel·lectual, el seu domini cultural, perquè 
la guerra, en el fons, s’executa amb el mètode del cientificisme. 
S’intentarà també estudiar la capacitat del sistema capitalista per 
convertir totes les corrents que en principi lluiten contra ell en 
instruments al seu servei, com ha ocorregut amb el marxisme, 
l’anarquisme, els moviments d’alliberament nacional o les cor¬ 
rents socialdemòcrates. jCom és possible que la mercaderia i el 
valor de canvi s’hagin convertit en els nous déus que regnen so¬ 
bre la societat quan inicialment eren menyspreats per tothom?, 
<Com va ser possible que un petit grup de reis antics s’alcés so¬ 
bre els seus pobles, vestits amb riques robes en els seus castells 
i palaus, quan la seva població, immensament més nombrosa, 
pràcticament anava nua?, ;Com és possible que malgrat tot el seu 
cientificisme, el seu poder i la seva riquesa material, sota aquest 
sistema, amb el seu medi ambient i la seva estructura interna, hi 
hagi comunitats que pereixen degut a morts i malalties que ni el 
més pobre i ignorant podria causar? S’intentarà donar resposta a 
aquestes preguntes, traient a la llum els seus misteris; s’analitzarà 
la divisió de la humanitat en Estats-nació en base a l’economia, 
l’estructura social i les institucions polítiques, el paper jugat pel 
pensament científic en aquest aspecte, com a l’hora de donar o 
treure sentit a la vida; es comprendrà el veritable paper del li¬ 
beralisme, convertit en una religió oficial, igual que el naciona¬ 
lisme i l’individualisme; es mostrarà com el capitalisme suposa 
una guerra permanent entre les estructures internes i externes de 
la societat i com, en aquest sentit, provoca un estat constant de 
crisis, guerres, caos i tensió en les nostres vides. 

Al tercer llibre, que porta per títol Sociologia de la Llibertat, 
s’indagarà com podríem aconseguir novament una vida d’acord 
amb les utopies de la llibertat partint de la vida de caos i crisis que 
ens imposa la modernitat capitalista. Tractarem de com podríem 
arribar a noves integracions dels sentits psicològic i mental i com 
podríem començar a aixecar el vol cap al univers que anomenem 
la ‘vida lliure’, basant-nos en aquesta integració dels sentits, per 
tal que la vida torni a estar satisfeta amb les nostres utopies i 
la seva màgia, que són aspectes expulsats i anihilats dins la vida 
moderna capitalista, sota l’absoluta hegemonia de les estructures 
materials. Al seu torn es demostrarà que mentre els motlles de 
la vida moderna capitalista que li treuen tot sentit a la vida són 
un intent de defugir la mort; en realitat això es deu a que aquests 
motlles han acabat amb el sagrat, fent del dilema vida-mort un 
sense sentit, portant-nos a una era de constant mort i Dia del 
Judici Final, arrabassant-li a la vida tots els seus aspectes màgics, 
commovedors i poètics. 

Intentarem donar-li sentit a la ‘vida lliure amb utopies ’ com 
a la configuració d’una celebració universal de la vida, diversos 
aspectes de la qual es troben eclècticament i de manera poc com¬ 
prensibles respecte als seus símbols, que empren conceptes com 
el de ‘postmodernitaf. S’exposarà també com aquesta concepció 
no és ni un mode de producció ni una forma social -com se l’ha 
tractat de definir moltes vegades- i pel contrari, s’il·lustrarà i ex¬ 
posarà que l’opció per una vida lliure seria desenvolupada, cons¬ 
truïda i constituïda per les comunitats d’una manera quotidiana 
i momentània, i no per conceptes i teoremes tan deformats que 
dificulten la comprensió de la realitat amb separacions ocioses i 
inexactes. 

Els interrogants que planteja l’actual fase capitalista a l’Ori¬ 
ent Mitjà constitueixen el caràcter específic del quart llibre, Crisi 
de la Civilització a Orient Mitjà i la Solució per una Civilitza¬ 
ció Democràtica: <Quins són els principals factors que mantenen 
dempeus l’Orient Mitjà, al qual el capitalisme no va poder ender¬ 
rocar mitjançant dues guerres mundials?, <;per què Orient Mitjà 
s’ha convertit en la regió més conflictiva del món amb problemes 

de tan difícil solució?, equines possibilitats de solució existeixen 
a l’Orient Mitjà, en tant que temps i lloc bàsic de la “Tercera 
Guerra Mundial” que d’alguna manera es viu actualment?, equi¬ 
na orientació li hem de donar a la resistència d’Orient Mitjà en¬ 
front de la modernitat capitalista? En aquest sentit, el bressol de 
la civilització ^podria convertir-se en la seva tomba, donant pas a 
la transició a l’era de les utopies de la vida lliure? Aquesta terra, 
les creences de la qual van ser llençades al fang, ^podria generar 
formes de vida lliure plenes de sentit màgic, il·lusions, poesia i 
música fent rebrotar antics valors sagrats? Per aconseguir aquest 
objectiu, <es podrien crear formes d’administració democràtica, 
organitzar la producció en base a la sostenibilitat i integració 
amb l’ecosistema i posar dempeus assemblees on s’expressi la sa¬ 
viesa del poble i que facin possible una forma de vida més lliure 
trencant així els motlles i ídols cientistes i materials de la moder¬ 
nitat capitalista? Cercarem respostes a aquest tipus de preguntes 9 . 

De forma especial es tractarà el paper del poble kurd dins 
l’Harmagedon, que és una guerra justificada pel capitalisme, així 
com pel cristianisme i el judaisme -que són altres formes del pri¬ 
mer- i fins i tot de l’islamisme -que està influït pels anteriors- i 
que associen al Dia del Judici Final. Hi haurà qui digui que els 
kurds no constitueixen en realitat un poble, donat que difícil¬ 
ment es pot trobar una comunitat humana a la qual se li hagin 
anul·lat tants signes d’identitat i valors essencials. Però el que no 
es pot dir dels kurds és que siguin un poble dèbil i sense capacitat 
per la guerra; tant per les seves característiques antropològiques 
com per la seva estratègica ubicació territorial, constitueixen la 
comunitat humana que més podria lliurar-se a la guerra i fins i 
tot guanyar-la; el seu jovent i les seves dones són de gran coratge 
malgrat haver estat esclafats de tal manera que van arribar fins 

9. Ócalan va acabar organitzant el treball complet d’aquesta obra en 
cinc volums, incorporant el cinquè: La Qüestió Kurda i la proposta de 
solució per una Nació Democràtica, en el qual profunditza en la història 
del Moviment de Llibertat de Kurdistan, i en la implementació pràctica de 
tots aquests conceptes, fonamentalment el de nació democràtica. Els cinc 
volums van ser publicats en turc entre el 2009 i 2012, havent sigut redactats 
com a manuscrits entre el 2008 i 2011. 

i tot a tenir por de la seva pròpia ombra. A diferència de PEstat 
d’Israel, que té una política molt diferent envers els kurds, Estats 
Units ha d’escollir a aquesta comunitat com al seu aliat principal 
a Orient Mitjà. 

Aquest poble, al qual l’islam va portar a ser oblidat i negat, 
participarà en aquest combat contra totes les estructures sectàries 
al costat de cristians i jueus; de fet, els sectors populars i els pobres 
entre els laics, en decadència des de fa temps, juntament amb els 
alevís i iazidites, constitueixen l’aclaparadora majoria d’aquesta 
comunitat. Per la seva banda, les elits, així com les sectes islàmi¬ 
ques tradicionals o modernes, i els seus capitosts busquen per 
a ells nous amos dins les metròpolis imperialistes, abandonant 
ràpidament el seu tradicional paper col·laboracionista al servei 
d’àrabs, perses i turcs. Aquests grupuscles són fàcilment liquida¬ 
bles. 

Això no obstant, seria una greu limitació considerar que el 
paper dels kurds en aquesta nova època de conflictes i caos a 
l’Orient Mitjà està constituït solament pel col·laboracionisme. 
La immensa majoria dels kurds, que són un poble assedegat de la 
filosofia de la ‘vida lliure’, esperarà sempre de les seves avantguar¬ 
des significatives que satisfacin aquesta set. La majoria del poble 
kurd pot desempallegar-se ràpidament dels motlles de la vida 
medieval que l’esgoten des de fa molt de temps, i tampoc s’ob¬ 
sessionarà amb el motlle de l’Estat-nació que li ofereixen, que és 
un dels tres pilars de la modernitat capitalista, i que no dóna a 
cap poble l’oportunitat d’una vida lliure. Per contra, una forma 
d’administració confederal democràtica li podria oferir el major 
grau de llibertat i igualtat, essent aquest sistema el més adequat 
pels kurds en matèria de les seves circumstàncies històriques i 
geogràfiques. En aquest sentit, l’Unió de Comunitats del Kur- 
distan (Koma Civakèn Kurdistan - KCK ) el conduirà a trencar els 
tentacles de l’Estat-Nació que encara el tenallen i el deslliurarà 
dels inconvenients que suposa construir-ne un de nou. La KCK 
és, així mateix, un model d’avantguarda pel Confederalisme De¬ 
mocràtic d’Orient Mitjà, que és un principi bàsic que aconsegui¬ 
ran les comunitats, ètnies, religions i organitzacions socials de 

l’Orient Mitjà, siguin iranianes, kurdes, àrabs, turques, armènies, 
cristianes, jueves, gregues o caucàsiques, ja que implica el res¬ 
pecte als seus valors ancestrals, les seves riqueses morals i mate¬ 
rials, les seves expressions de vida lliure, signes d’identitat i drets 
humans i democràtics derivats de les aportacions progressistes 
europees, algunes de les quals li van ser arrabassades durant cam¬ 
panyes de genocidi. Les aspiracions a la llibertat d’aquests pobles 
es van esvair degut a la imposició de la modernitat capitalista 
dins d’aquest mosaic de cultures que és l’Orient Mitjà. En aquest 
sentit, es podria dir que, si del caos d’Iraq brollés una veritable 
República Federal Democràtica, podria servir també de referèn¬ 
cia per a tota la regió. 

La “Tercera Guerra Mundial” de la modernitat capitalista, 
que té com a epicentre Orient Mitjà, planteja qüestions negatives 
i positives, i no podem saber del cert quines dimensions i con¬ 
seqüències tindrà. El seu resultat quedarà determinat en bona 
part per les iniciatives i esforços dels actors que tinguin una clara 
visió de futur i estiguin carregats de sentit. El PKK és només un 
d’aquests grups que té aquest ideal d’una vida lliure, té claredat 
respecte al sentit de la seva lluita i progressa i es desenvolupa 
contínuament, ocupant un lloc a l’avantguarda. 

Es comprèn, per tant, que dins del marc de la modernitat 
capitalista no hi hagi hagut un judici just ni per mi ni pel nostre 
poble -cosa que ens ha situat en el lloc de l’avantguarda- ni per 
altres personalitats i sectors populars de diferents comunitats. A 
les conclusions em detindré en aquest assumpte al mateix temps 
que concretaré la meva al·legació defensiva. 

Elem de superar aquest sistema que dins i fora de la societat 
s’alimenta contínuament de la guerra, i només ho aconseguirem 
abraçant les nostres utopies de llibertat, creant pertot arreu focus 
de justícia i resistència contra l’abüs i el poder que també s’han 
estès pertot arreu. Tota la resta de camins estan condemnats al 
fracàs, esgotant la vida en un cercle viciós. 

Estic escrivint la meva al·legació defensiva en el més absolut 
dels aïllaments, sense possibilitat de consultar documentació, 
estudis i investigacions com s’hauria de fer en condicions nor- 

mals. Però tampoc aquesta és una de les meves prioritats. Les 
avantguardes de la Humanitat, que fan sempre contribucions les 
unes a les altres i que considero ara superflu esmentar els seus 
noms i obres, són per mi fonts principals. Els grans combatents 
del pensament i de l’acció no poden ser quantificats. Estic en 
contra del canons establerts per la ciència de la modernitat fins i 
tot en aquest aspecte. Per això dedico aquesta al·legació a aquells 
que van saber i sabran seguir endavant com a camarades, com a 
companys, confiant que la voluntat d’una vida lliure i el clamor 
per la llibertat i per la justícia que s’escolen pels barrots del meu 
aïllament a l’Illa d’Imrali es sumin a la resta de lluites partidàries 
de la llibertat i la justícia. 


PRIMERA PART 

! 

Sobre el Mètode i 
el Règim de Veritat 


Per mètode entenem les vies , usos , costums i formes raonables per 
aproximar-nos als propòsits de la manera més directa; i haurem 
trobat el mètode correcte quan s’aclareixi quin és el més ràpid i 
directe per dirigir-nos a un objectiu. Allò positiu del mètode és 
que ha estat comprovat després de nombrosos assaigs; per tant, 
funciona, i això fa que sigui ineludible per als que estiguin inte¬ 
ressats en emprar-lo. És quelcom que ens recorda la tradicional 
transmissió de saviesa entre els xeics i els seus deixebles. 

Quan abordem aquest assumpte, veurem com de les profun¬ 
ditats de la història emergeix el primer dels mètodes: la mitologia 
com a intent d’abastar i entendre tots els esdeveniments. Malgrat 
les seves limitacions com a mètode , també suposava una forma 
de cercar la veritat i de comprendre l’univers. Encara que actu¬ 
alment se la consideri infantil i insignificant en relació amb la 
ciència i al nivell al qual ha arribat, la interpretació mitològica 
de la natura viva i plena d’ànimes no és tan errònia com es sol 
exagerar. Els mètodes que interpreten i tracten la natura com a 
morta, sense ànima ni dinamisme, manquen de sentit, molt més 
que la mitologia. 

El coneixement mitològic té un sentit mediambiental, es dis¬ 
tancia del fatalisme, no és determinista i obre les seves portes a la 
llibertat degut als seus estrets lligams amb la vida. La seva manera 
d’entendre la vida, en coherència amb la natura, va donar lloc a 
una gran, acolorida i eufòrica diversitat de comunitats fins l’apa- 

rició de les primeres gran religions. Sobretot durant el període 
neolític, els mites, les llegendes i santedats varen ser components 
bàsics del pensament i la cosmovisió. El fet que les llegendes 
allotgin contradiccions amb la realitat objectiva no invalida la 
possibilitat de desenvolupar interpretacions significatives respec¬ 
te al seu contingut. Les mitologies també tenen gran valor i, de 
fet, sense elles difícilment podríem comprendre la història; són 
fonamentals per entendre les comunitats humanes que es van 
mantenir durant la major part de la seva existència amb les seves 
llegendes. Fins i tot està demostrat que els actuals mètodes cien¬ 
tífics, en principi totalment oposats al mètode mitològic, també 
tenen un fort component mitològic. 

Per tant, hem de dignificar de nou aquest mètode i les nar¬ 
racions mitològiques, desprestigiades fins al cansament per les 
religions monoteistes, que s’asfixien amb els seus propis dogmes, 
i per un mètode científic que, com a continuació d’aquestes, es 
basa en suposades lleis absolutes. Les mitologies estan emparen¬ 
tades amb les utopies i, per tant, amb una forma de mentalitat i 
cosmovisió que dona sentit a la vida a la qual l’ésser humà no pot 
renunciar; privar al pensament d’utopies i mitologies, de llegen¬ 
des i epopeies és com deixar el cos sense aigua. Seria més lògic 
que la ment humana, que és una suma de totes les ments dels 
éssers vius, entengués millor aquesta riquesa, abans de reduir-la 
mitjançant una mentalitat analítica que només parla el llenguat¬ 
ge matemàtic, una forma de coneixement contrària a la vida. Ni 
les matemàtiques poden explicar la mentalitat de milions d’és¬ 
sers vius ni es pot reduir a quelcom matemàtic la mentalitat de 
l’ésser humà que, en definitiva, és la suma de tots ells. De fet, les 
matemàtiques van ser una invenció de la civilització sumèria per 
calcular els excedents; aquesta era la seva veritable funció. Això 
no obstant, en l’actualitat la lògica de l’ésser humà no és altra 
cosa que una calculadora. Aleshores, de quina manera compre¬ 
nem la ment de milions d’éssers vius, el moviment de les partícu¬ 
les subatòmiques o les dimensions astronòmiques incalculables? 
És obvi que les matemàtiques no són suficients per comprendre 
aquests macro o micro universos, i hem de deixar la porta oberta 

a altres mètodes per assolir el sentit de les coses per no asfixi- 
ar-nos d’antuvi amb els dogmes. 

Les intuïcions dels éssers vius no poden ser menyspreades 
perquè porten implícit tot el que té a veure amb la vida. Pot ser 
fins i tot que en realitat aquestes intuïcions siguin una caracterís¬ 
tica fonamental de l’univers, i ningú podria afirmar que siguin 
independents dels macro i micro universos. El mètode mitològic 
no pot ser considerat poc valuós a l’hora de comprendre l’uni¬ 
vers, i de fet podria contribuir a la nostra comprensió d’aquest, 
almenys tant com el mètode científic. 

El pas de la comprensió mitològica a la religiosa marca una 
etapa transcendental. Aquesta transició està estretament vincula¬ 
da amb el reflex dins el terreny mental de la transformació que 
va viure la societat amb l’establiment de les jerarquies i les classe 
socials. Per exemple, la relació explotador-explotat necessita ser 
justificada amb dogmes inqüestionables. S’han acceptat dogmes 
i tabús com la ‘santedat’, la ‘paraula de Déu’ o ‘la inviolabilitat’, 
que segueixen servint per ocultar l’explotació i els interessos de 
classe i per legitimar la jerarquia i el poder; com més dogmàtic 
sigui el pensament, més tirania i explotació ocultarà. 

Després de la mitologia, la interpretació religiosa de la re¬ 
alitat ha estat la més eficaç i influent dins la història de la hu¬ 
manitat, però allò realment important és saber perquè va ser 
necessari crear el dogma religiós. Podem identificar de manera 
aproximada l’inici de les religions amb l’origen de l’escriptura. 
Està clar que aquesta concepció constitueix un mètode. Dins la 
interpretació religiosa allò essencial és l’actuació conforme a la 
paraula atribuïda als déus -que se suposa que transcendeixen la 
natura i la societat- com a autèntic sentit de la vida i el camí per 
assolir la veritat. Qui es desviï d’aquesta veritat serà castigat i es- 
tigmatitzat en vida amb tot tipus d’esclavatge i, passada la seva 
mort, condemnat a l’infern. Ens trobem al llindar on sorgeixen 
els déus emmascarats, màscares darrere les quals s’oculten el cap 
i el dèspota, els que dicten les normes socials i justifiquen l’ex¬ 
plotació. Es tracta d’una manipulació del saber, i la millor prova 
d’això és que, al principi, els dèspotes es presenten alhora en la 

dualitat de reis-déus. Després, la seva paraula es convertirà en llei, 
en “veritats absolutes” i, a mesura que l’explotació i la repressió 
s’intensifiquin, el mètode dogmàtic de la religió serà la principal 
via de coneixement, formant part de la realitat social. I així va 
ser com, amb aquest mètodes, la humanitat va quedar sotmesa 
durant segles a la dominació d’uns dèspotes disfressats de déus 
que van ofegar la vida. 

El més important d’aquest període en el qual el mètode re¬ 
ligiós anava conformant la cosmovisió de l’ésser humà, va ser 
la legitimació de l’esclavatge i un fanatisme que va arrelar a les 
masses degut a rígides tradicions que van perviure durant milers 
d’anys. Per la seva culpa es van desencadenar terribles guerres la 
finalitat de les quals era l’explotació dels pobles. ‘Seguiu la parau¬ 
la sagrada, la llei divina!’. D’aquesta forma no hi ha dubte que 
qui era al capdavant de les societats jugava amb gran avantatge. 
Es va imposar la dicotomia ramat-pastor on l’esclavitud va ser 
presentada com una etapa necessària pel desenvolupament soci¬ 
al, i el que és encara pitjor, la realitat de la natura quedava con¬ 
gelada pel coneixement perquè era quelcom socialment immu¬ 
table; es presentava la natura i la societat com quelcom passiu, 
inert, mentre que la capacitat d’acció quedava reservada als déus 
perquè ells eren els creadors de tot i amb qui tot es dirigia i gover¬ 
nava. Es tractava d’una imposició dialèctica que va determinar la 
vida de la humanitat, que va ser dirigida amb aquest mètodes i 
concepció durant tota l’Antiguitat i l’Edat Mitjana. 

La part més negativa d’aquest mètode dogmàtic, el més antic 
i transcendental que hagi existit, és aquesta forma passiva de 
comprendre la natura imposada per un ésser superior, amb indi¬ 
cacions, ordres i predestinacions que vénen de fora, en lloc d’en- 
tendre-la com quelcom viu i en constant evolució. El més greu 
és que les pròpies estructures passives i aquella direcció pastoral 
eren percebudes com quelcom natural, i els efectes d’aquest mè¬ 
tode, que és el més antic i constitueix la subjectivitat més trans¬ 
cendental, van arribar al punt culminant durant l’Edat Mitjana; 
aleshores, l’objectiu no només va ser considerat inintel·ligible, 
sinó també negat; el món, la vida a la Terra, només eren un perí- 

ode de trànsit al valor etern de la veritable vida. Per tant, com 
més es coneixien els principis dogmàtics, més prestigi científic 
s’assolia i major era el rang que s’ocupava dins l’àmbit del saber. 
Aquesta forma de pensament anti-mitològic va marcar les direc¬ 
trius de la història jugant un paper clau en la repressió de la vida 
i la seva condemna al captiveri. 

Però per contra, l’aspecte més positiu del mètode religiós va 
ser l’avenç que va experimentar l’ètica, donat que durant aquesta 
etapa i amb aquest mètode es va produir una notable separació 
entre allò bo i allò dolent, un dilema que estava subordinat a la 
visió ètica i absoluta de la vida. D’aquesta forma, el mètode reve¬ 
lava que l’intel·lecte humà és flexible, i és factible que se’l formi; 
aquesta mentalitat, que diferencia a l’ésser humà del món dels 
animals, és el fonament del progrés ètic. 

Sense ètica no hi ha socialització ni es pot dirigir; dins el mè¬ 
tode, l’ètica és imprescindible per a percebre i administrar la re¬ 
alitat social sense deixar de banda si és acceptable o no. No hi 
ha dubte que l’ètica és una percepció metafísica, però això no 
la invalida ni la fa més insignificant. No exageraríem si parlés¬ 
sim d’una ètica religiosa dominant en comparació amb l’ètica 
primitiva de l’era mitològica. Una societat sense ètica posa en 
perill l’espècie humana i pot destruir la natura de la mateixa ma¬ 
nera que els dinosaures van provocar la seva extinció esgotant les 
pastures. La forta destrucció de l’ètica i els problemes mediam- 
bientals que aquesta situació provoca han abocat actualment la 
humanitat al desastre, convertint-la en una espècie no sostenible. 

Dins les grans religions, com igualment en el pensament de 
la Grècia Clàssica, va tenir gran pes el mètode dogmàtic, que¬ 
dant relegats el mètode dialèctic i el coneixement objectiu. En 
concret, l’idealisme d’Aristòtil i Plató va dominar el discurs re¬ 
ligiós a l’Edat Mitjana, de forma especial el de Plató, considerat 
el creador d’aquest corrent filosòfic. Això va convertir Plató en el 
filòsof preferit de la concepció profètica, ja que és un filòsof més 
proper al profetisme. 

La concepció profètica de les tres grans religions es basa en 
un fort mètode dogmàtic ben assentat, i el seu aspecte dominant 

es troba en la fundació de l’ètica metafísica. L’ètica arriba al seu 
zenit amb Zaratustra, Buda, Confuci i Sòcrates, sobretot en el 
zaratustrianisme, presentant-se com a filosofia bàsica la dicoto¬ 
mia bo-dolent com la lluita entre la llum i l’obscuritat. Gràcies 
a aquests importants filòsofs, l’ètica va experimentar un gran i 
històric progrés per a la humanitat. 

El mètode científic , per la seva banda, jugarà un paper clau 
per tal que el capitalisme passi a ser un sistema mundial. Amb 
aquest nou mètode, introduït per Roger Bacon, Francis Bacon i 
René Descartes, preval aquesta dicotomia subjecte-objecte, que 
havia quedat difuminada durant l’Edat Mitjana degut al mètode 
dogmàtic. 

La renaixença de l’Europa Occidental gràcies al Renaixement, 
la reforma del cristianisme i més tard la revolució de la Il·lustra¬ 
ció filosòfica van suposar una nova era en aquesta relació subjec¬ 
te-objecte. El subjectivisme de l’ésser humà i l’objectivisme del món 
es converteixen en la pedra angular de la vida, desplaçant ara al 
mètode dogmàtic, la “ paraula de Déu ” i l’ètica. D’aquesta manera 
es passa de l’època dels reis encoberts i els déus emmascarats a 
la dels reis nus i els déus sense màscara. El sistema d’explotació 
capitalista, amb els seus excessos en nom de la rendibilitat, va 
impulsar aquest canvi, modificant la percepció de la societat en 
tots els aspectes i introduint, d’acord amb el mètode científic, 
els criteris d’obligació i necessitat. La humanitat i la natura, per 
tant, es veuen sotmeses a una intensa explotació que la consci¬ 
ència ètica social no acceptarà amb facilitat, produint-se així un 
important canvi de mentalitat també gràcies al mètode científic. 
Descartes ja va sentir aquesta necessitat transformadora caient en 
un escepticisme que tot ho qüestionava, fins al punt d’arribar a 
la famosa frase “penso, després existeixo”. Els Bacon, per la seva 
banda, es van centrar en l’objectivisme-, mentre el primer obre la 
porta perquè l’individu pugui pensar d’una forma independent de 
“l’objecte ”, els segons l’obren a que l’individu pugui actuar arbi¬ 
tràriament sobre “l’objecte”. 

Hem de reinterpretar profundament aquest concepte d’ob¬ 
jectivitat en el qual es basa el mètode científic. El fet que la Natura 

en el seu conjunt, inclòs el cos humà, sigui concebuda com a ob¬ 
jecte, amb excepció del pensament analític , suposa, en definitiva, 
justificar la seva explotació i la de la societat per part del capita¬ 
lisme a través de l’opressió. Mentre no profunditzem en la distin¬ 
ció subjecte-objecte i quedi netament delimitat el seu paper, no 
podrem assegurar la transformació de la mentalitat, en qualitat 
de cosmovisió, que farà possible la nova era. 

El subjecte és el que fa possible el pensament analític , mentre 
que P objecte és el factor material sobre el que podem fer qualsevol 
tipus d’especulació. Dit altrament, representa l’objectivitat. L’es¬ 
mentada distinció ha desencadenat grans xocs, com els que es va¬ 
ren donar entre la religió i la ciència, però no es tracta de lluites 
només per la “veritat”, donat que per sota subjauen grans lluites 
socials, que vénen a ser el xoc entre la societat anterior, dominada 
per l’ètica , i la societat capitalista nua, que vol desempallegar-se de 
l’ètica. Més que una lluita entre Església i ciència, ens trobem 
davant un conflicte entre un sistema que prohibeix, maleeix i 
considera pecat els abusos en base a valors socials conservadors, 
i el nou projecte social capitalista, que vol eliminar les barreres 
a l’explotació i a l’opressió sense que existeixin prohibicions mo¬ 
rals, pecats o malediccions. L’ aproximació objectiva és el concepte 
clau d’aquest projecte. 

No hi ha cap valor que no sigui sotmès a operacions per part 
del pensament analític en nom de robjectivitat-. no només el tre¬ 
ball humà i la natura en el seu conjunt, viva o morta, poden ser 
apropiades i abusades, sinó també ser objecte d’estudi i investi¬ 
gacions, justificant la seva explotació, sigui del tipus que sigui; es 
tracta d’una concepció mecànica sobre totes les coses, a excepció 
de les elits. L’individu, el ciutadà i l’Estat-nació, com a nous déus 
sense màscara, són els qui, sota una organització determinada, 
actuen contra la natura i la societat, són el “nou invent”, capaç 
de cometre qualsevol bogeria, des del genocidi fins a la conver¬ 
sió del nostre entorn natural en un lloc inhabitable. Res escapa 
al domini i a la destrucció del Leviatan en la seva fase de major 
ràbia. Ha de quedar clar que concebre aquesta idea d’allò objectiu 
com un element summament innocent del mètode científic està 

provocant les pitjors catàstrofes i massacres més cruels que les 
realitzades pels inquisidors durant l’Edat Mitjana. Insisteixo que 
ïobjectivisme no és un concepte científic innocent ni molt menys. 

Mentre no acceptem que aquest mètode científic és el major 
instrument per la divisió de la societat en classes i la seva justifica¬ 
ció, no podrem explicar el fracàs de l’actual sociologia i la ruïna 
del “socialisme científic”, que s’auto-defineix com una ciència so¬ 
cial de gran prestigi que dona al mètode científic objectiu un paper 
determinant i en la qual també vaig creure durant una etapa de 
la meva vida. 

El fet que, passat un llarg període d’aplicació, els sistemes ba¬ 
sats en el socialisme científic s’hagin destruït per implosió, rere 
les construccions del seu sistema social i hagin passat directa¬ 
ment del capitalisme d’Estat al capitalisme privat té també el seu 
fonament en el mètode científic i en la seva manera d’entendre 
l’objectivació. Per respecte a qui, honesta i ben intencionada¬ 
ment, amb gran fe i sacrifici, participa en la lluita pel socialisme, 
profunditzaré més endavant en aquesta qüestió. 

Totes les corrents científiques que atorguen un paper primor¬ 
dial a la separació subjecte-objecte asseguren ser independents i 
actuar al marge de prejudicis socials. Probablement aquest sigui 
el major error comés en nom de la ciència i segurament no s’ha 
produït mai una major integració de la ciència dins el sistema 
dominant com amb el capitalisme. En realitat, la ciència, des del 
mètode fins als continguts, és el principal artífex d’aquest siste¬ 
ma, al mateix temps que el legitima i el protegeix. El mètode 
científic de l’era capitalista i les ciències que han brollat d’aquest 
asseguren el seu funcionament i rendibilitat així com provoquen 
guerres, crisis, dolor, fam, atur, destrucció mediambiental i una 
superpoblació que ha afectat tots els segments de la societat. La 
sentència “ciència és poder” és l’expressió més exacta d’aquesta 
realitat, afirmada amb orgull. 

Eli haurà qui es pregunti: ^però què hi ha de dolent en tot 
això? Doncs precisament amb aquestes dites i sentències, que 
semblen el més natural del món, el sistema aconsegueix blindar 
la seva innocència i legitimació. 

Si la modernitat capitalista presenta avui, en tots els seus pa¬ 
ràmetres, indicis de descomposició és precisament degut al mè¬ 
tode científic en el qual es basa. Per conseqüent, és de vital impor¬ 
tància criticar aquest mètode i les seves disciplines científiques. És 
cert que hi ha hagut qüestionaments i oposició al sistema, però el 
seu principal defecte, fins i tot la crítica socialista, és que utilitzen 
el mateix mètode, que és la seva raó de ser; cosa que inevitable¬ 
ment porta al mateix resultat. És sabut que qui va pels camins ja 
traçats no arribarà a cap altre lloc que als pobles i ciutats als quals 
aquells camins dirigeixen. Això és el que acostuma a passar als 
que s’oposen al sistema, fins i tot al socialisme científic. 

En les meves valoracions poso especial atenció al caràcter so¬ 
cial i de classe de la distinció subjecte-objecte perquè, malgrat la 
seva aparent innocència, són raons ontològiques d’una moder¬ 
nitat que ja no és sostenible; tampoc suposen un avenç científic 
perquè tenen una visió tan obsessiva de la natura, amb allò ob¬ 
jectiu , com la tenia el mètode dogmàtic a l’Edat Mitjana, i fins 
i tot aquesta distinció radical entre subjecte i objecte pot suposar 
una anulació i una asfixia material de l’ésser humà encara més 
gran. La vida humana privada de llibertat pel mètode dogmàtic 
està essent destruïda per la separació entre subjecte i objecte de la 
modernitat capitalista, provocant així una profunda crisi en tots 
els àmbits de la vida. Les disciplines científiques han desarticulat el 
caràcter integrador de la vida social, portant a la destrucció dels 
nuclis bàsics que la composen. Aquest és un dels majors valors 
que hem perdut: el caràcter integrador i indivisible de la vida 
social. No es pot imaginar pitjor tragèdia que la simplificació i 
destrucció amb la que es concep avui en dia la vida després d’ha- 
ver-la privat de la seva essència, de les seves referències espacials 
i temporals, presoners d’una vida social alienada que pressiona, 
exprimeix i tensa les persones. Ens trobem enfront una maledic¬ 
ció del destí. La cancerització social no és cap metàfora, sinó la 
definició més greu del que produeix el sistema sobre la vida. 

Aquest tema, entorn al que caldria estendre’s amb més am¬ 
plitud, pot ser que només ocupi una petita valoració a les me¬ 
ves defenses. No intento proposar un nou mètode, ni plantejo 

el caos, l’absència total de mètode. Sóc conscient que existeixen 
mètodes, vies d’interpretació i lleis no només sobre la vida de 
l’ésser humà, sinó sobre la natura en el seu conjunt, però haig de 
recalcar que, com que en el mètode i les lleis sempre hi ha certa 
essència determinista, la insistència i permanència en els matei¬ 
xos ens condueix davant el perill de negar el progrés i la llibertat. 
Tampoc m’imagino una existència sense mètodes ni lleis, però 
no confio en aquella visió de l’univers de Descartes reduïda a l’or¬ 
dre matemàtic. La lògica basada en les matemàtiques i en les lleis 
presenta per mi grans dubtes degut al caràcter pervers dels qui, 
esgrimint-les com a armes inqüestionables, només les utilitzen 
per justificar els seus interessos. Hi ha una gran semblança entre 
els sacerdots sumeris, inventors de les matemàtiques i de les lleis, 
i els fundadors de la mentalitat científica d’avui: estic convençut 
que ambdós representen a la mateixa civilització. 

Criticar el mètode no significa negar-lo ni buscar-ne un altre 
d’alternatiu, fins i tot té més valor una actitud analítica oberta que 
ens apropi a l’opció per una vida lliure. Si del que es tracta és de 
comprendre el veritable significat de la vida, aleshores el mètode 
hauria de servir per aconseguir aquest objectiu. La gran indústria 
de masses i els Estats forts han causat a la humanitat moltes més 
guerres i destrucció que felicitat. Quan es barregen producció i 
força, les coses van perdent el sentit pel que van ser creades i per 
això els sectors que han fet una major acumulació de béns han 
estat sempre els que han mostrat major intolerància davant la 
vida. La història ens mostra nombrosos exemples de la profunda 
importància que té desempallegar-se del problema del mètode, o 
superar aquest problema, i per això és necessari fer comptes amb 
la civilització i era en la qual es viu. Mentre no puguem realitzar 
una crítica radical al capitalisme i als mètodes i disciplines que 
impregnen el seu sistema en totes les estructures i institucions 
modernes; mentre no elaborem una reconstrucció de la ciència 
en base a aquestes crítiques que l’apropi a la vida lliure, tots els 
nostres esforços per trobar una alternativa seran inútils. No pre¬ 
tenc entrar en el debat modernitat-postmodernitat, malgrat que 
respecto i valoro moltes idees al respecte; però estic convençut 

que aquest debat ens allunyaria de l’essència del problema; la 
postmodernitat, en el fons, no és més que la continuació de la 
modernitat amb una nova màscara. 

Passo a exposar les meves valoracions sota el concepte de rè¬ 
gim de Veritat. Més que cercar un mètode alternatiu, s’han de 
trobar solucions als greus problemes causats pels errors de la 
vida allunyada dels valors de la llibertat. No hi ha dubte que en 
la societat humana sempre va existir la cerca de la veritat, i les 
respostes han variat des de les mitologies a les religions i des de 
la filosofia fins a la ciència actual. En aquest sentit, ni es poden 
rebutjar aquests intents ni podem negar el cúmul de problemes 
que han provocat. Es tracta del dilema de que no es pot estar 
del seu bàndol ni es pot no estar-hi. No obstant això, la moder¬ 
nitat contemporània ha portat les coses en molts terrenys fins 
a límits insostenibles; per anomenar-los senzillament direm: ex¬ 
cessiu augment de la població, esgotament dels recursos natu¬ 
rals, destrucció del medi ambient, agudització de les desigualtats 
socials, desaparició de les referències ètiques, estrès en una vida 
sense relació espai-temps, desaparició dels valors màgics i poè¬ 
tics, acumulació d’armes nuclears que poden convertir el planeta 
en una terra erma i nous tipus de guerra sense fi que afecten a 
tot l’organisme social... Tots aquests factors ens fan pensar en 
un veritable Dia del Judici Final. Només el fet d’haver arribat a 
aquesta situació demostra el fracàs dels nostres règims de Veritat. 
No és la meva intenció presentar un panorama catastròfic però 
tampoc podem guardar silenci i reprimir els nostres crits mentre 
la vida desapareix del nostre voltant i dins nostre. No caiguem en 
el desànim, no ens ofeguem en llàgrimes; però per això cal trobar 
una solució. 

<És que la nostra recerca de la veritat no tenia sentit o passà¬ 
vem per una era de forces obscures?, jon i quan es van cometre els 
greus errors?, <on i quan vam quedar atrapats per aquesta xarxa 
d’obsessions? 

Estic convençut que la modernitat capitalista sorgeix en bona 
part de les construccions socials fallides. És cert que hi ha hagut 
grans iniciatives contra aquest estat de les coses i també hem de 

tenir en compte les construccions socials presentades com “exi- 
toses”. Aleshoress, <el món en el qual vivim és el definitiu, com 
li agrada repetir al sistema?, <és que no és possible un altre món? 
Sóc conscient que repeteixo preguntes ja plantejades, però hem 
d’aprofitar l’oportunitat per exposar el veritable rostre de diversos 
fenòmens, des d’errors comesos en diversos punts fins als come¬ 
sos per la ciència, des de les critiques al poder i a l’economia fins 
al qüestionament de la institucionalització determinada pel Dret 
i l’estètica. Podem elaborar un assaig sobre aquests problemes; 
per mi és deure, un deute contret amb els valors de la llibertat. 

Com a introducció al tema del règim de Veritat, assenyalaré 
que els antagonismes subjectiu-objectiu, idealisme-materialis- 
me, dialèctica-metafísica, filosofia-ciència i mitologia-religió, 
elements bàsics dominants sobre els quals es construeix el pen¬ 
sament humà, en el fons tergiversen i empobreixen el coneixe¬ 
ment de la realitat. La modernitat capitalista és una conseqüèn¬ 
cia d’aquest error. Durant la història de la civilització, van ser els 
ostentadors i abusadors del poder qui varen impulsar la formació 
de sistemes de creences i van aguditzar aquestes disjuntives per 
tal d’aconseguir la seva legitimació, reforçant la seva passió pel 
poder i l’explotació; aquest aspecte va ser portat a l’extrem dins 
el marc del capitalisme. Si la humanitat no s’hagués vist obligada 
a posicionar-se sobre aquests antagonismes i a establir aquest en¬ 
frontament de mentalitats i cosmovisions, cap tipus de domina¬ 
ció i explotació hagués pogut ser tan eficient. No és cap casualitat 
que els que varen cercar la veritat partint de dilemes, acabessin 
sempre trobant un lloc al costat dels qui ostenten el poder, per 
formar part de les seves elits intel·lectuals. La sentència “la veritat 
és el poder i el poder és la veritat” ho diu tot. El règim de Veritat 
apareix aquí convertit en l’aliat més sòlid del règim d’abús polític 
i la seva conseqüència no és una altra cosa que una major opres¬ 
sió i la pèrdua de la vida lliure i significativa. 

Per tant, el primer que hem de fer, en relació al mètode, és 
rebutjar i oposar-nos en tots els plànols a aquest règim de veritat. 
No estic parlant només d’oposar resistència, estic parlant de plan¬ 
tejar una postura negativa, contrària, de desmantellar el règim de 

veritat en el qual es basa el sistema. Si desenvolupem autèntiques 
formes de resistència, si aconseguim desenvolupar construccions 
socials des de les arrels, no només contra els diferents vincles i 
xarxes del poder, sinó també contra els focus d’explotació, en 
qualsevol lloc on hi hagi un focus de poder i d’explotació, hau¬ 
rem donat en la diana i el sistema començarà a desintegrar-se. 
Contra el que generalment es creu, els processos socials no són 
producte del treball si no de la mentalitat; les mans i els peus no 
creen una societat. Si pel contrari el sistema social fos realment 
producte del treball, el món que tindríem al davant seria com¬ 
pletament diferent. Els esdeveniments històrics més importants, 
els processos i les formes de progrés són resultat de les voluntats 
i formes de pensament clarividents. Un dels majors errors del 
mètode marxista ha estat precisament no portar la revolució al 
terreny de les mentalitats i esperar del proletariat, sobre el qual 
es seguia exercint opressió i explotació, una nova construcció so¬ 
cial. Els marxistes no van poder veure que el proletariat era un 
esclau que havia passat d’unes mans a unes altres, i van caure rà¬ 
pidament sota el sofisma de que es tractava d’un treballador lliure. 
Les conseqüències d’aquest i d’altres errors salten a la vista. 

Aleshores, equina mentalitat hem d’adquirir, donant sentit 
també a les fites científiques de la humanitat? 

Per respondre aquesta pregunta, hem d’analitzar amb més 
profunditat i desxifrar dues formes del pensament que, partint 
de l’objectivisme i del subjectivisme , acaben arribant al mateix lloc. 

En el primer cas s’ha de dir que l’objectivitat , en contra del 
que s’acostuma a creure, no és el simple reflex de les lleis socials 
i de la natura. Si s’investiga a fons la legalitat objectiva es veurà 
que és la versió moderna de l’antiga paraula de déu ; en aquesta 
objectivitat s’escolta el ressò de la veu de les forces que transcen¬ 
deixen la natura i la societat i, si s’afina encara més l’oïda, s’arri¬ 
barà a la conclusió que aquella veu deriva del domini del tirà i de 
l’abusador. La ment objectiva, i tot el que percep, està associada 
als diferents sistemes de civilització que li varen donar forma i la 
van difondre fins ensinistrar a tothom fomentant aquesta menta¬ 
litat; encara que allò objectiu subministrés noves dades i coneixe- 

ments, aquests van quedar immediatament enquadrats en el seu 
sistema. S’ha de tenir en compte que qui fa un descobriment o 
una invenció, abans o després, queda vinculat al sistema per mil 
i un lligams i, si algú intenta anar a contracorrent, serà víctima 
de la seva ira, com ha pogut veure’s en nombrosos exemples de 
la història, des d’Adam a Giordano Bruno, passant per Abraham, 
Mani, Sant Pau o Hallaci Mansur. A aquelles persones que, amb 
un plantejament objectiu, es mantinguin al costat de la realitat i 
la justícia, els sortiran al pas mil i un enemics. Quan la percepció 
és veritablement objectiva i es realitza amb autèntica sinceritat, 
és quelcom molt valuós, i quan està vinculada amb valors de la 
vida lliure, hom entra dins la via de l’autèntic saber; però perquè 
això succeeixi hom s’ha d’arriscar a ser un veritable combatent 
del pensament, com ho van ser Hallaci Mansur i Giordano Bru¬ 
no 10 . 

Hem de destacar també que, des del punt de vista científic, 
el resultat de l’objectivitat pot tenir dos sentits diferents i s’ha 
de fer un gran esforç i resistir per saber quin reflecteix el sistema 
dominant establert i quin la realitat. Si el pensament objectiu, 
que pertany més aviat al pensament analític, no es vincula amb 
el pensament intuïtiu instantani, que s’origina en els sentiments, 
jugarà dins la història el mateix paper que els dinosaures. El 
monstre que va donar a llum la bomba atòmica és la nova versió 
del Leviatan equipat amb l’estructura del pensament analític de 
la modernitat capitalista, i és el responsable del panorama al qual 
ens estem referint. Quan analitzem l’Estat-nació com a nou déu 
sense màscara veurem amb més claredat el poder que té el pensa¬ 
ment analític objectiu. 

Per la seva banda, la subjectivitat , que es troba en el pol oposat 
de l’objectivitat , considera que podria arribar a la veritat mitjan¬ 
çant una percepció basada en especulacions sense objecte. Es tracta 


10. El Sufí persa, més conegut a occident com Al-Hallaj, fou torturat 
i crucificat públicament l’any 922 per la dominació abbàssida acusat d’he¬ 
retgia. Mentre que en el cas de Giordano Bruno no està completament 
aclarit si aquest matemàtic i astròleg italià fou cremat a la foguera al 1600 
per les seves creences religioses panteistes o per la seva cosmologia. 

d’una nova forma de platonisme; si s’empra com a única via de 
coneixement, cau en el mateix error obsessiu de l’objectivitat: la 
realitat és tal com la percebem, com la sentim, una actitud que 
acabarà portant-nos a l’existencialisme. El subjectivisme considera 
que l’ésser humà s’ha creat a si mateix. Malgrat que moltes cor¬ 
rents de pensament es van fonamentar en el seu nom, com ocor¬ 
re també amb robjectivitat, ocupen un lloc en el sistema, essent 
el subjectivisme i les seves diferents versions un sòlid pilar de l’in¬ 
dividualisme egoista característic de la modernitat. Quan l’ésser 
humà cau en el ‘ subjectivisme ’ (negació dels objectes), en comptes 
de re-valorar saludablement el jo’, l’egoisme suposa el principal 
estímul perquè hom es vegi arrossegat a la societat de consum. 

El subjectivisme també és responsable d’aquella obsessió se¬ 
gons la qual ‘com més reafirmo la meva personalitat més raó 
tinc’; el sistema capitalista li deu molt a aquest mecanisme men¬ 
tal. Aquesta forma de pensament que va ser reflectida en l’art, 
sobretot en la literatura, culmina amb la creació d’un món ima¬ 
ginari, i proporciona amb escreix la legitimació que el sistema 
necessita, dominant amb la seva influència tota la societat a tra¬ 
vés de la indústria cultural. D’aquesta forma, la societat queda 
exposada a una perdició continua, víctima del bombardeig cons¬ 
tant d’un món virtual, que anul·la qualsevol possibilitat de pen¬ 
sament propi. La veritat queda reduïda a un món de simulació i 
no hi ha manera de distingir entre allò autèntic i allò fals. 

Allò positiu de la subjectivitat rau en el fet que està íntima¬ 
ment relacionada amb el pensament sentimental, que juga un 
paper important com a sensorialitat per la percepció , així com el 
coneixement intuïtiu en els descobriments. A l’Orient mitjà, el 
misticisme i la saviesa van fer amb el mètode perceptiu grans 
avenços per la compenetració de la natura i la societat, i ara tam¬ 
bé podrien realitzar una aportació d’aquest tipus. El subjectivisme 
d’Orient té una superioritat enfront Vobjectivisme d’Occident, en 
matèria de la seva concepció ètica de la natura i la societat. De 
totes maneres, el subjectivisme , com l’objectivisme , va caure en el 
deliri de reflectir-se com “la veu de déu”. Ambdós coincideixen 
en aquest aspecte. Fins i tot conceptes com societat , natura i déu 

interior i transcendental no aconsegueixen salvar-se en el marc del 
subjectivisme i acaben per convertir-se en instruments al servei 
dels reis nus i encoberts que es presenten com a déus amb o sense 
màscara, dels sistemes opressors. 

En l’actual modernitat capitalista Vobjectivisme, mitjançant 
les escoles i universitats positivistes, i el subjectivisme, per mitjà 
de tot tipus d’institucions de l’espiritisme i les religiositats, le¬ 
gitimen el sistema, els mecanismes de coacció i l’explotació en 
tota la seva cruesa, igual o més encara que les pròpies estructures 
de poder o el seu règim de veritat. Avui tot es resumeix en les 
sentències “el poder és la veritat ” i “\a ciència és la força ”, i les seves 
recerques de “la veritat ” no són més que un joc que es redueix a 
aquesta equació capital-ciència-política que podria assemblar-se 
a una companyia d’interessos; qui surti de la mateixa serà qualifi¬ 
cat d’enemic, i és plausible que sigui eliminat, o bé se l’intentarà 
dissoldre absorbint-lo dins el sistema. Assistim a una gran pèrdua 
del sentit de les coses, assetjats per una civilització materialista en 
la seva fase més sofisticada. ^Com podem posar-nos a cobert del 
setge de l’aliança capital-ciència-política? La resposta no és fàcil. 
Hem d’entendre als filòsofs de la llibertat, des de Nietzsche fins a 
Michel Foucault, que l’han cercat, arribant a parlar de “societat 
castrada” o, fins i tot, de “la mort de l’ésser humà’. Els camps de 
concentració i extermini, la bomba atòmica, les campanyes de 
neteja ètnica, la destrucció del medi ambient, l’atur massiu, les 
penúries extremes de la vida, l’augment dels casos de càncer i 
malalties com la SIDA confirmen aquestes sentències al mateix 
temps que fan inajornable la recerca de la veritat. 

Haig de recordar, un cop més, que el socialisme científic, la 
socialdemocràcia i les corrents d’alliberament nacional, mal¬ 
grat ser considerats grans adversaris del sistema, des de fa temps 
ocupen un lloc en aquest, i juguen un rol funcional, essent una 
mena de sectes de la modernitat que, amb la postmodernitat, es 
presenten amb un altre rostre. 

Després d’arribar al zenit, comença el declivi i els sistemes 
comencen a desintegrar-se, com li va ocórrer a la modernitat ca¬ 
pitalista a partir dels anys 70. El fet que des d’aleshores hagin 

irromput corrents de pensament com l’ecologia, el feminisme 
i els moviments ètnico-culturals confirma el desprestigi i espe- 
daçament d’aquell mètode científic, al mateix temps que revela 
l’existència d’altres móns i d’altres formes d’anàlisi més lliures. 
La gran diversitat de moviments propis d’aquesta època podria 
donar una imatge caòtica però, això no obstant, aquests enfo¬ 
caments diferents també poden ser considerats com focus de 
resistència que responen en la mesura de les seves capacitats a 
les diferents realitats concretes dels diferents àmbits del poder. 
Per això és important poder comprendre aquesta època amb una 
gran riquesa de percepció. 

El fet que aquesta època sigui determinadament fèrtil i proli¬ 
fera en matèria de nous mètodes, narracions i formes de conce¬ 
bre la veritat, augmenta la possibilitat de reconstruir la societat 
a nivell de comunitats. És una tasca concreta i quotidiana portar 
a la pràctica les utopies de llibertat i igualtat creant noves estruc¬ 
tures socials. Allò necessari ara és la validesa científica del camí 
escollit i la força que es posi en aquesta voluntat lliure. Vivim un 
període en el qual l’amor per la veritat ens apropa a la vida lliure; 
la consigna ha de ser: la veritat és amor i Vamor és vida lliure! 

Per tant, mentre no cerquem de forma apassionada la vida 
lliure com a mètode i règim de veritat, no obtindrem el coneixe¬ 
ment, la base necessària ni les premisses per construir una nova 
societat. Examinem doncs, amb més cura i a la llum de les nos¬ 
tres hipòtesis, la informació i el coneixement existents i les idees 
estructurals que han estat a l’avantguarda. 

Començarem el nostre anàlisi rebutjant les premisses de 
Bacon i Descartes, prescindint del dilema subjecte-objecte, àni- 
ma-cos; seria més apropiat, en tots els sentits, prendre com a base 
l’ésser humà, però això no vol dir que adopten una posició antro- 
pocèntrica o humanista, perquè no entenem que el món estigui 
centrat en l’ésser humà: 

1 . - Els àtoms, com totxanes que composen tota la ma¬ 
tèria, tenen la seva més rica existència i composició 
-tant en quantitat com en qualitat- en l’ésser humà. 

2 . - L’ésser humà té l’avantatge de portar implícites les 
estructures biològiques del món vegetal i animal. 

3 . - Ha desenvolupat les formes més sofisticades de vida 
social. 

4 . - Té la capacitat d’accedir a un món intel·lectual 
molt lliure i flexible. 

5 . - És capaç de mostrar una actitud metafísica. 


Resulta obvi, per tant, que l’ésser humà suposa una inapre¬ 
ciable font d’informació i coneixement al reunir totes aquestes 
propietats simultàniament compenetrades les unes en les altres 
formant una integritat. Poder comprendre aquesta font, dins de 
la seva integritat, és comprendre l’univers fins ara conegut, o al¬ 
menys és un bon primer pas en aquesta direcció. 

Als següents paràgrafs, exposaré els cinc punts a dalt esmen¬ 
tats amb més detall 11 : 

I. - Els àtoms , com totxanes que composen tota la matèria, tenen 
la més rica existència i composició -tan en quantitat com en qua¬ 
litat- en Vésser humà. 

Els vincles de les formacions inter i intra-atòmiques, i les for¬ 
mes d’expressió de la vida, poden ser estudiades de la millor ma¬ 
nera en l’ésser humà. Es podria així concebre a l’ésser humà, en 
cert sentit, com una formació de matèria viva que pensa. No hi 
ha dubte que aquestes elucubracions no conceben l’ésser humà 
solament com una suma de matèria ni tampoc veuen la matèria 
com una estructura mancada de vitalitat. Seria difícil relacionar 
la matèria que, a la seva manera, té un sentit de vitalitat propi, 
i l’ésser humà, que supera la mera suma de matèria. Penso que 

II. Hem optat per re-introduir els subtítols a dalt esmentats per a una 
millor lectura, originàriament aquests temes es tractaven directament sen¬ 
se els subtítols numerats i amb caràcters en cursiva. [Nota ed.] 

el canal del pensament metafísic rau en aquesta percepció. Si la 
nostra capacitat de concentració amb aquesta forma de percebre 
les coses té una flexibilitat il·limitada aleshores podrem superar 
el dilema entre matèria i sentit. Pot ser fins i tot que el veritable 
sentit d’allò viu i d’allò inert consisteixi en superar aquest dile¬ 
ma. L’objectiu de la matèria és adquirir sentit, mentre que, al 
seu torn, l’objectiu del sentit és superar la matèria. Pot ser que, 
rere aquest dilema, es trobi el darrer alè agonitzant de l’amor; i 
que fins i tot el principi d’acció-reacció hagi sofert una transfor¬ 
mació en forma de matèria i sentit. L’afirmació que el fonament 
de l’univers està en l’amor tindria relació amb aquest dilema, un 
amor que en l’ésser humà té gairebé la seva base més forta. 

Crec que investigar la matèria a través de l’ésser humà podria 
ser la forma més propera a la veritat i, per contra, no sembla 
possible arribar a una comprensió de la matèria, i per tant de la 
realitat, en els laboratoris terriblement aïllats de la modernitat. 
Dins la física quàntica, la relació observador-observat no es pot 
mesurar i de la mateixa forma que l’observador modifica la ma¬ 
tèria, la matèria pot alliberar-se de l’observador de laboratori. Per 
tant, la correcta percepció seria factible tan sols mitjançant una 
observació interior de l’ésser humà; i la realitat és que no podria 
pensar-se un laboratori tan desenvolupat i complex com el pro¬ 
pi ésser humà. Demòcrit va ser capaç de descobrir l’àtom amb 
aquest mètode, per tant ell ja havia establert el mètode correcte 
diversos mil·lennis enrere. No diem que els laboratoris no servei¬ 
xin per res, sinó que els principis bàsics relatius a l’ésser humà 
estan en la seva percepció interna. 

Desenvolupem més aquest principi. Totes les lleis de la física 
i de la química es poden observar en l’ésser humà gairebé a la 
perfecció, però cap laboratori és capaç d’apropar-se al grau de 
riquesa en matèria de funcions i mecanismes que té l’estructura 
humana. A traves de l’escriptura de l’ésser humà podem apro¬ 
par-nos amb el major nivell d’exactitud al coneixement de la 
física i la química; es poden apreciar tant la transformació ma- 
tèria-energia com les més variades i complexes composicions quí¬ 
miques. La producció de sentit des de la relació energia-matèria 

assoleix en l’ésser humà les formes més complexes, fins al punt 
que al cervell es podria arribar a la unitat de matèria-energia-pen- 
sament. Aquest fet ens porta a una pregunta gegantina i trans¬ 
cendental: ^aquesta unió que es realitza en l’ésser humà, no serà 
en realitat una de les característiques bàsiques de l’univers? 

Que l’ésser humà tingui un gran potencial de percepció i, per 
tant, pugui ser pres com a base per arribar a la veritat, confirma 
aquesta hipòtesi, que podria considerar-se un principi sòlid d’un 
règim com a via transcendental per obtenir les dades i coneixe¬ 
ments que ens permetin arribar al que és la veritat. 

2.- L ’ésser humà té l’avantatge de portar implícites les estructures 

biològiques del món vegetal i animal. 

El segon plantejament consisteix en que, si observem el dile¬ 
ma vitalitat-no vitalitat, en l’ésser humà la vitalitat ha assolit una 
sofisticació molt major que en d’altres éssers vius. La vitalitat té 
el seu punt de desenvolupament culminant en l’ésser humà, cosa 
que al seu torn suposa un major grau d’evolució de la matèria, 
paral·lela i conjuntament amb l’evolució de la vitalitat. Encara és 
un misteri la relació entre la forma que adquireix la matèria en 
el cervell i la sofisticada vitalitat humana, ja que la ciència encara 
té un coneixement molt limitat del cervell humà. En concret, 
resulta una gran incògnita establir la connexió entre la capacitat 
de la matèria per a constituir-se en el cervell i l’adquisició d’una 
vitalitat fins al punt d’arribar a les formes de pensament més 
abstractes. Aquest meravellós òrgan del cos és un dels valuosos 
exemples als quals ens referim, però cadascun dels altres òrgans, 
principalment el cor, constitueixen en si mateixos veritables mi¬ 
racles. Vull afirmar que els òrgans de l’ésser humà, com a tema 
de recerca, resulten tan complexes que el seu estudi no pot ser 
abandonat a l’àmbit de l’anatomia i la medicina, sinó que han 
de ser sotmesos a investigacions més significatives, mitjançant el 
seu estudi unificat per tota la ciència. Abandonar l’ésser humà 
al terreny de la medicina o la psicologia, al dilema cos-ànima. 

no només suposa una gran ignorància i un error fatal, sinó que 
constitueix un crim tan greu com l’assassinat. 

Podem fer també observacions respecte a la relació vitalitat- 
no vitalitat posant l’ésser humà com a exemple. En primer lloc, 
hem de reconèixer la potencialitat de vitalitat que existeix en la 
matèria. Si la matèria no tingués aquesta capacitat, la composi¬ 
ció de la matèria no aniria acompanyada del sorgiment de sen¬ 
timents elevats, ni la vitalitat amb el pensament, a l’ésser humà. 
Aleshores com podríem entendre millor aquesta vitalitat poten¬ 
cial en la matèria? En primer lloc, hauríem de tenir en compte 
la dinàmica acció-reacció com a base potencial de la vitalitat, tal 
i com es mostra en tot l’univers. En segon lloc i relacionat amb 
aquesta darrera cosa, ens trobem que les ones estan formades per 
partícules, i això ens porta al dilema existència-buit a l’univers. 
No podem pensar en l’existència sense el buit, ni en el buit sense 
existència. Si forcem els límits del nostre pensament entendríem 
que la superació del dilema existència-buit no implica altra cosa 
que l’eliminació de totes dues; com anomenaríem allò nou que 
sorgiria en aquest cas? Vet aquí el segon gran interrogant que 
se’ns planteja. Alguns, com és habitual, donarien ràpidament 
una resposta: “ Déu però una reflexió més pausada ens perme¬ 
tria arribar a respostes més significatives, i potser fins i tot podrí¬ 
em arribar a comprendre el sentit i el misteri de la nostra vida. 

En relació a la dinàmica propulsió-atracció, sabem que les 
ones formades per partícules permeten una transmissió que, en 
la llum assoleixen la seva màxima velocitat (300.000 km/s), però 
l’existència de forats negres, que “ s'empassen ” la llum, augmenta 
encara més els interrogants. Què és allò que sorgeix quan la llum 
és engolida per un forat negre? Aquesta és una altra de les pre¬ 
guntes de difícil resposta. I si anomenem als forats negres “illes 
d’energia pura”, ;com anomenarem l’energia en forma de llum? 
^L’univers és en realitat una vasta composició del dilema forat ne- 
gre-matèria? <És que allò que es considera visible i no és matèria, 
és també matèria? ^Aleshores, no hauríem de considerar l’univers 
que es fa visible un gran ésser viu? <És que tots els dilemes de la 
vida ens recorden aquest gran dilema universal? I, per tant, els 

dilemes afecte-odi, bondat-maldat, bellesa-lletjor, correcte-erroni 
<no podrien ser el reflex d’aquest gran dilema universal? Podrí¬ 
em continuar fent preguntes de forma indefinida, però seria més 
didàctic ocupar-nos de qüestions més assequibles sobre les que 
podem desenvolupar les seves ciències. 

Sabem que la matèria és una acumulació d’energia concen¬ 
trada, coneixem la famosa fórmula d’Einstein. Es diu que entre 
el pes d’una persona morta i una viva hi ha una diferència de 18 
grams d’energia. Aleshores, <la vitalitat ve a ser una forma especi¬ 
al de fluïdesa energètica? Aquesta energia preserva la seva existèn¬ 
cia quan abandona el cos?, ^això no confirma potser l’animisme?, 
^almenys no és una fe que hauria de ser tinguda en compte? La 
creença que l’univers està ple d’ànimes, o el fet que Hegel con¬ 
siderés l’esperit universal ( Geist ), l’energia, l’ànima de la vitalitat 
implícita en la matèria <;no són percepcions, interpretacions, ide¬ 
es, que han de ser preses seriosament? 

Podríem seguir sumant preguntes d’aquest tipus, però el més 
important ara és que la relació vitalitat-no vitalitat no pot ex- 
plicar-se amb les interpretacions metafísiques del dogmatisme 
medieval, ni ser justament valorada amb la dissociació que la 
modernitat capitalista realitza entre cos i ànima, entre subjecte i 
objecte. No poden explicar la riquesa de la nostra vida, ni amb el 
principi d’una força creadora que dóna sentit des de l’exterior, ni 
amb plantejaments basats en el dilema ànima-matèria. Els exem¬ 
ples i preguntes que formulem mostren que com més ens apro¬ 
pem a la vida humana en tota la seva riquesa i com més reforcem 
la capacitat d’observació, millor entendrem tots els fenòmens, 
fins i tot aquells que semblen miraculosos, i fins i tot el dilema 
vitalitat-no vitalitat. 

Hem de creure que a l’univers regeix un principi de justí¬ 
cia. Res sorgeix sense unes circumstàncies determinades, sense 
un sentit. La natura es més equilibrada del que en un principi 
podem imaginar i, en tot cas, seria més lògic atribuir a la societat 
de la civilització les nostres limitacions, desviacions i desconcert 
en relació a les nostres capacitats per a l’observació. La pròpia 
formació de l’ésser humà té el seu equilibri i justícia, portant 


Sobre el Mètode i el Règim de Veritat 


89 


implícit l’ordre universal, el món biològic i l’organització soci¬ 
al, que es presten a la formació de la humanitat. Pot haver-hi 
major equilibri i justícia? Aquesta realitat ha estat tergiversada 
pels deliris de les forces jeràrquiques i estatals, i sobre ells recau 
la responsabilitat d’aquest error, donat que és l’ésser humà qui 
pot portar a terme i protagonitzar tot tipus d’acció necessària 
per assolir la justícia. Aquelles persones que vulguin sumar-se a 
la missió en pro de buscar la justícia, hauran d’estar disposades a 
assumir a fons el compromís moral, organitzatiu i de lluita que 
l’esmentada missió ens imposa. 

En el món biològic també podem veure una gran diversitat 
i etapes evolutives. Degut a les transicions entre les molècules 
vives i inertes, podem comprendre millor la transició del món 
vegetal a l’animal. La ciència ha avançat considerablement en 
aquests temes, fins al punt que podem arribar a una gran riquesa 
de comprensions, malgrat totes les insuficiències i les preguntes 
que encara no tenen resposta. El propi món vegetal ja és per si 
mateix un miracle que mostra una gran vitalitat, des de les estruc¬ 
tures primitives de la molsa i les algues fins aquella meravella que 
és un arbre fruiter, des de la senzillesa dels prats als rosers amb 
espines, la capacitat dels quals a l’hora de defensar la bellesa pot 
ser valorada fins i tot per una persona inculta. Allò més cridaner 
de l’evolució és que l’etapa posterior porta en el seu si l’anterior, 
preservant aquesta part com a element que enriqueix la darrera 
formació, de tal manera que el vegetal més avançat prossegueix 
l’existència, suposant la suma, de tots els vegetals, acomplint un 
rol de “mare”, és a dir, que l’evolució continua amb un enriqui¬ 
ment recíproc en comptes d’anihilar-se l’un a l’altre com planteja 
el darwinisme dogmàtic. En el món vegetal també hi ha un pro¬ 
grés fins a una diversitat il·limitada d’espècies, i aquesta diversitat 
s’ha d’entendre com el llenguatge i la vida pròpia dels vegetals. 
Els vegetals també tenen les seves famílies, parentius i fins i tot 
enemics, per això tenir els seus sistemes defensius és gairebé un 
principi de cada espècie; gairebé res d’allò que existeix es priva de 
tenir la seva capacitat defensiva. 


90 


Abdullah Ócalan j Orígens de la civilització 


Un altre element a tenir en compte és la reproducció asexual 
i sexual; la primera expressa una forma de reproducció molt pri¬ 
mitiva, mentre que la segona, és a dir l’acoplament entre gèneres 
diferenciats de la mateixa espècie, és la forma dominant, que fi¬ 
nalment s’ha imposat, romanent les espècies que no diferencien 
el factor masculí del femení com reminiscències d’una etapa de 
transició. Per tal que hi hagi proliferació i distinció d’espècies 
calen gèneres diferenciats, en unitats diferents, essent una prova 
d’aquest procés evolutiu el fet que es produeixin malformacions 
físiques si els acoblaments es produeixen dins d’un mateix àm¬ 
bit familiar, un fet relacionat amb la confusió d’allò femení i 
allò masculí. L’acoblament d’elements masculins i femenins està 
relacionat amb el progrés de les espècies; aquesta és una altra 
de les meravelles de la natura perquè es produeix una dialèctica 
positiva entre elements diferenciats (contradicció i diferenciació 
positiva feminitat-masculinitat), un principi present en tot l’uni¬ 
vers. Per contra, la invariabilitat suposa una negació del progrés, 
com la recerca de la veritat absoluta dins del pensament metafísic 
l’impedeix aprendre la realitat de l’univers. 

Una altra qüestió d’interès és per què l’univers busca el seu 
desenvolupament, o millor dit, la seva capacitat de desenvolupa¬ 
ment <;no és potser la pròpia evidència de la seva vitalitat?, <és que 
podria progressar alguna cosa que no tingués aquesta capacitat? 
El món biològic pot respondre millor a aquesta pregunta. Un 
altre assumpte igualment interessant en el desenvolupament bi¬ 
ològic està relacionat amb l’excepcionalitat que suposa la Terra, 
ja que, almenys fins al present, no s’ha trobat vida en un altre 
planeta de l’univers observat. Aquesta forma de veure les coses és 
bastant problemàtica. En primer lloc, la capacitat de l’ésser humà 
per conèixer tots els planetes és molt limitada; l’ésser humà pot 
aprendre l’univers de la mateixa forma que un mosquit tot el glo¬ 
bus terraqüi. La tesi que l’ésser humà pot conèixer-ho tot és una 
altra obsessió del pensament metafísic, un plantejament similar 
al de la creació divina. 

La pretensió de quantificar la immensitat de l’univers tam¬ 
poc em sembla massa útil; de fet, tot just hem començat a conèi- 

xer la Terra i ni tan sols sabem molt bé a què ens podria portar 
aquest coneixement. Tampoc es pot descartar, com s’acostuma 
a dir, que “cada ésser viu té el seu univers”, així com el concep¬ 
te “d’universos paral·lels” pot facilitar elements de comprensió. 
Amb el següent exemple expressarem millor el que volem dir: les 
cèl·lules del cos humà tenen la seva pròpia existència i les del cer¬ 
vell fins i tot poden generar idees, però això no obstant, aquestes 
cèl·lules ^podrien dir “l’univers és tan gran com pensem”? Aques¬ 
tes cèl·lules no són conscients ni de l’ésser humà ni de la immen¬ 
sitat de l’univers: però això tampoc elimina l’existència de l’ésser 
humà i d’altres micro o macro universos. ^És que no es podria 
interpretar que l’ésser humà és una cèl·lula dins de l’univers ma¬ 
cro? Si ens atrevim a realitzar aquest plantejament, també podrí¬ 
em afirmar que hi ha tants universos com angles des d’on se’l 
miri. Quan parlem & universos paral·lels ens referim a que si cada 
univers depèn d’una fase d’ones, i així es diu, aleshores diferents 
fases en la transmissió d’ones ens portarien a formes d’univers 
inquantificables, essent un sol d’aquests universos el sistema de 
transmissió de partícules que permet la creació de l’ésser humà. 

No vull aquí realitzar unes explicacions especulatives, sinó 
que intento superar l’estretesa de mires imperant per salvar-nos 
de les trampes de la consciència i les creences desviades, que són 
producte de mètodes malaltissos en la seva major part produ¬ 
ïts per les estructures jeràrquiques i estatals. La nostra forma de 
pensar es deu, més del que podem imaginar, als mecanismes je¬ 
ràrquics i estatals, que són veritables màquines de la mentida i el 
desviacionisme que, a més, van anihilar diverses idees correctes. 

El món animal és un altre sistema que en els seus orígens 
compartia en les seves cèl·lules els factors vegetal i animal 12 . Una 
atenta observació mostrarà que sense el món vegetal no hi ha 

12. Un exemple d’aquest tipus de cèl·lules pot veure’s a l’Euglena, la 
qual existeix actualment i que comparteix característiques vegetals i ani¬ 
mals. L’Euglena és un gènere de protistes unicel·lulars, considerades algues 
si se les estudia des de la botànica, o també protozoàries quan se les analitza 
des de la zoologia. Es mouen i es nodreixen de l’entorn quan no tenen 
suficient llum per fer la fotosíntesi, però quan compten amb la llum neces¬ 
sària, aleshores fotosintetitzen i produeixen el seu propi aliment. 

transició a l’animal, que aquell és condició prèvia d’aquest i que 
els vegetals desenvolupats van ser la base de les noves espècies 
animals. La vitalitat potencial és capaç de desenvolupar els sen¬ 
tits i sentiments, i així apareixen la vista i l’oïda, el dolor, el de¬ 
sig, l’enuig i l’afecte, en el món dels animals. Per altra banda, la 
necessitat d’apaivagar la fam provoca la recerca de menjar, cosa 
que, al seu torn, suposa recuperar l’energia perduda, i una vegada 
apaivagada la gana es produeix un emmagatzematge d’energia. 
Com es pot veure, aquí ens topem de nou amb la relació ener- 
gia-vitalitat. 

També mereix la nostra atenció la necessitat sexual, una ne¬ 
cessitat que s’experimenta de forma summament forta i plena 
de desig i que en realitat expressa la funció reproductiva de la 
vida. La intensitat amb la qual es concentra l’energia en la relació 
sexual evidencia el seu vincle amb la vitalitat, però no hem de 
considerar el sexe com 1' únic factor que permet la continuació 
de la vida, es tracta de la seva forma més primitiva, una forma 
purament quantitativa. 

En canvi la diversificació i l’evolució van generar tipus de 
relacions més enriquides. A més, l’acoplament sexual porta im¬ 
plícit no només la passió i l’instint per la vida, sinó també la 
temença a la mort, millor dit, a la pròpia mort. Com que cada 
acoblament sexual suposa una mort parcial, en algunes espècies 
hi ha exemplars que moren només consumar-se l’acoblament. 
Aleshores una excessiva dependència sexual fa recordar la forma 
més primitiva de la vida i la realització de la mort; mentre que, 
com més unit estigui el sexe a valors com l’afecte i la bellesa, 
i més es visqui l’amor, més a prop s’estarà de la immortalitat. 
La immortalitat plasmada a les obres d’art està associada amb 
aquesta percepció. De la mateixa manera, la reproducció sexual 
es pot concebre com una forma de defensa ja que jcom més et 
reprodueixis més fort serà el sentiment de perdurar en el temps, 
de defensar-te i d’existir! 

Profunditzem en l’assumpte del sexe i la reproducció en la 
societat humana. Seria un greu error qualificar com amor el pla¬ 
er sexual que dóna la garantia de prosseguir la vida en el sentit 

de repetir-la. En realitat és la negació de l’amor. La modernitat 
capitalista, donat que potencia el sexisme com un càncer, està 
destruint la societat en nom de l’amor, quan el veritable amor 
és l’emoció de sentir-se partícip en la formació de l’univers. Per 
això, la sentència de Mawlana “ tot el que existeix en el món és amor 
i la resta és pura xerrameca ” podria ser una autèntica interpretació 
de l’amor. L’amor depèn de la superació del plaer sexual, millor 
dit del desenvolupament de cert nivell de llibertat recíproca dins 
l’ètica de l’ésser humà; la passió sexual està relacionada també 
amb la pèrdua de la llibertat i la immobilitat material. El més 
correcte és vincular l’amor a la coherència amb la creació no 
només entre homes i dones, sinó entre tots els components de 
l’univers. 

El desenvolupament dels sentits és un altre miracle. <Com 
interpretar, per exemple, el sentit de la vista? És indubtable que 
la vista és un dels aspectes més sofisticats de la vitalitat. Sense 
llum no es pot veure i veure equival a tenir una idea, a pensar. 
És important veure totes les característiques que desenvolupa la 
vitalitat, principalment la sexual, com una forma de pensament. 
La pròpia vida, d’alguna manera, és una forma d’aprenentatge, 
i és aquest el sentit correcte de la frase de Descartes “penso, ergo 
existeixo”. Generalitzant més, podríem definir el cercle viciós de 
l’univers com a regit per regles, també com a forma d’aprenen¬ 
tatge -donat que les regles ajuden en l’aprenentatge- però, en con¬ 
cret, la vista suposa, en aquest sentit, un progrés impressionant. 
És comprensible la sentència “Déu va crear l’univers per observar-se 
a ell mateix ” i també la idea de Hegel segons la qual el Geist es 
va materialitzar per prendre consciència d’ell mateix. Veure i ser 
vist són, probablement, objectius essencials de la creació. 

El plaer i el dolor també es reflecteixen en la vitalitat dels ani¬ 
mals i són sentiments que mostren les arestes de la vida; com més 
plaer sents, més conscient ets de la vida i et vincules a ella, com 
més dolor tens també prens consciència de la vida però perquè 
el dolor t’allunya d’ella. Ambdós sentiments tenen gran valor 
didàctic com a doctes escoles d’aprenentatge. El plaer implica 
un intens coneixement però de la mateixa forma pot portar a la 

bogeria. Per la seva banda, el dolor és un gran mestre perquè ens 
permet valorar la vida molt millor. De la mateixa forma que el 
final del plaer s’aproxima al dolor, quan acaba el dolor s’obre la 
porta a una vida plaent. I així és com les formes de viure expo¬ 
sen les seves diferències, mitjançant els aprenentatges en matèria 
d’una millor observació, gaudir el plaer de la vida i el patiment. 

Seria una idea més correcta desenvolupar la relació entre la 
vida i la mort en la societat humana, donat que és quelcom que té 
un profund sentit metafísic. Un altre assumpte d’interès és l’ali¬ 
mentació carnívora. Tots els animals poden viure alimentant-se 
només de vegetals, menjar carn no és indispensable; això no obs¬ 
tant, existeixen nombroses espècies carnívores. Quina explicació 
té això? Un element analític pot ser el problema de que la repro¬ 
ducció sexual, que malgrat ser garantia de vida, si es produeix en 
excés fa perillar altres formes de vida. Per exemple, una excessiva 
reproducció de rates podria acabar amb alguns vegetals, i el ma¬ 
teix es podria dir dels ramats d’ovelles i cabres. En el món de les 
aus també es registren aquest tipus de desequilibris. El fet que 
entrin en escena depredadors com els lleons, falcons i serps no 
només compleix l’objectiu de l’anihilació, sinó que és imprescin¬ 
dible per preservar les espècies. Podria ser inconvenient conside¬ 
rar aquesta divisió del treball com una gran injustícia a la natura, 
ja que de fet conforma un delicat equilibri. Si es trenqués aquest 
equilibri i, per exemple, un territori estigués ple de falcons, lle¬ 
ons i serps, quedaria molt poca vida animal. L’autoregulació dels 
sistemes naturals es una cosa magnífica. 

Avaluem extensament la gran importància que té la regulació 
de la reproducció sexual en la societat de l’ésser humà i la seva 
vinculació amb l’ètica. Si tornem a la relació de l’ésser humà amb 
el món biològic -com ho vam fer per la nostra recerca bàsica- 
veurem que és com si totes les realitzacions dels regnes vegetal i 
animal, i tots els fets i característiques d’aquest món s’haguessin 
resumit en l’ésser humà, fins al punt que sembla ser l’hereu de 
tot. Imaginar un ésser viu supra-humà seria tan sols una suposi¬ 
ció, donat que la gran capacitat de pensament del cervell fa exac¬ 
tament innecessari el sorgiment d’una espècie supra-humana. El 

cervell arriba al seu màxim desenvolupament amb la capacitat 
d’aprenentatge i amb el pensament com a propietats bàsiques 
dels éssers vius, un fet al qual segurament es refereix el versicle 
del Llibre Sagrat “vaig crear a l’home per donar-me a conèixer”. 

No hi ha dubte que en l’ésser humà es concentra el caràcter 
vital de tots els vegetals i animals però la formulació inversa no 
pot ser correcta, ja que la suma de tots els vegetals i animals no fa 
l’ésser humà. D’aquí que a l’ésser humà se l’hagi de tractar com a 
un món diferent. Això no té res a veure ni amb l’antropocentris- 
me ni amb el panteisme que confon la natura amb Déu, sinó que 
necessito explicar la diferència de l’ésser humà com una espècie 
peculiar, tan important que s’ha de tractar com un món a banda. 

3 . - Ha desenvolupat les formes més sofisticades de vida social. 

El tercer plantejament rau en el fet que convertir a l’ésser 
humà en objecte d’investigació com a espècie que es va fer a si 
mateixa en una societat determinada, serà una important meto¬ 
dologia respecte a la recerca i el règim de veritat. 

Però, como hem dit, no es tracta de fer una valoració antro¬ 
pològica, d’explicar les fases del seu desenvolupament com a es¬ 
pècie, des dels primats i el seu desenllaç fins a l’actualitat, ja que 
en relació al nostre tema això no és el més important. No fem 
una valoració antropològica. Hi ha abundants casos similars a 
la convivència social o comunitats no només en el món animal, 
també en el vegetal. Les espècies viuen les unes amb les altres, 
formant fins i tot comunitats, d’acord amb la seva natura. Hi ha 
arbres que no poden sobreviure sense els boscos, ni alguns peixos 
sense els bancs marins, però tant l’ésser humà com la seva socie¬ 
tat presenten diferències qualitatives. La mateixa societat és pos¬ 
siblement l’ésser humà superior, o almenys una organització que 
ha creat -i crearà- l’ésser humà superior. Si traguéssim a un nadó 
de la societat i el deixéssim, acabat de néixer, a un bosc garan¬ 
tint-li els mitjans per viure, no passaria de primat, i si poséssim al 
seu costat uns quants éssers vius similars, el procés que s’iniciaria 
seria molt semblant al dels primats. El mateix cas no és vàlid a la 

inversa per a la comunitat d’animals. Aquest cas demostra el va¬ 
lor distintiu de la societat humana, essent recíprocament incom¬ 
parables els rols i influències tan de la societat en la construcció 
de l’individu, com de l’individu en la construcció de la societat. 

No hi ha dubte que l’ésser humà no pot viure sense la soci¬ 
etat, però també seria un error veure la societat constituïda tan 
sols per una suma d’individus. Els humans sense la societat no 
poden anar més enllà dels primats: per contra, poden adquirir 
en societat una capacitat enorme i desenvolupar un pensament 
molt fort. Un error humà pot convertir el planeta en un desert, 
per exemple amb les explosions nuclears, però també pot arribar 
a l’espai i realitzar descobriments i invencions inimaginables. 
Encara que això sigui un assumpte de la “Sociologia”, aquí ens 
referim a quelcom totalment diferent perquè parlem de la so¬ 
cietat en funció d’obtenir el coneixement necessari i establir el 
règim de veritat, qüestió que no creiem possible sense la societat. 
No tractem aquí a l’ésser humà com herència del món vegetal i 
animal, de l’univers físic i químic; parlem de l’humà com a realit¬ 
zació social, perquè tot allò realitzat en l’individu humà és social. 

Totes les civilitzacions, fins i tot la modernitat capitalista, han 
considerat l’ésser humà de forma separada de la història i de la 
societat. Més ben dit, totes les teories i interpretacions respec¬ 
te l’ésser humà es van elaborar de forma separada de la història 
i la societat, i fins i tot van ser presentades com obra d’indivi¬ 
dus que estaven per sobre de les societats. Partint d’aquest punt 
es van inventar els reis encoberts i nus i els déus emmascarats i 
sense màscara. Per contra, nosaltres profunditzarem en la nostra 
comprensió de la societat de tal manera que podrem analitzar i 
desemmascarar tant aquests déus i reis com les formes de pensa¬ 
ment de les quals van néixer, així com les estructures socials en 
les quals van sorgir aquests pensaments, que deriven de sistemes 
socials que produeixen, sobretot, opressió i explotació. 

Aconseguir exposar la relació individu-societat, d’una mane¬ 
ra enriquidora, és el problema més bàsic del mètode. Bacon i 
Descartes, malgrat considerar-se de gran volada científica, quan 
tracten els problemes del mètode, donen la impressió d’estar al 

marge de les societats en les quals vivien i de no comptar amb el 
coneixement adequat. Aquestes societats són les dels països que 
actualment anomenem Anglaterra i Holanda 13 , que van cons¬ 
truir el capitalisme com un sistema mundial. Els mètodes que 
van desenvolupar estaven a to amb les idees de les seves societats, 
i aquestes idees estaven obrint-li les portes al capitalisme de bat 
a bat. 

Per tant, si comencem a investigar la societat humana com 
un element bàsic: què observem? 

a. - La societat és una característica que diferencia qualitativa¬ 
ment a l’ésser humà de l’animal. Una qüestió que ja hem explicat 
suficientment. 

b . - En la mesura que està integrada per persones, la societat 
també les va formant. El fet fonamental és que les societats i co¬ 
munitats les fan i construeixen les persones amb els seus esforços 
i les seves habilitats, no són estaments que estiguin per sobre de 
l’ésser humà. És obvi que es tracta d’actes humans encara que 
hagin quedat personificats en diferents simbologies que van des 
del tòtem fins als déus, degut a que han tingut un gran pes en la 
ment humana, però si no hi ha persones no hi ha societat en la 
qual s’adori a cap tòtem o deïtat. 

c . - Les societats estan condicionades de manera històrica i 
espacial. Dit d’una altra forma, tenen temps i condiciones geo¬ 
gràfiques determinades; no hi ha societats al marge de la història 
i la geografia; les utopies sense circumstàncies ni temps determi¬ 
nat són un somni en va. 

La història, que té com a objecte d’estudi els ésser vius i en es¬ 
pecial l’ésser humà, expressa els temps en els quals es produeix el 
seu desenvolupament; els cicles, les etapes, són imprescindibles 
en la formació de les espècies. El terme eternitat està associat al 
concepte de canvi i l’única cosa que no té un temps determinat 

13. Malgrat que el filòsof, matemàtic, escriptor i físic Descartes era del 
territori que avui és França, va passar la major part de la seva vida adulta a 
l’actual Holanda. 

és el propi canvi, la pròpia transformació. Per contra, les societats 
tenen una relació més estreta amb la història. Si calculem l’edat 
de l’univers en mil milions d’anys i emprem el terme de llarga 
durada 14 per a societats amb milers d’anys, podríem considerar 
processos amplis els determinats pels dies, mesos, anys o segles. 
Per la seva banda, l’espai geogràfic de les societats està vinculat 
fonamentalment a la presència de vegetació i vida animal, i són 
molt excepcionals les societats que sobreviuen en zones desèrti¬ 
ques o polars; per contra, l’existència d’una rica vegetació i la pre¬ 
sència d’animals poden ser la base per a les societats més fèrtils. 

S’han intentat inculcar a la ment humana teories, corrents de 
pensament i concepcions religioses que sorgeixen de la tradició 
jeràrquica i estatal, al marge de l’espai i la història, com si fossin 
productes del destí. En aquest sentit, s’acostuma a argumentar el 
protagonisme històric d’alguns personatges heroics i el fet que 
alguns filòsofs i teòlegs elaboressin les seves teories al marge de la 
societat històrica. El sistema capitalista també dóna molta impor¬ 
tància a la ciència basada en l’individu, sobretot en allò que con¬ 
cerneix la societat, però oculta que una formació social concreta 
condiciona la forma de pensament religiós i filosòfic. Està sufici¬ 
entment demostrat que el temps i l’espai determinats d’una soci¬ 
etat donen forma a l’individu i que els individus juguen un paper 
clau en el seu esdevenir precisament gràcies a aquesta formació. 
En definitiva, les dimensions històrica i espacial són condicions 
necessàries a l’hora de plantejar el mètode per arribar a la veritat. 


14. La categorització de temps i fenòmens de llarga durada o es¬ 
tructurals, durada mitjana o conjunturals, i curta durada o esdevenimen- 
tals, fou desenvolupada i teoritzada per l’historiador francès Fernand 
Braudel, especialment en el seu memorable El Mediterrani i el món 
mediterrani a Vèpoca de Felip II (1949), i van constituir una impor¬ 
tant aportació per a pensar les diverses dinàmiques i dimensions de 
temps en la història. A tota l’obra pot veure’s com Ócalan recorre a 
aquests conceptes, i els desenvolupa incorporant diverses dimensi¬ 
ons de temps per poder abastar diferents nivells de riquesa en l’anàlisi. 

d . - Un altre tema important és ser conscients que les reali¬ 
tats socials tenen un caràcter construït pels éssers humans. Un 
dels errors en els quals es cau de forma freqüent és considerar 
determinades instàncies o estructures socials com a fets naturals, 
legitimant-les com si mai canviessin o com si tinguessin un ca¬ 
ràcter diví sota l’excusa de que suposadament varen ser creades o 
assignades per la divinitat. Per exemple, en la modernitat capita¬ 
lista s’està intentant inculcar que hem arribat a la “fi de la histò¬ 
ria”, que s’ha dit l’última paraula i que no hi ha alternativa a les 
institucions liberals. Contínuament se’ns parla de règims polítics 
i constitucions immutables, quan veiem la història recent que 
la duració d’aquestes tan esmentades immutabilitats i d’aquestes 
suposades estructures sòlides no passa d’un segle. Allò important 
aquí és constatar que es recorre al discurs polític i ideològic com 
a forma de dominació del pensament i de la voluntat humanes. 
Els centres de poder i explotació necessiten aquesta agressiva re¬ 
tòrica ideològica i política sense la qual difícilment podrien diri¬ 
gir les societats d’avui en dia. Aquesta és una de les raons per les 
quals els mitjans de comunicació han estat tan desenvolupats, i 
per la qual les institucions científiques i de pensament han que¬ 
dat totalment supeditades als nuclis del poder i explotació. 

Com més conscients siguem que les realitats socials són fabri¬ 
cades, millor podem concloure que és necessària la seva destruc¬ 
ció per reconstruir-les. No existeixen realitats socials immutables, 
indestructibles. A més a més, debilitar i destruir les institucions 
que generen opressió i explotació és un requisit irrenunciable per 
a la vida lliure. I quan ens referim a la realitat social, ens referim 
a totes les institucions ideològiques i materials de la societat. Les 
realitats socials s’estableixen, es destrueixen, es restauren i es re¬ 
construeixen de forma constant, en determinades circumstàncies 
espacials i temporals, en tots els àmbits socials: de la llengua a la 
religió, de la mitologia a la ciència, de l’economia a la política, 
del Dret al art i de l’ètica a la filosofia. 

e . - És important no veure de forma abstracta la relació socie- 
tat-individu. En tots els àmbits socials els individus s’incorporen 

a les estructures formades durant la història amb llenguatges i 
tradicions ja consolidades, no per voluntat pròpia sinó degut a 
institucions i tradicions minuciosament constituïdes molt abans 
que ells. Es tracta d’una socialització de l’individu que requereix 
un enorme esforç educatiu; és a dir, l’individu es converteix en 
membre de la societat quan assimila la seva cultura que, d’alguna 
forma, suposa també el seu passat. Es tracta d’un esforç continu; 
cada acte social és una passa en la socialització i, per tant, els 
individus no poden evitar la formació que la societat desitja per 
ells, un fet que queda al marge de la seva voluntat. És cert que 
sempre hi haurà formes de resistència i de reivindicació de la lli¬ 
bertat per part d’individus que no acceptin una socialització que, 
en realitat, genera esclavitud, sobretot a les societats de classe i 
jerarquitzades basades en l’explotació i l’opressió, de la mateixa 
manera que es produirà una oposició encara major a ser integrats 
i assimilats en societats explotadores alienes a la seva; però, en tot 
cas, s’intentarà integrar l’ésser humà i fins i tot anihilar-lo com 
a tal a través dels mecanismes educatius que tenen les societats 
opressores. Els engranatges de la societat i la forma en la qual 
tracta l’individu recorden les rodes del molí quan trituren la ma¬ 
tèria prima, el gra, fins a convertir-lo en farina, però ni la socie¬ 
tat té una força absoluta per desintegrar l’individu ni aquest pot 
despendre’s totalment de la societat. Per això sempre existiran 
fissures a les institucions en la mesura que hi hagi resistència per 
part de l’ésser humà, de la mateixa forma que l’individu tindrà 
un protagonisme quan es produeixin processos de reajustament 
social basats en la reconciliació. 

En definitiva, els estudis metòdics i els règims de veritat sobre 
la societat que es centren en l’ésser humà podrien donar millors 
i més rics resultats. 

4 . - Té la capacitat d’accedir a un món intel·lectual molt lliure 

i flexible. 

El quart plantejament es refereix al fet que la flexibilitat de la 
ment humana es troba en el seu nivell més avançat i això influirà 

positivament en un bon resultat de la nostra recerca; mentre no 
comprenguem la natura de la ment humana, els conceptes de 
mètode i veritat quedaran a l’aire. 

S’ha dit en reiterades ocasions que la ment humana té una 
estructura binària, és a dir: la part dreta del cervell (lòbul dret) 
és evolutivament més antiga, on està més desenvolupada la intel- 
ligència emocional (o sentimental), mentre que la part esquerra 
(lòbul esquerre), és més recent i tendeix al pensament analític i 
està permanentment oberta a la progressió degut a la seva pecu¬ 
liar flexibilitat. El pensament i el sentiment en el món animal es¬ 
tan pràcticament al mateix nivell, és a dir que provoquen reacci¬ 
ons instantànies en forma de reflexes condicionats quan són instints 
i sense condicionaments quan són resultat de Vaprenentatge. El ma¬ 
teix ocorre amb els humans; per exemple, el cos reacciona davant 
el foc instantàniament, mentre que a l’hora d’escalar la munta¬ 
nya Everest s’han de tenir en compte centenars de circumstàncies 
que un cop analitzades faran que es prengui la decisió de pujar 
o no. En el pensament sentimental no hi ha espai pel dubte, es 
respon també de forma instintiva, mentre que en el pensament 
analític es pot trigar anys a prendre una decisió. Un mecanisme 
mental similar deu guiar la recerca de la veritat. Conèixer bé la 
nostra ment és prioritari perquè, mentre no tinguem clar com 
funciona, el mètode correcte per assolir la veritat no deixarà de 
ser un xic aleatori. 

Per una banda, la nostra ment gaudeix d’aquesta alta flexibi¬ 
litat mentre que altres components de l’univers tenen una capa¬ 
citat de llibertat molt estreta i limitada; no sabem com funciona 
la llibertat ni a nivell subatòmic ni a les macro-estructures de 
l’univers, però gairebé no existeix capacitat d’actuar amb flexi¬ 
bilitat, mentre que al cervell humà els espais de llibertat estan 
molt desenvolupats i el nostre marge intel·lectual de maniobra 
és potencialment il·limitat en el moment de ser activat per la 
socialització. 

Per altra banda, la ment provoca tant percepcions correctes 
com errònies i aquesta ambivalència pot estar condicionada en 
qualsevol moment per mecanismes d’opressió, repressió i estra- 

tègies per conduir els sentiments a l’engany i a l’error, de forma 
especial degut al sistema repressiu sobre la consciència humana 
que les organitzacions estatals i autoritàries han format durant 
milers d’anys creant un sistema mental a la seva imatge i sem¬ 
blança. La tàctica d’atrapar les consciències amb prebendes i pre¬ 
mis és ben coneguda. Malgrat això, el nostre sistema mental té 
capacitat de resistència, una propietat inapreciable a l’hora de 
cercar el camí correcte i descobrir les grans veritats. En aquest 
sentit, el fet de gaudir d’independència juga un paper determi¬ 
nant en l’aparició de les grans personalitats perquè permet una 
major capacitat d’elecció; existeix una relació entre riquesa de 
percepció i independència mental que permet actuar sota criteris 
de justícia. 

Hem dit que rere la relació entre realitat i justícia s’amaga 
l’ordre universal i, per tant, podríem afirmar que una persona 
justa pot escollir millor. En aquest sentit, la història de la llibertat 
(història social) és la nostra millor guia perquè ens ensenya a de¬ 
cidir correctament. Les teories psicoanalítiques estan realitzant 
un gran esforç per explicar la profunditat de la nostra ment. Tot 
i així és cert que el psicoanàlisi va adquirint una importància 
progressiva com a nova àrea de coneixement, cal destacar que, 
per si mateix, resulta insuficient per obtenir la informació i co¬ 
neixement que necessitem, sobretot perquè estudia l’individu de 
forma separada de la societat. La psicologia social encara no ho 
ha aconseguit, ja que la pròpia sociologia ha estat fonamentada 
sobre bases errònies, i aleshores difícilment pot ajudar a la psi¬ 
cologia social en aquesta tasca. Mitjançant la psicologia podem 
conèixer millor la ment dels animals i d’aquest super-animal que 
anomenem ésser humà, però encara som al llindar del seu conei¬ 
xement com a animal social. 

Només quan tinguem una clara i profunda definició de la 
ment i la seva capacitat de lliure elecció (llibertat social) estigui 
garantida, el mètode, la informació i coneixement que utilitzem 
ens permetran respostes assenyades a percepcions adequades. 
D’aquesta forma també la nostra metodologia farà possible asso¬ 
lir una societat lliure amb individus lliures. 

S. - És capaç de mostrar una actitud metafísica. 

El cinquè plantejament es basa en el caràcter metafísic de 
l’ésser humà, que ens ofereix un immillorable exemple sobre la 
sistematicitat del mètode i del coneixement. La ciència dels fo¬ 
naments i del mètode de la recerca (l’epistemologia) serà més 
conscienciós quan s’analitzin les propietats metafísiques de l’és¬ 
ser humà; comprendre com és exactament l’ésser humà és im¬ 
portant a l’hora d’elaborar una metafísica, i un dels problemes 
socials menys analitzats és que ni tan sols hem arribat a definir 
el caràcter metafísic d’aquest. ,;Perquè l’ésser humà és metafísic?, 
<a quines necessitats respon?, <quins són els seus aspectes positius 
i negatius?, jés possible viure sense metafísica?, equines són les 
seves principals característiques?, <la metafísica és només vàlida 
dins l’àmbit del pensament i la religió?, equina relació existeix 
entre societat i metafísica?, jla metafísica és contrària o pot ser 
limitada per la dialèctica? Les preguntes podrien continuar. 

Donat que l’ésser humà és el subjecte fonamental del saber, 
mentre no estiguem familiaritzats amb el pensament metafísic i 
els seus mecanismes, les nostres al·legacions no assoliran el grau 
de coneixement necessari. Ens movem en un àmbit del qual no 
es responsabilitzen ni la sociologia ni la psicologia i encara es 
fa més problemàtica la qüestió metafísica degut a que diverses 
corrents de pensament, sobretot religioses, es consideren meta¬ 
físiques. Dins la nostra aproximació a la qüestió metafísica és 
fonamental tenir en compte que, rere la mateixa, subjau el fet 
que és una característica bàsica de l’ésser humà social; en realitat, 
es tracta d’una part de l’entramat social sense la qual aquest no 
podria viure. Si abstraguéssim a l’ésser humà de la metafísica, el 
transformaríem en un animal superior (un terme que Nietzsche 
va emprar pels alemanys i va quedar palès a l’Alemanya nazi) o 
bé un super-ordinador. Una humanitat que ha arribat a aquest 
estat de coses ^realment podria viure humanament? 

En el que es refereix a la projecció metafísica de l’ésser humà, 
podríem distingir quatre àmbits: 

a) L’ètica. 

b) La religió. 

c) L’art en totes les seves branques. 

d) La institucionalització social i la societat en el seu 

conjunt. 

Comptant amb aquestes característiques en les quals profun¬ 
ditzarem, <per què i com és que l’ésser humà és capaç de ser me¬ 
tafísic? 

El primer àmbit suposa la capacitat de valorar les coses. Sen¬ 
se Vètica no hi ha progressió dins la societat i això requereix el 
desenvolupament de la metafísica. La societat pot ser organit¬ 
zada amb l’ètica entesa com a elecció lliure de la mateixa forma 
que el col·lapse de la Rússia soviètica i de l’Egipte dels Faraons, 
malgrat els seus avenços, van estar vinculats a la seva privació. 
La racionalitat per si sola no desenvolupa la societat; pot ser que 
la robotitzi i converteixi els individus en bestiar, però no en és¬ 
sers humans. Delimitem algunes de les peculiaritats de l’ètica: 
la superació del dolor, la limitació del desig, el plaer i la passió, 
la supeditació de la reproducció a normes socials i no purament 
físiques, i la capacitat d’elecció a l’hora de complir o no amb 
les normes tradicionals, religioses o legals. Posem per cas: dins 
l’espècie humana les relacions sexuals i la reproducció estarien 
determinades per centenars de normes ètiques. Sense un control 
demogràfic, la societat no avançaria. Només aquest tema ja mos¬ 
tra la gran necessitat de metafísica. 

El segon àmbit és el de la religió. L’ésser humà és com un uni¬ 
vers que pren consciència de si mateix i ha de situar-se per sobre 
d’allò purament material per superar així els desequilibris que 
suposen tant l’alegria com l’adversitat. Davants impactes com les 
guerres, la mort, la passió, el plaer o la bellesa, el pensament i 
les institucions de contingut metafísic apareixen com necessitats 
irrenunciables, necessitats que poden ser cobertes amb la creati¬ 
vitat divina (o amb la invenció de Déu en el cas que no existís), 
l’art i el desenvolupament del coneixement. 

Considerar la metafísica com quelcom al marge de la física 
no suposa ni una condemna ni un reconeixement. Senzillament 

ocorre que en l’existència de l’ésser humà sempre es forcen els 
límits de la física; és quelcom implícit al seu caràcter ontològic. 
No té sentit defensar una existència purament física; o, millor 
dit, amb una existència solament física gairebé no podríem con¬ 
siderar l’ésser humà des d’un altre punt de vista que no fos el me¬ 
cànic. Descartes va intentar fer-ho en el seu temps justificant-la 
a traves del concepte de psique (ànima), que no té explicació ci¬ 
entífica. 

El tercer àmbit és l’art , amb el qual l’ésser humà crea un món 
particular. La societat també es desenvolupa amb obres musi¬ 
cals, pictòriques i arquitectòniques a les que no pot renunciar. 
En concret, amb l’art, la natura estètica es veu realitzada perquè 
li permet crear ficcions metafísiques, distingir la bellesa de la 
lletjor, donant així sentit a la seva natura artística, de la mateixa 
manera que escollir entre allò bo i allò dolent dóna sentit al seu 
comportament ètic. 

Respecte al quart àmbit, el de Vadministració política , també 
abunden les valoracions metafísiques; de fet, aquest àmbit està 
format per les realitzacions metafísiques més rellevants. La polí¬ 
tica no es pot explicar amb les lleis de la física, l’única cosa que 
podríem aconseguir així és la robotització de la societat o conver¬ 
tir la població en bestiar, és a dir, el feixisme. Si comprenem que 
l’àmbit polític implica actuar amb llibertat, entendrem el caràc¬ 
ter metafísic de l’ésser humà polític, cosa a la qual ja es va referir 
Aristòtil quan el va definir com un “animal polític”. 

Per últim, hem d’indicar que el Dret , la filosofia i fins i tot el 
“cientificisme ”, igual que la religió, són àrees carregades històrica¬ 
ment, tant en l’aspecte qualitatiu com en el quantitatiu, d’actes i 
posicions netament metafísiques. 

Un cop hem perfilat a grans trets la metafísica tan a escala 
individual com social, podem ara desenvolupar plantejaments 
més específics en aquest sentit. 

1.- Al llarg de la història, aquestes teories metafísiques han 
estat tractades com si fossin dogmes, enaltint-les de forma des¬ 
mesurada, o bé considerant-les falses per ser alienes a la realitat 

i convertir-se en instruments de manipulació per part de l’ordre 
jeràrquic i estatal. Ambdues posicions o bé manquen de perspec¬ 
tiva històrica, degut a que desconeixen l’existència de la societat 
històrica , o són simples exageracions, no comprenent que la me¬ 
tafísica deriva de característiques i necessitats tant socials com 
individuals. Aquells que la enalteixen neguen la seva relació, i la 
de la ment i l’ànima, amb el món material presentant-la com la 
panacea de la llibertat, o bé han caigut en postures desorbitades 
que van des de la voluntat divina a deïficar l’ésser humà. No hi 
ha dubte que en aquests processos l’ordre jeràrquic i estatal ha 
tingut un paper destacat. 

Per la seva banda, el sector que nega el valor a la metafísica va 
contraatacar abanderant el món materialista, la civilització ma¬ 
terial i, darrerament, la racionalitat i el positivisme. “Tot allò que 
faci olor a metafísica suposa una maldat, serveix per enganyar la 
gent i, per tant, s’ha de rebutjar!” Però després es va adonar que 
la modernitat capitalista, que es basa fonamentalment en la ra¬ 
cionalitat i el positivisme, ha provocat la destrucció de la societat 
històrica al llarg del temps, creant formes de vida com el feixisme, 
la robotització humana, l’alienació o la destrucció del medi am¬ 
bient. La dependència extrema de les lleis físiques no pot evitar 
la destrucció i el col·lapse de la vida social, cosa que demostra 
que el cientificisme és la pitjor metafísica. Si és que la vida social 
té sentit, el cientificisme, és a dir el materialisme més superficial, 
funciona com a conductor intel·lectual del poder i l’explotació, 
cosa que fa que voluntària o involuntàriament, conscient o in¬ 
conscientment, es converteixi en la major manipulació i forma 
de consolidar socialment la metafísica. 

2.- També hi ha aquells que no es posicionen a cap dels dos 
bàndols, als que podríem denominar “nihilistes”, que plantegen 
que no s’ha d’estar a favor o en contra de la metafísica, sinó que 
es pot mantenir una independència total. S’ha de destacar que 
aquest grup, aparentment inofensiu, és el més perillós. En els 
altres dos casos, ambdues parts mantenen forts principis, són 
conscients dels valors que representen, aspiren a reconstruir la 

societat i formar l’individu, però el sector completament inde¬ 
pendent, malgrat viure en societat, considera possible romandre 
al marge amb la seva postura nihilista. Es tracta del sector més 
proper a les metafísiques “dentistes”, integrat per elements des- 
classats, que han sigut llençats a la claveguera, exclosos en una 
societat destruïda i dissolta; el seu nombre ha crescut en allau 
degut a la modernitat capitalista. També podríem dir que es trac¬ 
ta del sector més proper a l’animalització; els hooligans del futbol 
en són un bon exemple. Així mateix, es podria demostrar mit¬ 
jançant aquests exemples que amb la modernitat capitalista ha 
augmentat el càncer. Ambdós plantejaments, el materialista i el 
nihilista, conflueixen a la fi en el cientificisme, en el positivisme 
de la modernitat, que han convertit en la seva religió. Es tracta 
d’una metafísica disfressada; el seu Déu és l’Estat-nació, un Déu 
sense màscara, adorat en totes les societat modernes amb tot ti¬ 
pus de rituals i simbolismes. 

3.- És necessari i possible un plantejament més equilibrat, mi¬ 
llor dit, és una tasca bàsica desenvolupar una metafísica d’allò bo, 
d’allò correcte, de la bellesa i la llibertat en els àmbits de 1 ’ ètica, la 
política , Yart i el pensament , sabent que la metafísica és una reali¬ 
tat de construcció social. L’essència de la virtut rau en continuar 
cercant allò bo, allò correcte, la bellesa i la llibertat; així s’ha fet 
sempre dins la societat històrica sense caure en els sofismes elitistes 
i superbs de la “plena independència”. Confio que aquest art de 
portar una vida virtuosa farà possible una vida digna en societat. 

No estem supeditats a la metafísica, no obstant això no po¬ 
dem renunciar a cercar i desenvolupar el millor, el més bell, el 
més lliure i el més correcte de la mateixa. De la mateixa manera 
que no estem sentenciats a un destí de maldat, lletjor, esclavitud 
i error, tampoc és impossible assolir una vida millor, bella, lliure 
i correcte. I tampoc estem condemnats al nihilisme, que és la 
pitjor de les opcions provocada per la impotència i la irresponsa¬ 
bilitat de les estructures autoritàries i estatals, especialment a la 
modernitat capitalista. Aquesta lluita és una constant històrica 
des dels orígens de la societat. La diferència amb el que ocorre 


108 


Abdullah Ócalan j Orígens de la civilització 


ara és que vivim en una època de col·lapse de la modernitat capi¬ 
talista i que, per tant, es requereixen noves idees i nous projectes 
socials. I, per aconseguir-ho, és tan necessària una passió similar a 
la de l’amor com realitzar el millor anàlisi científic amb el mèto¬ 
de i règim de veritat adequats per a la lluita per allò bo, allò bell, 
allò lliure i allò correcte. 

Hem d’entendre les argumentacions (els instruments de veri¬ 
ficació) exposades fins ara com a eines per trobar, per una banda, 
respostes a la problemàtica de la superació de la modernitat capi¬ 
talista i, per l’altra, per desenvolupar i estendre la modernitat de¬ 
mocràtica. Però, per poder-ho fer, hem de qüestionar els mètodes 
i règims de coneixement i informació (camins cap a la veritat) de la 
modernitat oficial al mateix temps que hem d’aclarir els sistemes 
de mètode i coneixement innovadors de la postmodernitat. Per a 
això hi ha aquest material. Hem plantejat com una qüestió clau 
com i per què hem de concentrar-nos en l’ésser humà i, per tal de 
fer-ho, té importància definir, delimitar i percebre de forma cor¬ 
recta la relació individu-societat. Els esforços realitzats en aquest 
sentit per la sociologia, la psicologia social i l’antropologia no 
són productius perquè estan supeditats a les desviacions de la 
modernitat i atrapats per les seves xarxes de coneixement i poder. 

Alguns intel·lectuals i corrents de pensament, com l’Esco¬ 
la de Frankfurt, Fernand Braudel, Friedrich Nietzsche, Michel 
Foucault i Immanuel Wallerstein, han fet valuoses aportacions 
sobre la metodologia i per un millor coneixement d’aquest perí¬ 
ode de col·lapse de la modernitat i sobre la nova postmodernitat, 
que nosaltres preferim denominar modernitat democràtica. Són 
múltiples i valuosos els esforços realitzats, però estan fets de pe¬ 
daços, principalment degut a que estan contaminats pel sistema 
capitalista, com ho confessa el propi Wallerstein. Aquests autors 
es retorcen en les tenalles de la modernitat. 

Per exemple, són destacables les màximes de Nietzsche se¬ 
gons les quals la modernitat ha suposat la donització 15 de la so- 

15. Hem optat per traduir el terme turc kadmlastirma com mujeriza- 
ción [donització ]. Suposem que té origen en el terme alemany que utilitza 
Nietzsche: verweiblichend, que tindria com a traducció literal feminització. 

cietat, la seva castració o conversió en un gegantí formiguer, al 
mateix temps que emprava el terme “supra animal ros” per a 
referir-se als alemanys, anticipant-se en mig segle a la conduc¬ 
ció de les masses com ramats pel feixisme. Sorprenen els seus 
plantejaments dins l’obra Així parlà Zaratustra quan indica que 
la modernització, PEstat-nació, tard o d’hora, provocaran la con¬ 
ducció de la societat com a bestiar pròpia del feixisme, i quan va 
anunciar el sorgiment de societats-formiguer com la japonesa, 
que anomena “nació-formiga”. Nietzsche gairebé es converteix 
en profeta de l’era capitalista. 

Max Weber, per la seva banda, descriu la modernitat amb la 
imatge de la societat reclosa dins la “gàbia de ferro ”, realitzant així 
un interessant apunt sobre la racionalitat com a causa de que el 
món hagi perdut la seva màgia i hagi intensificat el caràcter ma¬ 
terialista de la civilització. 

Fernand Braudel critica amb duresa les ciències socials que 
han deixat de banda la dimensió històrica i geogràfica. Donat 
que defineix com un conjunt de fets buits les interpretacions que 
no consideren la dimensió espai i temps , fa una important con¬ 
tribució per a resoldre el problema del mètode, obrint horitzons 
amb els seus conceptes aplicats a la història: curta durada pels 
esdeveniments històrics, temps conjuntural per les crisis cícliques 
i llarga duració pels canvis estructurals. 


No hem utilitzat feminització ja que fa referència a l’aspecte femení d’éssers 
i objectes, mentre que donització pot ajudar a expressar la corporització 
- en un terme- del conjunt de les formes opressives que la societat patri¬ 
arcal ha desenvolupat contra la dona, i els seus efectes. En aquest sentit es 
refereix a la condició oprimida, degradada, postrada, postergada i tancada 
domèsticament que pateix la dona. Maria Mies, a Patriarcat i acumulació 
de capital a escala global (1999), ha encunyat el terme que s’utilitza dins la 
traducció a l’anglès dels textos d’Ócalan: housewifization, però creiem que 
al fer referència específica a la condició de ‘mestressa de casa-muller’ ( bou- 
sewife), i centrar-se gairebé en exclusiva en l’aspecte econòmic, no aconse¬ 
gueix captar l’amplària i profunditat que creiem que brinda Ócalan amb 
kadinlastirma, per això el traduirem en endavant com mujerización \donit- 
Zí7ao].[N. Trad. original; els claudàtors són de la present trad.] 

La crítica de l’Escola de Frankfurt a la Il·lustració i a la moder¬ 
nitat també té l’avantatge d’obrir camí. És interessant que Ador¬ 
no qualifiqui la civilització de la modernitat com “la fi d’una era 
en la foscor” que va crear els camps de concentració. Entre la 
seva famosa màxima “la vida errònia no pot ser viscuda correc¬ 
tament” i l’afirmació de que la modernitat es va construir sobre 
fonaments falsos respecte al mètode i al coneixement 16 sembla 
haver assolit una aguda percepció. Les seves crítiques a la Il·lus¬ 
tració i a la racionalitat obren nous horitzons. 

Per la seva banda, resulta summament didàctic que Michel 
Foucault inclogui dins de la modernitat la mort de l’ésser humà 
juntament amb la del Déu celestial i, sobretot, la seva reflexió 
segons la qual el poder modern suposa, dins i fora de la societat, 
una guerra permanent, una idea important però no estudiada. 
Les seves valoracions sobre el poder, el coneixement, les presons, 
hospitals, manicomis, escoles, exèrcits, fàbriques i prostíbuls re¬ 
sulten aportacions metodològiques que, indirectament, contri¬ 
bueixen a fonamentar un sistema lliure de coneixement. Degut a 
la seva prematura mort, no va poder completar el seu anàlisi de 
la relació entre el poder, la guerra i la llibertat, però tot indica 
que volia dir que aquesta guerra permanent de la modernitat ha 
acabat per matar l’ésser humà, del que es podria deduir que la 
llibertat és una forma de vida social que aconsegueix mantenir-se 
al marge d’aquesta guerra. Aleshores, mentre no siguin suprimits 
l’industrialisme, que genera tots els instruments de destrucció, la 
llei del màxim guany que és font del militarisme i dels exèrcits 
regulars, i mentre aquests no siguin substituïts per l’autodefensa 
social i ecològica, no es podrà construir la llibertat. 

Wallerstein, per la seva banda, és ambiciós a l’hora de conce¬ 
bre el seu “sistema mundial capitalista ” i realitza una estupenda 
fotografia del sistema modern, des del segle XVI fins a l’actuali¬ 
tat, però no és tan clar a l’hora d’avaluar-lo (considera necessà¬ 
ria l’etapa capitalista i tendeix a reafirmar-la, igual que Marx), ni 

16. Theodor Adorno sosté a Minima rnoralia: Reflexions des de la vida 
malmesa (1951) que ja no és possible viure una vida correcta i honesta de¬ 
gut a que vivim en una societat inhumana. 

respecte a com oposar-se al sistema, ni a com construir-ne un de 
nou. Sembla confessar la realitat quan associa aquesta situació 
amb la seducció del sistema burgès. I exposa una important tesi, 
amb gran destresa, quan sosté que el sistema socialista, principal¬ 
ment la Rússia soviètica, reforça la modernitat capitalista, que 
de cap manera la supera i que la seva dissolució no reforçarà el 
liberalisme capitalista sinó que el debilitarà. No fa previsions tan 
contundents, potser raonablement, sobre com i quan finalitzarà 
la crisi estructural de la modernitat (el capitalisme) després dels 
anys 70. Malgrat això, és important la seva afirmació de que cada 
actuació o intervenció significativa, per petita que sigui, pot tenir 
grans conseqüències. Veiem, per tant, que s’allunya bastant del 
rígid determinisme i podríem dir que ha realitzat la més madura 
valoració sobre el mètode i el sistema de coneixement. 

També podríem esmentar aquí a d’altres intel·lectuals, als 
anàlisis de Murray Bookchin sobre ecologia o les propostes de 
Feyerabend sobre mètode i lògica, però el defecte de tots ells és 
que no aconsegueixen donar amb la síntesi coneixement-acció, 
sens dubte degut a l’enorme influència i forts tentacles amb els 
quals els lliga a la modernitat capitalista. 

Respecte a la corrent marxista, malgrat presentar-se com la 
més dura crítica científica al capitalisme, paradoxalment, no és 
més que l’ala esquerre del liberalisme i l’eina més útil del sistema 
degut, fonamentalment, a que aquesta corrent subordina el seu 
mètode i tot el procés de coneixement al “reduccionisme econò¬ 
mic L’experiència d’aquests 150 anys ho demostra amb claredat. 

El “socialisme científic”, que tracta d’una forma molt simple 
el caràcter metafísic i històric de la societat, no ha pogut evitar, 
això no obstant, atribuir-li un rol màgic a l’anàlisi de l’economia 
política, a més que redueix el fenomen del poder a un simple co¬ 
mitè del govern, així és que no va poder salvar-se de convertir-se 
en una nova versió del positivisme. Malgrat que se li ha atribuït 
un paper fundador dins de la Sociologia, com ocorre amb Emil 
Durkheim i Max Weber, no passa de ser una corrent d’esquerra 
del liberalisme respecte al mètode i l’epistemologia (teoria del 
coneixement). Es revela novament, per tant, que allò important 


112 


Abdullah Ócalan j Orígens de la civilització 


i determinant no són les intencions sinó la força assimiladora i 
integradora del sistema (la força del seu mètode, el seu conei- 
xement-poder i la seva tècnica) que dominen sobre la societat. 
Mentre l’economia, que és una força important, no sigui sotmesa 
a un correcte anàlisi socio-històric, la pretensió de superar la mo¬ 
dernitat capitalista no serà possible i, a més, es caurà en un gran 
positivisme, com s’ha demostrat teòrica i pràcticament. 

Les corrents anarquistes que van sorgir com a critica radical a 
la modernitat capitalista suposen un avenç respecte al mètode i a 
la teoria del coneixement; no es refereixen, com fan els marxistes, 
al caràcter “progressista” del capitalisme i van aconseguir superar 
el reduccionisme econòmic percebent la societat des de diferents 
punts de vista. Són els “fills rebels” del sistema, però aquestes 
corrents, malgrat totes les seves bones intencions, van derivar en 
sectes que es protegeixen dels mals del sistema. El que he dit en 
relació al marxisme també és vàlid per a ells perquè no arriben a 
definir el sistema, ni la qüestió de com superar-lo ni com emprar 
adequadament la força del mètode i el coneixement-acció de la 
modernitat democràtica. 

Es podrien fer valoracions similars sobre les teories i praxis 
dels moviments ecologistes, feministes i culturals. Aquests mo¬ 
viments són com les cries de perdiu acabades d’alliberar de la 
gàbia de ferro de la modernitat; ens preocupem contínuament 
per saber quan i a on els donaran caça. Malgrat tot, és important 
veure’ls com esperançadors moviments que, quan es desenvolu¬ 
pi el veritable moviment alternatiu, podrien aportar una impor¬ 
tant contribució. Respecte a la socialdemocràcia i als moviments 
d’alliberament nacional, es van integrar ràpidament al sistema 
modern i han estat fent el paper de les seves locomotores, acon¬ 
seguint ser dos sectes importants del liberalisme, que és la seva 
corrent principal. 

Igualment, tinc la convicció que exposar, encara que sigui 
breument, la meva postura anti-orientalista serà una aportació 
per arribar a algunes conclusions. Quan em veig a mi mateix da¬ 
vant la modernitat reconec una gran contradicció, els motius de 
la qual puc explicar començant per referir-me a la influència de 

la cultura clàssica d’Orient Mitjà. Aquesta cultura xoca i, per tant 
té seriosos problemes, amb la modernitat capitalista sobretot 
perquè dóna un paper prioritari al component social. L’indivi¬ 
dualisme no té fàcil encaix a Orient Mitjà, donat que la fidelitat 
social ha estat molt valorada i és un element bàsic de la perso¬ 
nalitat, i han tingut en això una gran influència la religió i les 
tradicions, i s’ha arribat a menystenir, i fins i tot a ser motiu de 
burla, la desafecció social. No es mira amb bons ulls a qui canvia 
de comunitat, però quan es demostra una alta fidelitat qualitati¬ 
va a la comunitat aleshores el coneixement és sublim. Per altra 
banda, tradicionalment s’enveja als qui formen part del sistema 
jeràrquic, als qui ocupen càrrecs dins l’Estat. La cultura tradici¬ 
onal jeràrquica i estatal d’Orient Mitjà juga una gran influència 
en aquesta percepció i sentiment. Degut a un conjunt de carac¬ 
terístiques, la cultura d’Orient Mitjà no es rendeix fàcilment a 
cultures externes ni modernes, que resulten de difícil assimilació. 

Per tant, no hauria de sobtar que una cultura amb una forta 
tradició com Xumma} 7 sigui una opció equiparable a la de l’Es- 
tat-nació, una de les corrents implantades a la regió però que, en 
definitiva, és un producte estrany importat de la modernitat capi¬ 
talista. Si s’hagués d’escollir entre l’islamisme polític i l’Estat-na- 
ció i malgrat que, en el fons, ambdós sistemes són nacionalistes, 
es preferiria de forma aclaparadora el nacionalisme islamista per¬ 
què és més local. Les desavinences amb la modernitat es repetei¬ 
xen en altres aspectes, com succeeix amb la cultura; a excepció de 
l’Orient Mitjà, no hi ha hagut resistència cultural a la modernitat 
capitalista i, si n’hi ha hagut, no ha aconseguit lliurar-se de ser de¬ 
vorada i dissolta dins d’ella. Aquesta sola comparació és suficient 
per demostrar la permanència històrica i social de l’estructura 
social d’Orient Mitjà. 


17. Abans de fislam, les comunitats àrabs eren governades a través 
dels vincles, xarxes i relacions tribals. Mahoma va desenvolupar la idea 
de la umma, la qual no és només pels àrabs, sinó universal. D’acord amb 
això, el propòsit de la umma era basar-se en la religió més que en l’afinitat, 
familiaritat o vincles tribals. D’aquí que la seva traducció pugui entendre’s 
com “comunitat de creients”. 

El segon motiu és que, malgrat haver mostrat un gran interès 
pel pensament occidental, no vaig caure per molt temps en la 
malaltia de lligar-me a cadascuna de les seves corrents. Dins les 
meves investigacions per la veritat era conscient, encara que de 
forma poc sòlida i sistemàtica, de la superioritat metodològica i 
científica-cognitiva de la modernitat. No vaig trigar a reaccionar 
davant aquesta cultura moderna, encara que em va suposar un 
temps veure que juntament amb la d’Orient Mitjà, ambdues ha¬ 
vien sorgit de la mateixa maquinària de la civilització i enfonsa¬ 
ven les seves arrels en estructures jeràrquiques i estatals d’almenys 
5.000 anys d’antiguitat. Aquest fet em va portar a fer passar els 
elements comuns d’ambdues cultures pel sedàs de la crítica. 

En aquestes crítiques no és difícil veure que l’individualisme 
rosega la societat com si fos un ratolí. Tampoc és difícil afirmar 
que el liberalisme capitalista, que diu fonamentar-se en la llibertat 
de l’individu és, en el fons, un ardit per rosegar la societat, a més 
d’estar connectat amb la tradicional cultura comercial, derivada 
al seu torn d’antigues tradicions i, fins i tot, associada a les tres 
grans religions monoteistes d’Orient Mitjà. La mercantilització i 
l’intercanvi de mercaderies, que es troben en els fonaments del 
comerç, van jugar un paper protagonista en la desintegració i pu¬ 
trefacció de les societats i col·lectivitats humanes. La mentalitat 
comercial és una forta tradició a Orient Mitjà, on va tenir un pa¬ 
per fonamental en el desenvolupament de diversos elements cul¬ 
turals sospitosos, des de simbologies i identitats fins als elements 
lingüístics i estructurals, des de les invencions i consagracions 
de divinitats a la societat fins a la conversió de l’art de l’admi¬ 
nistració estatal en seguits de complots i conspiracions, arribant 
a establir-se la mentida i la hipocresia de forma estructural dins 
l’ètica. La contribució d’Europa Occidental en aquest assump¬ 
te rau en el fet que va importar d’Orient Mitjà aquest sistema i 
el va convertir en base de l’abús del Renaixement, la Reforma i 
la Il·lustració. A les societats d’Orient Mitjà, als comerciants no 
se’ls mira amb bons ulls, no se’ls dóna un valor primordial; per 
contra, estan sota sospita. El que va fer a Europa la modernitat 
capitalista va ser coronar amb el sistema mercantil la societat. 

posant la ciència, la religió i l’art al seu servei. D’aquesta forma, 
allò que era menyspreat i secundari a Orient Mitjà passava a ésser 
allò preferit i a ocupar el primer pla a Europa. 

S’ha posat de moda criticar la modernitat europea a Orient 
Mitjà, fins i tot combatent-la amb la violència de l’islamisme ra¬ 
dical. Això no obstant, els qui han impulsat aquestes postures 
i accions, des d’Eduard Said fins a Elezbolah, malgrat conside¬ 
rar-se també anti-orientalistes i enemics de la modernitat, for¬ 
men part de la inter-modernitat igual que la tradició marxista i 
no poden, honradament, deixar d’estar al seu servei. Van sorgir 
gràcies a la modernitat i, tinguin èxit o fracassin, es dediquen a 
pidolar davant la modernitat i la defensen, com un requisit de la 
seva natura, com si de persones afamades es tractés. Encara que 
llueixin la indumentària i les barbes de la tradició, estan plenes, 
en cos i ànima, dels residus més reaccionaris de la modernitat. 

Estic convençut d’haver exposat en línies generals el meu 
mètode crític, la meva forma de valorar els coneixements que 
avui en dia tenim, i almenys, a abocar llum, encara que sigui de 
forma molt limitada, sobre els assumptes respectius a la defini¬ 
ció del mètode i el coneixement que van provocar la modernitat 
capitalista. Ara tindrem l’oportunitat de desenvolupar “el nostre 
mètode, la nostra forma de valorar el coneixement per desen¬ 
volupar innovacions llibertàries i democràtiques”, preferibles en 
aquest període de caos estructural de la modernitat, encara que 
no estem totalment segurs de la seva veracitat. Enumerarem les 
conclusions per poder facilitar que s’entenguin: 

1. - S’ha d’analitzar de forma crítica la concepció de 
mètode i ciència (paradigma) fonamentats per Roger 
Bacon, Francis Bacon i René Descartes, i la seva vincu¬ 
lació amb el capitalisme. 

2. - Profunditzar en la separació entre subjectivisme i 
objectivisme, i la seva expressió en diversos dilemes, su¬ 
posa acceptar que la societat (objecte) quedi exposada 
a tot tipus d’abusos per part de l’individualisme (sub¬ 
jecte). 

3. - Aquesta forma d’entendre el mètode i la ciència su¬ 
posa considerar com quelcom natural la separació de la 
societat en forma de burgesia-proletariat, obrint així la 
porta a que el proletariat sigui utilitzat com a objecte. 

4. - La modernitat capitalista va crear la ficció ciència-po- 
der amb el seu lema “la ciència és poder” i va convertir 
la combinació dels elements coneixement-poder en un 
arma fonamental del sistema. 

5. - Aprofitant els nombrosos continguts absurds i els 
desvariejaments tan de la religió com de la metafísica, 
la modernitat capitalista va transformar la ciència en 
un altre credo en forma de positivisme, basat en la “llui¬ 
ta contra la religió i la metafísica”. 

6. - Va assolir la major hegemonia ideològica, en forma 
de mà invisible i ment invisible , convertint el liberalisme 
en la seva ideologia oficial i emprant-lo com a instru¬ 
ment reconciliador, al mateix temps que com a arma 
que li va permetre articular en si mateixa totes les ideo¬ 
logies opositores, aconseguint assimilar-les. 

7. - Quan el liberalisme i el positivisme van quedar ofi- 
cialitzats, això va desencadenar una campanya per des¬ 
prestigiar les escoles de pensament i corrents ideològi¬ 
ques, fins a neutralitzar i integrar als seus opositors. 

8. - També es va desprestigiar la filosofia i l’ètica, min¬ 
vant així la possibilitat que els opositors al sistema de¬ 
senvolupessin perspectives i postures ètiques basades 
en la lliure elecció. 

9. - Va anul·lar la integritat i el sentit de la ciència, di¬ 
luint-la en diferents disciplines. De la mateixa manera 
que s’intenta descriure el bosc pels seus arbres i al ma¬ 
mut pels seus pèls, la ciència va quedar tan desmembra- 
da, tan dividida i subordinada al poder que, convertida 

en tecnologia, la utilitza com a terreny rentable. [L’ob¬ 
jectiu del saber ja no és descobrir el veritable sentit de 
la vida, sinó guanyar diners! Es va passar de l’oposició 
ciència-saviesa a la combinació ciència-diners-poder. 
Ciència, poder i capital formen la nova Santa Aliança 
de la modernitat. 

10. - Garanteix el control de la societat amb la seva do- 
nització (Hitler va comparar la societat amb la dona), 
mitjançant la castració i donització de l’home a través de 
la ciutadania, i la consolidació del procés de degradació 
i humiliació de la dona, esclavitzant-la encara més dins 
la civilització urbana de classe en el marc de la moder¬ 
nitat capitalista. La societat és tractada com la dona a 
oprimir i l’euga a muntar per l’Estat-nació. 

11. - El poder en la modernitat està immers en una guer¬ 
ra permanent, dins i fora de la societat. Ja no té sentit 
la separació Estat-societat. “L’Estat de guerra de tots 
contra tots”, al qual es referia despectivament Hobbes 18 
respecte a les societats pre-capitalistes, es desenvolupa 
en realitat en la seva forma més madura sota la moder¬ 
nitat capitalista, tenint en els genocidis la seva màxima 
expressió. 

12. - La culminació del procés centre-perifèria, una des¬ 
trucció ecològica de dimensions insostenibles, l’atur, la 
pobresa, la reducció dels salaris, la conversió de la buro¬ 
cràcia en un monstre que ho devora tot, l’enfonsament 
de la societat agrícola i l’hegemonia globalitzada del 
sector financer, que és el més parasitari i improductiu 
del capital, per una banda, i per l’altra, el desenvolupa¬ 
ment de xarxes de resistència entre la immensa majoria 


18. Així es referia Thomas Hobbes, filòsof anglès teòric de l’absolutis¬ 
me polític, a la seva obra Leviatan o La matèria, forma i poder d’una república 
eclesiàstica i civil (1651). 

de la societat i en tots els seus àmbits ha acabat per pro¬ 
vocar una crisi estructural en la modernitat capitalista. 

13. - Les èpoques de crisi estructural comporten en el 
seu si la possibilitat del desenvolupament tant de re¬ 
volucions, contrarevolucions o cops feixistes totalitaris 
com d’impulsos democràtics i llibertaris. En tal conjun¬ 
tura, els qui desenvolupen els més eficients mètodes i 
sistemes científics, convertint-los en base de la seva ac¬ 
ció, tindran més possibilitats per construir nous siste¬ 
mes socials. 

14. - En aquest marc de caos i crisi estructural, els movi¬ 
ments democràtics, ecologistes, llibertaris i igualitaris, 
amb el seu limitat però eficient impuls inicial, poden 
generar moviments a curt termini però determinants 
pel futur. 

Tenint en compte aquestes realitats, és necessari que: 

1. - La sociologia, amb la seva dimensió històrica i espa¬ 
cial, sigui valorada com a guia per l’acció. 

2. - Hi hagi una oposició a la modernitat capitalista 
d’acord als catorze punts amb els que hem provat de 
definir-la, començant amb la constatació de que és una 
estructura cancerígena, i es desenvolupi una alternativa 
al marge del sistema. 

3. - Emprant la semàntica (art de la interpretació), que 
es basa en totes les fites científiques, es superin tots els 
dilemes conceptuals, principalment les antítesis idealis- 
me-materialisme, dialèctica-metafísica, liberalisme-so- 
cialisme, teisme-ateisme, etc., totes les quals sorgeixen 
ideològicament de l’enfrontament subjectivisme-objec- 
tivisme. 

4. - Es tingui sempre en compte una metafísica humana 
basada en la bondat, la bellesa i la correcció, tant en els 
mètodes de la crítica com en el moment de construir 
alternatives socials. 

5. - S’empri com a base el concepte de “política demo¬ 
cràtica”. 

6. - En base a aquesta política democràtica , es creïn milers 
d’organitzacions cíviques, començant per les de tres 
persones i fins les que en tinguin milers, d’acord amb 
les seves funcions, possibilitats i necessitats en tots els 
àmbits on afecti la crisi i existeixi el poder. 

7. - Es construeixi una nova nació de societat com una 
nació democràtica, no descartant-se que aquesta nació 
democràtica pugui ser quelcom separat de YEstat-nació, 
funcioni de forma paral·lela o, fins i tot, es fonamentin 
l’un en l’altre. 

8. - Es desenvolupi una administració política de la nació 
democràtica partint de confederacions democràtiques 
locals, regionals, nacionals i mundials. Diferents naci¬ 
ons podrien organitzar-se com una única nació demo¬ 
cràtica. També es poden organitzar com un Estat-nació 
i una nació democràtica, ambdós dins d’una mateixa na¬ 
ció. Tant les confederacions democràtiques regionals com 
la Confederació Mundial de Nacions Democràtiques 
són extremadament necessàries i podrien ser més efec¬ 
tives per a resoldre els problemes mundials, nacionals i 
locals que les pròpies Nacions Unides. 

9. - La societat democràtica es desenvolupi com a contrà¬ 
ria a l’industrialisme, un dels tres pilars de la moderni¬ 
tat juntament amb la producció capitalista i l’Estat-na- 
ció; i que l’economia i la tècnica siguin ecològiques. 

10. - S’asseguri la defensa de la societat per part de milí¬ 
cies populars. 

11. - S’edifiqui un nou model de família basat en la pro¬ 
funda llibertat i igualtat de la dona, alliberant-nos de 
la seva secular esclavitud, enfront l’ordre masclista que 
domina el sistema jeràrquic i estatal. 


Tot i que es podria fer una enumeració més llarga i detalla¬ 
da, considerem suficients aquests apartats per expressar el nostre 
punt de vista paradigmàtic. Som conscients que en els temps de 
la modernitat capitalista les utopies de llibertat i igualtat posen 
el crit al cel. Els pobles, per donar vida a aquelles utopies han re¬ 
alitzat grans sacrificis, abocant rius de sang, sofrint innumerables 
tortures i patint grans dolors. Aquests sacrificis no han d’ésser 
considerats en va. Al contrari: la raó per la qual analitzem tots 
aquests problemes és per il·luminar el nostre camí, realitzant una 
lectura correcta de tot això i passar, de nou, a una vida plena de 
màgia i amor, integrant les nostres utopies i les nostres vides. El 
pas a la vida amb utopies i plena d’esperances requereix grans 
esforços. 

No presumim que la sistemàtica de mètode i ciència reneixi 
amb nosaltres. Senzillament he intentat mostrar que, en tots els 
assumptes als quals m’he referit, alguna cosa va malentesa i que 
això és paradigmàtic. Recalco que els meus comentaris no han 
d’ésser considerats com un intent d’establir un nou sistema, ni 
com una actitud nihilista que rebutgi de forma absoluta l’objecte 
de les crítiques. En fi, allò important és posar en qüestió i criti¬ 
car la modernitat capitalista, causant de milions de situacions 
tràgiques -massacres, genocidis, guerres...-, inclosa la que jo estic 
patint en aquests moments. Però, tenint en compte la cruel i dra¬ 
màtica situació -la més terrible de la història- per la qual passen el 
poble i la regió als quals pertanyo (el poble kurd i Orient Mitjà), 
el mínim que es pot demanar a un intel·lectual és que analitzi 
de forma seriosa els factors que han provocat aquesta situació. 
A més, si estic essent jutjat com a líder d’una organització tan 

àmplia i influent, és lògic que la meva missió fonamental sigui 
respondre als interrogants que han sorgit en aquesta situació. Si 
la repressió, els abusos, l’assimilació i l’absència de solucions són 
tan profunds, allà on sigui, i si la vida suposa un deshonor pit¬ 
jor que la mort, no tenim més remei que assolir una concepció 
profunda i un paradigma arrelat, amb els quals abordarem el se¬ 
güent apartat. 

Les fonts principals 
de la civilització 


En aquesta part intentarem analitzar els principals factors que 
van fer sorgir l’actual civilització, tenint en compte la seva dimensió 
històrica i geogràfica, circumstàncies imprescindibles per a conèixer 
una societat. 

Es calcula que va ser fa set milions d’anys quan, al llarg de la 
gran Vall del Rift, els nostres avantpassats van abandonar la seva 
condició de primats per iniciar el camí que els portaria a la revo¬ 
lució agrícola. Així ho confirmen les restes arqueològiques troba¬ 
des i l’existència d’espècies semblants a l’ésser humà en aquesta 
zona de l’Àfrica Oriental, no essent rellevant per aquest estudi si 
aquest desenllaç es va produir de forma evolutiva o per una mu¬ 
tació sobtada. De totes maneres, tenir una gola apta per emetre 
sons diferenciats i un major diàmetre cerebral varen ser propie¬ 
tats que van facilitar l’aparició d’una nova espècie. De la mateixa 
forma, l’ésser humà podria haver perdut el pèl que el recobria 
i adoptar una fesomia similar a l’actual degut a que, al llarg de 
la conca del Rift, existia un clima apropiat per les migracions 
i la supervivència perquè comptava tant amb deserts com amb 
llacs i boscos. D’acord amb les dades existents, se suposa que les 
noves espècies, fins a convertir-se en l’Homo Sapiens, van viure 
en aquesta part de l’Àfrica durant milions d’anys, formant clans 
i movent-se constantment dins el continent africà. Tots els ho- 
mínids descoberts fins ara tenen aquí el seu origen donat que, al- 

menys fins al present, no s’han trobat espècies similars a d’altres 
parts del planeta, encara que sí s’han trobat fòssils que confirmen 
que la seva gran dispersió per la resta del món, abans de la quarta 
glaciació, es va iniciar per aquesta conca del Rift, concretament 
seguint la falla que connecta Àfrica amb Àsia en direcció nord, a 
traves de les valls i riberes que conformen una ruta natural fins a 
les muntanyes Taurus. 

Existeixen hipòtesis que mostren que, en aquest llarg perío¬ 
de, les espècies humanes vivien agrupades en clans d’entre vint 
i trenta individus, dedicades a la recol·lecció i a la caça. És un 
punt de vista reconegut que ambdues accions van ser claus en la 
formació de mans i peus. Restes fòssils mostren que es van esta¬ 
blir amb major seguretat en coves i en els illots dels llacs, cons¬ 
truint barraques amb estaques i que no tenien encara noció de la 
propietat individual o de l’organització familiar, funció que era 
ocupada pel propi clan. De la mateixa manera, se suposa que es 
comunicaven amb un llenguatge corporal i de gestualitat, sense 
capacitat encara per transformar-los en la simbologia pròpia de 
la llengua. 

Les investigacions existents calculen que va ser aproximada¬ 
ment fa cent cinquanta o doscents mil anys quan l’Homo Sapi- 
ens va aconseguir emprar una llengua basada en símbols i els 
mateixos estudis demostren que aquesta llengua, que substituïa 
la gestual i era per tant la prehistòria de les llengües modernes, 
es va expandir fins el nord i la resta del món per aquesta mateixa 
ruta del Rift 19 . 


19. Després que Ócalan hagi acabat els seus manuscrits, ha sortit a la 
llum una nova evidencia genètica que indica que tots els descendents dels 
humans que haurien abandonat Àfrica durant la primera onada migratòria 
(al voltant de 125.000 anys enrere) haurien mort abans de la segona migra¬ 
ció fora d’Àfrica. L’evidència indica que la segona migració hauria tingut 
lloc fa uns 85.000 anys, quan un grup d’humans, format per uns centenars 
d’individus, haurien abandonat Àfrica Oriental en un èxode singular. El 
seu ADN mitocondrial mostra que tots els no-africans serien descendents 
d’una dona, “l’Eva extra-africana”. Vegeu el llibre de Stephen Oppenhei- 
mer, Els senders de VEdèn: orígens i evolució de Vespècie humana (2004). 

En un principi no sembla haver-hi cap separació de llengües 
i races, però podem dir que les comunitats que poden comuni- 
car-se es desenvolupen amb més facilitats i, per tant, adquireixen 
una major capacitat de dominació, mentre que les que no van 
assolir aquest nivell de desenvolupament van desaparèixer amb 
rapidesa. Algunes hipòtesi plantegen que l’extinció de l’Home 
de Neandertal podria estar relacionada amb aquest fet, al mateix 
temps que apareixia a escena, en tot el seu esplendor, el nou Se¬ 
nyor del Món: l’Homo Sapiens, l’ésser humà que pensa i parla. 
Se suposa que l’Homo Sapiens practicava la caça de forma més 
planificada, que es va produir una especialització en les funcions 
econòmiques donat que les dones es dedicaven a la recol·lecció 
i els homes a la caça, i que empraven les coves com aixopluc 
i llocs sagrats. D’acord amb alguns descobriments, aquesta es¬ 
pècie que ja emprava la parla, va assolir un gran desenvolupa¬ 
ment, trobant-se pintures rupestres molt avançades entre França 
i Espanya. Igualment, les pintures de les coves de Hakkari 20 , al 
Kurdistan, correspondrien a aquest període. La coincidència de 
que aquestes dues regions siguin les primeres zones fèrtils del 
Mediterrani Occidental i Oriental, respectivament, és un fet rela¬ 
cionat amb l’esmentada teoria que situa Àfrica en l’origen de les 
migracions humanes. 

Què li deu la humanitat a l’arc Taurus-Zagros? 

Diversos fets avalen que, després d’abandonar Àfrica per la 
conca del Rift, l’arc Taurus-Zagros es va convertir en lloc de con¬ 
centració i punt de partida per l’expansió de l’espècie humana 
cap a la resta del món. El primer és que aquest eix Taurus-Zagros 
suposava, per a les successives onades migratòries, l’etapa final 
d’una ruta natural que començava a la Vall del Rift i els obligava 
a seguir per l’estret de Suez i la ribera oriental del Mediterrani 
fins a arribar a l’eix Taurus-Zagros, donat que per l’oest topava 
amb el desert del Sàhara i a l’est amb la Península Aràbiga. La 


20. Milers de pintures rupestres i pedres tallades van ser trobades a les 
muntanyes de Trisin, Gavaruk i Pestazare, totes a la província de Hakkari. 



128 


Abdullah Ócalan j Orígens de la civilització 


costa meridional del Mediterrani també era una altra ruta impor¬ 
tant cap a Europa creuant Espanya però no era tan fèrtil, tenia 
majors obstacles geogràfics i dificultats per alimentar-se. La ruta 
ideal era, per tant, la costa oriental del Mediterrani, que és preci¬ 
sament on comença el Creixent Fèrtil, format per les serralades 
Taurus-Zagros, una zona realment apropiada pel desenvolupa¬ 
ment d’una socialització avançada. 

D’aquí es dedueix una altra sòlida argumentació: l’eix 
Taurus-Zagros reuneix unes condicions tan adequades per la 
vida humana que la tradició ha situat allà el Paradís Terrenal; hi 
abunda la fruita i la verdura, existeix una gran diversitat de caça, 
nombrosos rius amb els seus respectius afluents i també coves 
per garantir la seguretat. No és estrany per tant que, comparant 
aquestes privilegiades condicions amb les zones desèrtiques pro¬ 
peres, l’imaginari col·lectiu hagi establert aquí una dicotomia en¬ 
tre infern i paradís. No costa massa deduir que, degut a aquestes 
propietats, aquesta ha estat la segona gran concentració geogrà¬ 
fica de l’espècie humana després de la conca del Rift i tampoc 
seria increïble que aquí aparegués el germen de la civilització, el 
lloc on varen començar a escriure’s els primers relats i llegendes 
sobre la història de la humanitat, una epopeia sagrada de la qual 
sorgirien els posteriors canvis revolucionaris de l’ésser humà. 

El tercer fet és que aproximadament fa cinquanta mil anys es 
va produir un desenvolupament dels nuclis humans en aquesta 
zona gràcies a l’ús de la llengua simbòlica, cosa que portava im¬ 
plícit un gran progrés donat que superava com a instrument de 
comprensió la primitiva llengua de gestos. La formació d’una 
gran àrea lingüística facilitava impressionants possibilitats de 
socialització, seguretat i alimentació. Possiblement aquesta hagi 
estat la major revolució dins la història de la humanitat, tot i que 
encara no s’hagi reconegut com a tal ni se li hagi donat nom; la 
podríem anomenar la revolució lingüística. Cap altra ha estat tan 
útil per la socialització de l’ésser humà en aquesta regió. Gràcies 
a això, cada dia es formava un concepte sagrat -per a nous vege¬ 
tals i animals-, es va passar als assentaments estables amb una 
successió ideal de les quatre estacions de l’any, llars segures i, a 


Les fonts principals de la civilització 


129 


mida que aquests processos quedaven conceptualitzats, anaven 
formant la llengua comuna i, en conseqüència, per primera ve¬ 
gada una identitat comunitària. 

Precisament per això resulta fins i tot patètic que la primera 
ètnia que es va formar amb una identitat pròpia estigui vivint 
actualment i en aquesta mateixa zona un feroç genocidi per des¬ 
truir-la. 

Aquests fenòmens significatius amb els seus propis conceptes 
van generant aquest progrés social que, al seu torn, provoca aven¬ 
ços dins la mentalitat humana. Sembla clar que aquells éssers hu¬ 
mans que s’entenen entre ells i aconsegueixen una cohesió con¬ 
ceptual no romandran tancats en societats clàniques, assumint, 
per contra, un gran dinamisme que els permetrà desenvolupar 
una socialització superior. Es tracta d’un dels principals punts de 
la prehistòria que hauria d’ésser investigat per part de l’antropo¬ 
logia. Gordon Childe, gran arqueòleg i historiador, va arribar a 
una hipòtesi semblant i per això a la seva obra més important li 
va posar per títol Què va succeir a la història? Malgrat referir-se a 
una etapa posterior, el que diu és vàlid per aquest període i espai 
geogràfic. Però també s’ha d’assenyalar que només amb mètodes 
arqueològics no podrem donar a llum ni analitzar allò ocorregut 
a la regió i que, segurament, es podran realitzar avenços impor¬ 
tants amb l’aportació d’altres disciplines, des de la biologia a la 
filologia, des de la geografia (sobretot la que estudia el clima i 
l’agricultura) a la sociologia i des de l’antropologia a la teologia, 
però aquí l’única cosa que farem és cridar l’atenció i convidar a 
complir amb els deures. 

Les investigacions geològiques registren que fa aproximada¬ 
ment vint mil anys va començar a remetre la quarta glaciació 
-una afirmació avalada per altres ciències- i que fa deu mil anys 
a la Península Aràbiga i al gran desert del Sàhara hi havia abun¬ 
dants pluges i aiguamolls que van permetre el desenvolupament 
d’una cultura de la pastura. Un altre gran avenç d’aquest període 
fou l’aparició de les llengües semítiques, molt superiors a les es¬ 
tructures lingüístiques primitives d’Àfrica, formant-se una cul¬ 
tura, una etnicitat i identitat diferenciada que corresponien a la 

forma de vida de la pastura. Aquest factor va adquirir tal impor¬ 
tància que avui les referències a animals com el camell, la cabra, 
l’ovella i el caràcter tribal encara continuen tenint un fort pes 
dins la cultura semítica. Referències semblants es poden trobar 
als escrits sumeris i egipcis, i es pot dir que la cultura semítica va 
deixar petjada en un ampli territori que va des del gran desert del 
Sàhara fins a l’extrem oriental de la Península Aràbiga gràcies a 
un clima favorable que es va mantenir fins fa sis mil anys, deixant 
al nord les terres adequades per la agricultura. Aquesta cultura 
semítica suposa, en aquest sentit, la fase més avançada de la del 
Rift, i més tard reforçaria la seva peculiaritat amb la formació de 
les religions monoteistes. 

A més d’influir -encara que no de forma determinant- en les 
civilitzacions sumèria i egípcia, s’ha de destacar que el poble de 
la cultura semítica està considerat com un dels primers dedicats 
al saqueig a les albors de la història. Van rebre el nom d’ara¬ 
meus i apiru (els egipcis els anomenaven ‘persones esparracades 
i polsoses procedents de l’Est), però no varen poder traspassar 
les fronteres de les fèrtils terres del nord, possiblement perquè 
allà s’havia desenvolupat, amb les seves respectives variants, una 
altra cultura més forta encara. Aquestes diferents formes podri¬ 
en rebre el nom genèric de cultura rural , una fase de transició a 
la cultura agrícola , però també li podríem donar la denominació 
“d’ària”, donat que aquesta paraula en kurd -la primera identitat 
cultural d’aquesta regió- vol dir “terra, camp”, és a dir la cultura 
dels “agricultors i cultivadors”. Per tant, podem considerar als 
aris els creadors de l’agricultura, donat que van estendre aquesta 
forma de producció per l’arc Taurus-Zagros, al nord de la zona 
semítica, degut a les seves condicions climàtiques i a la riquesa 
de la seva fauna i flora. 

Mentre les regions semítiques, en tot allò referent a la 
producció agrària, compten amb poques variants d’espècies, 
eminentment de dàtils, i tot just alguns oasi, al Creixent Fèrtil 
les condicions són summament favorables pel cultiu de les oli¬ 
veres, el pistatxo, l’alzina (fagàcies), el ginebre, la vinya, el cereal 
(gramínies) i pels animals susceptibles d’ésser domesticats, com 

l’ovella, la cabra, el porc, els gossos o els gats, a més de zones 
boscoses a la part més alta de les muntanyes, es succeeixen amb 
regularitat les quatres estacions de l’any i pluges que permetrien 
el reg sistemàtic. Tot això, al seu torn, va fer que les riberes dels 
rius fessin possible els assentaments humans estables, un progrés 
que ja anunciava “l’alba de la història”. 

Les dades geològiques i de l’Edat Antiga indiquen que els gels 
es van retirar als cims fa 15.000 anys, considerant-se la hipòtesi 
que aquest fet donés pas al Neolític donat que es va formar aquí, 
durant centenars de milers d’anys, la major concentració huma¬ 
na, i una revolució lingüística que va assolir gran expansió des¬ 
prés d’un període de dominació semítica al Mesolític (del 15.000 
al 10.000 a. C.), com indiquen les coves de Hakkari i algunes 
pedres tallades que s’han descobert. Són molt nombroses les evi¬ 
dències de que el veritable esclat cultural en aquesta regió es va 
produir amb el Neolític fa aproximadament dotze mil anys. És el 
període que podríem anomenar de “revolució agrícola i rural”, 
pas previ al començament de la història (escrita) i la civilització, 
una grandiosa “era cultural”, la importància de la qual no ha 
estat reconeguda, fins ara, com es mereix. Gordon Childe s’apro¬ 
pa a aquest reconeixement quan diu que la cultura neolítica és, 
almenys, tan important com els darrers quatre cents anys a Euro¬ 
pa Occidental. En aquest període es van produir innombrables 
avenços tècnics, es van registrar avenços de caràcter revolucio¬ 
nari en tots els àmbits, dins l’agricultura, les comunicacions, la 
construcció, l’art, l’administració, la religió... es van conèixer i es 
va donar nom a milers de nous fenòmens. 

D’aquesta manera es va anar formant el grup lingüístic ari, 
que va arribar a tenir el més ampli tresor de la llengua, conver¬ 
tint-se en el major grup idiomàtic després de les llengües se¬ 
mítiques, superant-les en riquesa lèxica degut a les limitacions 
que per a la formació de paraules suposava una activitat social 
i econòmica que girava entorn de la pastura. I això vol dir que 
amb les llengües àries es formaven els fonaments sobre els quals 
es sostindria la memòria imperible de la humanitat. El fet que 
aquest grup idiomàtic i la seva economia agrícola aconseguissin 

una gran extensió geogràfica, de la índia a Europa, és una clara 
mostra que confirma un cop més el nostre anàlisi. L’origen de 
les llengües àries es troba al Creixent Fèrtil i no, com es creia, a 
Europa, la índia o a les zones de transició entre ambdues regi¬ 
ons, com el mar Negre, les estepes de Rússia o l’altiplà iranià. Es 
tracta d’un fet ratificat no només per l’origen etimològic de la 
paraula ari, sinó per l’ús de les mateixes paraules bàsiques dins 
de diferents llengües i grups ètnics indoeuropeus. Però encara 
és més important destacar que el nucli central d’aquesta cultura 
estigués en aquesta regió Taurus-Zagros, on necessàriament es va 
haver de formar la seva estructura morfològica i cos conceptual, 
com ho confirmen les actuals estructures culturals dels pobles i 
altres proves històriques. 

Per tant, la irrupció d’aquest sistema lingüístic i cultural té 
una gran importància per a comprendre el desenvolupament 
històric d’aquesta etapa de la civilització i la seva organització 
urbana. I fins i tot es podria defensar que totes les estructures 
culturals i lingüístiques precedents es varen fusionar amb aquests 
dos grans grups lingüístics i culturals. Solament es podria parlar 
d’un tercer bloc sorgit a les faldes del sud de Sibèria (Yakutia) 
quan va acabar aquesta era glacial. Xina és la mare pàtria d’aques¬ 
ta cultura que es va expandir cap al sud possiblement fa nou mil 
anys, tenint en el seu extrem més occidental al grup ètnic finès, 
la branca nòrdica del qual era la més important, integrada prin¬ 
cipalment per coreans, japonesos, mongols, turcs i vietnamites. 
Hi ha suficients proves arqueològiques, etimològiques i etnològi- 
ques, segons les quals la cultura dels pobles originaris americans, 
inclosos els esquimals, també seria producte d’aquesta expansió, 
en aquest cas a través de l’estret de Bering. Pel que fa a les cultu¬ 
res africanes que encara existeixen i han conservat les seves carac¬ 
terístiques durant milers d’anys, fonamentalment les del grup su- 
ahili, van tenir una forta influència del grup semític. Encara avui 
en dia es poden trobar clans que viuen com fa milions d’anys a la 
selva, als cims muntanyencs o a les profunditats del desert. 

Tenint en compte aquest panorama, podem afirmar que la 
humanitat va desenvolupar tres grans grups lingüístics i culturals 

al sud, centre i nord del globus terraqüi amb els que donaria el 
salt, fa sis mil anys, a la civilització. És lògic, per altra banda, que 
existeixin espais de transició entre aquestes cultures, de la matei¬ 
xa manera que van anar desapareixent diferents variants d’acord 
amb les peculiaritats històriques i geogràfiques. 

L’element clau per nosaltres és, quan es tracta d’investigar els 
orígens de la civilització europea, identificar quina va ser la font 
principal, les seves coordenades d’espai i temps com és preceptiu 
segons la ciència de la història. 

Per exemple, a l’actualitat sabem clarament que fins i tot la 
cultura capitalista ha assolit una gran expansió a partir del nucli 
inicial. És cert que interpretacions històriques de caràcter imagi¬ 
nari i que no es basen en fonts, suposen un cop dur a les nostres 
consciències; d’igual manera que no podran interpretar l’actua¬ 
litat aquells que no aconsegueixin fer de la consciència històrica 
una concepció fonamental per a la vida. No és possible viure i 
entendre amb profunditat una societat sense història. 

Amb motiu dels dos volums de la meva anterior defensa De 
VEstat Sacerdotal Sumeri a la Civilització Democràtica, analit¬ 
zant l’origen de la civilització, em varen criticar per fer un plante¬ 
jament massa reduccionista sobre la regió de l’Eufrates i el Tigris 
i la civilització que es deriva d’ella. Tenint en compte aquestes 
crítiques, he d’insistir que no mantinc una posició reduccionista 
sinó que el que faig és donar importància al focus principal de la 
civilització. Comparant el pas de la història amb un cabalós riu 
(una comparació pertinent per l’estructura ontològica del desen¬ 
volupament social) plantejo aquestes qüestions en qualitat d’es¬ 
borranys amb l’objectiu de reforçar l’idea d’una cultura central 
i les seves derivacions (afluents). De la mateixa forma que la ci¬ 
vilització dominant d’avui en dia -la modernitat capitalista- té el 
seu origen en la indoeuropea, la cultura indoeuropea procedeix 
de l’ària, tenint com a afluents la sumèria i egípcia. 

Si dins l’estudi de la civilització no aconseguim identificar 
correctament quin és el riu principal i quins els seus afluents, 
tampoc podrem analitzar de forma correcta l’actualitat. A la sè¬ 
quia principal s’uneixen alguns afluents amb força mentre que 

d’altres s’assequen a meitat de camí, però el brollador té un valor 
determinant; si volem donar una veritable dimensió històrica i 
geogràfica al progrés social, hem d’aplicar els procediments me¬ 
todològics adequats per a resoldre els problemes que sorgeixin. 

Qüestions de l’expansió de la llengua i cultura àries 

És cert que les teories històriques que prenen com a base d’es¬ 
tudi la cultura i la civilització són escasses, i que les que existeixen 
mantenen punts de vista diferents, però aquí tampoc intentem 
resoldre els problemes partint de la cultura i la civilització. En el 
progrés social hem de tenir en compte els factors óé espai i temps 
en tant que elements contributius i determinants; en cas contra¬ 
ri, la història no seria una altra cosa, i de fet majoritàriament és 
així, que una acumulació d’esdeveniments. El fet que la història, 
a més de no ensenyar, impedeixi el coneixement de la realitat té a 
veure amb això. La narració històrica, en tant que conjunt de fe¬ 
nòmens -religió, dinasties, reis, guerra, etnicitat...- no és més que 
un invent perquè no es conegui el progrés social i, per contra, es 
confirmi la memòria social dels poderosos i explotadors; aquest 
tipus d’explicacions són en realitat una eina de propaganda here¬ 
tada des de l’antiguitat; com més colpidores semblen, més refor¬ 
cen la legitimació ideològica. 

Estendrem una mica més el nostre anàlisi, d’acord amb la 
nostra anterior explicació respecte al mètode i al sistema de co¬ 
neixement. 

Elna altra crítica a les referències àries es basa en una suposa¬ 
da ferum a racisme, ja que Hitler també va emprar aquest terme. 
A aquells que fan aquesta crítica se’ls hauria de dir el següent: 
el partit de Elitler també porta la paraula ‘socialisme’; aleshores, 
itambé s’hauria de renunciar al socialisme? És cert que el feixis¬ 
me és molt hàbil quan es tracta d’emprar i explotar els concep¬ 
tes científics i ideològics de forma demagògica, però no per això 
menystindrem la ciència i la ideologia. Però a mi no se m’acudeix 
utilitzar els orígens de la llengua i de la cultura àries per fer naci¬ 
onalisme; de fet, és un honor i m’omple d’orgull dir que sóc una 

de les persones que ha mantingut algunes de les posicions més 
dures contra el nacionalisme. Si volem comprendre la situació 
d’extrema violència que regna avui en dia a Iraq, en primer lloc 
hem de reconèixer que la nostra ciència de la història i la sociolo¬ 
gia ha fracassat. Només després es té el dret a realitzar crítiques i 
noves propostes històriques i sociològiques. El que intentem fer 
aquí és és una petita aportació per comprendre i superar aquesta 
tragèdia de la humanitat. Faré ara referència, en línies generals, a 
allò tractat extensament als dos volums de la meva defensa, que 
porten per títol De VEstat Sacerdotal Sumeri a la Civilització 
Democràtica. 

a.- El paper de la llengua i la cultura àries com a base per con¬ 
solidar una infraestructura cultural va dependre de determina¬ 
des circumstàncies històriques i geogràfiques. Aproximadament, 
dins el període de llarga durada comprès entre els anys 10.000 i 
4.000 a. C. es produeix una forta institucionalització d’aquesta 
llengua i cultura; es tracta d’una època en la qual també apa¬ 
reixen la ceràmica, el teixit, l’arada, els arreus pels animals, la 
roda, el molí, es consolida l’art, la religió, i quan la productivitat 
agrícola i animal ho permet, un considerable augment demogrà¬ 
fic. En aquest període, anomenat Calcolític, no només aparei¬ 
xen noves peces de pedra tallada, es fabriquen destrals, ganivets, 
rodes i es registren noves formes arquitectòniques, artístiques o 
religioses, sinó que augmenta la productivitat degut a l’ús d’uten¬ 
silis metàl·lics. Eli ha molts exemples d’això, com es pot apreciar 
en els descobriments anteriors a deu mil anys d’antiguitat en els 
jaciments de Bradostian (contraforts de les muntanyes Zagros), 
els de Çayonu (a prop de Diyarbakir) i a Gòbekli Tepe (rodalies 
d’Urfa). 

Aquestes eines culturals encara emprades pels kurds, el poble 
autòcton de la zona, i els noms que reben: ceo (geo, lloc), erd 
(lloc, camp ),jin (dona, vida), roj (sol), bra (germà), mur (mort), 
sol (sabata), nü (nou), ga (bou), gran (gran, pes), mesh (marxa), 
gudd (déu) i desenes d’altres paraules similars que a diferents llen¬ 
gües europees donen pistes sobre el nucli originari. El fet que els 

kurds comparteixin arrels lingüístiques amb el persa, les llengües 
d’Afganistan i la dels baluxes, és a dir, els altres pobles autòctons 
sedentaris més antics, demostra que l’origen de la llengua i la cul¬ 
tura ària no és indoeuropeu sinó exactament el contrari. Mentre 
es desenvolupava aquesta cultura, com a mínim fa dotze mil anys 
d’acord als textos sumeris i els jaciments arqueològics, Europa 
encara vivia a l’Edat de Pedra i la índia passava per un període 
similar. Tot indica que la llengua i la cultura àries van produir i 
consolidar en aquesta llarga durada almenys la meitat dels termes 
referents a instruments bàsics per a la vida emprats encara avui 
per part de la humanitat. A més dels utensilis ja esmentats que es 
conserven a centenars d’institucions, un altres miler d’ells encara 
estan sota terra a l’espera d’ésser descoberts en aquests països, he¬ 
reus d’aquells pobles autòctons amb identitats d’almenys sis mil 
anys d’antiguitat, i que són veritables centres arqueològics vius. 
Per aquesta raó, insisteixo que, mentre no es tingui en compte en 
tots els aspectes allò que va succeir al centre d’aquesta cultura nu¬ 
cli (la del Creixent Fèrtil), la ciència històrica portarà implícites 
greus deficiències. 

b.- Però no hem de subestimar el paper de la llengua i la 
cultura semítiques en tant que important branca secundària, ni 
qüestionar la seva riquesa estructural que, històricament, es va 
constituir de forma diferenciada durant el mateix període. Fins i 
tot pot ser que sigui més valuosa que l’ària en allò que respecta a 
la cultura de la pastura i al sistema tribal. Dins els textos sumeris 
existeixen rastres d’això quan es refereixen èpicament als conflic¬ 
tes i competències entre pastors i agricultors, diferenciant clara¬ 
ment aquestes dues branques bàsiques. Com s’assembla a l’Iraq 
d’avui en dia! La llengua i la cultura d’aquest grup és avançada. 
També podria ser que l’expressió “El, Ala” (Déu Celestial) proce¬ 
dís d’aquesta època degut a una associació amb el caràcter mo¬ 
nòton del desert, o bé a la seva idealització sacralitzada de la so¬ 
cietat tribal. En aquest sentit i seguint a Durkheim, el terme “El, 
Ala” podria ser un clar exemple de la concepció de Déu com una 
“identitat social”, de la mateixa forma que a la cultura semítica 

es van formar aviat els conceptes “cheikh” i “seyid”, convertits 
després, amb la civilització, en les institucions “profeta” i “emir”. 

Però, per contra, no es registra una contribució de la cultura 
semítica a la civilització egípcia dels faraons malgrat estar dins la 
seva zona d’influència, no hi ha indicis que el sistema de pastura 
fes sorgir ni material, ni institucional, ni conceptualment aques¬ 
ta cultura urbana al 4.000 a. C. La realitat és que els documents 
històrics mostren que els egipcis se sentien molt aliens a aquesta 
cultura, i que tampoc hi havia coincidències entre les seves res¬ 
pectives estructures lingüístiques. La cultura semítica apareix en 
els escrits als anys 2.500 a. C., aproximadament, primer amb els 
accadis, babilonis, assiris, cananeus i israelites, mentre que els 
termes arameu, amorita o apuri són emprats per sumeris i egip¬ 
cis, i la identitat àrab amb aquest nom és molt posterior, cap al 
500 a. C. 

Es podria dir, igualment i amb prou certesa, que les comu¬ 
nitats que vivien a Fenícia, Palestina i Israel -igual que la cul¬ 
tura egípcia dels faraons- acabarien dissolent-se en la cultura i 
llengua semítiques. Encara que inicialment aquestes ètnies del 
mar estaven lligades a la cultura ària, van perdre les seves formes 
originàries i naturals degut a les successives onades migratòries 
semítiques, com mostren les proves existents. 

Tant fonts sumèries com dades arqueològiques i referències 
autòctones actuals ofereixen abundants proves per assenyalar que 
els semites van atacar o es van dirigir en onades cap al territori 
ari tan aviat com en els anys 5.000 a. C. Així es poden apreciar 
els rastres i marques que a l’Alta Mesopotàmia van deixar acca¬ 
dis, babilonis, arameus, assiris i àrabs. Aquests dos darrers pobles 
exerceixen una forta influència; essent la posterior síntesi entre 
l’Islam i l’arabització un profund procés d’assimilació. Contra 
aquesta invasió, colonització i assimilació, la cultura ària va opo¬ 
sar gran resistència, arribant-se a produir, de vegades, l’efecte 
contrari. Van ser els hicsos i els hebreus, en tant que fundadors 
de la civilització sumèria i pioners de la civilització egípcia, els 
que van dur en la seva migració a la Baixa Mesopotàmia durant 
el període de Teli ITalaf (6.000-4.000 a. C.), la cultura més sofis- 

ticada del nucli ari a PAlta Mesopotàmia. Mentre que l’aporta¬ 
ció accàdia, babilònia i assíria a l’estructura lingüística i cultural 
egípcia va ocórrer més tard. 

Considerar, per tant, als sumeris com una prolongació de la 
cultura Teli Halaf més que com a col·lectivitats nòmades seria 
una important contribució a un correcte relat de la història. 
També és possible que la zona ària hagués estat punt de parti¬ 
da d’altres migracions. Però, en definitiva, el factor realment in¬ 
fluent va ser l’expansió d’aquesta cultura que experimentava en 
aquella època el seu període de major expansió pel món. Seria 
absurd cercar la influència caucàsica o d’Àsia Central entre els 
sumeris, com s’acostuma a al·legar, perquè quan sorgeix la seva 
cultura, uns cinc mil anys abans de Crist, aquelles regions es tro¬ 
baven a l’Edat de Pedra, ja havien conegut la cultura ària i no 
tenien elements, ni materials ni formals, amb els que contribuir 
a una societat tan avançada com la sumèria. Tampoc tenien una 
capacitat ofensiva com per arrasar a les poblacions sumèries, en¬ 
cara que alguns grups de pobladors caucàsics o d’Àsia Central 
van poder traslladar-se al Creixent Fèrtil perquè les zones de po¬ 
blació sumèria jugaven un paper, com a pol d’atracció, molt sem¬ 
blant al que juguen actualment Europa i Estats Units respecte a 
les migracions, produint-se aleshores una fusió cultural, donat 
que les cultures no eren homogènies; va ser quelcom semblant al 
que ocorre avui en dia amb els que es veuen obligats a emigrar 
i establir-se a Europa. Així com actualment la cultura europea 
es transmet a tot el món, aleshores també la cultura ària podia 
haver tingut una capacitat expansiva similar sobretot després de 
la seva explosió demogràfica i institucionalització cultural (el 
període de Teli Halaf). Aquelles migracions internes es podrien 
comparar amb les actuals dels treballadors originaris de diferents 
parts del món a Europa. 

c.- També és important interpretar correctament els avenços 
de la cultura i civilització egípcies a la Vall del Nil, que no són 
compatibles amb la llengua i estructura semítiques. La cultura se¬ 
mítica com a contingut sembla incapaç de desenvolupar una cul- 

tura agrícola i una civilització de faraons. L’estructura lingüística 
egípcia es distingeix precisament per no tenir elements semítics, 
com succeeix amb les cultures situades més al sud (Sudan i Eti¬ 
òpia), les quals, com altres zones d’Àfrica, eren lluny de superar 
l’Edat de Pedra; és a dir, que ni tan sols és imaginable que dones¬ 
sin peu a la cultura egípcia com tampoc ho és que les poblacions 
nòmades d’Africa experimentessin un llarg període de progrés ja 
que, per això, els caldrien els utensilis i eines adequades per a la 
revolució agrícola. En aquest sentit, no hi ha indicis de que a la 
Vall del Nil hi hagués hagut una producció agrària semblant a 
la del Creixent Fèrtil com tampoc s’han trobat proves d’animals 
domèstics a excepció de l’ase egipci. 

Si pel contrari, i com se suposa, la cultura ària es va expandir 
per tot el món conegut, teòricament també hauria arribat a la 
regió del Nil. No s’ha d’oblidar que la conca del Rift és propera 
al Nil i és perfectament possible que els fluxos humans s’hagin 
produït tant cap al nord com en direcció contrària, donat que 
les cultures més avançades van portar sempre la seva retro-influ- 
ència a través de les antigues rutes. El fet que la formació de la 
civilització egípcia es produís també cap al 4.000 a. C. podria 
ésser un altre indici de l’esclat cultural ocorregut en el Creixent 
Fèrtil mil anys abans, igual que havia ocorregut a Sumer, preci¬ 
sament perquè existien, tant en continguts i forma com en vies 
de comunicació, les condicions adequades per tal cosa. En efecte, 
el fet que es creessin colònies a Egipte seguint aquestes mateixes 
rutes i que assumissin una posició dirigent, primer amb els ics a 
començaments del 2.000 i després amb els hebreus cap al 1.700, 
tal com registren els escrits, evidencia aquesta hipòtesi; la cultura 
ària seguia la seva expansió cap a zones semítiques malgrat debi¬ 
litar-se en el seu propi territori. 

d.- La cultura ària va tenir una gran projecció cap a l’Est, cap a 
la regió on es troben Iran, Afganistan, Pakistan i la índia, encara 
que insistirem en que més que grups humans allò que s’exporta 
és cultura; es tracta d’una influència no material. Els primers in¬ 
dicis es situen a l’altiplà iranià cap al 7.000 a. C., comencen a no- 

tar-se al Turkmenistan cap al 5.000 i a la índia mil anys després. 
Se suposa igualment que els estrats culturals anteriors eren d’un 
antic origen africà ancorat a l’Edat de Pedra. Enforteixen aques¬ 
ta tesi tant les restes culturals com les característiques físiques 
d’alguns grups humans, sobretot a la índia, mentre no existeixen 
proves, ni materials ni teòriques, que el desenvolupament cultu¬ 
ral tingués una base local; el mateix succeeix amb Egipte i Sumer. 

Davant les crítiques a aquest plantejament per massa simplis¬ 
ta, hem de subratllar les limitacions i dificultats amb les quals es 
desenvolupen les revolucions culturals al llarg de la història. En 
aquest sentit, l’europea és un cas excepcional. I una cosa sem¬ 
blant es podria dir, en aquella època, del Creixent Fèrtil. Per 
contra, esperar una revolució cultural de grups amb costums 
ancorats en l’antiguitat durant centenars de milers d’anys, pràc¬ 
ticament al llindar de la desaparició, no té cap base. L’expansió 
cap a l’Est dóna un salt a la civilització urbana amb epicentre a 
Susa, que sembla haver-se format amb una colònia sumèria a la 
regió d’Ilam uns 3.000 anys abans de Crist, mentre que els nu¬ 
clis urbans de Harappa i Mohenjo Daro, més a l’Est, al Punjab 
pakistanès, corresponen a l’any 2.500 a. C. És obvi que es tracta 
d’assentaments que segueixen la traça sumèria, i no és raonable 
considerar-los producte d’altres estructures culturals, si no és que 
es vol fer una lectura forçada. Pensar que uns estrats culturals que 
es trobaven al nivell dels pigmeus superessin a una civilització ur¬ 
bana com la sumèria seria com veure la figura d’un cavall en el 
que realment és un ase. Ajudaria a comprendre el nostre plante¬ 
jament recordar que milers de grups humans han viscut durant 
milions d’anys mantenint formes invariables de vida i que varen 
ser incapaços de generar una civilització, una revolució cultural. 

És cert, això no obstant, que aquestes regions van realitzar 
una contribució al desenvolupament cultural i que es van pro¬ 
duir diverses síntesis perquè en aquest procés d’expansió hi va 
haver també un efecte d’atracció voluntària perquè les cultures 
que s’expandeixen no són les que s’imposen a la força sinó les 
que impliquen un desenvolupament material i moral. Aquesta 
és la raó per la qual les cultures expansives sempre han estat con- 

siderades com a “regals de Déu”. És important, en aquest sentit, 
no confondre l’expansió cultural, que implica avenços materials 
i morals, amb el colonialisme, les invasions o l’assimilació for¬ 
çosa. La realitat és que les expansions culturals portades a ter¬ 
me mitjançant l’agressió, el colonialisme o l’assimilació forçosa 
han estat molt minses. La majoria varen ser acceptades per les 
comunitats receptores amb entusiasme perquè suposaven una 
millora en les seves condicions de vida. És cert que l’expansió 
cultural després es naturalitzaria degut a l’estreta visió històrica 
dels nacionalismes, essent d’una gran importància metodològica 
i cognitiva no caure a les seves trampes perquè el nacionalisme 
desvia, deforma, encobreix, exagera i nega el genuí esdevenir de 
la història. 

e.- També resulta interessant comparar la cultura ària i les 
principals cultures xineses. La Xina va assolir una fase superior de 
cultura cap a l’any 4000 a. C. per tant podríem plantejar com una 
hipòtesi seriosa que la cultura ària també va arribar allà com ho 
havia fet a Europa i a l’índia. Segurament la cultura xinesa va te¬ 
nir influències àries, encara que les característiques geogràfiques 
(les ribes del Riu Groc), unes estructures socials hermètiques i pe¬ 
culiars condicions històriques van fer que els valors locals predo¬ 
minessin en la seva peculiar revolució neolítica. Es tracta d’una 
situació molt semblant a la d’avui. De la mateixa forma que un 
gran progrés històric, determinades circumstàncies geogràfiques 
i demogràfiques varen generar una peculiar forma de “comu¬ 
nisme”, també han provocat un “capitalisme” particular, però 
mentre el comunisme i el capitalisme no sintonitzin amb la idio¬ 
sincràsia xinesa no seran viables. Presentar una forta resistència a 
allò exterior però, un cop fracassada aquella resistència, adoptar 
ràpidament la cultura de l’adversari és una de les peculiaritats 
dels pobles que composen el grup principal de la cultura xinesa 
(japonesos, coreans, turcs, mongols, vietnamites...); la seva gran 
capacitat de resistència és equiparable a la seva habilitat per a la 
imitació i assimilació. 

La cultura neolítica i l’etapa posterior de civilització varen ser 
transmeses a través de la Xina als altres pobles d’aquest grup cul¬ 
tural de forma similar a com ho van fer els àrabs semites, encara 
que ambdues cultures, la xinesa i la semítica, no varen aconse¬ 
guir universalitzar-se com ho havia fet l’ària. De forma gràfica, 
podríem dir que els aris són a primera fila, els semites a segona i 
els xinesos a tercera. 

fi- Aclarir la relació entre la cultura i la llengua àries i el grup 
lingüístic i cultural indoeuropeu és encara més important i pot¬ 
ser una de les qüestions bàsiques en la ciència de la història. Es 
tracta d’un període fosc sobre el qual s’ha especulat molt sense 
que existeixi una interpretació comuna. Quan en el segle XIX 
es va arribar a la conclusió de que la llengua ària i les llengües 
europees estaven relacionades, es van desenvolupar nombroses 
recerques i es van elaborar teories contradictòries sobre l’origen 
de totes elles; en els debats es va defensar que l’origen comú es 
trobava a la cultura grega, a l’índia o fins i tot a l’Alemanya i Eu¬ 
ropa del Nord però, quan es van descobrir les connexions amb 
els primats del Rift (les criatures prèvies a l’Homo Sapiens) i la 
revolució neolítica i agrària del Creixent Fèrtil, totes aquestes 
hipòtesis es van ensorrar per adquirir rellevància els dos nuclis 
bàsics que intentarem resumir. 

En primer lloc adquiriren molta més importància els estu¬ 
dis sobre el caràcter autòcton de la llengua i cultura al Creixent 
Fèrtil, donant-se prioritat als grups proto-kurds, perses, afgans 
i balutxis, tal i com ja hem explicat. Sobretot quan es va des¬ 
xifrar l’escriptura dels hurrites, un poble proto-kurd, va quedar 
clar l’origen lingüístic i cultural ari dels pobles autòctons. La tesi 
que jo també veig com correcte és la que sosté que només la re¬ 
gió nucli de la revolució neolítica podria crear aquesta llengua i 
cultura. Es va enfortir la tesi de que aquesta regió nucli és l’arc 
traçat pel sistema Taurus-Zagros, també denominada Creixent 
Fèrtil, que constitueix el centre de la llengua i cultura àries. Les 
darreres excavacions arqueològiques, així com els estudis etimo¬ 
lògics i comparacions etnològiques enforteixen aquesta tesi, amb 


Les fonts principals de la civilització 


143 


la qual, en gran mesura, quedava resolt el dilema sobre els orí¬ 
gens de les llengües i cultures indoeuropees. 

No seria realista presentar, sense més, un mapa sobre l’ex¬ 
pansió de la llengua i cultura àries degut a que tant el període 
temporal és molt llarg així com l’extensió geogràfica és molt àm¬ 
plia. En segons lloc es va produir una expansió de la llengua i la 
cultura àries, tal i com està admès, cap al sud, cap a l’est, el nord 
i també cap a Europa, començant a arribar les onades expansives 
aproximadament cap a l’any 5.000 a. C., mil anys després a Euro¬ 
pa de l’Est i cap al 2.000 a Europa Occidental. Distingits historia¬ 
dors, principalment Gordon Childe, situen l’origen de la història 
d’Europa en aquests anys, deixant enrere una Edat de Pedra en la 
qual l’Homo Sapiens havia assumit un paper dominant fa trenta 
mil anys i un període Mesolític (Edat de Pedra) que s’havia estès 
entre Espanya i el Sud de França procedent del Nord d’Africa. 

No som en posició d’analitzar el Neolític a Europa i la seva 
revolució agrícola però tinc la convicció que la qüestió fonamen¬ 
tal ha quedat aclarida de la mateixa forma que aquesta expansió 
cap a Europa va tenir un caràcter cultural i no colonial. La pecu¬ 
liaritat d’Europa rau en que va assimilar el període neolític en els 
seus aspectes més creatius gràcies a que havia rebut, de sobte o en 
un període relativament breu, una herència cultural de deu mil 
anys. De la mateixa forma que Europa ha convertit el món actual 
en base a la seva expansió fa quatre-cents anys en aquells temps 
va ser ella qui va experimentar els efectes de la revolució neolítica 
que, després, va donar pas a la revolució de la civilització roma¬ 
na i la revolució espiritual del cristianisme, tres grans revoluci¬ 
ons que es van expandir per Europa més aviat de forma cultural. 
Aquesta expansió, a excepció d’algunes guerres en època imperi¬ 
al, no es van realitzar amb una imposició colonial o a la força 
perquè era un “do dels déus” procedent d’una cultura superior. 
D’aquesta forma es posaven els fonaments per a les grans trans¬ 
formacions posteriors: Renaixement, Reforma i Il·lustració, que 
al seu torn van desencadenar les revolucions política, industrial i 
científica; però Europa no va aconseguir aquests transcendentals 
canvis per mèrits propis, sinó perquè la llera central de la història 

i els seus afluents havien augmentat el seu cabal. No hi ha dubte 
que Europa, amb verds boscos i fèrtils terres degut a la retirada 
dels gels a Xera glacial , va donar un gran salt cap a la civilització 
per la combinació de totes aquestes circumstàncies, la petjada de 
la qual arriba fins a dia d’avui. Quan sigui oportú analitzarem 
amb més detall aquest assumpte. 

Interpretació correcta de la vida i el desenvolupa¬ 
ment social procedents del Creixent Fèrtil 

El present capítol tracta d’explicar la influència dels factors 
espai i temps sobre una determinada forma de vida perquè, com 
ja s’ha comentat àmpliament a l’hora de referir-nos a la metodo¬ 
logia, rere la construcció de les realitats socials es troba la mà de 
l’ésser humà. Es tracta d’un assumpte de rellevància vital perquè 
les activitats que s’emprenguin, sense adquirir el profund sentit, 
poden convertir Xaprenentatge i el sentit en fonts de la ignorància 
i el sense sentit. Per això dic dins les meves al·legacions que la 
ignorància en la modernitat capitalista és més profunda que la 
d’Ebu Cehil 21 , criticat i maleït per l’islam. I la principal raó d’ai¬ 
xò és el positivisme, una religió derivada del materialisme més 
superficial, que de fet és una metafísica, ja que és un producte de 
la mentalitat humana. 

L’ésser humà, respecte a la mentalitat i la cosmovisió, suposa 
una existència de caràcter metafísic, com he abordat àmpliament 
a la part dedicada al mètode. El positivisme, possiblement sen¬ 
se adonar-se’n, suposa una idolatria fins i tot major que la de 
l’antiguitat i, malgrat defensar el contrari, no pot interpretar la 
realitat ni tampoc és una filosofia basada en la fenomenologia; 


21. Ebu Cehil en turc, normalment traduït com Abu Yahl al castellà 
fi al català], significa Pare de la Ignorància, fou un líder de la tribu Quraysh 
o Koreichita, la tribu de Mahoma, al que els primers musulmans vencen 
en una escaramussa. És un símbol de la ignorància en la tradició religiosa 
musulmana donat que no acceptava el monoteisme i la paraula del missat¬ 
ger Mahoma, al qual menystenia des de bon principi. [N. Trad. original; 
els claudàtors són de la present trad.] 

una filosofia d’aquest tipus no pot existir. Cada imatge o so que 
ens crida l’atenció és un fenomen, i també ho és cada sentiment; 
però equina mena de boig o ignorant pot defensar que la realitat 
de l’univers es composa de fenòmens? Per a Plató, ni tan sols 
són imatges, i per Nietzsche, com a molt, podrien ser considerats 
percepcions. Això ens portaria a analitzar la relació percepció-fe- 
nomen igual que ens hem detingut en la d’objecte-subjecte. 

Lamentablement, la modernitat no és més que un dibuix de 
la vida construïda sobre el positivisme; i empro intencionada¬ 
ment el terme dibuix perquè la modernitat no representa l’es¬ 
sència de la vida sinó la seva forma més superficial. Tornem a la 
sentència “la vida errònia no pot ser viscuda correctament” que 
Adorno va expressar com a conseqüència de la consternació que 
li va causar el genocidi jueu però que no va desenvolupar malgrat 
ser una idea clau. On és l’error de la vida?, <;qui és el responsable 
que es produeixi una vida errònia?, jcom va ser construïda?, equi¬ 
na relació hi ha entre la vida errònia i el sistema social dominant? 
Són preguntes sense resposta perquè aquests intel·lectuals no van 
anar més enllà de basar els seus orígens en la Il·lustració i en la 
racionalitat, deixant a l’aire la qüestió de la vida errònia. 

Michel Foucault també fa una cosa semblant quan diu que 
“la modernitat és la mort de l’ésser humà” 22 . ^Com és possible 
que un filòsof tan important escometi un assumpte tan crucial 
com la mort de l’ésser humà i el deixi tal qual en una sola frase? I 
no s’hi val dir que ho anava a desenvolupar quan el va sorprendre 
una mort prematura. Una idea tan important s’ha d’explicar en¬ 
cara que sigui al darrer sospir. Copèrnic, ja en el seu llit de mort, 
va tenir la dignitat de publicar el treball en el qual demostrava 
com la terra gira al voltant del Sol. També hi ha altres autors que 
tracten sobre la veritat, tant a Occident com a Orient, com els crí¬ 
tics de la postmodernitat, encara que ho fan tímidament perquè 
cauen en el delicte que la modernitat comet amb la vida, és a dir, 
segueixen el mateix camí que aquells que, contagiats per la lògica 


22. Michel Foucault, Les paraules i les coses: una arqueologia de les cièn¬ 
cies humanes (1966). 

de l’esclavitud i el poder, van ser seduïts, bevent fins a afartar-se 
de les fonts de coneixement del sistema. jQuina ambigüitat! 

Repeteixo que estem tractant d’explicar algunes suposicions 
entorn a la vida correcta i errònia. {La vida imposada no només per 
la modernitat capitalista sinó també per altres civilitzacions anti¬ 
gues podria haver estat creada de forma correcta?., ^No es podria 
responsabilitzar als reis-déus, des dels sacerdots i reis sumeris fins 
als monarques europeus, passant pels faraons egipcis, Cosroes, 
Alexandre el Gran, els emperadors romans i els sultans musul¬ 
mans, d’haver institucionalitzat una forma de vida errònia com 
ho ha fet la modernitat capitalista? Posant una soga al progrés 
social com si fossin grillons d’una cadena <;no s’està profundit¬ 
zant encara més aquesta forma de vida errònia? No n’hi ha prou 
amb responsabilitzar únicament a la modernitat, i el seu ordre 
de guerres i genocidis. A les profunditats hi ha tant les arrels del 
problema com les seves respostes. Quan ens vam aturar en allò 
que va brollar de la gran revolució cultural en el Creixent Fèrtil 
i la forma de vida que aquesta va causar, vam voler descendir a 
l’origen de tots aquests problemes. 

És cert que no podem explicar una societat només per la seva 
cultura i que és necessari tenir en compte altres factors, però re¬ 
sulta difícil negar que sigui el seu fonament. Descriguem, per 
tant, les característiques que atribuïm al terme cultura amb el 
qual ens referim a un espai geogràfic amb específiques peculiari¬ 
tats socials i històriques en una llarga durada. El fet de donar un 
termini històric i geogràfic concret no significa que aquesta so¬ 
cietat parteixi de zero, sinó que aquelles coordenades juguen un 
paper fonamental en la formació d’aquell model social. És a dir, 
considerem, com a requisit d’aquesta explicació, que les societats 
estan formades per anelles de vida, espacial i temporalment de¬ 
terminades que, malgrat les seves peculiaritats, mantenen entre 
elles relacions de subordinació. 

Aquelles diferències de les societats semítiques, xineses i àries 
fonamentades en deu mil anys d’antiguitat són les que condicio¬ 
nen la vida actual. Per altra banda i seguint la “ciència del sentit”, 
aquest fonament cultural va tenir les seves variacions i va quedar 

exposat a tot tipus d’agressions, guerres i genocidis abans de que¬ 
dar institucionalitzat autoritàriament per l’Estat i l’administra¬ 
ció dels reis, amb o sense màscara, encoberts o nus, derivant-se 
d’això, verticalment, les formes de vida oficial i extra-oficial i, 
horitzontalment, les diferents anelles de vida. Tot i així la font 
principal ària determina en essència tots aquests àmbits. 

Ampliem una mica més el concepte de cultura. No hi ha dub¬ 
te que la societat clànica també té una cultura, una forma de vida 
i una característica universal: la seva estructura comunicativa i 
mental funciona seguint un sistema de normes que encara recor¬ 
den a la vida dels primats i, per consegüent, dels animals. Des¬ 
criure la vida en un clan és descriure la de tots; tenen en comú 
una triple funció: cobrir les necessitats bàsiques, la seguretat i la 
reproducció. Ja havíem comentat la relació que té aquesta limita¬ 
ció amb la mentalitat, en tant que, com més diferència en la for¬ 
ma de vida, més desenvolupament de la flexibilitat mental i, per 
tant, es dóna un salt a una explicació simbòlica en el llenguatge i 
a una millor adquisició d’estructures materials. 

Una visió estreta de cultura és l’expressió d’una mentalitat, 
d’uns esquemes de pensament i una llengua, mentre que en una 
visió àmplia s’afegeixen els components materials, és a dir les 
eines, utensilis, formes de producció, aliments, la seva conserva¬ 
ció i transformació, els guarniments, defensa, transport, objectes 
de culte... Pobresa i riquesa, similituds i diferències respecte als 
instruments i mentalitat de les societats són, per tant, elements 
que determinen nivells de vida. 

Insisteixo en que la diversitat d’elements mentals i materials 
van ser producte de la capacitat humana i per això s’expressen en 
forma de realitats socials, mentre que a la vida clànica, durant 
milers d’anys a l’Edat de Pedra, es van mantenir paràmetres simi¬ 
lars sense moltes diferències entre els diferents clans. Aquesta és 
la raó per la qual donem gran valor a la successió d’etapes cultu¬ 
rals, perquè cadascuna d’elles significa una important i diferent 
forma de desenvolupament. I en aquest sentit es podria identifi¬ 
car el progrés social amb el cultural, és a dir, a major flexibilitat i 
llibertat de l’intel·lecte, major significació lingüística i com més 


148 


Abdullah Ócalan j Orígens de la civilització 


instruments culturals es tinguin, major serà el desenvolupament 
social. 

La socialització , com a realitat construïda, que és el tema fo¬ 
namental en aquesta part, és essencialment una creació de l’ésser 
humà. No subestimem el desenvolupament material i biològic 
que investiguen la física, la química i la biologia, així com tenim 
en compte que l’antropologia i la psicologia examinen l’ésser 
humà com a espècie i intel·lecte, desenvolupant conceptes en les 
seves pròpies àrees. Encara que som crítics amb la ciència, hi ha 
coses que podem aprendre del seu estat fragmentari. Però quan 
diem que la realitat social suposa un nivell diferent de percepció , 
ho fem per marcar distàncies respecte a d’altres ciències, perquè 
mentre no ens adonem d’aquesta diferència no ens deslliurarem 
de la malaltia del “cientificisme”, és a dir, el mateix gran error 
dels positivistes, que a l’època de la modernitat capitalista va de¬ 
sembocar en el genocidi. He d’insistir que aquest genocidi és el 
gran crim al qual es refereix Adorno com a resultat de la construc¬ 
ció errònia de la vida-, un fet que a ell l’horroritza i que, com ell 
diu, no té cap explicació, ni humana ni divina. En aquest sentit. 
Adorno, partint de la responsabilitat dels presents punts de vista 
i esquemes mentals respecte al genocidi, arriba a dir que tots els 
llibres haurien d’anar a la foguera perquè, si no, les víctimes del 
genocidi no podrien ser honrades i commemorades. Això no obs¬ 
tant, pel positivisme de la vida moderna, la vida pot seguir mal¬ 
grat l’existència de genocidis. Adorno, sense concloure l’estudi 
sobre aquest crim, sense delimitar els seus fonaments, s’esglaia, 
es tanca a la seva closca i mor degut a l’ultratge que suposa aquell 
crim, que no ha de figurar a cap llibre i, per tant, no ha d’existir. 

Jo precisament pretenc qüestionar les arrels d’aquest ultrat¬ 
ge, plantejar formes de superar-lo i donar una resposta amb pro¬ 
postes que siguin profundes en el seu contingut i que serveixin 
per a l’acció. No s’ha de descartar que la modernitat capitalista 
segueixi provocant episodis genocides. Davant dels nostres nas¬ 
sos, la realitat d’Iraq ens fa sentir de forma directa i en tot el 
seu horror, de forma encoberta o descarada, el caràcter genocida 
no només de tots els règims d’Orient Mitjà, sinó també dels qui 

calen foc a aquella foguera o es limiten a guaitar. Però, per altra 
banda, també existeixen enormes ànsies de cercar una vida lliure. 
jVida lliure o genocidi! Les dues coses no poden anar juntes; mai 
podem ser còmplices de tal crim. iQuè és el que ha succeït per 
arribar a aquesta situació precisament en aquestes terres que han 
donat el sentit més enriquidor a la vida? Per una banda, guerres 
o conflictes ètnics entre pobles que són l’origen d’aquella vida i, 
per l’altra, guerres encapçalades pel darrer gran déu de la moder¬ 
nitat. Ni podem eludir la gravetat del problema ni el deure de 
donar una resposta i passar a l’acció. 

Delectem-nos ara amb un relat literari sobre la vida al Crei¬ 
xent Fèrtil. Segons Robert Braidwood, que va iniciar les exca¬ 
vacions arqueològiques a Diyarbakir-Çayonu, a cap altre lloc 
del planeta la vida adquireix un valor tan significatiu com als 
ondulats contraforts de les muntanyes Tauros i Zagros. ^Quines 
sensacions van fer que algú procedent d’una cultura tan llunyana 
pronunciés tals paraules?, jperquè un prestigiós arqueòleg i his¬ 
toriador de les primeres civilitzacions considera que la vida més 
valuosa es troba en aquestes terres? I, això no obstant, els seus ha¬ 
bitants marxen d’allà com si fugissin de la pesta, saltant d’alegria 
al rebre els sous més baixos a Europa. Per a ells, l’emigració és la 
fita final, com si no els quedés res seu, cap valor estètic o sagrat, i 
com si mai més poguessin ja recuperar-los. 

He de confessar que durant una època jo també vaig voler 
escapar de totes les coses d’aquestes terres, deixant-me arrossegar 
per la malaltia de la modernitat; acostumo a dir que allò va ser 
l’equivocació més gran de la meva vida, però també és veritat que 
mai em vaig deslligar del que Braidwood observava. Quan era 
nen, al peu d’aquelles muntanyes, veia en aquells cims el tron sa¬ 
grat de les deesses i déus, trossos del paradís que la deïtat escam¬ 
pava i per les quals jo volia caminar; m’anomenaven “el boig de 
les muntanyes”. Després me’n vaig adonar que era precisament 
la forma en què vivia Dionís, passejant-se per les vessants amb 
les Bacants, les noies amb les quals es divertia menjant i bevent 
en llibertat. M’agradava aquesta vida de déus. També Nietzsche 
preferia Dionís a Zeus i fins i tot va firmar alguns dels seus escrits 

com “Aprenent de Dionís”. Quan vivia al poble, també m’agra¬ 
dava jugar amb les noies malgrat que estava mal vist per la reli¬ 
gió, fent campana a les classes, flirtejant...; per a mi era quelcom 
natural i així havia de ser. Mai vaig tolerar la marginació i ostra¬ 
cisme de la dona ni vaig acceptar l’anomenada “llei de l’honor”. 
La meva actitud segueix sent la mateixa: parlar, jugar, compartir 
amb la dona i de forma il·limitada tots els dons de la vida, defini¬ 
tivament, sense dependències, lleialtats o vincles de poder; siguin 
quins siguin, tots porten la ferum de la possessió. 

En aquestes muntanyes, sempre, inspirat per les deesses, sa¬ 
ludava a aquests grups de dones lliures perquè veia en elles el 
seu reflex i així intentava crear una comprensió. Moltes vegades 
recordo aquella notícia que es repetia de vegades: “Moren en ac¬ 
cident de trànsit un grup de dones del sud-est 23 quan es dirigien, 
amuntegades en camions i remolcs, a treballar com a temporeres 
agrícoles en tal o qual regió”. Cap altre succés em produïa tanta 
ira com la que aleshores dirigia cap als homes, la família i l’Estat 
perquè, suposadament, ells eren els seus amos. <Com una raça de 
deesses podia haver caigut tan baix? Ni la meva ment ni ànima 
ho suportaven ni la meva intel·ligència ho admetia. Per a mi, 
les dones havien de ser tan sagrades com les deesses o no havien 
d’existir. Sempre he donat molt de valor a la frase “una societat 
es mesura pel nivell de vida de les dones”. “Una herència de la 
cultura de les deesses”; així veia jo la meva mare. Era rodanxona, 
com elles. Això no obstant, el model de mare artificial fabricat 
per la modernitat m’impedia apreciar aquest valor sagrat. A la 
meva vida he tingut grans patiments, però mai he plorat i vessat 
tantes llàgrimes com quan, un cop desempallegat de la faixa de 
la modernitat, rememoro amb profunda aflicció la meva mare 
i veig en ella a totes les mares d’Orient Mitjà. Veure-la baixant 
amb dificultat el càntir amb aigua del pou per beure-la a xarrups 


23. La menció del ‘sud-est’ de Turquia es refereix clarament al territori 
kurd, abans que la resistència kurda hagués aconseguit alçar amb dignitat 
la seva reivindicació ètnica nacional, molts s’identificaven a si mateixos 
com del ‘sud-est’. Lamentablement aquest terme segueix sent àmpliament 
emprat pel govern i la premsa turca per evitar referir-se a la qüestió kurda. 

és un dels meus records més tristos i nítids que encara em tren¬ 
quen el cor. Suggereixo a tot el món que, quan hagin esborrat la 
modernitat de tots els esquemes mentals, tornin la seva mirada 
als seus pares i a tota relació humana dins d’aquest poble que 
porta l’herència de l’Era neolítica. No tinc cap dubte que el ma¬ 
jor triomf de la modernitat ha estat destruir la nostra relació amb 
aquella cultura de quinze mil anys d’antiguitat. És comprensible 
que no podem esperar dels seus individus i les seves comunitats 
una noble i lliure mirada, ni capacitat de resistència ni passió per 
la vida, ja que van ser greument destruïts i reduïts al no-res. 

Cada planta, cada animal en aquestes muntanyes del Crei¬ 
xent Fèrtil era per mi motiu de passió; els observava com si fossin 
sagrats, tots érem companys de la creació, ells per mi i jo per 
ells, i anava al seu darrere, amb afecte, doncs era la meva for¬ 
ma d’estimar. Encara no em perdono haver tallat, sense pietat, 
el cap als ocells que caçava. A l’hora d’entendre el gran risc que 
subjau a la relació subjecte-objecte, cap teoria m’ha influït tant 
com aquest fet. La meva opció a favor de l’ecologia i el respecte 
als ecosistemes està estretament vinculada a la meva confessió 
d’aquest “crim” de la infància i la meva passió per la natura. Tan 
sols traient la màscara del poder i la guerra he aconseguit superar 
aquest gran perill espiritual heretat de la cultura de la caça, de 
l’art de l’home fort, explotador i dèspota (dels déus amb o sense 
màscara i els reis encoberts o nus). Mentre no entenguem el llen¬ 
guatge de les plantes i dels animals, no ens podrem entendre a 
nosaltres mateixos ni podrem ser socialistes ecològics. Era la for¬ 
ma de retre homenatge a aquelles plantes i animals, que encara 
m’acompanyen. 

Cada cop que recordo aquelles planes, just a les faldes de les 
muntanyes, quan es preparaven els camps, de primavera a tardor, 
i després la recol·lecció, les diferents collites i quan s’emmagat¬ 
zemava el gra a la granja del meu pare, m’agafa una congoixa 
que cap relat de ficció pot provocar. Ho lamento profundament: 
^Perquè no enteníem aquells missatgers de déu i no érem capaços 
de ser els seus amics? La realitat és que totes les meves relacions 
giraven entorn a una amistat; encara em lamento de no haver 

donat al meu pare, degut al terrible influx de la modernitat, el 
gran comiat que es mereixia quan va morir. El meu pare estaria 
segurament entre els més dèbils dels pares però era un súbdit de 
déu, honrat i creient. En la meva opinió, els pares agricultors són 
els que tenen més valor. 

En aquells temps, els vincles entre la gent del poble em sem¬ 
blaven costums caducs d’un temps finit; ara considero un delicte 
fugir dels pobles i refugiar-se a la ciutat. Tampoc tinc cap dubte 
que la forma ideal de vida està als pobles on es respecta l’ecosiste¬ 
ma i no en aquesta estructura cancerígena que són les ciutats de 
la modernitat. Només si segueixen el model d’aquests pobles, les 
ciutat seran llocs on es pugui viure. 

Segons el meu judici, els pobles que van viure i segueixen vi¬ 
vint al peu d’aquestes cingleres muntanyenques des de les mun¬ 
tanyes Amanos fins a la serralada Zagros són com missioners de 
déus i deesses entronitzats als cims; exactament el valor contrari 
que la modernitat els dona. Tal distinció -progrés/endarreriment- 
és un judici ideològic, i crec haver donat un gran gir en pos de la 
llibertat al superar, en aquest sentit, una modernitat capitalista 
desfasada i enemiga de la humanitat. Al deslliurar-nos d’aquest 
infern de la modernitat format pel rentisme, l’industrialisme 
i l’Estatisme-nació, tot s’entén millor i es recupera el veritable 
sentit de la vida. Jo no canvio Nova York per un túmul de l’Era 
neolítica que, per contra, en mi provoca interès i passió. Les ciu¬ 
tats que no atresoren cap valor, l’espai per la “vida de la renta”, 
les “gàbies de ferro” per persones, les “monstruositats” d’aquest 
assassí de la vida que és l’industrialisme, no són més que repro¬ 
duccions de “la Babilònia dels 72 idiomes” on ningú no s’entén. 
No hi ha dubte que la salvació de la humanitat passa per la des¬ 
trucció d’aquesta estructura cancerígena de l’urbanisme. 

Així volia evocar la vida de la qual procedim. Si no compre¬ 
nem amb claredat aquesta forma de vida producte d’una realitat 
social construïda , no farem altra cosa que jugar “als estúpids de la 
modernitat”; mentre no ens deslliurem d’aquest càncer de la vida 
moderna que captiva fins als pastors de la muntanya i que, segons 
distingits filòsofs, suposa la fi de la vida i de la història, no assoli- 

rem la vida lliure amb totes les seves riqueses. Ho farem possible 
a força de consciència i voluntat (pensament-organització-acció); 
tard o d’hora, comprendrem que les “nostres vides construïdes 
en base a l’error no podran ser viscudes correctament”. 

Ara ho explicarem d’una manera més científica. Les realitats 
socials sorgides al Creixent Fèrtil es mantenen, en línies generals, 
també actualment. Els components culturals, tant de mentali¬ 
tat com materials, són en el fons similars malgrat alguns canvis 
quantitatius i qualitatius. La llengua, per exemple, en la seva es¬ 
tructura bàsica, és la mateixa; la família també es manté com 
institució bàsica; les formes de pensament continuen de forma 
diferenciada als àmbits de la ciència, la religió i l’art; i tant ahir 
com avui existeixen guerres ofensives i defensives. 

Les veritables diferències es desenvolupen degut al creixe¬ 
ment de l’Estat com institució a costa de la societat; l’Estat, a 
mida que prenia possessió del patrimoni cultural i intel·lectu¬ 
al de la societat, l’ha anat modificant, qualitativa i quantitativa¬ 
ment, d’acord amb les seves necessitats, però això no obstant, el 
desenvolupament social es va portar a terme, en contra del que es 
creu, al marge de l’Estat. Per aquesta raó, intentarem explicar la 
repercussió que va tenir la formació de l’Estat en la societat, co¬ 
mençant per l’Estat sacerdotal sumeri i acabant amb l’Estat-nació 
de la modernitat capitalista, i el paper fonamental que, en aquest 
sentit, ha tingut la cultura urbana que generalment rep el nom 
de civilització. Així veurem, sobretot, que la formació de les clas¬ 
ses socials no va donar peu a l’Estat sinó que aquest va ser qui va 
donar un gran impuls a aquesta divisió social. 

Estic convençut que no s’ha entès completament el paper dels 
termes temps i duració de Fernand Braudel, que empra respecte 
al progrés social; especialment les seves accepcions de temps cul¬ 
tural temps civilitzatori i temps societal han de ser analitzades amb 
minuciositat. Es tracta d’una important contribució a la història 
encara que la seva aplicació científica no sigui senzilla. En aquest 
treball intentaré emprar i analitzar de forma atrevida aquest con¬ 
cepte dels temps. 

a.- El temps de més llarga durada es correspondria amb la so¬ 
cietat del Creixent Fèrtil en tant que curs principal de la revo¬ 
lució neolítica, revolució que es va iniciar després de la quarta 
glaciació i que prosseguirà fins que aparegui una nova glaciació, 
succeeixi una catàstrofe nuclear, aparegui una malaltia inevitable 
o un altre desastre similar. Les cultures xinesa i semítica, afluents 
del curs principal, també formarien part d’aquesta societat de 
llarga durada mentre que cadascuna de les altres petites branques 
culturals serien com rierols. Això és un element clau en la nostra 
tesi. Una societat ja formada, amb la seva concepció del món i 
components culturals, que podríem anomenar cultura societal bà¬ 
sica , és tan forta que, en el marc d’aquest temps , no pot ser destru¬ 
ïda per cap causa social. Repetirem els continguts i components 
d’aquesta cultura societal bàsica que permeten catalogar-la com 
de més llarga durada , garantint així la seva aportació a les ciències 
socials. Per contra, els socialistes liberals volen convertir en dog¬ 
ma, sota una metafísica falsa, el concepte de “fi de la història”, 
els marxistes i altres posicions “fatalistes” prometen una “era de 
felicitat eterna”, fora d’espai i temps , i els pessimistes parlen cons¬ 
tantment del sense sentit de la present “era de llauna”, enyorant 
així la seva anterior “edat d’or”. 

Comparant-ho amb totes aquestes teories, el terme més llarga 
durada és més científic perquè permet explicar tant les condici¬ 
ons concretes com el principi i la fi del sistema en el seu conjunt, 
no limitant la història en una successió d’esdeveniments ni en 
formacions socials tancades i limitades en el temps donat que 
interpreta la vida en el seu sentit més ampli. 

Dins la més llarga durada caben tot tipus d’institucions reli¬ 
gioses, artístiques, estatals, jurídiques, econòmiques, polítiques i 
d’altres igualment bàsiques que evolucionen de forma contínua 
amb els seus aspectes qualitatius i quantitatius; algunes perden 
bona part de la seva rellevància mentre augmenta la dels seus 
antagonismes. Quan algunes desapareixen, els seus valors i fun¬ 
cions romanen en altres ja existents o en les que sorgeixen de no¬ 
ves. Es podria dir, en un sentit tautològic, que hi ha una relació 
dialèctica entre tots els conceptes i institucions, i que l’exclusivi- 

tat de la cultura societal central no impedeix que estigui associada 
a altres que han sobreviscut per la seva fortalesa o per les seves 
formacions internes. 

A partir d’aquí podem entendre Penfrontament entre “evo¬ 
lucionistes” i “creacionistes”. Aquests darrers són conscients i 
es basen fonamentalment en el concepte de més llarga durada. 
D’aquesta forma es podia donar una explicació cultural als ver¬ 
sicles sobre la creació de l’univers per déu i el final del mateix, 
mentre que, interpretant-lo sociològicament, el “creacionisme” 
és conscient del caràcter sagrat, suprem i enorme de la societat 
constituïda. No és una casualitat que els tres llibres sagrats -Tora, 
Bíblia i Alcora- siguin interpretacions de la vida encantadora i 
sagrada del Creixent Fèrtil. El fet que la majoria de la humanitat 
practiqui aquestes tres religions, es doni a aquella vida cultural, 
d’origen miraculós (tal com l’entenia la humanitat en aquella 
època), un valor etern i la converteixin en una creença bàsica és 
una clara mostra de l’impressionant força que té. Imaginem que 
uns grups humans que han viscut en clans durant milers d’anys 
sense superar la fase dels primats es trobin amb una extraordinà¬ 
ria construcció social sorgida de la revolució al Creixent Fèrtil, 
quelcom que només pot ser entès com un “miracle”. ,:És que no 
la rebrien com quelcom sagrat, suprem, diví i festiu? 

Tornem ara als plantejaments sociològics de Durkheim i 
altres científics que només veuen la societat com un seguit de 
grups humans, successos i institucions, com la classe , VEstat , el 
Dret, la religió , la filosofia , Veconomia o 1 apolítica... D’alguna ma¬ 
nera es podria dir que aquestes teories no entenen que se les valo¬ 
ri menys que al Llibre Sagrat. Això passa perquè no han entès la 
importància de la societat de més llarga durada, una cosa que no 
es dilueix fàcilment; la humanitat té una profunda memòria de 
la seva pròpia història i no l’abandona fàcilment. En aquest sen¬ 
tit, la fe i el respecte dins les societats als llibres sagrats no es deu 
tant a l’existència d’un déu abstracte ni als rituals religiosos sinó 
a que perceben que en aquells llibres trobaran el sentit, la petjada 
que explica les seves vides. Aquests llibres són imprescindibles 

perquè atresoren la memòria de les nostres societats, romanent 
en segon pla si els fets als quals es refereix són certs o no. 

Fernand Braudel, quan indica molt raonablement que “la 
història ha de ser construïda com un fet sociològic i viceversa”, 
crida l’atenció sobre un error metodològic i científic bàsic. A 
més, mentre la relació temps-societat no sigui definida en el seu 
veritable valor, les explicacions històriques i sociològiques per 
separat no faran més que ferir greument la realitat social i treu- 
re-li el seu sentit. Per molt que acumulin successos, institucions 
i normes, per molt que els expliqueu amb documents, mentre 
no es respongui a les preguntes on, quan i amb quin contingut, 
què diuen els protagonistes actuals... la contribució de la història 
i la sociologia a la “ciència del sentit” no anirà més enllà d’uns 
grollers materials. 

Els evolucionistes, per la seva banda i malgrat mostrar amb 
més claredat els esdeveniments, tampoc es lliuren de la crítica 
perquè no donen sentit al terme de temps societal. La memòria 
social és més important que l’evolució dels esdeveniments; per 
a la humanitat, el sentit preval a la successió de fenòmens pels 
quals les vides flueixen com en un riu. El fet que no es renunciï 
a la divinitat deriva de la força que té la memòria social; mitjan¬ 
çant la idea de déu, la societat s’identifica amb la memòria del 
seu passat, cosa en la qual profunditzarem més endavant. El po¬ 
sitivisme és una maldat de la modernitat que nega la memòria, 
la metafísica de la societat i, per tant, tampoc es deslliura de la 
crítica. D’igual manera que una persona sense memòria es con¬ 
verteix en un nen i s’enfronta a grans dificultats en la vida, també 
les societats que perden la seva memòria s’arrisquen a oblidar-se 
de si mateixes i, en conseqüència, seran fàcilment explotades, do¬ 
minades i assimilades. 

Malgrat que els positivistes asseguren que defineixen la soci¬ 
etat científicament, es tracta de l’escola de pensament que més 
qüestiona la fluïdesa social i obren el camí a operacions més peri¬ 
lloses amb les seves retorçades definicions de la societat, interpre- 
tant-la d’una forma materialista absurda, com si fos un embull 
sense història. Entre elles, s’hi troba el terme d’“enginyeria soci- 

al” que serveix per donar a la societat, intervenint des de fora, el 
sentit que desitgen. Aquests plantejaments, que també formen 
part de la concepció oficial de la modernitat, no són més que 
arguments per legitimar les guerres pel poder i l’explotació. 

b.- Es pot adoptar el temps estructural a les transformacions ins¬ 
titucionals bàsiques, definint així els seus períodes de construcció 
i destrucció. Es contribuiria, amb això, a donar sentit a la realitat 
social diferenciant les societats esclavista, feudal, capitalista i so¬ 
cialista en base a l’opressió i explotació de l’ésser humà, quelcom 
que ja ha motivat una àmplia literatura entorn a aquests sistemes 
socials. Això no obstant, aquesta metodologia no pot ser massa 
útil ja que no estableix aquell vincle entre la més llarga durada i la 
curta durada, dedicant-se només a la repetició de tòpics. 

La societat neolítica pot entendre’s com la fusió d’un temps 
estructural i d’una cultura societal bàsica. Per una banda, té estruc¬ 
tures institucionals, de mentalitat i un bagatge de vida material 
que es poden explicar mitjançant el temps estructural, però també 
podrien ser explicats mitjançant la més llarga durada degut a que 
la seva influència cultural continua i continuarà fins a la seva pos¬ 
sible destrucció o anihilació física. El temps d’una cultura societal 
bàsica està determinat per amplis grups humans i concepcions 
mentals, com la ciència, l’art, la religió, la llengua, les agrupa¬ 
cions ètniques i familiars, que molt probablement subsistiran, 
malgrat que passin per diverses modificacions fins que aquell 
període arribi a la seva fi. Pel que es refereix a l’ecologia i en tant 
que ciència d’institucionalització econòmica relacionada amb 
les demés ciències, és una pedra angular en aquesta època; igual 
que la política democràtica, que ha d’estar dins l’agenda i ha de ser 
una constant, científica i institucionalment. 

Els elements bàsics del temps estructural són els Estats i la seva 
durada, les estructures jeràrquiques i les classes, que apareixen amb 
la fundació dels Estats; però, igual de rellevants són la propie¬ 
tat, la terra i la pàtria, que suposen la delimitació territorial i 
fronteres de l’Estat, així com l’Estat sacerdotal, les formes de re¬ 
ligió, les monarquies, la república, els Estats-nació, les formes de 

producció (neolítica, esclavista, feudal, capitalista i socialista) i el 
col·lapse de les institucions. 

Seria aleshores més apropiat denominar sociologia estructural 
a la sub-branca de la sociologia que estudiï els temes estructurals, 
mentre que hauríem de denominar sociologia de la cultura bàsica 
a la que estudiï els fenòmens de més llarga durada en el sentit que 
suposen un context més integrador. 

c.- Dins dels conceptes de durada mitjana i curta trobem múl¬ 
tiples fets i fenòmens , tant numèrica com qualitativament, com 
els canvis culturals i estructurals , essent els períodes de mitjana du¬ 
rada canvis una mica més llargs dins d’una mateixa institució 
estructural. Això és el que succeïa, per exemple, amb les crisis 
econòmiques, socials o polítiques, mentre que totes les accions 
de caràcter social o que tendeixen a la socialització de l’individu, 
els esdeveniments i fenòmens sobre els que parlen els mitjans de 
comunicació i els esdeveniments diaris serien clars components 
de la curta durada. Als estudis sobre aquest tipus d’esdeveniments 
podríem anomenar-los “la sociologia d’August Comte”, degut a 
que ell es basa en esdeveniments de curta durada , o bé sociologia 
positiva , la crítica de la qual ens reservem. Allò important és ser 
conscients que la sociologia ha de tenir una branca que estudiï 
els esdeveniments sobretot en èpoques de caos, en les que els 
successos adquireixen un major pes i determinació. D’aquesta 
manera, la sociologia positiva , com a forma d’explicació dels suc¬ 
cessos, es complementa amb la sociologia de la cultura bàsica i la 
sociologia estructural. 

Per altra banda, tots els successos i formacions universals, in¬ 
closos els esdeveniments socials, requereixen un àmbit quàntic o 
caòtic, és a dir, unes circumstàncies o ambient que els desenca¬ 
denin, perquè els àmbits quàntics o caòtics són àmbits de crea¬ 
ció. Encara que tals circumstàncies no hagin estat estudiades de 
manera profunda, amb tota seguretat es produeixen i, de fet, la 
ciència cada cop dedica major atenció a aquests esdeveniments 
de curta, mitjana i llarga durada en tant que “instants” o “intervals 
breus”, com també es dóna importància a “l’instant de la crea- 

ció”, “instant quàntic” o “interval caòtic” en el qual es pot exercir 
la llibertat dins de l’univers. Totes les estructures de la natura i 
de la societat, malgrat les seves diferències qualitatives, d’igual 
manera necessiten uns “instants de creació” per explicar la seva 
supervivència i el seu període de vida. 

Per tant, també convindria pensar en un nom per la sociolo¬ 
gia sobre els instants de creació dels esdeveniments en terminis 
més curts. La meva proposta és anomenar-la sociologia de la lli¬ 
bertat, com una branca de la sociologia que considero summa¬ 
ment necessària, i que també podria denominar-se sociologia de 
la creació o sociologia de les mentalitats, per l’enorme flexibilitat, 
creativitat i incomparable habilitat que aconsegueixen les men¬ 
talitats degut al procés de socialització. Com aquests “instants 
quanties” o “intervals caòtics” afecten de ple a l’àmbit social -per¬ 
què generen progrés i el desenvolupament de la llibertat-, la seva 
sociologia, la sociologia de la llibertat, arriba a ser una de les parts 
fonamentals que s’ha de desenvolupar. 

I fins i tot, i dins d’aquest exercici intel·lectual, es podria 
parlar d’un temps astronòmic, una dimensió que no interessa al 
present tema, del qual no s’han establert els seus components. 
Malgrat això, podríem incloure en el temps astronòmic, de for¬ 
ma general, temes com la formació i col·lapse del sol, el desenvo¬ 
lupament de les galàxies, l’expansió i contracció de l’univers o les 
dinàmiques d’atracció i propulsió. També l’edat de l’univers és un 
dels principals temes a debatre. 

En definitiva, quan sigui necessari, ampliarem i aplicarem 
totes aquestes idees metodològiques a l’estudi sociològic, sense 
oblidar que es tracta d’un assaig i que aquestes idees es presenten 
com un esborrany. 

Si apliquem aquests punts de vista a la recerca sobre els desen¬ 
volupaments socials al Creixent Fèrtil, veurem que, d’acord amb 
la sociologia de la llibertat, es va produir un interval de caos que 
va donar peu a la revolució neolítica. Quan es va produir la re¬ 
tirada dels glacials, els grups nòmades que vivien de la caça i la 
recol·lecció es van sedentaritzar per convertir-se en agricultors, 
desapareixent així les estructures socials derivades del període an- 

terior. D’aquesta forma, clans amb centenars de milers d’anys es 
van veure en la tessitura de formar estructures més àmplies. Es 
tracta d’una època de total transformació de les mentalitats; es 
passa a la mentalitat més amplia de les comunitats camperoles i 
ètniques; enfront a una llengua que encara no s’havia deslliurat 
completament de la comunicació gestual ni de l’antiga mentali¬ 
tat clànica, ara es desenvolupa ràpidament la llengua de símbols, 
entre d’altres raons per a donar nom als innumerables materials 
que van sorgint entorn de l’alimentació, el teixit, els atuells, el 
molí i altres assumptes relacionats amb l’arquitectura, la religió 
o l’art. Tots necessiten un nou ordre nominal i una ubicació a 
l’intel·lecte. 

Com que la societat es basa en gran mesura en la vida del 
poble, els lligams clànics passen a ser ètnics, cosa que implica 
un marc de mentalitat més ampli, sense el qual aquestes noves 
formes de l’estructura material ni tan sols podrien començar a 
funcionar. Aleshores, el culte al tòtem, propi de l’antiga socie¬ 
tat clànica, va sent substituït per la figura de la deessa-mare que 
apareix pertot arreu i que suposa una transformació lingüística 
i mental. Per tant, estem en un estadi religiós i conceptualment 
superior. La llengua s’omple de sufixes femenins com a expressió 
del paper protagonista que, de forma perllongada, manté l’ele¬ 
ment femení. Encara es poden trobar avui en dia les reminis¬ 
cències d’aquest fet en vàries llengües. A més de la deessa-mare, 
la socialització també es recobreix amb una capa de santedat. 
Aquesta nova etapa social suposa, per tant, nous conceptes, noves 
paraules, noves denominacions, que són part d’aquest procés que 
anomenem revolució de la mentalitat, que hem d’incloure dins 
la sociologia de la llibertat, donat que requereix el desenvolupa¬ 
ment de la creativitat. Destacats historiadors coincideixen en que 
tal procés es va viure de forma extensa. Milers de fenòmens van 
suposar milers de canvis de mentalitat i de nominació; es tracta 
d’una explosió que requereix un impuls més ampli, genuí i crea¬ 
tiu que la revolució de mentalitat a Europa. La història demostra 
que la majoria d’actuals conceptes i invents van sorgir en aquest 
període. 

Si fem una classificació general, en aquella època de creati¬ 
vitat social es van realitzar, almenys, la meitat de les invencions 
científiques i tècniques que funcionen avui en dia: religió, art, 
ciència, transport, arquitectura, cereals, fruita, ramaderia major i 
menor, ceràmica, molins, elaboració d’àpats, festes, família, jerar¬ 
quia, administració, eines defensives i ofensives, el troc, les eines 
agrícoles... la llista podria continuar i les seves variants actuals, 
després d’un desenvolupament quantitatiu i qualitatiu, encara 
formarien un seguit d’elements bàsics per a la vida social. I si ens 
centrem en els nuclis urbans del Neolític, ens trobarem amb va¬ 
lors com l’ètica, el respecte, l’afecte, el veïnatge, la cooperació... 
valors perennes que donen força a la societat i sentit a la vida, 
valors molt superiors a l’ètica -o falta d’ètica- de la modernitat 
capitalista. En essència, els motlles fonamentals de la consciència 
social porten la petjada d’aquesta època. 

També per la sociologia positiva es tracta d’un període amb 
gran riquesa de fets nous. Al Creixent Fèrtil es produeix un ve¬ 
ritable esclat d’esdeveniments nous en comparació amb la vida 
monòtona de la societat clànica, limitada a les tasques de caça i 
recol·lecció; innumerables esdeveniments que reben denomina¬ 
ció, enriquint així les activitats i l’expressió lingüística de l’ésser 
humà. També podríem deduir dels llibres sagrats que els senti¬ 
ments elementals d’aquella època van donar pas al term e paradís. 
Segurament ens trobem davant d’un dels millors moments per 
a la sociologia positiva. Es tracta d’un progrés social que podria 
semblar una pluja d’estels, fets i fenòmens cadascun dels quals 
il·lumina com una llum, posant així la llavor del somni d’un pa¬ 
radís de progrés social per les quatre parts del món, plantant per 
tot arreu instants de realització i formant amb tot això una cultura. 

Al Creixent Fèrtil, des del punt de vista de la sociologia estruc¬ 
tural , es nota la petjada de tots els fets que van consolidar aquell 
progrés sobretot entre el 6.000 i el 4.000 a.C, un període de ple¬ 
na institucionalització de pràcticament tots els fonaments dels 
que sorgirien les estructures i assentaments urbans, donant així 
peu a la formació de les ètnies, establint tradicions de veïnatge, 
l’administració amb un sentit ètic, les estructures lingüístiques, 

el naixement de la jerarquia, la institucionalització de la religió i 
el sorgiment dels primers temples... En definitiva, és el moment 
de la consolidació i institucionalització de la societat neolítica, 
de la revolució agrícola i rural. Encara avui tenim molt a apren¬ 
dre d’aquesta estructuració; com més analitzem aquests primers 
valors que s’institucionalitzen a la humanitat, millor podrem as¬ 
solir les nostres aspiracions, encara que no hem d’oblidar que 
l’actual sociologia estructural té serioses mancances en el que es 
refereix a la “ciència del sentit”, a no ser que es revisi i aconse¬ 
gueixi madurar en el que toca a la seva ubicació com a part de la 
sociologia general. 

La llengua i la cultura tenen aquí el valor d’una font primà¬ 
ria; la societat, la cultura social, la civilització sorgides al Creixent 
Fèrtil durant el termini de més llarga durada tenen la capacitat 
de permanència en el temps fins que un desastre natural o social 
(per exemple, si tornés l’era dels clans) provoqués la seva desapa¬ 
rició. Pel que es refereix a les cultures xinesa o semítica, sembla 
difícil, encara que no sigui teòricament impossible, que arribin 
a convertir-se en potències hegemòniques. De fet, encara que va 
patir “atacs islàmics” i fortes agressions per part dels mongols, la 
cultura indoeuropea -d’origen ari- no va perdre el seu caràcter 
hegemònic. Xina podria emprendre un nou atac en el futur però 
resulta una difícil probabilitat que ocupi, envaeixi i colonitzi 
una cultura indoeuropea la consolidació de la qual ha adquirit 
projecció mundial, sense la concurrència de factors externs, com 
podrien ser les catàstrofes naturals o socials. 

També podríem identificar la sociologia de la cultura bàsica 
amb la sociologia general , en aquest cas tant en els canvis i trans¬ 
formacions de mentalitat, la institució de la família i les ètnies 
(principalment les lligades a aquestes tres grans cultures) podri¬ 
en ser objecte d’estudi dins el marc de la Sociologia General, de 
forma especial es podrien investigar les condicions que desenca¬ 
denen situacions de caos o descomposició social, temes que són 
propis de la Sociologia de la Llibertat i de la Sociologia Estructural i 
que conformen la seva raó de ser. 

La segona gran etapa que sorgeix del Creixent Fèrtil és la prò¬ 
pia civilització urbana que s’inicia amb “l’Estat Sacerdotal Su- 
meri” que té el seu origen en l’organització jeràrquica-dinàstica. 
El fonament d’aquest sistema social rau en que quan es posen en 
moviment els recursos a disposició de ‘ l’homeforf per una branca 
dinàstica, en un moment es dona el salt a l’organització de 7 ’Es- 
taf, un fet relacionat amb la bonança i diversitat alimentària i el 
desenvolupament de les formes de producció que, al seu torn, 
generen el sistema de classes i la urbanització, constitutius essen¬ 
cials de la societat civilitzada. Som testimonis que hi ha nom¬ 
brosos processos en aquesta direcció dins el marc del Creixent 
Fèrtil, no només a la Baixa Mesopotàmia sinó també a l’Alta i 
a la zona Central. Depenent de les circumstàncies, algunes van 
perviure en el temps i altres no van aconseguir consolidar-se. És 
aleshores quan també apareix al Llibre Sagrat l’Estat represen¬ 
tat pel Leviatan, un monstre que sorgeix del mar. La trajectòria 
repressiva, sanguinària i en ocasions genocida d’aquest monstre 
sobre el desenvolupament social, així com les seves altres facetes 
d’explotació i esclavitud sota les directrius dels reis, amb o sense 
màscara, encoberts o nus, i els seus instruments de legitimació 
seran temes que analitzarem a continuació. 



TERCERA PART 

La civilització urbana. L’era dels 
déus emmascarats i els reis encoberts 


La major destrucció causada pel positivisme, la ideologia ofi¬ 
cial de la modernitat capitalista, va afectar l’àmbit de les ciències 
socials. El fet que els positivistes prenguessin, amb la seva visió 
reduccionista i en nom de la cientificitat, com a objecte d’estudi 
els temes socials, de la mateixa forma que ho feien amb la física, 
ha provocat problemes difícils de resoldre. I el mateix es podria 
dir del socialisme científic sobre allò social i especialment sobre 
l’economia en tant que aspecte material de la societat, els quals 
constituïen l’àmbit específic del socialisme genuí, cosa que els 
va conduir a profunds problemes de contingut en el que fa al 
mètode científic. 

La idea de tenir un coneixement físic de les coses, que també 
es troba darrere de la biologia, li ha donat al capitalisme una 
força -pel que fa a la mentalitat- que cap arma li podria propor¬ 
cionar. Al referir-me al mètode ja he intentat explicar que aquest 
és el paradigma fonamental del capitalisme, però és necessari in¬ 
sistir en això. Els “socialistes científics”, al considerar la societat 
com objecte, no s’adonen que, al contrari del que diuen, estan 
desarmant el proletariat i altres sectors empobrits, en nom dels 
quals diuen actuar. Demostrarem que el sol fet de concebre la so¬ 
cietat com a fenomen físic o biològic ja és una claudicació davant 
la modernitat capitalista. 

Amb gran dolor i ira haig de constatar la desgràcia que va su¬ 
posar per aquella noble lluita de més de cent-cinquanta anys que 

s’hagués realitzat en nom del socialisme científic, amb un groller 
positivisme materialista que estava condemnat a la derrota des 
del principi. Sens dubte, sota tal conducta, subjau “la condició 
de classe” per la qual diuen lluitar, però aquella classe no són 
els obrers ni altres treballadors que es neguen a convertir-se en 
esclaus de la proletarització, sinó una “petita burgesia” fa temps 
ja rendida a la modernitat i dissolta en ella. El positivisme és 
precisament la seva ideologia, amb una ceguera que fa inútil la 
seva capacitat de reacció envers el capitalisme. Es tracta de co¬ 
merciants burgesos desinformats, que no saben com es forma la 
vida social, que sempre han estat base d’un sectarisme estèril, i 
que són un sector social que ideològicament cau amb facilitat en 
mans del sistema oficial dominant. 

Des del punt de vista de la teoria social, el positivisme és una 
mena d’idolatria i la idolatria és un retrat de la divinitat buidat 
de sentit. La divinitat, que va tenir una funció màgica i sagrada 
per la societat, quan perd aquella funció queda reduïda a un ídol 
més. Resulta lògic que els sectors privats de la ciència adorin els 
seus ídols; però és que, a més d’ignorar que aquells ídols deri¬ 
ven de la funcionalitat, actuen amb indolència al creure que la 
idolatria donarà sentit a les coses i els portarà a l’antiga i sagra¬ 
da supremacia. També seria, en aquest sentit, aclaridor analitzar 
les religions anti-idolatria. No hi ha dubte de la idolatria dels 
positivistes: estan condemnats al positivisme. Els propis filòsofs 
de la modernitat afirmen que aquests idòlatres contemporanis 
abracen els objectes de consum més valuosos com si fossin ídols. 

Marx i el marxisme pensaven que amb l’anàlisi econòmic es 
podia explicar la societat, la història, l’art, el Dret, fins i tot la 
religió, institucions que, sens dubte, estan interrelacionades amb 
els teixits del cos; això no obstant, tot canvia quan parlem de 
socialització perquè les institucions socials són producte de la 
ment humana i no components biològics o teixits corporals. La 
ment és com un volcà en erupció expulsant constantment sentit i 
voluntat a l’àmbit social, quelcom que no es dóna en altres éssers 
vius. Els seus vincles amb determinats fets físics podrien ocórrer 
en el terreny quàntic; no oblidem que la pròpia ment funció- 


La civilització urbana. L'era dels déus emmascarats i els reis coberts 169 


na dins d’un ordre quàntic i que amb el món material, inclosa 
l’estructura econòmica, el quantum es cobreix d’una cuirassa que 
congela el seu funcionament. Que la ment dirigeixi la societat i 
que fins i tot l’economia social és producte d’un acte mental, és 
una cosa que no necessita demostració. 

Encara que em repeteixi, haig de subratllar que convertir la 
sociologia en història i viceversa és condició primordial per avan¬ 
çar en la ciència del sentit; aquest és un altre avantatge d’aquest 
mètode, a més de permetre’ns conèixer millor la història tal com 
va ocórrer. Tampoc nego la importància del pensament especula¬ 
tiu, però per tal que aquesta forma de pensament sigui útil hauria 
de comprendre el desenvolupament històric tal com va ocórrer. 
Afirmar que “la història està determinada per la infraestructura” 
o “per l’acció de l’Estat” només ens portarà, per molt agut que 
sigui l’anàlisi i per més que s’hagin comprès els esdeveniments, a 
una tergiversació de la història des del punt de vista de la ciència 
del sentit. Està clar que amb aquest mètode no es pot explicar ni 
la història ni la societat; només es fa fisiologia social, mentre que 
descriure com les institucions socials s’influeixen recíprocament 
resulta un groller positivisme. 

La qüestió clau per parlar d’història significativa és saber com 
s’ha produït un flux històric en un moment determinat, és a dir, 
quina decisió intel·lectual ha influït en aquell moment; arribar a 
comprendre la voluntat i el sentit d’aquella decisió ens permetrà 
interpretar millor la història. A més de suposar un impuls econò¬ 
mic, aquest fet podria comprendre’s també com una acció religi¬ 
osa. Quan es parla de flux històric, ens referim, per emprar una 
metàfora, a que en el cas d’una mà determinada que decideix pré¬ 
mer el gallet i es disposa a disparar sense aturar-se, possiblement 
es podrà dir que per a fabricar aquella arma es necessita un gran 
mestratge i desenvolupament, que suposa una feina laboriosa, 
però amb aquesta interpretació no aconseguirem comprendre la 
projecció històrica del fet. Allò important no és l’arma que s’hagi 
utilitzat, sinó el moment històric del tret i qui i per què ha pre¬ 
mut el gallet. Per més que s’intenti analitzar el valor econòmic, 
artístic, polític o militar d’una arma, només servirà per guarnir 

el relat. No podem oblidar que la història és una arma sempre 
carregada amb un dit al gallet i disparant ràfegues constant¬ 
ment. Això bé ho saben els que han tingut responsabilitats estra¬ 
tègiques en el curs de la història. Posem un exemple: Valentinià, 
el 28 de març de l’any 364, un mes després de ser entronitzat em¬ 
perador de Roma, va fer que el seu germà Valent August també 
fos designat emperador, co-emperador. Passat poc temps, aquells 
que l’havien aprovat es van tirar enrere però Valentinià, donant 
bon exemple de la importància que té el moment històric, els va 
respondre: “Un cop ja heu decidit, ja no teniu dret a objectar”. 

A la part corresponent aclariré la importància d’aquesta ex¬ 
plicació al voltant del mètode per entendre la història moderna 
capitalista. 

Per introduir la història de la civilització i realitzar una con¬ 
tribució a la ciència del sentit, hem de tenir en compte aquest 
problema de mètode. El valor d’un comentari històric rau en la 
seva capacitat d’explicar els esdeveniments, però també en que 
pugui ser emprat al servei dels qui sempre estan en posició de 
prendre la iniciativa, determinant així el curs de la història. El rol 
d’una veritable interpretació històrica pels qui siguin víctimes de 
la història és la presa de consciència que els tregui del rol de víc¬ 
times, i els ajudi a arribar a una força de voluntat que els permeti 
revitalitzar les seves llibertats. Si un comentari socio-històric con¬ 
demna a les víctimes, és a dir als oprimits i explotats, davant dels 
seus botxins, dient-los de forma enganyosa que “l’alliberament 
és pròxim”, per més que al·leguin que es tracta de comentaris 
científics o que es fan en nom de les víctimes, qui els realitzen 
si no són uns manipuladors, són uns grans indolents, narradors 
idòlatres de la història. 

Com interpretar la societat sumèria? 

Tenint en compte que realitzem una introducció a la Sociolo¬ 
gia Estructural, estudiarem la societat sumèria relacionant-la amb 
aquest objectiu, però això no vol dir que escriguem una història 
de la civilització sinó que seran uns comentaris que contribu- 

eixin a un millor coneixement d’aquesta. Cerco la resposta a la 
següent pregunta: Com hem de valorar el model sumeri en la 
interpretació de la història? La resposta ha de proporcionar tant 
claredat metodològica com contribuir a aquell millor coneixe¬ 
ment de la història, sent útil per a fer-ho enfocar aquest cas des 
de diferents angles. 

a.- Sabem que a l’etapa d’institucionalització neolítica, tam¬ 
bé coneguda com a període de Teli Halaf (6.000-4.000 a C.), es 
va aconseguir una situació de bonança, diversitat alimentària i 
esplendor al nord d’aquesta cultura, establerta a les riques terres 
d’al·luvions i canyars de la Baixa Mesopotàmia, on conflueixen 
els rius Tigris i Eufrates. La societat rural es troba en el fona¬ 
ment d’aquella cultura, de les seves tècniques productives i de la 
mentalitat que les va fer possibles, i aquell sedentarisme significa 
agricultura i institucionalització social, cosa que al seu torn porta 
a l’organització de la mentalitat social i a la col·lectivització. Això 
no obstant, a l’Alta Mesopotàmia existia una regularitat estaci¬ 
onal i abundància de pluges, cosa que feia menys necessari el 
sistema de regadiu, encara que això no impedia comprendre la 
importància que tenia aquell sistema. Segons s’ha demostrat, a 
l’Alta Mesopotàmia, cap al 3.000 a. C., es van formar alguns nu¬ 
clis urbans: s’han descobert desenes de construccions arquitectò¬ 
niques i a diversos jaciments han aparegut cèrcols emmurallats, 
clar indici de l’existència de centres urbans que tendeixen a pro¬ 
liferar numèricament degut a un sistema de reg basat en l’aigua 
de la pluja i una canalització limitada. Es tracta d’una època que 
facilita els moviments migratoris degut a l’augment demogràfic 
i a que les viles es multipliquen pertot arreu. En aquest sentit, 
està demostrat que els primers sedentaris rurals van baixar cap al 
5.000 a. C. des de la zona de Teli Halaf al llit baix dels rius Tigris 
i Eufrates, una zona molt més adequada pels sistemes de regadiu 
i amb abundància de terres fèrtils. El fet de que les pluges dismi¬ 
nueixin a mida que s’avança cap al sud fa més necessari un rega¬ 
diu canalitzat i això implica un major sistema organitzatiu que 
aquí es porta a terme entorn dels temples anomenats ziggurat. 

Els ziggurats tenen tres funcions que estan interrelacionades 
i que són clau per analitzar la societat sumèria en el seu con¬ 
junt. La primera és que la seva planta baixa està destinada als 
treballadors agraris, que són propietat del ziggurat, i als artesans 
que elaboren tot tipus d’utensilis i eines; la segona és la funció 
administrativa a càrrec dels sacerdots de la segona planta; són 
els que garanteixen el desenvolupament productiu a través del 
convenciment i la legitimació, realitzant càlculs de creixement i 
supervisant el treball col·lectiu; és a dir, s’encarreguen tant dels 
assumptes religiosos com dels mundans. La tercera planta està 
reservada als déus, trobant-nos així amb un precedent dels pan¬ 
teons. El ziggurat és, en allò que respecta a la influència espiri¬ 
tual, un model per a les posteriors civilitzacions, tal com havia 
apuntat en la meva defensa De VEstat Sacerdotal Sumen a la 
Civilització Democràtica. Es tracta d’una estructura tan sublim, 
tan modèlica, que engendra dins seu l’organització urbana, la 
ciutat, de la qual avui en dia existeixen centenars de milers i amb 
poblacions de milions d’habitants. El ziggurat és l’úter del qual 
sortirà l’Estat; no només és el centre de la ciutat sinó que és la 
ciutat en si mateixa. Las ciutats es divideixen en tres parts princi¬ 
pals: el temple o casa de Déu, amb una funció legitimadora, una 
part residencial una mica més àmplia dedicada a les elits, i els 
barris on viuen els treballadors. Doncs resulta que el ziggurat fa 
les tres funcions al mateix temps, a més de ser el primer exemple 
de fundació que ha existit a la història. 

Mirant-ho més detingudament, veurem que el sacerdot del 
ziggurat resulta ser també el primer empresari, el capitalista de 
l’època (ho indico per tal que no es confongui amb els capitalis¬ 
tes de la modernitat), el patró, el senyor... amb una missió histò¬ 
rica: fundar la ciutat i impregnar amb el seu segell la nova socie¬ 
tat. Prenent com a referència la complexitat d’aquest assumpte a 
l’actualitat, comprendrem millor l’enorme tasca que el sacerdot 
tenia per davant. Per construir la ciutat es necessitava un gran 
nombre de treballadors. D’on els trauria? Era molt difícil treu¬ 
re la gent dels seus clans o comunitats ètniques, no existien els 
aturats com els coneixem avui en dia, i les poques persones que 

trencaven els seus lligams ètnics no eren suficients per cobrir la 
demanda d’obrers i tampoc s’havia arribat a l’esclavisme; pro¬ 
bablement, l’única arma del sacerdot era utilitzar déu. Vet aquí 
com entra en escena una de les seves grans funcions: construir 
déus. Es tracta d’un assumpte clau, perquè si no ho aconsegueix, 
tampoc es podrà construir la ciutat, per tant, tampoc hi haurà 
una producció abundant, ni una nova societat. Aquest exemple 
explica amb claredat perquè els primers dirigents de l’Estat van 
ser sacerdots; el ziggurat replanteja, projecta, construeix no no¬ 
més la ciutat, una nova societat i aconsegueix una abundat pro¬ 
ducció sinó també, juntament amb la divinitat, es forma un món 
conceptual, es crea el càlcul, la màgia, la ciència, l’art, la família, 
els primers intercanvis... el sacerdot és el primer enginyer social, 
el primer arquitecte, profeta, economista, empresari, capatàs... i 
el primer rei. Veiem ara amb més detall els assumptes bàsics que 
concerneixen al sacerdot. 

b.- Un dels més importants és la creació de la divinitat, d’una 
nova religió. Allò essencial de que els sacerdots sumeris inventin 
la religió rau en que estableixen una anella, que semblava estar 
trencada entre l’antiga fe en el “tòtem” i les religions abrahàmi- 
ques que superen la idolatria. 

La religió sumèria constitueix una barreja entre el déu-força 
que ordena els cels i la fe totèmica símbol de la identitat social. 
És un fet generalment admès que el tòtem representa el clan i 
expressa una identitat ètnica que, al seu torn, és la seva forma 
més desenvolupada. Qualsevol objecte significatiu que suposi 
una manifestació de força a la vida clànica pot ser utilitzat com a 
tòtem. Encara en els nostres dies, l’ús a tribus de noms referents 
a animals, com el lleó, el falcó, la serp, el llop; o referents al sol, 
al vent, a la pluja o a les plantes; són reminiscències d’aquella 
època. El valor sagrat de la dona-mare recorda al sacerdot-home; 
la dona-mare és la força motriu al Neolític, i la seva importància 
es reflecteix en les representacions totèmiques, en els déus celes¬ 
tials i en l’abundància i fertilitat personificades per les figures de 
la Deessa-mare. 

Aquesta Deessa-mare lliurarà més tard una dura batalla con¬ 
tra els déus-sacerdots sumeris, sent la lluita entre Enki -l’astut 
Déu-home- i Inanna -la principal Deessa-mare- un destacat tema 
de les epopeies sumèries. Rere aquest enfrontament, subjau un 
xoc d’interessos a tots els nivells entre la societat rural del Ne¬ 
olític, liderada a la conca alta dels rius Tigris i Eufrates per la 
figura de la Deessa-mare i que no donava lloc a l’explotació, i la 
societat urbana acabada de formar pels sacerdots, que obria per 
primer cop la porta a l’explotació de l’ésser humà. Aquest xoc 
provoca també per primer cop seriosos problemes socials. Això 
no obstant, i al contrari del que succeeix en altres passatges de la 
història, aquest fet no va quedar reflectit conceptualment ja que 
en aquell moment no existien els esquemes mentals d’avui; la so¬ 
cietat només s’expressava amb aquestes figures de semi-déus i la 
ment humana encara estava molt lluny del pensament abstracte. 

Per a la ment humana d’aquella època, la natura és una natu¬ 
ra viva, plena de déus i ànimes, una interpretació avançada i més 
correcte que l’actual. Tots els éssers de la natura eren sagrats i 
cap a ells calia mantenir una actitud d’escrupolós respecte. Podia 
ser perillós fins i tot tocar-los i qualsevol falta de respecte podia 
provocar una catàstrofe; no es podien irritar, sinó fer vots per ells 
i oferir-los sacrificis. L’oferiment de víctimes per satisfer els déus 
va adquirir gran importància i la tradició de sacrificar els propis 
fills va estar molt arrelada. Es tracta de quelcom horrorós però es 
creu que d’aquesta forma la societat perviuria. Després, i durant 
molt de temps, aquesta tradició seria manipulada pels sacerdots 
i sacerdotesses però no hi ha dubte que, en la seva essència, es¬ 
tava associada a valors sagrats i a la recerca de protecció. Tota 
relació entre les comunitats humanes estava determinada pel fac¬ 
tor religiós. Així estava estructurada la ment i el llenguatge; no 
existia l’actual “llenguatge de la ciència positiva”, un llenguatge 
-millor dit, una religió- que la humanitat coneix des de fa només 
dos-cents anys; es tracta d’un detall que mai hem d’oblidar quan 
interpretem la història. 

Per tant, la lluita entre Inanna i Enki suposa un enfronta¬ 
ment social, un xoc que, indubtablement, té fonament materi- 

al, arribant fins als nostres dies, com es pot veure actualment a 
Turquia. A l’enfrontament entre el CHP (Partit Republicà del 
Poble), positivista i que presumeix de cientista, i l’AKP (Partit de 
la Justícia i el Desenvolupament), metafísic i que diu ser fidel a la 
fe i religió islàmica, es concreta avui aquella dialèctica històrica. 
Recordem: no existeix cap lluita política, econòmica o militar on 
no es barregi religió i conflicte social. Si no ho fem així, acaba¬ 
rem com el “socialisme real”. 

An, el déu del firmament i el cel, inventat pels sacerdots su- 
meris, i Enki tenien un caràcter masculí, consagrant així la força 
de l’home a la societat urbana sumèria. Amb l’aparició de Yhome 
i líder suprem és la pròpia societat la que adquireix un valor “sa¬ 
grat i diví, entre la terra i el cel”. Si furguéssim una mica més en 
aquest procés, s’entendria millor que el que s’està exaltant és la 
classe sacerdotal , de la mateixa forma, si escodrinyéssim en la fe 
d’Inanna, descobriríem la força social, creativa i orientadora de 
les deïtats femenines del període neolític. 

Encara que aquest equilibri es va trencant en la societat sumè¬ 
ria en detriment de la dona, la lluita es desenvolupa amb forces 
equivalents fins al 2.000 a. C., però encara seria més interessant 
analitzar aquesta lluita en aquella multiplicitat de colors que han 
tingut les cultures al llarg de la història fins a l’actual distinció 
home-dona. Així ho intentarem. 

La planta superior del ziggurat, destinada a un nombre de 
déus cada cop més reduït, és un lloc secret i a ell solament pot ac¬ 
cedir el sacerdot suprem. No és més que una tàctica per infondre 
respecte entre la població, despertar la seva curiositat i generar 
dependència. D’aquesta forma, qui vulgui escoltar la veu de déu 
haurà d’escoltar la paraula del cap sacerdotal perquè ell és l’única 
persona que pot fer-ho. Aquest mecanisme després es va transme¬ 
tre a les religions abrahàmiques. Així, Moisès va pretendre parlar 
amb déu al Mont Sinaí quan va rebre els Deu Manaments, de la 
mateixa forma que Jesús va conèixer la paraula de Déu. També ell 
volia parlar amb déu i el dimoni intentava impedir-ho. L’ascen¬ 
sió del Miraj de Mahoma segueix la mateixa tradició. A la religió 
grecoromana aquella planta superior del ziggurat adoptarà una 

forma més ostentosa: el panteó, i després, a les religions abrahà- 
miques, serà redissenyada en forma de sinagogues, esglésies o 
mesquites, consolidant així el creixent paper de la classe religiosa 
dins la societat. 

El sacerdot suprem és l’encarregat de la meditació a la casa 
de déu i per tal que la nova societat sigui eficient s’han de seguir 
les indicacions d’aquell diàleg amb déu. Per primer cop, es col- 
loquen algunes estàtues representant la divinitat; és un invent 
que augmenta encara més la curiositat del poble. Es fa necessari 
representar en figures i símbols el concepte de Déu perquè la 
ment humana, en aquella època, era més procliva a la representa¬ 
ció figurativa que a la conceptual i abstracta. Les comunitats hu¬ 
manes estaven encara més influenciades per la llengua gestual i 
corporal i, per tant, les conceptualitzacions de déu són molt més 
comprensibles a través de figures i ídols. Per contra, les figueretes 
de dones obeses, herència de la Deessa-mare i que representen la 
fertilitat, són més modestes. 

Resulta summament il·lustratiu que la planta superior del 
ziggurat sigui el primer model de déu, de panteó, d’església, si¬ 
nagoga, mesquita o universitat, perquè són les institucions que, 
encadenades històricament, representen la identitat i memòria 
sagrada de la societat. La teologia es refereix a aquesta memòria 
a través de la filosofia però ho fa de forma abstracta i sense rela¬ 
cionar-la amb el model originari, i la realitat és que les majors 
deformacions del relat històric s’han realitzat amb la teologia, 
encara que és indubtable que la teologia ha jugat un paper relle¬ 
vant en el desenvolupament de la ciència i la filosofia. I precisa¬ 
ment per no tenir en compte aquell origen social de la divinitat, 
per refugiar-se dins l’abstracte de l’abstracte i en l’ídol de l’ídol, 
aquelles deformacions són les principals responsables del procés 
de socialització, de la civilització en general i de la societat actual 
en particular. 

Per contra, tampoc hi ha dubte que les interpretacions teo¬ 
lògiques que reprenen les autèntiques fonts suposaran una gran 
contribució a la ciència del sentit, però no oblidem que la ma¬ 
jor part dels teòlegs, de forma intencionada, realitzen profundes 

deformacions del sentit dins de tots els ordres estatals i socials. 
Per entendre l’actual situació d’Orient Mitjà explicarem aquests 
temes i les noves formes que adquireixen en cada etapa. 

c.- La segona missió important del sacerdot és l’enginyeria 
social, planificant, construint i dirigint la nova societat. Aquesta 
missió es porta a terme a la segona planta del ziggurat, reservada 
als sacerdots, és a dir, als qui, representant la divinitat, acabaran 
formant una nodrida classe social religiosa, la primera casta je¬ 
ràrquica (l’administració sagrada), una minoria dirigent a cada 
ciutat sota la prefectura del sacerdot suprem. Tampoc hem dit en 
va que els sacerdots sumeris fossin els primers professors. A més 
dels assumptes divins, s’ocupen de la ciència al mateix temps que 
incentiven la producció de béns materials amb els homes de la 
primera planta, que així comencen a ser súbdits. Els fonaments 
de l’escriptura, de les matemàtiques, l’astronomia, de la ciència 
en general i, per descomptat, de la teologia es van col·locar en 
aquesta planta intermèdia, convertida en prototip d’escola i uni¬ 
versitat, de la mateixa forma que la planta superior és un prece¬ 
dent dels temples. No hi ha dubte que dirigir els assumptes d’una 
ciutat en constant creixement era una de les principals tasques, 
i també s’ha de tenir en compte que les activitats materials mai 
són portades a terme voluntàriament per part de “treballadors 
lliures”, al contrari del que interpreta Marx; quan es treballa dins 
de propietats privades o col·lectives en una societats de classes, ni 
tan sols sota el capitalisme, cap ésser humà treballa lliurement a 
la propietat d’altres si no és que es veu forçat en tant que súbdit o 
per opressió; quan sigui oportú tornarem a aquests temes. 

En bona part, els sacerdots legitimen els assumptes adminis¬ 
tratius parlant en nom de la divinitat i monopolitzen els avenços 
de la tècnica i el coneixement, que al seu torn, els atorguen gran 
poder administratiu. No ho oblidem: “la ciència és poder”, fins 
i tot sota el capitalisme. En aquella època també era determinant 
la contribució de les Deesses-mare; les dones-mare eren les mes¬ 
tres en allò referent al món vegetal, als animals domèstics, de la 
cuina i el teixit, la casa i els llocs sagrats. La principal acusació 
de la deessa Innana contra el déu Enki era que li havia robat 104 

grans creacions [me's). Aquest fet explica amb prou claredat que 
la dona és, en diversos àmbits, la principal força creativa, que les 
Deesses-mare havien realitzat descobriments dels que s’havien 
apropiat els dirigents masculins i que, en certa manera, per culpa 
d’aquest furt, o a partir d’aquest, va ser construïda la civilització. 

Tampoc es pot menysprear l’aportació dels sacerdots a aquests 
avenços, donat que l’escriptura, l’astronomia, les matemàtiques, 
la teologia, etc., que ells van inventar van jugar un paper clau en 
els fonaments de la ciència, confirmant així el seu gran protago- 
nisme durant l’inici del desenvolupament científic. 

El fet que els primers reis sumeris, els reis de la societat urba¬ 
na, fossin denominats “reis sacerdots” troba aquí la seva explica¬ 
ció, perquè la primera cosa que sorgeix a la ciutat és la figura del 
rei-sacerdot; l’administració del regne és legitimada per la ciència 
i en la teologia es troba la raó última de la seva existència. Però 
aquest fet serà, al mateix temps, el seu punt dèbil. Transcorregut 
un temps, es donarà pas al període dinàstic, en el qual el prota- 
gonisme passarà al grup militar dirigit per “l’home fort”, que 
pactarà amb el cap de la dinastia. Com abordarem més endavant, 
aleshores la força s’imposarà al “joc sacerdotal”. 

d.- La planta més baixa estava destinada als treballadors, la 
primera anella de l’esclavització, la servitud i la creació dels gre¬ 
mis. On, com i a canvi de què van ser reclutats?, ^quin paper 
va jugar la força i quin paper el convenciment?, <hi havia dones 
entre ells?, <;quin paper tenien les dones i la família? Respondre a 
aquestes preguntes serà aclaridor. 

En la formació dels primers grups de treballadors segurament 
va tenir gran influència la persuasió dels sacerdots, també sembla 
lògic pensar que l’existència d’un sistema de regadiu permetia 
alimentar millor que en els seus llocs d’origen a aquells que ve¬ 
nien a treballar, o aquells que tenien problemes als seus pobles 
degut als conflictes ètnics, migracions o augment de població, 
van poder veure en el sistema del ziggurat la seva salvació. A més, 
treballar en la construcció del temple o pel temple era motiu de 
prestigi social. Dins la tradició d’Orient Mitjà es veu amb fre- 

qüència que les famílies a diverses ètnies entreguen els seus fills 
per tal que estiguin al seu servei amb certes condicions, perquè 
servir al temple confereix honor i estatus social. Era una cosa sem¬ 
blant al que succeïa amb els monestirs del cristianisme, el fun¬ 
cionament d’algunes sectes o el treball per un xeic, era quelcom 
que no només suposava un honor sinó que també responia a un 
acte de caritat. 

També criden l’atenció els ziggurats, per ser el primer exem¬ 
ple de treball col·lectiu. Alguns filòsofs, com Max Weber, ho han 
anomenat “socialisme faraònic” 24 ; és el primer exemple d’apli¬ 
cació del comunisme. Juntament amb els artesans, aquestes col- 
lectivitats de treballadors recorden el funcionament de les fàbri¬ 
ques, i fins i tot s’emmagatzema l’excedent per pal·liar la carestia. 
Totes aquestes gestions augmenten extraordinàriament el poder 
dels sacerdots i cap família o ètnia és capaç de realitzar tal activi¬ 
tat; la força del ziggurat és superior a la de qualsevol ètnia o famí¬ 
lia. Cap altre exemple com el ziggurat mostra tan clarament que 
aquí es troba l’úter que engendraria la nova societat, el nou Estat. 

e.- Plantegem ara una altra pregunta important: què va pas¬ 
sar amb la situació de la família i de la dona en el sistema del 
ziggurat? En els textos sumeris hi ha abundants referències al xoc 
entre la religió de la Deessa-mare i la sacerdotal del ziggurat, un 
xoc que es mostra de diferents formes. Es un exemple que mereix 
ser examinat. Fou la primera ciutat-Estat sumèria i Guilgameix 
el seu primer rei, i fou la ciutat que va donar nom al període que 
va del 3.800 al 3.000 a. C. El fet que Inanna fos la seva deessa 
fundadora reflecteix el protagonisme de la dona. La lluita d’Uruk 
contra Eridu, la ciutat del déu Enki, al seu torn el primer Estat 
sacerdotal, va ser èpica i simbolitza l’enfrontament home-dona. 
Després, la figura de la Deessa-mare anirà perdent importància 
fins al període babiloni quan quedarà sotmesa, derrotada, escla¬ 
vitzada, convertida en prostituta oficial, pública i privada 25 . 

24. Max Weber, Economia i Societat (1922). 

25. En llengua turca un nom comú pels bordells és casa pública. D’aquí 
que prostitutes públiques es refereix a les prostitutes dels bordells \ prostitutes 
privades a les mullers en el matrimoni patriarcal. 

Se sap que a certes parts dels ziggurats s’utilitzava la dona 
com a objecte d’amor, sent per les millors famílies un honor i un 
privilegi enviar allà a les seves filles més selectes; l’oferiment de 
dones és enorme, als ziggurats viuen una vida palauenca, reben 
educació en tot allò relacionat amb la bellesa, l’art, la música i 
estan a disposició dels nobles procedents de les regions veïnes. 
Si hi ha acord, es casaran amb ells. Així augmenten considera¬ 
blement tant els ingressos com l’activitat del temple. Prendre 
una dona del temple és quelcom reservat a les famílies nobles. 
Però aquestes dones, com que han rebut formació al temple, es¬ 
tan associades al nou projecte d’Estat i societat i són, per tant, la 
seva representació als pobles on van destinades; és a dir, són una 
mena d’agents i espies de l’estat sacerdotal dins d’aquests pobles. 
Es tracta d’una tàctica que encara empren alguns Estats, princi¬ 
palment Israel; aquesta col·lectivització de la dona és prototipus 
de l’art de la prostitució. La posició de la dona es desferma des de 
símbol de l’amor i deessa en els temples a convertir-se en la darre¬ 
ra “treballadora” del prostíbul, veient-se obligada, sense remei, a 
posar-se a la venta. En aquest sentit, la societat sumèria té l’honor 
i la deshonra de ser la pionera. 

Però aquest mètode hauria estat l’ideal si no s’hagués abusat 
del mateix i si s’hagués realitzat de forma honrada, sense explotar 
la dona. La realitat és que a un sistema en el qual la dona queda 
reduïda a ser la mare exemplar i el pare és l’home-líder és difícil 
que les noies tinguin una educació saludable perquè no existei¬ 
xen ni els coneixements ni els mitjans materials necessaris. La 
cura de la dona requereix tant saviesa com recursos adequats. 
Per això es podria pensar en els temples de dones com a àmbit ide¬ 
al; això no obstant, una societat masculina dominant converteix 
aquesta institució en un lloc d’opressió i explotació. En aquest 
sentit, l’exemple sumeri també resulta summament didàctic. Es 
tracta d’un organisme amb gran prestigi i per això les famílies 
anhelen i rivalitzen per portar allà les seves filles. Se les podria 
comparar amb els actuals col·legis per a senyoretes; en ells troben 
una gran oportunitat de progrés i el seu principal objectiu no 
hauria de ser trobar marit sinó ser pioneres de la nova societat 

i el nou Estat. La seva contribució a una vida noble, amorosa i 
afectiva és irrenunciable. En una societat ideal és imprescindible 
educar a les joves en un sistema educatiu adequat, en un niu sa¬ 
grat i suprem, ja que l’educació de la dona en el nucli familiar és 
retrògrada i no té cap altre objectiu que injectar l’esclavitud a la 
que la condemna la societat dominada per l’home. Els “Instituts 
de Dones Lliures” podrien, en aquest sentit, jugar el paper del 
temple contemporani, tema que tractaré de forma integral, jun¬ 
tament amb el de la família, a la meva defensa titulada Sociologia 
de la Llibertat. 

És obvi que la presència de dones als ziggurats estava al servei 
de la nova societat-Estat i s’entén que els sacerdots es regien per 
una concepció màgica de la vida en la recerca d’un model social 
ideal. 

D’igual manera està molt clar, encara que no s’especifiqui als 
textos, que eren un centre d’activitat comercial i és probable que 
tants els excedents de producció com les eines fabricades pels ar¬ 
tesans hagin estat destinades al comerç. Així ho interpreta la his¬ 
tòria que assenyala el període del 4.000 al 3.000 a. C. com l’inici 
del comerç; la societat sumèria coincideix amb l’era en la qual es 
passa de l’intercanvi en forma de troc entre comunitats i famílies 
al sistema de comerç, amb el qual la producció experimenta una 
profunda i àmplia transformació per aconseguir productes amb 
un valor de canvi, un fet que dóna peu a la “primera societat co¬ 
mercial”, així ho indiquen algunes excavacions arqueològiques. 

Sabem que Uruk va iniciar entre el 3.500 i el 3.000 a. C. una 
política de colonització a la regió Taurus-Zagros que, probable¬ 
ment, sigui la primera colonització en nom de l’Estat de tota la 
història. Les de caràcter dinàstic són les més antigues mentre que 
les ètniques no poden ser considerades veritables colònies perquè 
per ser-ho es necessita l’existència de “metròpolis”. Uruk, al ser 
una ciutat important, podia tenir colònies, com també després 
Ur (3.000 - 2.000) i Assíria (2.000 - 1.750). En la meva opinió les 
ciutats amb l’antiguitat de Harappa i Mohenjo Daro (2500) així 
com la civilització egípcia a partir del 4.000 fins a l’any 0 són 
tipus de colònies derivades de la civilització sumèria en el sentit 

més ampli de la paraula. Malgrat haver-se desenvolupat indepen¬ 
dentment i que no hagin tingut una relació directa amb ciutats 
sumèries, totes tenen com a civilització base i originària la de la 
regió Tigris-Eufrates. 

Amb tota seguretat sota l’ordre sacerdotal el comerç va jugar 
un paper clau perquè havien d’adquirir productes necessaris i 
col·locar els excedents. A la conca baixa de la Mesopotàmia escas¬ 
sejaven els materials i productes necessaris per a la construcció 
de les ciutats i, per tant, era imprescindible la seva adquisició 
comercial, confiscar-los als camperols o ambdues coses alhora. 
Amb aquest objectiu el sistema colonial envolta tota la regió com 
una xarxa, fundant colònies al llarg de les ribes dels rius Tigris 
i Eufrates, tal com demostren els abundants testimonis trobats 
sobretot de fusta, metalls i teixits. 

Com hem intentat exposar a grans trets, entorn el ziggurat 
es va formar el prototipus de nova societat-estat que servirà de 
model per altres casos des d’Egipte a Xina. El naixement de la 
societat estatal s’engendra dins “l’úter dels temples sacerdotals” i 
no es veuen exemples que es generin d’altra forma. 

Aleshores, basant-nos en la interpretació sobre els ziggurats, 
podríem dir que amb la societat sumèria entrem dins l’era dels 
primers déus emmascarats i reis encoberts. Així arriben els pri¬ 
mers déus emmascarats que són els sacerdots sumeris; després 
d’ells, immediatament, vénen els reis encoberts, vestits de polí¬ 
tics. I amb quina ostentació i vanitat ho fan! 

fi- A l’Estat sacerdotal el succeirà l’Estat dinàstic, una cons¬ 
trucció social que ha de legitimar-se a si mateixa. Per tal que un 
progrés social com el que ocorre dins la societat estatal tingui 
ple sentit és imprescindible la classe sacerdotal; cal legitimar-la 
intel·lectualment, donar-li un ordre, demostrar que aquell pro¬ 
jecte social és necessari, i no és difícil deduir que aquell projecte 
no es pot imposar mitjançant la força política i militar. Per tal 
que s’imposi la força cal una societat on l’excedent productiu, 
el comerç i el sistema administratiu hagin quedat instituciona¬ 
litzats. Només en una societat institucionalitzada d’aquest tipus 

és possible una força política i militar; en cas contrari, aquesta 
intervenció només portaria al caos. 

Per altra banda, no hi ha dubte que l’existència de dinasties 
és determinant a l’antiga Mesopotàmia. Igual que amb el factor 
ètnic, el dinàstic adquireix modalitats diferents entorn de figures 
que han contribuït a la defensa dels seus respectius pobles, ètnies 
i tribus, a més de consolidar el seu assentament a zones fèrtils i 
resoldre els problemes interns que vagin sorgint. En aquest sen¬ 
tit, és possible que en un moment donat destaqui una determina¬ 
da família que posi en marxa una administració tribal i assumeixi 
el seu control. No hi ha dubte que per tal que això sigui possible 
és necessari que existeixi cert consentiment per part dels mem¬ 
bres de la tribu, sempre en base als lligams de consanguinitat. 
Aquí no hi ha lloc per un estranger, a no ser que es produeixi 
una integració total a la tribu. Es tracta del major progrés que 
es registra en aquesta primera etapa de la formació de la societat 
després del debilitament de la identitat clànica. Es considera que 
aquest fet va ocórrer en bona mesura cap a l’any 5.000 a. C. El 
seu origen, per tant, no es troba a la societat sumèria i és més que 
probable que primer s’hagi produït un progrés tribal entre les 
col·lectivitats de llengua i cultura àries. També es pot afirmar que 
un progrés semblant es va produir entre els pobles semites, fins i 
tot abans, entre el 9.000 i el 6.000. 

Veiem, per tant, que el sistema dinàstic pren força a partir de 
l’any 5.000 a la Baixa Mesopotàmia, com succeeix en el període 
de El Obeid, la capital del qual era Eridu (5.000-4.000), és a dir 
anterior al període Uruk, encara que no veiem que hagin passat 
a una organització estatal. Hi ha estudis que demostren que es 
va portar a terme una mena de colonització, trobant-se assen¬ 
taments d’elits semítiques als estrats de cultura ària en aquells 
anys. El primer colonialisme semític es registra a la conca alta del 
Tigris-Éufrates, en el que actualment s’anomena ‘sud-est’. 

Cal comprendre molt bé una característica del sistema dinàs¬ 
tic que té relació amb l’actualitat donat que troba en la família, 
una família amb moltes dones i molts fills, la pedra angular de la 
seva ideologia; es tracta d’un objectiu central per a la ideologia 

dinàstica, la raó última de la qual és adquirir força política; de la 
mateixa forma que el sacerdot és pioner en posseir la força del 
sentit , la dinastia es distingeix per ser pionera de la força política; 
en el primer cas s’imposarà la seva autoritat amb “la ira de Déu”, 
en el segon exercint la força a través del grup armat de l’home fort. 
Es tracta d’un panorama molt diferent a l’època anterior, quan 
l’eficiència de la dona-mare impedeix a l’home situar-se per sobre 
d’ella i imposar-se com a autoritat. 

En resum, per entendre aquest fenomen s’ha de tenir en 
compte primer el sistema de la dona-mare, un model de famí¬ 
lia en el qual la figura de l’home quedava desdibuixada, sense 
capacitat d’aquell domini sobre la dona -ni tan sols pot emprar el 
terme “la meva dona”- en el qual per a tenir fills no és necessària 
una relació amorosa, ni la dona ha de caure en braços de l’home, 
perquè ni l’amor ni la societat sexista estan encara desenvolupats. 

Per altra banda, també en aquell període, la caça no deixa de 
ser un entreteniment i no té importància que no s’aconsegueixin 
moltes peces. Tampoc està desenvolupada la qüestió de ser el pare 
dels nens. Els nens pertanyen a la mare, que no cerca ni una rela¬ 
ció passional ni el sexe per pur plaer; la seva sexualitat és similar 
a la de qualsevol ésser viu, enfocada a la reproducció. Els nens li 
pertanyen i es sacrifica per ells, són seus perquè els engendra i els 
nodreix. Per tant, ens trobem parlant d’una època en la qual no 
és rellevant qui és el pare i és absurd parlar de dret de paternitat. 
Per contra, els germans de la mare sí que són rellevants perquè 
els nens creixen amb ells i la figura del tet o tieta té una forta im¬ 
portància. És a dir que la família de la mare està constituïda pels 
seus fills, germans i germanes i al seu torn pels fills que aquests 
tinguin; és el que es coneix com família matriarcal. Així podria 
interpretar-se la seva projecció social quan la mare i el culte de la 
Deessa-mare eren la pedra angular de l’era neolítica. Aleshores i 
a excepció dels tiets, els homes quedaven fora d’escena, encara no 
existien els conceptes de paternitat ni de marit. 

La ideologia i el sistema dinàstic es desenvoluparan a conse¬ 
qüència de tergiversar aquest ordre, i com el patriarcat, es conso¬ 
lidaran amb l’aliança dels ancians amb experiència, l’home fort 

que disposa de la força militar, i els xamans, líders sagrats que 
precedeixen al sacerdoci. 

Els ancians són la veu de l’experiència; s’ha de pensar en l’as¬ 
semblea d’ancians com una gerontocràcia administrativa que 
apareix molt aviat dins l’estructura tribal. L’ancià és l’home savi 
al qual se li realitzen consultes i se li demana consell; la comuni¬ 
tat el necessita i ell, al seu torn, supera les limitacions de la seva 
avançada edat gràcies al valor que té la seva experiència, esta- 
blint-se així un equilibri a la seva comunitat. 

Per la seva banda, Yhome fort adquireix la seva posició per la 
seva destresa com a caçador, activitat que realitza per fugir del 
cercle matriarcal i que li permet augmentar la seva força física i 
la seva tècnica com a caçador. Segurament, el primer grup mili¬ 
tar de la història es va organitzar en base a aquests joves que van 
decidir unir-se per treure profit de l’activitat que realitzaven. És 
aquest home caçador qui aconsegueix un clar domini sobre la 
dona, i la seva aliança amb els ancians enfortirà el sistema patri¬ 
arcal enfront del matriarcat. 

La darrera anella l’estableix l’aliança amb els xamans , que s’en¬ 
carreguen dels mètodes curatius i tenen també propietats mira¬ 
culoses. En el xaman, que també és home, s’uneixen les funcions 
del sacerdot, mag, educador i, segurament, és el primer expert en 
allò social. La seva perícia, que es barreja amb el seu caràcter de 
xarlatà, s’institucionalitza; l’aliança d’aquestes forces en el procés 
per formar la dinastia li clava un bon cop a l’ordre matriarcal. 

D’acord amb els textos sumeris hi va haver forts xocs entre 
ambdós sistemes; l’home desitja tenir molts fills, sobre tot mas¬ 
cles, i s’apodera d’ells per reproduir el seu poder, arrabassant el 
que havia acumulat la dona-mare. També es desenvolupa el sentit 
de la propietat, la propietat privada de les dinasties i la propietat 
col·lectiva de l’Estat sacerdotal, inclòs també el dret de paternitat 
per tal que l’herència passi als fills, en especial als mascles. 

Dinastia, patriarcat i paternitat són clars indicis de que s’apro¬ 
pen a la societat de classes. Les famílies dinàstiques, aprofitant la 
seva força militar dins les seves disputes contra l’Estat sacerdotal, 
desencadenen “revolucions polítiques”, com s’aprecia als textos 

sumeris. De fet, el sistema dels “Estats d’Ur”, format després del 
sistema urbà d’Uruk, ja és de caràcter dinàstic, com reflecteixen 
les tres primeres dinasties. Aquesta administració dinàstica ens 
recorda a sistemes polítics més laics en comparació amb els teolò¬ 
gics dels sacerdots; es creen noves divinitats i els sacerdots passen 
a ser assessors del poder polític, tot i així conservant encara un rol 
important. Però no deixaran ja d’anar perdent poder fins conver- 
tir-se en simples subministradors de legitimació i en propagadors 
de la consagració de l’ordre constituït. Els déus emmascarats que 
van crear l’Estat ja han quedat al servei del rei encobert en un 
segon o tercer grau. Els reis dinàstics ja no dubten en autopro- 
clamar-se reis-déus amb l’objectiu de blindar la seva legitimació 
sobre la classe sacerdotal que constitueix l’Estat. Cada dia que 
passa es profunditza el sistema de classes, augmenta el nombre 
de ciutats i el que anomenem “civilització sumèria” s’institucio¬ 
nalitza, transmetent-se a les societats d’Orient Mitjà la tradició 
del sistema dinàstic fins a l’actualitat. El fet que en aquesta zona 
no es desenvolupessin altres sistemes, com el de la república o la 
democràcia, està directament relacionat amb aquella estatització 
d’origen sacerdotal i dinàstica. 

El model sumeri de societat civilitzada va determinar, al¬ 
menys tant com el neolític, el desenvolupament de la civilització 
al món. La diferència entre la “civilització” com a concepte i la 
“cultura” està relacionada amb els sistema de classes, perquè la 
civilització està associada a l’Estat i a una cultura classista. La ins¬ 
titucionalització de la ciència, de la ciutadania, el comerç, la te¬ 
ologia, l’organització política i militar, la preeminència del Dret 
sobre l’ètica, el sexisme social de l’home... són tots ells indicadors 
de la cultura de la societat civilitzada que, en realitat, és la suma 
de tots ells; d’aquesta forma, ambdós conceptes són idèntics i 
tenen el mateix sentit. 

A l’expansió pel món de la cultura neolítica originària del 
Creixent Fèrtil en seguirà una altra de la mateixa magnitud. Fent 
una comparació il·lustrativa, el Creixent Fèrtil, “el bressol de la 
civilització”, va reproduir-se però ara casant el seu fill (ja no és 
dona sinó mascle), parit i criat a les terres del Creixent Fèrtil, 

amb dones madures d’altres parts del món. És a dir, suposem que 
després de la seva expansió, la cultura neolítica es va instituciona¬ 
litzar en cadascuna de les parts del món on va arribar, assolint el 
jove sistema de la Deessa-mare un estat de maduresa. Per la seva 
banda, la societat civilitzada, que expressa la cultura hegemònica 
de l’home, ve a representar la institucionalització del fill mascle 
en aquelles zones on es va expandir. Per tant, la nova raça de l’ho¬ 
me civilitzat dominarà a la filla de la Deessa-mare, convertint-la 
en la seva muller i engendrant homes, amb la qual cosa el domi¬ 
ni de la dona es desintegrarà sota el domini de l’home, establint 
la virilitat de la nostra civilització que continuarà proliferant i 
enfortint-se fins a l’actualitat. 

Interpretar correctament la societat civilitzada 

Aprofundir un xic més en l’anàlisi i interpretació de la so¬ 
cietat sumèria enfortirà la nostra capacitat de comprensió. Per 
això hem de desemmascarar aquella gran quantitat de mentali¬ 
tats i institucions, fer visibles els veritables rostres, així com els 
interessos que s’amaguen rere aquelles màscares, i analitzant la 
civilització hem d’exposar de forma concreta i senzilla la societat. 

Al·legant la vellesa de la civilització, la nostra societat es pre¬ 
senta com a “moderna”, però aquí succeeix quelcom estrany. Si 
la joventut en els temps històrics s’expressa d’acord a la proximi¬ 
tat al naixement d’un fet i, com s’ha demostrat, la societat sumè¬ 
ria representa el naixement de la nostra civilització, aleshores el 
qualificatiu de “moderna” resulta un engany; en realitat, som la 
més vella de les civilitzacions i, per tant, mostrar quelcom vell 
com si fos modern és una lectura del temps històric exactament 
al revés i això suposa un emmascarament més dels fets vinculats 
a la societat civilitzada. 

La pregunta bàsica que ens hem de fer és la següent: ^perquè 
la societat civilitzada, que també podríem denominar civilització 
urbana, necessita un profund emmascarament? 

La veritat és que els sacerdots sumeris així ho van fer, de for¬ 
ma continua i amb gran mestratge. ^Perquè el concepte de la 

divinitat, en principi quelcom noble i valuós, va quedar convertit 
en instrument per destruir l’ésser humà i buidar-lo de sentit? 

S’han presentat arguments a favor i en contra de la societat 
civilitzada, de la civilització urbana, però gairebé no hi ha ha¬ 
gut crítiques radicals a la civilització plantejant la seva supera¬ 
ció, cosa que demostra la inutilitat d’aquelles observacions. És 
de sentit comú que el desig de llibertat de la humanitat ha estat 
sotmès a una terrible pressió. També es diu que la civilització ha 
arribat al seu límit. Hegel, per la seva banda, qualifica la història 
de la civilització com una “cerimònia de sagnants escorxadors” 26 ; 
no hi ha any sense guerra, i la repressió ha assolit un nivell que 
sembla ser ja una de les normes de la vida, mentre que la hones¬ 
tedat, la puresa i l’actitud ètica són presentades com si fossin una 
estupidesa. 

Vull arribar al següent: cal interpretar la societat civilitzada 
amb un sentit crític que permeti superar-la, però no podrà ser 
superada criticant tan sols la modernitat capitalista, com han fet 
diferents corrents ideològiques, principalment els marxistes. I la 
principal raó rau en que no s’ha analitzat la societat civilitzada 
a la qual la modernitat està encadenada, a més que el paradig¬ 
ma euro-cèntric s’ha encarregat de neutralitzar als seus més durs 
opositors. Per aquesta raó, és encara més necessari comprendre 
els lligams entre la civilització europea i la història de les socie¬ 
tats i civilitzacions anteriors, entre elles la cultura del Neolític. El 
fet d’haver sofert la condemna més dura per part d’aquesta civi¬ 
lització posa davant meu no només el dret sinó el deure de realit¬ 
zar l’esmentada interpretació encara que sigui de forma amateur. 

a.- Interpretar la civilització és, abans que res, una qüestió de 
sociologia estructural. Si la condició per elaborar ciència és no 
caure a l’aiguamoll del positivisme, i si el que es desitja és realit¬ 
zar una aportació a la “ciència del sentit” per superar la dicoto- 


26. Traducció literal de l’original en turc. El terme emprat per Hegel a 
Lliçons sobre la Filosofia de la Història Universal (1825-1826) és schlacbtbank, 
que podria traduir-se com escorxador, massacre o carnisseria [N. Trad. origi¬ 
nal]. 

mia subjecte-objecte, aquest és el màxim objectiu en el terreny 
de la sociologia estructural. De la mateixa forma que fa el metge, 
la sociologia general ha de diagnosticar primer i després posar 
en marxa un tractament per a guarir la societat. Aquesta pot ser 
l’única raó de la ciència: donar sentit a una vida amb la qual 
estem compromesos. I quan aconseguim això, aleshores podrem 
entendre les qüestions estructurals i reestructurar les parts insa¬ 
nes, si és que n’hi hagués. 

La societat civilitzada representa un conjunt d’estructures en 
la definició de les quals la ciència del sentit té una gran dificultat 
degut a que tot aquest conglomerat estructural ha estat despos¬ 
seït d’aquella ciència del sentit, i a que aquesta ciència del sentit 
ha deixat de ser-ho. Es tracta d’una estranya realitat, un Leviatan 
armat fins a les dents que fa confessar a la seva víctima sota l’ame¬ 
naça d’anihilar-la emprant qualsevol mètode. Aquella realitat, és 
a dir, la civilització, és semblant a un monstre. Però no podem 
quedar-nos en un anàlisi tan simplista perquè seria reduir-lo a 
un malson infantil quan coneixem als qui la justifiquen científi¬ 
cament. No podem limitar-nos a diagnosticar de forma eficient 
que es tracta d’una monstruositat. El que hem de fer -i de forma 
urgent- és un tractament, sobretot quan han fracassat tots els in¬ 
tents de guariment fins ara i en aquests darrers moments la vida 
es dessagna i transcorre enmig de terribles patiments, genocidis, 
fam, malalties de tot tipus, destrucció del medi ambient que és 
vital i la pitjor situació d’atur mai coneguda... Aquest és l’infor¬ 
me de la situació que jo resumeixo en una frase. Si la Sociologia 
Estructural i la nostra Sociologia de la Llibertat vol ser quelcom 
més que un munt de brossa, els milers de persones que diuen 
ser científics han de mostrar la seva capacitat de diagnosi i trac¬ 
tament. En cas contrari, “després dels camps de concentració i 
genocidi, tots els déus al cel -juntament amb els seus portaveus, 
els suposats científics- no podran pronunciar ni tan sols una pa¬ 
raula”, com diu Adorno. 

La civilització no és només “una cerimònia de sagnants escor¬ 
xadors”; és quelcom més; és el sentit de la llibertat, la única raó 
per a la vida, sotmesa a un genocidi permanent; la civilització, en 

definitiva, és el que queda després de desaparèixer el sentit de la 
vida lliure. 

Quan observem a un ésser més simple, podem veure el sentit 
que dóna a la vida, un sentit que s’estén per milions d’espècies, 
que s’arrela en els penyals, que sobreviu al fred polar, que, si és 
necessari, aixeca el vol i és capaç de desenvolupar de forma il·li¬ 
mitada tècniques que l’enginy humà no pot aconseguir. I la soci¬ 
etat civilitzada, <;quin sentit o sense sentit té a banda de sotmetre 
l’existència més desenvolupada de la vida a la pèrdua de sentit, 
mitjançant la mentida i la força organitzada, i -en aquest darrer 
període- posar a la humanitat al caire del suïcidi? 

La sociologia fou la paraula que anunciava de nou a la civi¬ 
lització sobre la seva força de la mateixa forma que dins la civi¬ 
lització euro-cèntrica del cristianisme s’anunciava la darrera “pa¬ 
raula” de déu. Deixar enrere aquestes paraules és un requisit per 
a respectar aquest sentit de la vida representat en els éssers més 
senzills. Per a una existència desenvolupada no hi ha cap expli¬ 
cació a aquesta falta d’ètica. Recordem-ho de nou: als déus ja no 
els queda ni una paraula a dir. 

<És que potser allò que ens han fet memoritzar no són més 
que històries sobre la creació i destrucció d’organismes i entitats 
estatals?, <és que no és l’objectiu final d’aquesta història narrar 
l’ascens i caiguda de dinasties per tal que unes altres noves es 
posin la corona del poder mitjançant conspiracions i tirania as¬ 
sumint “l’ofici de pastors de ramats”?, i <és que l’únic propòsit 
d’això no és aprofitar-se de la llana, la llet, i si és necessari de la 
carn i la pell del ramat? 

iQuina història d’herois està lliure de la tirania? Els qui es van 
sublevar amb les tribus, en defensa de l’ètnia o la religió, <és que 
perseguien cap altra cosa que no fos la corona del poder? 

Una societat civilitzada sense ni una escletxa d’humanitat i 
que no aconsegueix passar ni tan sols un any sense guerres, ^me¬ 
reix un nom diferent al “d’escorxador”? 

El desenvolupament de la ciència, l’art i la tecnologia <;no ha 
significat pels seus veritables inventors una confiscació, quan no 
la decapitació? 


La civilització urbana. L'era dels déus emmascarats i els reis coberts 191 


Allò que ens han descrit com a “ordre, estabilitat i pau”, <que 
és potser diferent al “silenci dels anyells”? Les narracions sobre 
el sotmetiment dels súbdits, siguin esclaus, camperols, obrers, 
oprimits... <Tenen un altre sentit que una sessió teatral? Podríem 
continuar amb les preguntes i seguir aprofundint sobre aquesta 
civilització de forma indefinida. Allò veritablement vergonyós és 
presentar aquesta faula com si fos un il·lustre relat històric, com 
una santa religió, una epopeia d’amor i bellesa, una meravellosa 
creació, un paradís que està a tocar de la mà, un relat d’amistat, 
gentilesa i aliances i, a més, tenir l’atreviment de presentar-lo, de 
forma insolent, com si fos el propi destí de la humanitat. 

L’objectiu d’aquestes paraules no és un altre que dignificar el 
veritable heroisme, allò realment sagrat, l’amor èpic i a la cama- 
raderia de tots aquells que van haver de lluitar defensant el sentit 
de la vida i la llibertat, així com també sento un profund interès 
per les seves darreres paraules no pronunciades, i per respectar i 
ser fidel a la seva memòria. Si és necessari armar-se d’espines com 
els rosers per poder defensar la bellesa d’aquestes flors, caldrà 
fer-ho i haurem de saber lluitar per la vida lliure de l’ésser humà, 
capacitat de sentit del qual gaudeix, possiblement, d’una bellesa 
infinita. 

b.- Passem ara dels nostres judicis ètics als teòrics. És molt 
important comprendre el concepte de “classe” en tots els seus 
aspectes, sobretot el paper que juga en el flux històric, del qual 
tant han parlat els opositors en la modernitat capitalista, perquè 
en cas contrari no deixaria de ser més que el “xiclet demagògic 
més insípid” i un instrument més per a encavalcar la ciència del 
sentit. 

Per tal de comprendre de veritat el concepte de classe s’ha de 
tenir en compte que la seva força organitzada són les seves mans 
i els seus peus, òrgans que per si mateixos manquen de sentit. 
Pot semblar una comparació massa socio-biologicista però ve al 
cas. Per la seva banda, és indiscutible que el poder representa 
la força més organitzada del Leviatan a la societat civilitzada. Si 
l’Estat representa la trama de relacions de poder i això fa possible 

la generalització de l’abús i l’opressió a la societat de classes, <;Els 
qui estan sota aquella opressió i abús no són part inseparable 
d’aquella xarxa de relacions? <és que la civilització, a més d’una 
organització estatal, no significa també les diferents formes d’or¬ 
ganitzar i estructurar la societat, des de la religió a l’economia? El 
fet de formar als treballadors, als camperols, als esclaus així com 
a les nombroses capes socials, bé siguin aquestes horitzontals o 
verticals, <no és essencialment la funció bàsica d’aquesta força? 

Vull recalcar, en aquest sentit, que mai es permet a les mans 
i als peus ser el subjecte dins d’una força organitzada. Si el poder 
és una organització consolidada, això vol dir que té un domini 
absolut sobre els seus treballadors, als quals anomena mà d’obra 
“bruta”, i això significa que perden el seu valor com a subjecte, si 
és que l’han tingut en algun moment. Aquesta és la raó del fracàs 
de les sublevacions d’esclaus i treballadors, des d’Espartac a la 
Comuna de París. Només podrien haver triomfat amb una con¬ 
dició: jsi haguessin aconseguit sang fresca pel poder!, cosa que 
no hauria significat res més que tornar a quedar articulats dins 
de la societat civilitzada. L’experiència de cent-cinquanta anys 
de socialisme científic resulta un paradoxal però nítid exemple 
d’aquesta realitat. 

<És que no hi ha relació entre aquest resultat i haver estat inte¬ 
grat dins l’entramat del poder? Allò que essencialment cal aclarir 
és el nivell de fidelitat que la classe manté respecte al poder ofici¬ 
al i si la classe porta implícit un valor per a l’acció i el sentit. Tan 
el senyor, el patró com el burgès, que formen la capa superior, 
així com l’esclau, el servent i el treballador, és a dir la capa infe¬ 
rior, coincideixen en la mateixa concepció ideològica i política 
sobre el poder. El fet que s’hagin produït alguns qüestionaments 
no li resta importància perquè som davant una xarxa de relacions 
de mil-i-un nusos; si algú en trenca algun, de seguida n’entren en 
funcionament uns altres milers i, a més d’arreglar la desfeta, no 
deixaran en pau a qui el trenca fins a subjectar-lo encara més fort, 
si és necessari tallant-li el cap. 

Imaginem els agricultors dels pobles i els treballadors públics 
dels sacerdots sumeris i les dinasties. El treballador a qui el sa- 

cerdot comença a convertir en súbdit està sota l’al·lucinant do¬ 
minació dels déus tot just inventats (allò sagrat té una influència 
sobre els individus que cap força material pot aconseguir) i que 
es troben a la planta superior del ziggurat. Si no fos així, òbvia¬ 
ment no els portarien al ziggurat. Per altra banda, el treballador 
s’alimenta millor que abans i, en principi, no existeix cap altra 
alternativa per a una alimentació millor i, per últim, hi ha la 
bellesa dels àngels que contínuament guarneixen els seus somnis 
i desitjós sexuals. 

Sens dubte, els vots d’obediència i el sotmetiment que s’acon¬ 
segueixen mitjançant l’oferta de dones, són molt majors que els 
que actualment aconsegueixen els mitjans de comunicació i ga¬ 
ranteixen els exèrcits. 

Aquest nou súbdit de classe no és rebel per la llibertat sinó, en 
tot cas, un traïdor a la llibertat, un fragment buit de contingut, 
quelcom diferent a la vida lliure. I el mateix li succeeix al capitost 
dinàstic dins l’àmbit de l’Estat i del poder; la seva primera con¬ 
dició és tenir una forta organització basada en sòlids interessos 
entre tots els sectors de la seva aliança. En aquest sentit, la família 
dinàstica està legitimada per vincles de respecte i temor dins de 
la seva comunitat ètnica, on la tradició enalteix constantment el 
valor de la jerarquia i on fins i tot els petits problemes es resolen 
a l’assemblea o mitjançant conflictes. Dins l’embolic d’aquestes 
relacions socials, tampoc seria molt útil assenyalar que la funda¬ 
ció d’un Estat mostra l’aspecte dèbil d’un cap dinàstic relació al 
seu caràcter de classe. 

Vull arribar a la següent conclusió: és cert que el caràcter de 
classe és una característica bàsica de la civilització, però està molt 
lluny de tenir sentit estratègic el fet de prendre com a punt de 
partida i d’arribada el caràcter de classe per a la pràctica d’una 
revolució, encara que teòricament no sigui impossible. Totes les 
civilitzacions i poders derrocats han sucumbit juntament amb 
els seus súbdits i treballadors, i els que varen ser enderrocats pels 
seus súbdits i treballadors són excepcions o van donar a llum 
màquines d’opressió pitjors que les anteriors. 

Per això, considerar la història com una lluita de classes resul¬ 
ta massa reduccionista. La repressió i dominació són instruments 
per a sostenir la civilització i, per tant, són el sistema en el qual 
es basa la història de la civilització. Això no obstant, la seva ide¬ 
ologia, la seva política i fins i tot la seva economia funcionen de 
manera diferent. Més ben dit, mantenir aquella reestructurada 
concepció de classe contra classe no es correspon al flux històric. 
El que aquí està en qüestió no és l’atrocitat de l’esclavitud, el 
seu caràcter humiliant o la seva negació de la llibertat, sinó que 
la creació o destrucció de les diferents civilitzacions es produeix 
amb dinàmiques diverses i amb una lògica diferent a la lluita de 
classes, i que la lògica d’enfrontar classe contra classe suposa una 
integració voluntària en el sistema del nou poder (civilització), 
o bé, encara qüestionant la civilització, aquesta oposició no té 
cap altre resultat que servir de sang fresca al nou sistema, com ha 
ocorregut amb les experiències xinesa i soviètica. Això és el que 
es debat. Es podria criticar, en aquest sentit, que es tracta d’un 
excessiu reduccionisme respecte al poder, que no hi ha alternati¬ 
va ni es mostra una via d’escapament. Tractaré aquest assumpte 
de forma àmplia al volum de les meves defenses que porta per 
títol Sociologia de la Llibertat. De forma indicativa, anticipo que 
la llibertat també té un àmbit social, una lògica i una estratègia 
pròpia, almenys tant com l’organització, la política i la ideologia 
del poder. 

c.- Xoc o aliança de civilitzacions? Es tracta d’una qüestió 
plantejada en els nostres dies però que té una projecció històrica. 
La societat de la civilització és una estructura que essencialment 
causa conflictes tant a nivell intern com amb altres civilitzacions 
degut al sentit que té aquesta estructura, a la classe en la qual es 
basa, a l’engany, a l’encobriment, la repressió i abusos continus. 
La pròpia existència d’aquell poder i aquella classe ja suposa en 
si mateixa un conflicte, sent irrellevant que sigui intern o extern. 
I tampoc és massa realista definir les civilitzacions com si la seva 
essència fos diferent. El fet que siguin bel·licistes o pacifistes, pro¬ 
ductives o no, cultes o ignorants, ètniques o multiètniques no 

canvia allò essencial. La seva força interior les porta a conquerir 
el món sencer perquè ser una força mundial s’ha convertit en 
una malaltia estructural derivada del poder. En el moment que 
detinguin la seva expansió començaran a debilitar-se fins al seu 
col·lapse definitiu; o destrueixen com ho fa el càncer o cal que 
siguin destruïdes. Així és com moltes figures que no eren més 
que mers capitosts tribals es van deïficar cavalcant al llom de la 
civilització. 

Rere la defensa de la divinitat s’amaga la maquinària que des¬ 
trueix la humanitat; qui més diu crear, més destrueix. El model 
de civilització crea el brou de cultiu on creix la malaltia de l’ego¬ 
isme, que es magnifica sense límit quan queda fora de control. 
Es diu que no hi ha persona ni valor que el poder no corrompi 
i aquest fet indica precisament l’essència del poder. Les civilit¬ 
zacions, en tant que societats de poder, tenen les majors contra¬ 
diccions amb la vida. I no hi ha valors que es salvin, ni germans, 
ni la parella, ni l’amistat. Si s’analitza en profunditat el sistema 
administratiu de les civilitzacions, es comprovarà que no hi ha 
assassinat que no hagi estat comés ni conspiració que no s’hagi 
realitzat. Les forces de la civilització anomenen “política” a la 
mentida sistematitzada. 

d.- Hem de dedicar molta atenció a una altra de les caracterís¬ 
tiques institucionalitzades de la societat de la civilització: es trac¬ 
ta de la tendència a reforçar el poder, intentant tractar la societat 
com a una dona sotmesa i d’aquesta forma institucionalitzar la 
submissió com es fa amb la més antiga de les esclavituds i així 
garantir la seva estabilitat; és a dir, el sotmetiment del culte a la 
maternitat per l’home, imposant així, després d’una llarga lluita, 
la societat sexista. Aquest procés hegemònic probablement va te¬ 
nir lloc abans que s’hagués format completament la civilització. 
Va ser una dura lluita que ha estat esborrada de la memòria. La 
dona ja no se’n recorda com, on i què és el que va perdre en 
aquest combat, acceptant la submissió com el seu estat natural. 
Cap esclavitud ha estat tan interioritzada, ha quedat tan legitima¬ 
da com la de la dona. 

Aquest fet va tenir dues conseqüències destructives sobre la 
societat. La primera consisteix en que la resta de les esclavituds 
van seguir aquest mateix model. No estem parlant de convertir 
quelcom en un objecte sexual ni de propietats biològiques sinó 
de característiques socials. Situacions associades a la condició de 
ser dona, com la pròpia esclavitud, la submissió, els insults, les 
llàgrimes, l’actitud mendicant, la permanent disposició... són si¬ 
tuacions i conductes que rebutja l’ètica de la llibertat. En defini¬ 
tiva, la submissió és el terreny adobat perquè les actituds anti-èti- 
ques i l’esclavitud més antiga quedin institucionalitzades, un fet 
que es reprodueix a totes les categories socials. El sistema necessi¬ 
ta feminitzar tota la societat per tal que funcioni; poder i virilitat 
signifiquen aquí el mateix. Al poder no l’interessa el principi de 
llibertat i igualtat; poder i societat sexista són el mateix, d’una 
altra forma no podrien existir. 

A la civilització grega, considerada una de les grans etapes 
de la civilització, els nois joves eren oferts oficialment als homes 
adults. Durant molt de temps jo no vaig aconseguir comprendre 
quina era la raó d’aquesta pràctica. Fins i tot un filòsof com Sò- 
crates deia que “allò important no és que els nois siguin utilitzats 
sinó que rebin la formació dels seus amos”. És a dir, es tracta que 
els joves assumeixin les peculiaritats de la dona per tal que la ci¬ 
vilització grega sigui tractada com una dona. Per aquesta raó, ne¬ 
cessiten que els joves interioritzin les conductes de la dona, però 
mentre existeixin joves nobles no es podrà formar aquest tipus 
de societat. A totes les societats civilitzades existeixen tendènci¬ 
es similars, estant molt estesa l’homosexualitat, una cosa que a 
Grècia es va convertir en aquella tradició de posar nois joves a 
disposició dels adults. És important comprendre que l’homose¬ 
xualitat, en comptes de ser entesa com una malaltia o psicopato- 
logia sexual, hauria de veure’s com un fenomen social fruit del 
poder. Sexisme i poder són una malaltia social, com un càncer de 
la societat civilitzada, que proliferen junts, igual que ho fan les 
cèl·lules cancerígenes. De fet, quan tractem més profundament 
la modernitat capitalista, establirem la relació que existeix entre 
els càncers individuals i el càncer social. 

Vull arribar a la següent conclusió: tractar la societat com es 
tracta la dona des del punt de vista sexista és la mostra de com 
durant milers d’anys s’ha preparat el terreny al poder a les socie¬ 
tats civilitzades; i de la mateixa forma que la dona és considerada 
tradicionalment una “parcel·la de l’home”; el mateix succeeix a 
nivell social. L’home ha de sotmetre’s al poder de la mateixa for¬ 
ma que la dona es sotmet a l’home, i qui es resisteixi i es negui a 
entregar-se serà sotmès o passat per les armes. 

Entendre el poder com a resultat d’un acte polític, d’un grup, 
classe o nació seria un error. És possible que hi hagi hagut go¬ 
verns formats sobtadament però, per regla general, els poders i 
sistemes polítics són producte d’una cultura hegemònica instau¬ 
rada per centenars de ferotges emperadors, camarilles i tot tipus 
de forces de les societats civilitzades. De la mateixa forma que la 
dona espera al seu marit com si fos el seu destí, també les socie¬ 
tats esperen, com a camp de cultiu del poder, ser emprades pels 
seus amos. La cultura del domini forma part del poder i, com 
diu Bakunin en una significativa sentència, “el més demòcrata 
es corromp en el poder en vint-i-quatre hores”. Tot i que no vaig 
ser capaç d’explicar-ho en el seu moment, porto temps intentant 
dir que el propi àmbit del poder és el que provoca tal descom¬ 
posició. Els trons estan fets amb milers d’anys de dominació i 
rius de sang i per descomptat que corrompran a tot aquell que 
s’assegui en ells. Només es lliurarien d’una forma, simulant que 
resen per protegir-se. El poder, com a tradició, cultura o sistema, 
es fonamenta en l’engany, la guerra i l’explotació; és corrupte per 
essència i l’exemple més impactant és l’experiència del “socialis¬ 
me real”. 

És obvi que no podem dubtar de les bones intencions i de la fi¬ 
delitat als objectius dels qui van fundar aquest sistema; però com 
els fundadors del socialisme real van sucumbir voluntàriament a 
un capitalisme contra el que tant havien combatut? Sota el meu 
punt de vista, la forma com van arribar al poder i van exercir-lo 
és la raó fonamental d’aquesta tragèdia històrica. Els fundadors 
del socialisme es van alçar amb el poder basant-se en la cultura de 
la societat civilitzada: és a dir sobre les runes d’una societat acos- 

tumada al poder estatal, i no van rebutjar l’herència colonialista 
i sanguinària contra la qual deien estar sinó que, per contra, es 
van aferrar a ella amb les dues mans. No van voler entendre que 
cap amo es lliura de caure seduït per aquesta gran prostituta ano¬ 
menada poder. Hi va haver crítiques sobre el seu oportunisme, 
com les de Kropotkin, que va acusar Lenin de passar ràpidament 
dels soviets al poder estatal; o la de Wallerstein, que va dir que 
la URSS es va desintegrar degut als efectes de la mundialització 
capitalista perquè no va ser capaç de superar aquell sistema, però 
Wallerstein no va arribar al moll de l’ós de la qüestió. Michel 
Foucault, per la seva banda, es va apropar més a la realitat asse¬ 
nyalant que el sistema soviètic es va integrar al sistema mundial 
emprant la seva forma de coneixement i informació. 

El mateix es podria dir sobre les innumerables iniciatives so- 
cialdemòcrates, comunistes i d’alliberament nacional que han 
sorgit, començant per la Comuna de París. Cada terra té les seves 
pròpies plantes i d’una terra formada per milers d’anys de conei- 
xement-poder no pot sortir la llibertat, en un sentit general, i, 
de forma especial, el socialisme. Per aquest motiu, no només els 
combatents sinó també els intel·lectuals de la llibertat i el socia¬ 
lisme han de cultivar el seu propi terreny, realitzar constantment 
els seus diagnòstics i aplicar el tractament adequat contra les 
malalties contagioses del poder, i per sobre de tot, mantenir-se 
allunyats de les zones on creixen les llavors del poder, és a dir 
la institucionalització i el personalisme, i criar les seves pròpies 
llavors, les formacions democràtiques. Si no és així, només repe¬ 
tiran, com mostra la història de la civilització, els anteriors siste¬ 
mes de poder malgrat diguin que “han plantat la llibertat”. He 
vist la necessitat de referir-me a aquest tema per recordar el vincle 
que té amb la Sociologia Estructural que desenvoluparé àmplia¬ 
ment dins la meva defensa Sociologia de la Llibertat. 

e.- Igualment és important recalcar el paper de les activitats 
institucionalitzades com són la religió, la ciència, la filosofia, l’art 
i l’ètica a les societats de la civilització. 

Es diu que existeix un estret vincle entre la civilització i el 
desenvolupament de la religió, la ciència, la filosofia, l’art i l’èti- 

ca, però ja hem vist com i amb quin propòsit van sorgir i es van 
formar la religió, la ciència i l’art sota l’Estat sacerdotal sumeri, 
sobre el qual és necessari un anàlisi més ampli. Estic convençut 
que hem tractat com i amb quin propòsit van ser creats i també 
que els seus primers embrions van aparèixer amb la cultura neo¬ 
lítica institucionalitzada a la conca del Tigris i l’Eufrates. 

Religió 

Dins el concepte del sagrat subjau l’extraordinari valor que 
es va donar inicialment a l’alimentació, quan es va aconseguir 
abundància i diversitat de productes, un fet que es va considerar 
com un do diví, quelcom que associaven igualment amb la seva 
identitat social. Quan també s’intentava donar sentit a la vida, un 
sentit que ni tan sols avui podem assolir, a través de la bruixeria 
i la màgia, es recorria a allò diví com a principi creador. Per cert, 
no s’ha de confondre allò diví amb Déu , un concepte que sorgeix 
dins l’àmbit cultural semític i que té un sentit diferent i especial. 
Allò diví, que suposa un principi creador per a tota la societat, és 
un terme molt obert a la interpretació, característica que encara 
conserva. Afirmar que l’ésser humà, amb una capacitat tan limi¬ 
tada, pugui interpretar l’univers és atribuir-li una importància 
excessiva i, per tant, no és cap inconveniència sinó que es podria 
considerar una bona metafísica atribuir a la divinitat tot allò que 
l’ésser humà no pot comprendre. El contrari suposaria tant com 
considerar a l’ésser humà l’únic déu. Jo tinc la convicció que a 
l’univers no té sentit exagerar i donar-li tanta importància. 

Els sacerdots sumeris valoraven la figura de Déu com un fac¬ 
tor moral que permetia donar explicacions, més que com una 
elaborada metafísica, i també van emprar el “càstig de Déu” pels 
pecats per desenvolupar, probablement per primer cop, el senti¬ 
ment d’obediència a l’interior de la societat. Així és com, a poc 
a poc, el terme déu es va transformant en Estat. Aquesta és la 
transformació que va patint. Així es veu clarament en els relleus; 
els lloc on resideixen els déus, les seves representacions, tenen 
com objecte enfortir als dirigents estatals i, per tant, a l’admi¬ 
nistració de la societat. El rei, quan diu fer la guerra en nom 

de déu, en realitat està emmascarant els seus propis interessos. 
En els relleus i textos els administradors són emparats pels déus 
mentre que els enemics són diables a destruir. A poc a poc es va 
formant un conjunt de déus i això és un clar reflex de la nova 
administració. 

A cap societat com la sumèria va quedar tan clara aquesta 
identificació entre déu i administrador. La pregunta de qui em¬ 
mascara a qui ja no és tan important. En la mesura que déu que¬ 
da transformat en Estat personificat en la classe administradora, 
tindrà el valor de suprema força creadora, administradora i vi¬ 
gilant de la societat. Com més propietats adquireixi el dirigent, 
més quedarà equiparat amb déu; com millor dirigeixi la societat, 
més clar quedarà el seu vincle amb allò diví i pels governats serà 
més difícil diferenciar entre déu i administrador. La metafísica 
dolenta està relacionada amb aquest fet, amb la institucionalit¬ 
zació d’allò diví. A partir d’aquest moment, totes les societats 
civilitzades empraran déu i la religió per legitimar les seves ad¬ 
ministracions. Mentre l’antiga deïtat, una deïtat fecunda i sagra¬ 
da, queda arraconada en els sentiments dels oprimits, el déu i la 
religió de l’Estat fan el seu paper a través dels seus tan apreciats 
súbdits administradors. 

Existeix una curiosa relació entre el nombre de déus i el ti¬ 
pus de societat. Així, el politeisme és propi dels períodes en els 
quals regna una major igualtat ètnica, mentre que la disminució 
del seu nombre i la progressiva ascensió d’un déu principal està 
relacionada amb els protocols administratius i el seu enaltiment 
entre els administradors. Entre entendre la religió monoteista 
amb un déu invisible i inabastable i la institucionalització d’un 
Estat que ha deixat de dependre de les persones, hi ha uns lligams 
que mereixen ser investigats. En aquest sentit, un estudi teològic 
podria ser aclaridor. 

El fet que la figura de déu vagi perdent gradualment pes a 
l’administració significa per una banda la caiguda de les màsca¬ 
res i, per l’altra, que el paper i els interessos de l’Estat es presenten 
amb més claredat, i això significa que la religió deixa de ser un 
instrument de legitimació suficientment sòlid. La societat civilit- 

zada, en concret, empra la tirania almenys tant com la religió per 
legitimar-se, produint-se, de forma paral·lela, un procés de pri- 
vatització i d’estatització de la religió. Això explica els conflictes 
entre sectes i religions i que quan s’enfronten civilitzacions ho 
fan també les religions emprant el seu nom per implicar tota la 
societat en els conflictes. De fet, les grans guerres de civilització 
es van realitzar sempre sota l’aixopluc de la religió, com ha ocor¬ 
regut amb els casos del judaisme, cristianisme i islam a l’Orient 
Mitjà, arribant a la seva màxima expressió quan aquestes religi¬ 
ons van ser considerades ideologies oficials de l’Estat. Però la im¬ 
portància de les religions va començar a decaure com li succeeix 
a qualsevol fenomen que ha arribat al cim del seu desenvolupa¬ 
ment, convertint-se les corrents opositores en bandera dels qui, 
havent quedat al marge de la societat civilitzada, es rebel·laven. 
Les sectes també reflecteixen, encara que parcialment, conflic¬ 
tes de classe i davant la construcció de l’Estat-nació capitalista, 
aquestes sectes es van convertir en una mena de nacionalisme, 
emmascarant ara noves guerres. 

Filosofia 

Malgrat les seves limitacions respecte a la religió, el paper 
de la filosofia dins la historia de la civilització és important. El 
desenvolupament de la ciència del sentit i les mancances de la 
religió per explicar la veritat van fer necessària la filosofia. En 
aquest sentit, es podria dir que la saviesa, tan antiga com la reli¬ 
gió, pot haver sigut l’inici de la filosofia, encara que el savi, l’ésser 
humà que pensa, és una font de sentit diferent a la teologia. Es re¬ 
corre als savis d’igual forma que als portaveus de déu. Els savis no 
congenien amb l’Estat ni amb la civilització i són més fidels a les 
societats; juguen un clar paper en el desenvolupament de l’ètica i 
la ciència. En el cas de la societat neolítica aquest tipus de saviesa 
està vinculada també a la Deessa-mare i als sectors no degenerats 
de la jerarquia, com es pot veure dins la societat sumèria. El ma¬ 
teix succeeix amb les profecies. La tradició de saviesa i filosofia a 
Orient Mitjà ha de ser investigada; és indiscutible que la filosofia 
ja existia, abans que a Grècia; l’avantatge que van tenir els filó- 

sofs grecs és que vivien en una zona geogràfica privilegiada, on 
es va produir una transició a una civilització superior. Igual que 
els sacerdots sumeris van impulsar simultàniament la religió, un 
Estat i una societat, els filòsofs grecs també van tenir un paper 
important a l’hora de construir i prosseguir aquella civilització 
superior. Ambdós fan el mateix: emprar l’art dels conceptes, els 
primers amb la religió, els segons amb la filosofia. I així és com 
els déus emmascarats comencen a deixar el seu càrrec als déus 
sense màscara i als reis nus, un fet relacionat amb el progrés del 
pensament a través de la filosofia. 

El pensament filosòfic, que va jugar un paper limitat en la 
societat grega i romana, viurà una gran revolució dins la societat 
capitalista europea. Aquí la filosofia experimentarà un període 
d’agitació semblant al que havien tingut les religions, essent els 
interessos nacionals i de classe, en tant que fets de caràcter naci¬ 
onal, un factor rellevant en aquesta nova etapa de civilització. 
Quan els conflictes ja no es solucionen mitjançant guerres de re¬ 
ligió, aleshores entra en escena la filosofia. De fet, les darreres 
guerres de religió es produeixen entre 1618 i 1648 i precisament 
aquell segle XVII és el de la revolució filosòfica. A partir d’aquell 
moment, la filosofia, que va jugar un paper rellevant en la soci¬ 
etat grecoromana, és la principal ideologia dins la nova societat 
civilitzada. Es el moment en el qual sorgeixen les grans corrents 
filosòfiques; s’anuncia la “mort de Déu”; cauen els caps dels reis 
encoberts; comença l’era de l’Estat-nació, un Estat-nació que es 
divinitza, i la dels Estats capitalistes, dels reis nus. 

Art 

El Neolític també suposa una revolució dins el món de l’art. 
L’època posterior a les pintures rupestres està plena de figures 
sobre la Deessa-mare en forma de figuretes que són considerades 
l’inici de l’escultura. Això no obstant, amb la civilització, el po¬ 
der administratiu i la societat de classes, l’art es converteix tam¬ 
bé en quelcom estatal, igual que la religió, barrejant-se per totes 
bandes les representacions de déus i administradors. Això succe¬ 
eix sobretot a Egipte, la índia i Xina, en l’art de les quals déus, 

reis i sacerdots competeixen en una demostració de força. Les 
impressionants estàtues i relleus són els instruments per repre¬ 
sentar aquella força. I el mateix succeeix amb l’arquitectura, amb 
els temples, palaus governatius i mausoleus de grans dimensions. 
Tots ells són clara mostra de fins a quin punt va arribar la domi¬ 
nació i la repressió sobre l’ésser humà. Només una piràmide o 
un temple suposaven la vida de centenars de milers de persones. 
Pel que es pot veure a les representacions artístiques, el mateix 
va ocórrer amb els comerciants, que van tenir tanta força com 
els reis. 

Al període grecoromà es produeix una revolució dins l’arqui¬ 
tectura urbana. Les ciutats construïdes entorn a fortaleses patei¬ 
xen una transformació estructural que encara avui causa admi¬ 
ració, però el preu que es va pagar per això va ser esclavitzar en 
gran mesura la societat. A les tombes, temples, fortaleses i ciutats 
es va consumir la major part del treball esclau, pel que són la més 
clara mostra de l’esclavisme i que la societat civilitzada es va edifi¬ 
car a base de suor i sang. Però aquella nova etapa de la civilització 
també ho és a l’escultura amb la qual es va voler immortalitzar la 
grandesa i la bellesa. 

L’art i la cultura grecoromanes són forces que van ins¬ 
pirar la civilització europea sobretot amb el Renaixement, amb 
el qual a l’Europa feudal s’obre parcialment, malgrat el domini 
de la religió, una finestra cultural al pensament lliure. En aquell 
moment, l’art arriba de la mà de la nova classe burgesa al seu 
màxim esplendor. Després, l’arquitectura, la música, la pintura 
i l’escultura patiran una ràpida degeneració al servei del capita¬ 
lisme, perdent el seu valor sagrat, la seva identitat, i anunciant 
d’alguna manera el seu final convertint-se en objecte de consum 
sota el nom d’indústria de l’art. 

També l’etapa d’institucionalització de la revolució neolítica 
podria ser l’origen llunyà de la literatura i la música. La músi¬ 
ca autòctona, el flabiol, el tambor i la dolçaina ens traslladen 
a aquells primers sons d’eufòria i tristesa. Aquests instruments 
que son l’origen de la música varen ser desenvolupats en forma i 

contingut a l’edat sumèria, en els temples i palaus de la qual els 
músics i cantants tenen assignat un lloc destacat. 

Els cants èpics, de gran eloqüència, mostren el valor sagrat 
de la primera identitat tribal i la nostàlgia per una vida lliure, i 
aquestes epopeies orals seran la principal font de les escrites. La 
de Guilgameix, concretament, és el primer text de la història, i 
probablement origen de la literatura i, fins i tot, dels textos sa¬ 
grats. Els textos literaris i religiosos sumeris no són només fonts 
d’inspiració per la literatura grega sinó que les seves epopeies i 
narracions mitològiques en realitat són adaptacions de les sumè- 
ries que transformaran després d’haver-les conegut a través de 
l’Anatòlia. Després i rere una nova transformació, la música i la 
literatura patiran una darrera revisió amb la novel·la burgesa per, 
finalment, convertir-se en indústria pop, en indústria cultural. 
Així és com, igual que les arts, acaben per perdre la seva màgia i 
encant per a ser convertides en objecte final de consum. 

Ètica i Dret 

Respecte a la dicotomia ètica bé-mal , està relacionada amb la 
divisió social i, d’alguna forma, delimita els grups d’interès, és 
a dir, la diferència entre societat bona i dolenta. La seva essència 
és la socialització, la fidelitat a la societat representa 1 ’ètica bona , 
mentre que distanciar-se d’allò social i entrar en contradicció 
amb els valors que representa la societat suposa maldat. La cons¬ 
titució social té un caràcter ètic des del principi, és a dir, respon a 
un ordre sagrat acceptat voluntàriament; de fet, la primera consti¬ 
tució de la societat són les regles ètiques; Vètica està present a l’es¬ 
sència de la societat; una societat que perd el seu fonament ètic 
està condemnada a la desintegració. Les normes socials suposen, 
en essència, ser fidels a la identitat social, als seus valors sagrats, 
a la seva llengua i als seus integrants com si es tractés d’una sola 
ànima, fins i tot, si fos necessari, oferint la vida per ells. De fet, ser 
expulsat de la societat té el mateix significat que la mort. 

El Dret és un dels més importants invents de la societat ci¬ 
vilitzada juntament amb els conceptes de classe social, Estat i 
divisió social. De la mateixa forma que l’estatització dels cultes 

plens de santedats les va portar a convertir-se en religions esta¬ 
tals, Pestatització de l’ètica va derivar en el Dret com a forma de 
reglamentar i ordenar la nova societat, els interessos de la classe 
administradora, els seus béns, propietats i seguretat; és a dir, la 
Constitució de la nova societat. 

El primer exemple de text jurídic procedeix de la societat su- 
mèria i és molt anterior al Codi de Hammurabi, és a dir el Dret 
neix a la ciutat-Estat sumèria i no a Roma o Atenes, on desenvo¬ 
lupa la seva relació amb el sistema republicà i la democràcia, i 
té per objecte establir una millor normativa escrita, sobretot per 
resoldre problemes, conflictes, i acabar amb el desordre i caos de 
l’administració. D’aquesta forma, l’aristocràcia (els senyors i elits 
de la societat esclavista) cerquen una forma d’administració col- 
lectiva que posi fi a l’administració arbitrària de reis i dictadures 
despòtiques (administració arbitrària de persones). Dins la soci¬ 
etat sumèria ja hi ha mostres d’aquest tipus de normes, però la 
seva primera expressió oficial escrita apareix a l’era grecoromana. 
Després, amb la civilització burgesa d’Europa, el constituciona¬ 
lisme, el republicanisme i la democràcia es convertiran en temes 
fonamentals del Dret, essent el seu darrer invent allò relatiu als 
‘drets humans’, cosa que implica l’extensió de la representativitat 
a nivell social i el desenvolupament de la individualitat. 

Ciència 

El desenvolupament científic l’hem d’entendre com a part 
d’aquestes categories fonamentals. La ciència és una forma de 
consciència i el seu únic privilegi consisteix en expressar un co¬ 
neixement comprovat, és a dir que no existeix coneixement que 
no sigui experimental. La distinció entre el coneixement basat 
en l’experimentació i el que no té aquesta característica també 
està vinculada a la relació del coneixement i el poder dins la soci¬ 
etat civilitzada, a les dicotomies positivisme i metafísica, teoria i 
pràctica. La història coneix tres grans revolucions d’acord amb la 
relació coneixement-poder. La primera la constitueix la instituci¬ 
onalització neolítica (del 6.000 al 4.000 a. C.) i la societat sumè¬ 
ria; la segona la formen l’Anatòlia Occidental i Atenes (del 600 

al 300 a. C.) i la tercera succeeix a l’Europa Occidental a partir de 
l’any 1.600 d. C. És evident el lligam del coneixement científic 
amb les etapes de la civilització i que cada etapa històrica desen¬ 
volupa la seva pròpia revolució científica. Això no obstant, s’han 
de tenir en compte els estrets lligams de la ciència amb la religió, 
la filosofia, la literatura, l’art i el Dret. Resulta difícil apreciar 
diferències entre ciència i filosofia, respectivament podrien ser la 
part pràctica i teòrica d’un mateix fet. 

Relació 

La relació entre la societat civilitzada i les esmentades cate¬ 
gories de sentit podria ser expressada també en relació amb la 
dicotomia sentit-poder, ja que aquelles categories de sentit, que 
sorgeixen de la pràctica i mentalitat humanes, pateixen una usur¬ 
pació i deformació degut a l’estatisme de la societat civilitzada. 
Reordenar aquestes categories com a paradigma social i base de 
la seva força política és una de les primeres iniciatives del sector 
estatitzat. D’aquesta forma, la civilització és catalogada per eta¬ 
pes en base a un nou paradigma general, en base a un sistema 
i punt de vista consolidat. Aquesta reordenació és summament 
eficaç per a les elits mentre que pels subordinats només significa 
obscuritat, ocultació i encadenament. Enfront els sistemes ober- 
tament tirànics, per a la nova administració resulta essencial la 
legitimació que li proporcionen aquests nous paradigmes. El fet 
de presentar els seus càrrecs i assumptes com si fossin d’interès o 
aspiració general és una de les seves tàctiques bàsiques i, en la me¬ 
sura que ho aconsegueixin, garantiran una llarga vida a les soci¬ 
etats que s’anomenen ‘civilitzades’. Una civilització que perdi la 
seva capacitat de legitimació (acte de convèncer), no es deslliura¬ 
rà del col·lapse per mundial que sigui. Per exemple, les veritables 
raons de la desintegració de la civilització romana s’han de cercar 
en el fet que va perdre la seva credibilitat i capacitat d’atracció, 
per la qual cosa es va veure assaltada des de dins pel cristianisme 
i des de fora per altres pobles. Quan les comunitats s’uneixen en 
forma de noves expressions religioses o ètniques, com va ocórrer 

aleshores, la tremenda força de Roma perd la seva legitimació i 
es desintegra. 

Investigar i analitzar aquestes institucions socials -que d’algu¬ 
na manera podríem definir com a categories metafísiques- per si 
soles podrien provocar confusió sobre el seu sentit. Està clar que 
les realitats físiques, considerades com grolleres i criticades dura¬ 
ment pels materialistes, no poden ser catalogades com a bones o 
dolentes per si soles; per tant i tenint en compte que la mentalitat 
i la societat de l’ésser humà no poden viure sense la metafísica, 
seria més adequat fer avaluacions metòdiques en tant que metafí¬ 
siques bones i dolentes, però sempre interrelacionades entre elles 
i amb la societat. 

Les grans civilitzacions estan, per norma general, vinculades 
a una religió i quan aquesta perd la seva capacitat de legitimació 
(també pot fer-ho una filosofia, la ciència o una nova religió) 
arriba també la fi d’aquella civilització. Tot això mostra la im¬ 
portància vital que tenen aquestes categories de sentit (religió, 
filosofia, art, dret, ciència i ètica) per a la societat civilitzada, per 
a la societat de classes, urbana i estatal. La Sociologia Estructural 
té com a missió il·luminar aquestes categories dins la societat ci¬ 
vilitzada, mentre que la Sociologia de la Llibertat planteja la seva 
integració en una vida social lliure i democràtica, un tema que 
tractarem de forma extensa més endavant. 

fi- Les interpretacions economicistes de la societat civilitzada 
serveixen per fer una història més complexa i distorsionada, i que 
converteixin l’economia en un seguit d’estudis teòrics i pràctics 
és un altre dels disbarats de la civilització capitalista en tant que 
examina la part material de la realitat social. En aquest sentit, 
podríem anomenar sistema econòmic al sistema de civilització 
capitalista que es presenta a si mateix en tant que civilització ma¬ 
terial, com interpreta raonablement Lernand Braudel. Per tant, 
a banda que podríem considerar sistemes metafísics a tots els an¬ 
teriors sistemes de civilització, resultaria aclaridor qualificar al 
capitalisme de sistema materialista. 

Tant la societat neolítica com les primeres comunitats huma¬ 
nes i totes les societats civilitzades anteriors al capitalisme dona¬ 
ven gran valor a allò sagrat, al sentit, la màgia, a la metafísica i no 
concebien la vida d’altra forma. Per contra, resulta cridaner que 
la pròpia civilització capitalista es presenti pràcticament com un 
règim de “déus sense màscara i reis nus”. I això requereix inter¬ 
pretacions amb una avançada profunditat i amplitud de sentit 
perquè és un sistema social amb una capacitat de distorsió, en¬ 
gany i assimilació major. 

En la meva opinió, allò fonamental del capitalisme rau en 
que és una formació social en la qual les dimensions del furt i 
usurpació són majors dins de les activitats que organitza sota el 
nom “d’economia”. Per cert, la paraula grega “economia” signi¬ 
fica “llei de la casa” o “llei de família” i es refereix a les normes 
de subsistència domèstica, així com al seu entorn natural i als 
materials emprats. Si ampliéssim més el terme podríem parlar 
de les “regles de subsistència” per a petites comunitats dins la 
societat civilitzada, una realitat social poc estatitzada o privatit- 
zada, base del col·lectivisme social, la privatització o estatització 
del qual resultaria inimaginable. Per contra, privatitzar i estatit- 
zar l’economia suposa destruir el teixit social i privar la societat 
de les normes essencials de la vida. Per aquesta raó, cap societat 
va pensar, ni es va atrevir, tant com el capitalisme, a convertir 
la privatització i l’estatisme en principals característiques de la 
societat. A banda que tots els àmbits socials, inclosa l’economia 
-el seu teixit bàsic- hagin estat estatitzats, no hi ha dubte que la 
societat civilitzada ha caigut en mans de la propietat privada i 
estatal. Cap societat com el capitalisme ha presentat tan clara i 
oficialment a la propietat privada i estatal com tot un sistema. 

També és molt rellevant que la privatització i l’estatització de 
l’economia fossin associades tan aviat al robatori i a la usurpació. 
Karl Marx, que exposa més “científicament” aquest assumpte, 
afirma que la plusvàlua del treball només és un furt en forma de 
renta, però això requereix una interpretació més profunda. En la 
meva opinió, si l’economia està dominada per la propietat priva¬ 
da i estatal, ens trobem davant d’una usurpació i un robatori que 

va més enllà de la plusvàlua i del que anteriorment es considera¬ 
va excedent. Totes les formes de privatització econòmica, fins i 
tot l’estatal, manquen d’ètica. Igual que privatitzar o estatitzar el 
cor o un altre òrgan humà manca de sentit, el mateix es pot dir 
de l’economia, que és el teixit bàsic de la societat. Espero abordar 
aquest tema amb més detall en el següent volum de les meves 
defenses, que porta per títol Civilització Capitalista. 

Veiem, per altra banda, que el mercantilisme es desenvolupa 
com un fenomen rellevant dins la societat civilitzada, és a dir, en 
la societat de la propietat privada, de classe, urbana i estatal. La 
mercaderia i el mercantilisme són categories de primer ordre per 
a la civilització i per això és molt important definir el concepte 
de mercaderia. En el cas que un objecte que cobreixi la necessitat 
de l’ésser humà adquireixi un valor de canvi (valor de compra, 
valor comercial), més enllà de l’ús (fora de l’utilitat de tal bé d’ús 
a l’hora de cobrir una necessitat), podríem dir que s’ha convertit 
en una mercaderia. Però, la realitat és que la societat ha sigut ali¬ 
ena al valor de canvi durant molt de temps, fins i tot aquest valor 
de canvi pot ser motiu de vergonya, a no ser que sigui totalment 
imprescindible, mentre que, per contra, objectes de gran valor 
poden ser regalats a una persona o comunitat apreciada. El fet 
que el troc i altres formes d’intercanvi hagin estat reemplaçats 
per aquell valor de canvi és un invent, un truc de la civilització. 
Per la seva llarga experiència, la societat està molt sensibilitzada 
davant d’aquest fet perquè sap que si un bé d’ús surt fora de la ins¬ 
titució econòmica, del seu teixit social més bàsic, convertint-se 
en bé de canvi , li pot portar tot tipus de problemes. 

Al mateix temps que la mercaderia es convertia en el valor de 
canvi, l’activitat comercial i el comerciant assolien una categoria 
molt rellevant a la civilització. Però jo no interpreto el terme 
mercaderia com ho fa Karl Marx, perquè mantenir la teoria que el 
valor de canvi de la mercaderia es mesura per la mà d’obra, suposa 
un procés de grans inconvenients. Si tenim en compte que la 
societat es dissol en el moment que tots els seus valors es conver¬ 
teixen en mercaderies , entendrem millor el que vull dir. Acceptar 
mentalment la conversió de la societat en mercaderia , significa 

renunciar a l’ésser humà i això és anar més enllà de la barbàrie; 
és com si la societat fos esquarterada a l’escorxador i després es 
posessin en venta els seus trossos igual que es fa amb un animal. 
En el fonament de la maldat social subjau l’interès; en el de l’in¬ 
terès, el comerç, i en el del comerç, la mercaderia. El comerç té 
un lligam proper també amb la destrucció del medi ambient. El 
fet que l’economia deixi de ser teixit social inicia el seu desarre¬ 
lament de la natura perquè els valors materials es separen dels 
vitals; és a dir, s’està plantant la llavor d’una metafísica dolenta 
posant en crisi la història del pensament i ofuscant la ment; la 
matèria es queda sense ànima i l’ànima sense matèria. Es tracta 
de divisions i debats falsos sota la forma de materialisme i espi- 
ritualisme que destrueixen la vida ecològica i lliure al llarg de la 
història de la civilització. Un enteniment que consideri morta la 
matèria, l’univers i l’espiritualisme de l’incert només serveix per 
ocupar, saquejar i colonitzar la ment humana. 

M’agradaria plantejar una qüestió més. Dubto que els valors 
socials, fins i tot les mercaderies, puguin ser quantificats. Fins i tot 
donar a alguna cosa el valor d’un treball personal quan és també, 
no només el resultat del treball d’altres éssers vius, sinó d’altres 
tasques impossibles de quantificar, resultaria un error i una inter¬ 
pretació que obre la porta a la usurpació de valors i al robatori. 
Resulta obvi: <com pot ser mesurat el preu d’un treball que no 
pot quantificar-se? I encara més, ^com quantificar l’activitat de la 
família i de la mare que engendra i cria al treballador?, ;com es 
pot mesurar el preu de tota la societat on es fabrica aquell objecte 
catalogat com valor? Podríem ampliar les preguntes. Conceptes 
tals com valor de canvi, plusvàlua, valor de la força de treball, 
interès, guany i renta estan associats a un robatori perpetrat de 
forma oficial i amb el suport de l’Estat. Seria, per tant, de gran 
interès cercar altres formes d’intercanvi o troc, com m’agradaria 
detallar a la part dedicada a la modernitat i a la vida lliure. 

A més, el comerç era la professió més menyspreada, fins i tot 
en la societat grega, on s’era conscient dels seus vincles amb la 
usura, mentre que a la societat romana els comerciants tampoc 
tenien un estatus gaire digne. El valor de canvi s’acceptava en pro- 

ductes molt concrets i s’intentava que aquesta activitat és man¬ 
tingués en un nivell baix, com succeïa sota l’ètica de la societat 
neolítica. Ni tan sols les societats civilitzades permetien que el 
capitalisme germinés i es desenvolupés malgrat que, abans de ser 
un sistema hegemònic, ja havia trobat lloc en algunes zones, però 
sempre de forma marginal. El fet que aconseguís una posició do¬ 
minant a Anglaterra i Holanda durant el segle XVI es va deure 
a circumstàncies molt peculiars. Per convertir-se en Holanda i 
Anglaterra segurament era necessari el sistema capitalista. I així 
va ser. En un període de quatre-cents anys el món sencer seria sot¬ 
mès a l’expansió d’aquest sistema. Valorarem aquest període de 
la civilització en una part separada sota el nom de “modernitat”. 

Aquesta breu i grollera definició sobre la civilització servirà 
per establir el nostre coneixement històric i sociològic, per enten¬ 
dre d’una vegada temes que fins i tot paralitzen als més prestigi¬ 
osos historiadors i filòsofs. Pot semblar que això requereixi d’un 
talent extraordinari, però en realitat no és així. Es pot interpretar 
i tenir un sentit històric-sociològic d’acord amb el nostre respecte 
a la vida lliure, i això ha de ser un factor clau per a qui assumeixi 
tasques socials serioses. 

Sent conscients que tant el “socialisme real”, que ha viscut 
grans tragèdies, com les desenes de revolucions d’alliberament 
nacional i les corrents socialdemòcrates es van dissoldre sota el 
fred càlcul d’un capital financer globalitzat, hem d’interpretar 
la civilització en general i la civilització capitalista en particu¬ 
lar d’acord amb la sociologia de la llibertat, amb la vida lliure, 
per no enganyar-nos i no deixar-nos enganyar quan assumim les 
grans causes de la llibertat. 

La qüestió de l’expansió de la societat civilitzada 

Els debats científics respecte a quin va ser el focus de la civilit¬ 
zació que actualment regeix en el món, així com sobre la seva lo¬ 
calització i expansió, tendeixen a posar-se d’acord, com hem trac¬ 
tat a les pàgines anteriors, a la conca inferior Eufrates-Tigris. Els 
nostres apunts situaven aquell nucli als contraforts muntanyencs 

de la conca superior, on va arrelar el primer brot de la societat 
civilitzada a la qual els sacerdots sumeris van empeltar la seva 
pròpia sàvia. No oblidem que aquest significatiu progrés, que no¬ 
saltres esmentem amb una sola frase, es va anar consolidant fins 
a fer-se permanent després d’assajos que van durar milers d’anys. 

La sociologia positiva, no la crítica sinó la de Durkheim, 
Comte i Marx, no considera les dimensions d’espai i temps dels 
esdeveniments i fenòmens que tracta, malgrat presentar-se supo¬ 
sadament com una ciència empírica i positiva, i com més exclou 
els factors d’espai i temps més es creu que ho fa de forma científi¬ 
ca. És com si estigués donant una gran abraçada a aquest mètode 
però en realitat, rere aquesta actitud, hi ha una modernitat que 
es considera eterna i infinita en el temps i en l’espai. La cièn¬ 
cia i la filosofia eurocèntriques també mantenen aquesta posi¬ 
ció. Aquests sacerdots contemporanis es senten segurs i còmodes 
perquè ells van inventar la ideologia de la civilització europea, 
convençuts que la seva ciència, com déu, és eterna i està exempta 
dels límits d’espai i temps, i com més evitin aquests dos factors 
més creuen salvar la pell científica. Es tracta d’un error freqüent 
entre els que es conformen als paradigmes de cada època; però, 
com sabem perfectament, no hi ha esdeveniment, acte, institu¬ 
ció, personatge o societat que no estigui associat a un temps i a 
un lloc determinats. 

El fet que s’admeti el mètode basat en aquestes dues dimen¬ 
sions millorarà la nostra capacitat d’interpretació. En el terreny 
de les ciències socials, la història és el present i el present és la 
història. La diferència entre ambdós és més formal que essenci¬ 
al. Sense haver llegit a Fernand Braudel, ja havia establert, com 
un mètode bàsic que sense el factor “temps/durada” no podríem 
establir una sociologia significativa, un component tan irrenun¬ 
ciable com el de lloc. Així ho he plantejat a les meves defenses i 
en tots els meus anàlisi, encara que sigui des de la posició d’un 
aficionat. Aleshores, si un aficionat com jo té una posició tan 
ferma i sensible sobre aquests factors, <per què els científics euro¬ 
peus, que són tan curosos respecte al mètode, estan tan desinfor- 
mats sobre ells i no els tenen en compte? La veritable raó d’això 

és l’eurocentrisme, la universalitat europea, perquè els sacerdots 
contemporanis europeus van caure en una grollera metafísica, o 
perquè realment es van convèncer que havien construït tal soci¬ 
etat metafísica. 

Per contra, incloure temps i espai en la sociologia ens perme¬ 
tria comprendre el desenvolupament de la vida i saber quin lloc 
ocupem nosaltres en la història i en l’actualitat. Si la història i el 
present estan tan a prop l’un de l’altre, si els llocs es complemen¬ 
ten com esglaons d’una escala, aleshores entendrem millor que 
la humanitat és integral i que, de fet, viu aquella integritat sense 
la necessitat d’ètnies, religions. Estats, aliances de nacions, de la 
ONU o d’altres organismes internacionals. És a dir, que aque¬ 
lles institucions suposadament destinades a fomentar la unitat 
en realitat fan el contrari. Realment la societat civilitzada resulta 
quelcom estrany; té la propietat que allò correcte sigui exacta¬ 
ment el contrari d’allò que diu. Conclusió: per no confondre’ns, 
interpretem la societat civilitzada sempre a l’inrevés. 

Amb aquesta introducció volíem expressar com hem d’inter¬ 
pretar els factors d’espai i temps en l’expansió de la civilització. 

Qüestions sobre Vexpansió de les civilitzacions 

d'origen sumeri i egipci 

Com ja hem explicat, la institucionalització neolítica va do¬ 
nar llum al nucli de la civilització. <;En quin altre nucli es podia 
aplicar l’empelt sumeri?, i si existís, no estava aleshores al seu 
abast. De la mateixa forma que avui no podem imaginar als 
EEUU sense Europa, tampoc i probablement amb més raó, sense 
la germinació a la conca superior del Tigris-Eufrates, la Baixa Me- 
sopotàmia gairebé no hauria sigut res més que un canyar, i molt 
menys una civilització. La seva vida hauria estat molt similar a 
l’Edat de Pedra. 

És important, això no obstant, preguntar-se per què no van 
sorgir assentaments urbans avançats a la zona central d’aquella 
conca, fins i tot a l’Anatòlia. Si mirem els cinc-mil anys anteriors, 
veurem que en aquella regió hi havia zones en els llindars de 

la civilització i que diverses viles havien arribat pràcticament a 
l’estadi urbà; això no obstant, totes elles van col·lapsar per mo¬ 
tius desconeguts, com va ocórrer a Çatalhóyük i a la zona entre 
Iran i Turkmenistan. Sabem, en aquest sentit, que per tal de for¬ 
mar, mantenir i ampliar una ciutat es requereixen determinades 
condicions, que la concentració demogràfica en una regió depèn 
dels excedents i que, perquè tal cosa es produeixi, calen sistemes 
de regadiu en terres d’al·luvió; així es pot veure al Delta del Nil i 
a la confluència del Tigris i l’Eufrates quan arriben al mar. Una 
altra de les condicions és que estiguin disponibles els compo¬ 
nents culturals necessaris a les regions properes. També s’ha de 
recordar que les terres d’al·luvió no són les adequades per a una 
cultura neolítica i que, per contra, una cultura neolítica no pot 
generar grans, duradors i nombrosos centres urbans. Ambdues 
estan abocades a complementar-se. 

Uruk 

Tots els indicis mostren que a la conca central Tigris-Eufra- 
tes hi ha haver un seguit de ciutats de mida mitjana, encara que 
no tan importants com a la conca baixa. Però abans d’entrar en 
aquest assumpte, tinguem en compte que la civilització urbana 
d’Uruk, sorgida cap al 3.500 a. C., va establir un sistema de ca¬ 
ràcter colonial creant un model que després es multiplicaria per 
la regió, tenint així l’honor de ser la primera civilització de la 
història. El culte a Inanna i YEpopeia de Guilgameix són mostra de 
la seva grandiositat, i, això no obstant, cinc segles després, Uruk 
s’enfonsava davant la rivalitat d’una unió de nombroses ciutats 
probablement amb major capacitat productiva. 

És aleshores, cap al 3.000 a. C. quan comença el període de les 
tres dinasties d’Ur, els dominis de les quals, per la mateixa lògica, 
van minvant pel nord durant milers d’anys fins al seu col·lapse fi¬ 
nal. En aquesta mateixa òrbita s’hauria de situar el regnat de Sar- 
gon, de la dinastia accàdia, i l’època de Gudea (gutis). Els primers 
textos de Dret, les primeres acadèmies, epopeies literàries, la des¬ 
pietada lluita entre ciutats que recorda a les d’avui -les epopeies 
Plany per Nippur o La maledicció d'Accad són molt significatives 

en aquest sentit- són els primers fets que vénen al cap quan es 
parla d’aquesta època. Ur també tenia el seu propi i ampli siste¬ 
ma colonial; de fet, les seves colònies creixen com un allau per les 
ondulades regions meridionals de les muntanyes Taurus-Zagros, 
encara que també desapareixen amb la mateixa rapidesa. 

El resultat de tot això és que on hi ha colònies existeix un 
gran potencial cultural. 

Babilònia 

Per la seva banda, les civilitzacions egípcia, de Harappa i Ilam- 
Susa, considerades urbanes i independents, podrien assimilar-se 
a les colònies de Sumer, encara que no tinguessin vincles directes 
amb aquella civilització. La mateixa lògica es podria aplicar al 
període de Babilònia, que comença una mica més al nord cap a 
l’any 2.000. Considerada ètnicament accàdia i, per tant, d’origen 
semític, es tracta, en el fons, no només d’un component de la ci¬ 
vilització sumèria sinó l’apogeu d’aquesta civilització pel que fa a 
la ciència i l’organització institucional. Aleshores, Babilònia és el 
París d’Orient Mitjà, la capital de la ciència i la cultura; el comerç 
es desenvolupa, és punt d’atracció per altres pobles; per primer 
cop es viu un esperit cosmopolita; la seva llum irradia tota la 
regió; dona inici a l’època de Nimrod. Es poden distingir tres 
etapes principals: la d’esplendor o de Elammurabi (2.000-1.600 
a. C.), la d’influència hurrita (1.600-1.300), en la qual es perd la 
seva independència, i la de domini assiri amb posterior ocupació 
mede-persa (1.300-550). Amb els seus mil cinc-cents anys d’exis¬ 
tència i encara que no estigui totalment definida, Babilònia va 
deixar una forta petjada en la humanitat. El poema Enuma Elish , 
que recull la lluita entre el déu Mardoc i la deessa Tiamat, és 
una nova referència a la dolorosa derrota de la Deessa-mare; els 
avenços en l’astronomia, el captiveri dels jueus deportats de la 
seva terra, els seus textos literaris, la resistència contra els assiris... 
són inoblidables records d’aquest centre de la cultura caldea, les 
restes de la qual encara estan sent investigats. El fet que diversos 
filòsofs grecs, entre ells Solón, rebessin formació a Babilònia és 
una bona mostra de la projecció que va assolir. 

Assíria 

El període assiri també es pot dividir en tres èpoques: la pri¬ 
mera correspon als reis comercials (2.000-1.600 a. C.), amb un 
creixement d’aquesta activitat amb base a Nínive, ciutat propera 
a l’actual Mosul i de la qual Assur era el déu protector. D’aquí 
van sorgir les primeres colònies comercials de la història que es 
van estendre des del Mediterrani Oriental fins el Punjab i des 
del mar Roig al mar Negre, impulsant un gran progrés urbà i 
comercial. Les ciutats de Sepulte (la Kanes de l’època assíria) i 
l’actual Karkemis, nom que procedeix de la comercial Karum, 
on l’Eufrates creua la frontera síria, procedeixen d’aquesta època. 
Del 1.600 al 1.300 es va produir la dominació de Mitani, un estat 
d’origen hurrita. Malgrat considerar-se un període de decadèn¬ 
cia, es va mantenir la forma de vida assíria. I, finalment, l’època 
de major esplendor, entre els anys 1.300 i 612, amb el primer 
gran imperi de la història. Els assiris són coneguts per la seva 
crueltat en la guerra; es diu que feien muralles i fortaleses amb 
els caps decapitats dels seus enemics; per primer cop, es van posar 
en marxa tàctiques de deportació en massa de pobles sencers i el 
genocidi, deixant així una profunda petjada en la història. Tam¬ 
bé és una època en la qual es desenvolupa la consciència de resis¬ 
tència dels pobles, destacant els hurrites, un poble proto-kurd, 
sota el lideratge dels reis d’Urartu. Encara es debat l’origen ètnic 
d’Urartu com es fa amb totes les dinasties administradores. Totes 
prenen com a base la llengua de la cultura dominant de l’època. 
Per exemple, l’assiri i l’arameu eren llengües oficials tant a Urar- 
tu com després a la cort persa. La resistència és un dels factors 
que juga un paper fonamental per tal que els kurds defineixin el 
seu actual marc geogràfic, i gràcies a l’aliança de medes, d’origen 
hurrita, i babilonis aquell gegantesc imperi fou destruït l’any 612 
a. C. Però, en tant que darrera civilització sumèria, va realitzar 
una de les majors contribucions de la nostra història al desen¬ 
volupament i expansió de la civilització, sobretot en els terrenys 
comercial i arquitectònic. 

Hurrites 

Es pot constatar, igualment, que apareixen focus de civilitza¬ 
ció fora de la Baixa Mesopotàmia, registrant-se canvis tant for¬ 
mals com essencials. La zona central de Mesopotàmia seria la 
primera anella durant la formació i expansió de la civilització 
sumèria. Sobre els hurrites, que provenen de la llengua i cultura 
àries, cada vegada hi ha més dades degut a les excavacions arque¬ 
ològiques i als estudis etnològics i etimològics, sent el primer 
poble en deixar constància per escrit de la seva pròpia identitat 
a partir del 6.000 a. C. Es considera que van jugar un impor¬ 
tant paper en el desenvolupament de l’agricultura i la ramaderia, 
que van impulsar la revolució agrícola i rural del Neolític, ins- 
tal·lant-se a la regió de Taurus-Zagros a partir de la darrera era 
glacial. Els hurrites, principalment, són considerats proto-kurds; 
tant la seva estructura lingüística com l’anàlisi etimològic de les 
paraules i les dades etnològiques que existeixen indiquen els seus 
lligams amb els kurds. En aquesta època, el sedentarisme de les 
planes, el nomadisme de les muntanyes i la transhumància estan 
interrelacionats i això fa pensar que els sumeris podrien també 
ser kurds. De fet, la posterior època d’ocupació Guti (2.150-2.050 
a. C.), la dels cassites i hittites (1.600-1.596 a. C.) i les posteriors 
invasions mede-perses ho confirmen. Tots ells són, llevat els ara¬ 
meus semites, pobles d’extracció neolítica de gran relació amb 
els sumeris. 

Deixant de banda el període d’institucionalització neolítica 
(6.000-4.000), a partir del 3.000 a. C. trobem les primeres pet¬ 
jades de la civilització hurrita. En aquest ininterromput procés, 
les poblacions que es van establir entre els sumeris es van inte¬ 
grar aviat en aquella civilització, mentre que els qui van quedar 
al marge van tenir l’oportunitat, encara que més lentament, de 
transformar els seus assentaments en ciutats (degut a les circums¬ 
tàncies climatològiques i de regadiu). Així es mostra en els jaci¬ 
ments arqueològics de la zona central de la conca Tigris-Eufrates, 
on s’han trobat restes de diverses ciutats; es tracta d’assentaments 
fortificats, amb ciutadelles interiors, temples, elements artístics i 
objectes vinculats a una activitat comercial, principalment a Ka- 

zaz, Tatris, Grevre, Zeytinlik i darrerament Gòbekli Tepe, tots a 
les proximitats d’Urfa 27 . La majoria d’ells corresponen al període 
que va del 3000 al 2750; són les primeres ciutats que van sorgir in¬ 
dependentment de les sumèries, sent significatiu que es desenvo¬ 
lupessin a les proximitats de colònies que sí eren d’origen sumeri 
i que van estar sota ocupació d’Uruk, Ur o Assur. Podria arribar 
a confirmar-se, mitjançant noves excavacions arqueològiques, es¬ 
tudis etimològics i etnològics, que cadascun d’aquells nuclis ur¬ 
bans de la zona central del Tigris-Eufrates representava un gran 
centre de civilització. Les darreres investigacions científiques van 
en aquest sentit. Un anàlisi dels descobriments a Gòbekli Tepe 28 
podria ser tan transcendental que obligaria a reescriure la histò¬ 
ria 29 . 

També ha de sortir a la llum la segona onada hurrita, encara 
més àmplia que la primera, que pren forma d’imperi, destacant 
Mitani, Estat que va transcórrer (1600-1250) paral·lel a l’ascens 

27. Al 1992 va començar el treball arqueològic al pujol Kazaz per part 
de Patrícia Wattenmaker; Timothy Matnet va dirigir el treball al pujol Ta¬ 
tris entre 1991 i 1999; Grevre fou descoberta també per ell al 1998. Al 1999 
va començar el treball arqueològic sota la direcció de Marcella Frangipane 
pel Projecte de Rescat Arqueològic i de Béns Culturals, donat que caurien 
dins l’àrea d’influència que anegaria les Represes Ilisu i Karkamis 

28. Sembla ser que alguns d’aquests llocs es van originar fins i tot an¬ 
teriorment. Gòbekli Tepe fou construïda per caçadors-recol·lectors, que 
vivien a viles per moments de l’any, fa uns 11.500 anys, abans de la irrupció 
del sedentarisme. Alguns estudiosos suggereixen que la revolució neolítica 
de l’agricultura va tenir lloc allà. I suggereixen també que diversos grups 
nòmades van cooperar en la protecció de les concentracions de certs ce¬ 
reals silvestres; com suggereix l’arqueòleg alemany Klaus Schmidt. 

29. Així sembla ser, de fet Gòbekli Tepe és cada cop més vist com un 
descobriment arqueològic de la major importància, a partir del qual canvia 
profundament la comprensió d’una etapa crucial en el desenvolupament 
de les societats humanes. Sembla ser que la construcció de complexes mo¬ 
numentals es trobava entre les capacitats dels caçadors-recol·lectors i no so¬ 
lament entre les comunitats sedentàries d’agricultors, com s’havia assumit 
anteriorment. En altres paraules, com el seu excavador Klaus Schmidt esti¬ 
ma: “primer va arribar el temple, després la ciutat”. Aquesta revolucionària 
hipòtesi podrà rebre el suport o ser modificada per futures recerques. 

de l’assiri, amb Serekaniye i Amuda, a la frontera entre Mardin i 
Síria, com a principals centres urbans. Ja aleshores, la capital de 
Mitani s’anomenava Wasukaní (en kurd: bella font), nom que, 
d’acord amb l’examen de les taules escrites, corresponia a una es¬ 
tructura lingüística d’origen hurrita. La seva expansió va arribar 
fins a l’actual Kirkuk i Teli Alat, a prop d’Antioquia. Parlaven la 
mateixa llengua ària, estaven relacionats amb els hittites, tenien 
el seu mateix origen -així ho demostra la carta de Supiluliuma, 
conqueridor d’Alep i Karkemish, a Matizava, príncep de Mitani- 
i van mantenir a ratlla als assiris. Els jeroglífics egipcis parlen de 
la seva força, concretament a les memòries de Nefertiti, que va 
acabar sent la més famosa de les reines a la cort dels faraons. La 
pressió que van mantenir sobre Assur durant quatre-cents anys 
indica per si mateixa el poder que van arribar a tenir. I el ma¬ 
teix es pot dir respecte a Babilònia. Empraven tant l’escriptura 
jeroglífica com la cuneïforme, i se’ls recorda especialment per les 
peculiars formes arquitectòniques de Mitani i per rebre el nom 
de “kikuli”, degut a la seva especialització en la doma de cavalls. 

Hittites 

S’hauria d’afegir entre aquests pobles als hittites que, en con¬ 
tra d’allò que s’ha afirmat, no eren grups humans arribats al Kur- 
distan pel Caucas o Iran, sinó que, d’acord amb els seus compo¬ 
nents culturals i lingüístics, es pot afirmar que estaven propers 
als hurrites, formant part de la seva noblesa. Els seus déus, lite¬ 
ratura, relacions diplomàtiques i les referències a palaus egipcis 
mostren els seus vincles amb els mitanis de l’Anatòlia interior. 
Igual que ells, van arribar a controlar ciutats assíries i a la mateixa 
època van fundar el seu propi imperi (Imperi Hittita, 1.600-1.250 
a. C.), posant fi a la colonització assíria. Ambdues situacions fan 
pensar en l’existència d’un nucli central hurrita, tot i que encara 
no es coneguin els detalls d’aquest sistema, però entre tots ells 
existeixen grans similituds, no només lingüísticament i en ter¬ 
mes de la consanguinitat, sinó en tots els aspectes de la vida. A 
més a més, entre les regions dels hittites i la de Mitani, en aquell 
mateix període, hi havia una àrea cultural que no ha deixat petja- 

da però estic convençut que, quan s’investigui aquest assumpte, 
la incògnita desapareixerà. Els seus centres urbans, especialment 
la Hattusa dels hittites, van fer grans progressos en civilització: 
temples superiors als ziggurats, encara que separats dels edificis 
administratius, igual que les àrees dedicades a habitatges pels 
treballadors, magatzems, extenses muralles i altres establiments 
urbans; un Estat, en definitiva, que es distingia per la seva sofis¬ 
ticació militar. 

També van tenir contacte i limitaven amb els ahiyevas de la 
famosa ciutat de Troia, a la regió més occidental, una peculiar 
civilització, probablement un antic empori hittita o aliat dels 
hittites, a més d’estar vinculada a la península hel·lènica. Encara 
que seria més correcte pensar que eren sota la influència d’Ana- 
tòlia o de grups aris que es van desplaçar fins allà cap al 1.800 
a. C. Defensar que procedien d’Europa o que havien arribat pel 
nord contradiria les rutes per les quals s’havia expandit la civilit¬ 
zació. El mateix error es comet amb els hittites, que eren veïns i 
tenien vincles amb els arzawas del nord d’Antalya, els kaskas del 
mar Negre, els cilicis, els lubi dels Taurus o els hattis de l’Anatò- 
lia central, un poble peculiar, i amb l’Estat faraònic d’Egipte, el 
seu famós rival del sud. El fet que es conegués aquesta zona dels 
hattis com “el país dels mil déus” indica l’existència de diferents 
principats que mantenien vincles d’amistat per sobre de la diver¬ 
sitat religiosa. Així es despren del Tractat de Kadesh, firmat entre 
Ramsès II d’Egipte i el rei hittita Elatusili III a la zona de Elama i 
el riu Orontes. Es considera el primer acord internacional escrit 
i d’ell es dedueix que existia una espècie d’assemblea aristocrà¬ 
tica -Pankush-, una federació de principats amb Hattusa com a 
capital. 

Egipte 

Igualment ens hem referit en diverses ocasions a la influència 
grega a la zona del Nil. Malgrat la seva aparent independència 
com a civilització, igualment s’hauria de destacar la petjada ària, 
ja que les dinàmiques locals o properes a la zona del Nil no tenien 
tal capacitat de desenvolupament. Això no obstant, més enllà, tot 

és cultura ària que arriba a la conca del Nil degut al seu intens 
flux migratori en ambdós sentits. Ningú discuteix la grandesa de 
la civilització egípcia, però també és veritat que la seva expansió 
no va passar de la conca fluvial. Caldria preguntar-se aleshores 
perquè no va sorgir una cultura pròpia basada en les condici¬ 
ons específiques d’aquesta conca. La realitat és que el desenvo¬ 
lupament que van aconseguir sembla caigut del cel. Si no és un 
miracle i tenint en compte la presència d’ics i hebreus, hem de 
reiterar que en els fonaments de la civilització egípcia també està 
la revolució neolítica de les muntanyes Taurus i Zagros. 

Tinguem en compte que l’escriptura jeroglífica té més limi¬ 
tacions que la cuneïforme, és més primitiva i poc apropiada per 
un major desenvolupament. Pot ser que les piràmides siguin me¬ 
ravelloses però també són una bogeria només comprensible pel 
terrible treball dels esclaus. Podríem dividir la civilització egípcia 
en diverses èpoques: Plmperi Antic (3.000-2.500 a. C.), amb gran 
nombre de dinasties, un gran desenvolupament al delta, junta¬ 
ment amb el Cairo actual, i amb les piràmides com a símbol. 
L’Imperi Mitjà, que va arribar fins al 1.850 a. C., destacant la 
construcció de temples i, per tant, amb un gran pes dels sacerdots 
a l’administració. Després, cap al 1.800, es va produir la invasió 
dels hicses, que van desarticular un sistema faraònic que ningú 
havia aconseguit destruir, cosa que demostra la força de la cultura 
i organització que tenien darrera. Els hicses van dirigir els destins 
d’Egipte durant 150 anys. Després vindria Plmperi Nou amb Seti 
I; es tracta d’una època molt semblant a la dels assiris, amb gran 
desenvolupament comercial, desplaçament del poder a Karnak, 
més al sud, nombroses tombes i en la qual els sacerdots, sense 
deixar de ser importants, igualment passen a segon pla. 

Fou en aquesta època, cap al 1.600 a. C., quan el poble hebreu 
es va traslladar a Egipte seguint el camí dels hicses per empren¬ 
dre el retorn cap al 1.300. Un segle abans, el rei Akhenató havia 
promulgat, per primer cop, el monoteisme. A la cort d’Egipte 
arribaven princeses hittites i mitanis per contraure matrimoni, i 
es va produir un sofisticat avenç de l’arquitectura que després va 
influir la civilització grecoromana més que la sumèria. Això no 

obstant, la complexa estructura religiosa era una còpia de la su- 
mèria; la tradició Isis-Osiris es correspon amb la d’Inanna-Enki, 
i la d’Amon-Ra amb el sistema del ziggurat. Qui va influir a qui, 
Sumer o Egipte? Egipte es va distingir per la construcció naval, 
l’ús de columnes de pedra, el dibuix mural, el desenvolupament 
del calendari, la ciència, l’astrologia, les tècniques funeràries 
(momificació)... És evident la seva influència a Creta i, a través 
de Creta, a Grècia. Els egipcis també van mantenir estrets lligams 
amb els fenicis i van disputar Síria i Palestina a mitanis i hittites, 
com ho farien, a partir de l’any 1000 a. C., amb els pobles de Sud- 
an-Abissínia al sud. Després vindria la dominació assíria (670), 
l’administració persa (525), Alexandre el Gran (333) i, finalment, 
durant el regnat de Cleopatra, vençut per Roma, per la cultura 
hel·lènica, tancant així un cicle de quatre-mil anys des de la seva 
primera fase com a civilització. 

Egipte ha deixat una petjada històrica tan profunda com Su¬ 
mer, però també va suposar un sistema esclavista en estat pur. A 
cap civilització com l’egípcia la relació esclau-senyor es va desen¬ 
volupar tant. La religió fou un poderós instrument per legitimar 
l’esclavisme dient que la salvació es trobava en un altre món; 
així s’inventava el paradigma infern-paradís. Per altra banda, els 
matrimonis dels faraons amb les seves pròpies germanes són una 
herència de la tradició clànica, podent derivar de la necessitat 
que no s’extingís la dinastia. També és probable que influïssin les 
religions abrahàmiques almenys tant com la sumèria i babilòni¬ 
ca. El fet que Moisès procedís d’Egipte i Abraham hagués hagut 
de fugir del Nimrod babilònic fa pensar en una simbiosi entre 
aquestes dues cultures. No sembla possible concebre les religions 
abrahàmiques sense la seva influència. Per altra banda, el règim 
faraònic podria ser avui en dia considerat el sistema més proper 
al “comunisme estatal”. 

Eírartu 

També Urartu és una civilització de la primera generació. Se 
suposa que van formar, durant un llarg període de temps, una 
confederació amb els naires -”el poble dels rius”-, expressió que 

podria referir-se als kurds autòctons de la regió fluvial formada 
pel Tigris i els seus afluents, i que tenien continus enfrontaments 
amb els assiris. Cap al 870 a. C. van fer el salt a un regne centra¬ 
litzat, com recull un epitafi assiri, segons el qual el rei Sardur 
vencia “tot el que sortia al seu pas amb el suport i protecció del 
gran déu Halda” en la seva victoriosa marxa al regne central. Ha- 
lda, probablement, tingui relació amb la paraula guda, gudeo, god 
de la cultura ària, que significa “qui es crea/es fa a si mateix” i 
de la que prové la paraula déu; encara es segueix emprant en 
persa i kurd amb el terme í Xweda\ que s’empra més que YAlà o 
Allab dels semites. Va tenir com a capital Tushpa, l’actual Wan, 
nom que prové dels wanilili, un d’aquells grups ètnics, mentre 
que Tushpa es refereix al Déu Sol, un dels gran déus d’aquella 
època. Els urartu van establir una forta hegemonia central des de 
les muntanyes Zagros a Iran fins al riu Eufrates, i des de la vall 
d’Aras, al nord, fins a la zona de domini assiri. Van aixecar nom¬ 
broses fortaleses, ciutats i, per primera vegada, van implantar un 
sistema provincial centralitzat. Amb una escriptura cuneïforme, 
és probable que parlessin una llengua composta per dialectes 
procedents dels hurrites i d’altres llengües caucàsiques encara 
no desxifrades, a més de l’assiri. És lògic que d’aquestes barreges 
hagués sorgit un idioma similar a l’armeni. Aquest fet porta a la 
memòria la il·lustrativa dita de que a Babilònia es parlaven 72 
llengües. 

En aquest sentit, s’ha de recordar que a la cort sempre es par¬ 
laven llengües diferents a les dels pobles autòctons, a les dels súb¬ 
dits, com ha ocorregut a Europa durant els darrers segles, concre¬ 
tament amb el llatí i l’alemany. A Orient Mitjà fou l’àrab el que 
va adquirir prestigi com a llengua oficial de la cort, mentre que 
l’idioma otomà estava tan allunyat del turc que podia ser consi¬ 
derat una llengua estrangera. En l’actualitat, l’anglès és l’idioma 
oficial a desenes de països que no guarden cap vincle ètnic amb 
els anglesos. El mateix succeeix amb urartu i la llengua assíria. Els 
urartis són considerats la civilització més poderosa de l’Edat de 
Ferro, la que va treballar el metall amb més intensitat, havent-se 
conservat fins a l’actualitat gran nombre de recipients, envasos i 

armes fabricades amb un aliatge de ferro i coure. Es va establir 
una capital, capitals de províncies i una xarxa de camins que ja 
anunciaven la posterior Calçada Reial i els itineraris de la qual 
encara prevalen. Igual de magnífiques són les tombes reals exca- 
vades a la roca; van prendre esclaus als diferents pobles per edi¬ 
ficar ciutats; els sistemes de regadiu i embassaments van assolir 
un gran desenvolupament. La realitat és que van ser l’única força 
que es va mantenir ferma davant els assiris, i els xocs van durar 
gairebé tres segles fins el 615 a. C. en el qual va arribar el seu 
final. La història no tornaria a veure una organització política 
similar en aquesta regió. 

Medes-Perses 

El darrer i esplèndid sistema d’aquesta primera generació de 
pobles està constituït per l’imperi Mede-Persa, del qual varen ser 
impulsors els medes, un nom que més aviat procedeix de la cul¬ 
tura grega. Els historiadors coincideixen que es tracta de la bran¬ 
ca ària més forta i desenvolupada. Se’ls pot considerar autòctons 
donat que no es coneixen en aquella mateixa zona assentaments 
d’altres grups ètnics. La seva cultura es va formant a la serralada 
dels Zagros i podria tenir com a base humana als gutis i cassi- 
tes, encara que també se’ls inclou a la denominació genèrica dels 
hurrites. Els podríem definir com els grups tribals que van pre¬ 
sentar més resistència als assiris, patint terribles sofriments per 
aquest motiu. El fet que aconseguissin unir-se i formar un Estat 
està directament relacionat amb aquella capacitat de resistència; 
van saber veure en la confederació de tribus el talismà del seu 
èxit. 

A partir del 715 a. C., diferents grups ètnics es van ajuntar per 
primer cop formant aliances flexibles, forçats per la pressió assíria 
i d’Urartu; es van aliar amb els famosos escites, alternant-se en el 
lideratge, sense que manquessin conflictes entre ells. A partir del 
615 a. C. els medes van destruir, en primer lloc, la cort d’Urartu 
i després Nínive, la capital d’Assíria, posant així fi a aquestes dos 
importants civilitzacions de Mesopotàmia. Es diu que els medes 
van fundar la seva famosa capital, Ecbatana -a prop de l’actu- 

al Hamedan (Iran)- envoltant-la amb set muralles de colors. Per 
l’oest van portar les seves fronteres fins al riu Kizilirmak, limitant 
així amb els frigis. Consanguinis als perses, la relació amb ells 
va escurçar el seu període de sobirania. La dinastia Aquemènida 
(persa) es va fer amb el control d’una organització política de 
tres-cents anys gràcies a un cop de palau. Un persa anomenat 
Ciro, fill d’una de les filles d’Astiajes, es va posar d’acord amb 
Harpagos, comandant de la guàrdia reial, i va derrocar el rei. Així 
ho explica Heròdot a la seva obra Històries; Astiajes, davant la 
traïció d’Harpagos, li va dir: “Malvat, ja que m’has derrocat <per 
què li entregues el poder a un bastard persa? ^per què has entre- 
gat la sobirania als perses? Almenys, haver ocupat tu mateix el 
poder, així hauria quedat en mans medes”. Si Heròdot està en el 
cert -hem de confiar en ell donat que és el primer historiador i va 
conèixer directament els esdeveniments-, aquest cas demostraria 
que el vil i menyspreable col·laboracionisme kurd ja existia feia 
milers d’anys. 

Quan de col·laboracionistes es tracta és bo saber que el pri¬ 
mer va ser Enkidu, a qui Guilgameix, rei d’Uruk, va portar de 
la regió dels boscos (aleshores existien grans extensions arbòries 
on es trobaven assentats els proto-kurds) per preparar la invasió 
d’aquelles regions boscoses. És a dir, que el col·laboracionisme 
entre els kurds és tan vell que ja el tractaven les primeres epope¬ 
ies. jl com sempre per una dona! Enkidu va sacrificar l’aire lliure 
de les muntanyes i als seus amics per la passió i dolçor d’una 
sacerdotessa. jCom s’assembla això al que succeeix avui en dia! 
Centenars d’Harpagos han abandonat el Moviment d’Allibera¬ 
ment Kurd i el PKK (Partit dels Treballadors del Kurdistan). El 
col·laboracionista d’avui s’ha format a través de la història; és 
capaç de vendre qualsevol valor per la seva família i la seva dona, 
però és incapaç de saber el que és la noblesa, el valor polític, la 
saviesa, una vida amb sentit, deliciosa, lliure... resignant-se a viu¬ 
re de forma repugnant. 

Els grecs -ens referim a la Grècia Clàssica, no als seus mons¬ 
tres del modernisme- donaven més importància als medes. He¬ 
ròdot, en els seus escrits històrics, destaca als medes, nom amb 

el qual engloben als pobles de cultura hurrita; respecta la seva 
grandesa i col·loca als perses en segon pla. Quan afirma que van 
ser els medes qui van deixar petjada en aquests territoris, sembla 
com si hagués estat testimoni d’aquests fets. En realitat, aleshores 
els perses eren un grup tot just incorporat a la història, poc cone¬ 
gut i amb una dèbil cultura; això no obstant la cultura hurrita 
tenia una impressionant projecció geogràfica, des de la costa de 
l’Egeu fins Ilam, des del Caucas a Egipte. Així ho explica i raona 
Heròdot a les seves Històries. 

Ja hem dit que a la societat sumèria -i generalment a la fase 
fundacional de qualsevol civilització- els sacerdots juguen un pa¬ 
per determinant a l’hora de formar la divinitat i de crear una 
nova mentalitat. El mateix succeeix a la cultura mede-persa i amb 
Urartu. Aquí porten el nom de “mags”, que representa l’autoritat 
zaratustriana, probablement fent referència a una figura simbò¬ 
lica. El seu principal centre sagrat va ser Musasir, a la regió de 
Bradost; després seria traslladat a Tushpa, Ecbatana i Persèpolis, 
formant una tradició sacerdotal sense la qual resulta difícil cons¬ 
truir una veritable civilització. Els sacerdots juguen un paper si¬ 
milar al dels filòsofs a l’època grega i als intel·lectuals a la Il·lus¬ 
tració europea. Seria il·lustratiu aplicar aquesta mateixa idea als 
xeics entre els semites i als profetes hebreus. 

Cal tenir clar el lloc que van ocupar els mags i Zaratustra en 
aquest procés donat que van acomplir un paper molt important 
en el sorgiment dels medes. Estic convençut que els sacerdots 
medes, la fe i l’ètica de Zaratustra, fundador del mazdeisme, van 
tenir un arrelament popular perquè no es van contagiar amb les 
impureses de la civilització; consideraven sagrats el foc, l’agricul¬ 
tura i els animals, reflectint així els valors de la societat neolíti¬ 
ca. El mazdeisme és diferent, i fins i tot contrari, al sistema dels 
déus mitològics que van inventar els sacerdots sumeris. Suposa 
un coneixement dialèctic, amb un univers en el qual el bé és en 
constant lluita contra el mal, la llum contra l’obscuritat. Dins el 
sacerdoci zaratustrià l’ètica lliure és un principi bàsic, no es troba 
absorbida per la civilització i respira l’aire net de les muntanyes, 
com Dionís a la cultura grega. Més que un ofici per a fabricar 

déus, parla del valor sagrat de Pagricultura i els animals, del ca¬ 
ràcter lliure de l’ésser humà. 

Dins la derrota síria i l’ascens mede-persa aquesta ètica ocu¬ 
pa un lloc determinant. Si els medes no haguessin ansiat la vida 
lliure, haurien sucumbit com esclaus de la civilització, igual que 
els demés pobles, atrapats durant llarg temps per la societat civi¬ 
litzada. 

Després de la mort de Ciro (559-529 a. C.), comença el regnat 
de Darío, famós rei persa (522-484 a. C.), que es consolida en el 
tron després d’haver desballestat l’any 521 a. C. una conspiració 
dirigida per sacerdots mags (medes). Els perses es van apoderar 
aviat de Babilònia, Egipte i de les ciutats jòniques al mar Egeu, 
fundant l’imperi més gran de la història, des del Mediterrani al 
Punjab. Tot el món civilitzat, a excepció de Xina, va quedar sota 
la seva sobirania. 

No hi ha dubte que els perses van tenir una gran aportació de 
les cultures sumèria, Assur, Babilònia i Urartu, és a dir de la cul¬ 
tura de la civilització, a més d’alimentar-se amb el filó lliure de la 
cultura ària. També van rebre influències de la cultura grega, dels 
famosos escites que venien del nord i dels pobles proto-turcs de 
l’est, aconseguint així una simbiosi sense precedents a la història. 

L’imperi mede-persa és el darrer representant d’aquesta pri¬ 
mera generació de civilització, en la qual certament els medes 
ocupaven un lloc preferent, fins i tot dins del seu exèrcit, degut 
als lligams de sang que els unien als perses. Amb aquesta primera 
generació de pobles, la civilització va assolir el màxim desenvolu¬ 
pament al qual podien arribar. Si tenim en compte l’esplendor de 
la seva capital, Persèpolis, les ruïnes de la qual encara enlluernen, 
i de les seves capitals provincials es podria dir que ens trobem da¬ 
vant una mena de preimperi romà. Si el component grecoromà 
fou la principal base de la humanitat, l’imperi Mede-Persa des¬ 
taca pel seu sistema polític dividit en províncies, com ho havia 
fet Urartu i per les seves vies de comunicacions, especialment la 
Calçada Reial, la primera via de llarg recorregut de la història; 
començava a Sardes, a les ribes de l’Egeu, i acabava a Persèpolis. 
També va aconseguir organitzar una impressionant força militar 

formada per centenars de milers de soldats, adquirint gran fama 
el regiment dels Immortals, una unitat especial que formava la 
guàrdia imperial; va realitzar grans progressos en arquitectura, va 
reglamentar la pràctica religiosa, diferenciant la religió nobiliària 
del popular mitraisme i passant d’una societat tradicionalment 
popular a una elitista aristocràtica. En definitiva, va desenvolu¬ 
par els components de la civilització més que el conjunt de les 
anteriors. Per primer cop s’aconseguia ficar en el mateix cistell 
una infinitat d’ètnies, tribus, religions, sectes, llengües i cultures. 
Es tracta, en definitiva, de la darrera esplèndida i enlluernadora 
civilització oriental de l’Antiguitat. Era molt superior en tots els 
aspectes a Grècia, que ja s’estava desenvolupant aleshores. Ale¬ 
xandre, deixeble d’Aristòtil, no era més que un aprenent d’in¬ 
vasor bàrbar, turmentat i acomplexat davant l’esplendor d’una 
cultura oriental que anhelava. L’Imperi Romà és als godes el que 
Pèrsia és a aquells reietons i capitosts macedonis i grecs. L’imperi 
Persa no té res a envejar a Roma, ni en magnitud, ni en riquesa ni 
en majestuositat. Interpretar les conquestes d’Alexandre des de 
aquest punt de vista ens permetrà una comprensió de la història 
més correcta i significativa. 

Hebreus 

Acabarem aquest apartat amb unes valoracions complemen¬ 
tàries al problema de l’expansió i desenvolupament en el primer 
període de la societat civilitzada. Un d’ells es refereix al lloc que 
ocupa el poble hebreu en matèria del desenvolupament de la ci¬ 
vilització. En aquest sentit, el primer que hem d’assenyalar és 
que els hebreus tenen la peculiaritat de bascular entre la llengua 
i cultura àries i la semítica, i entre la civilització sumèria i l’egíp¬ 
cia, en un periple que s’inicia cap al 1700 a. C. i que arriba fins 
als nostres dies. En els seus textos sagrats s’esmenten els noms de 
Seruc 30 , Urfa i Harràn com llocs dels avantpassats d’Abraham. 
És molt probable que els hebreus marxessin amb els seus ramats 

30. Nom amb el qual es referien antigament, per exemple a La Bíblia, 
a l’actual ciutat de Suruç, ciutat kurda dins de les fronteres de Turquia, ciu¬ 
tat que va agafar renom internacional a partir de la resistència de Kobane, 
que es troba enfront del costat siri, i en particular a partir de la tràgica mas- 

a Egipte des d’aquests llocs. Igualment se’ls considera un poble 
dedicat al comerç. Les seves creences també van i vénen, entre 
Yahvè i Alà. Es resisteixen a formar part de la societat civilitzada 
i precisament les seves creences religioses estan relacionades amb 
aquella resistència ja que els hebreus són el poble en el qual més 
s’uneixen els valors religiosos i ètnics, havent creat un déu propi. 
Al llarg de tota la seva existència, des de l’oposició d’Abraham 
envers el Nimrod (reis babilonis) i la resistència de Moisès envers 
el Faraó (reis egipcis), els hebreus han lluitat contra altres pobles 
i religions a Palestina. El seu llibre sagrat recull interessants epi¬ 
sodis d’aquest tipus, i aquesta serà una de les peculiaritats durant 
molt de temps sota el lideratge d’uns sacerdots que, començant 
per Aaron, germà de Moisès, i en comparació amb els sumeris, 
eren un reiets sense importància. 

Després d’aquest període, que s’inicia amb Moisès a finals del 
1300 a. C. i acaba amb el famós sacerdot Samuel, comença, a 
partir del 1020 a. C., el període dels reis -Saül, David, Salomó i 
els seus successors- amb gran força política i militar. A aquests 
primers i poderosos monarques els seguiran d’altres més dèbils, 
cosa que facilitarà, en aquest petit regne, que esclatin constants 
xocs entre reis i sacerdots, dividint a la societat en dos o tres blocs 
que acostumen a quedar subordinats a forces estrangeres. Mal¬ 
grat que tant els sectors resistents com els col·laboracionistes 
s’uneixen enfront als assiris, cap al 720 a. C. són finalment derro¬ 
tats i al 540 a. C. deportats en massa a Babilònia. Es tracta d’una 
situació semblant a la salvació dels jueus supervivents al genocidi 
nazi quan l’Exèrcit soviètic va entrar a Berlín. Es podrien esmen¬ 
tar casos semblants. Durant el xoc grec-persa sorgeixen de nou 
dos partits col·laboracionistes: els fariseus i els saduceus. Després 
vindrà la resistència contra els romans i les noves deportacions 
(del 70 a. C al 70 d. C.), primer a Egipte i Anatòlia; després, la 
dispersió per totes les terres de la civilització, començant per Pèr¬ 
sia, Grècia i Roma. 


sacre del 20 de Juliol del 2015, en la qual en un atemptat amb bomba van 
perdre la vida 32 joves i més de 100 van ser ferits al Centre Cultural Amara. 

És aleshores quan entra en escena la resistència de Jesús que 
acabarà crucificat; la seva figura adquirirà caràcter de llegenda 
entre el proletariat de Roma i suposa l’aparició d’una segona re¬ 
ligió d’origen abrahàmic. Continuarà així la convulsa trajectòria 
hebrea a la societat grecoromana i per Europa. Els seus líders 
principals són els rabins (sacerdots) i els nabí (profetes), repre¬ 
sentants i ambaixadors de déu. Així és com comença una llarga 
genealogia de profetes que culminarà amb Jesús i Mahoma, en¬ 
cara que no siguin reconeguts com a tals pels jueus. Són con¬ 
tradiccions religioses que es transformaran en polítiques i que 
encara perduren en l’actualitat. Després apareixerà una plèiade 
d’escriptors i intel·lectuals, amb una tradició tan forta com la 
dels profetes. 

Els hebreus, que s’havien iniciat en el món del comerç, ju¬ 
garan gradualment un gran protagonisme en el naixement del 
capitalisme i en l’hegemonia del capital financer. No són molt 
nombrosos però la seva influència a la història de la civilització 
mundial és tan important com la dels imperis. L’assumpte de 
l’ètnia hebrea ha de ser investigat amb tanta cura com el de la 
civilització. Són els emperadors en el terreny de la ciència, la llei 
i els diners, paper que segueixen jugant en l’actualitat. La meva 
història n’és una petita mostra. Jo també vaig marxar de Seruç, 
a Urfa, igual que Abraham. Jesús va ser capturat i crucificat amb 
l’ajuda del rei jueu col·laboracionista i del seu principal sacerdot. 
Amb mi va succeir el mateix; vaig ser capturat, crucificat i em¬ 
presonat a la presó d’Imrali amb l’ajuda d’Israel, amb la col·labo¬ 
ració del Mossad i la CIA. La meva resistència continua en una 
creu similar a la qual fou clavat Jesús. 

Escites 

Un altre assumpte són les incursions pel nord dels escites. 
Aquests són pobles d’origen caucàsic que van adquirir identitat 
pròpia cap al 800 a. C.; es van estendre per tot arreu, des d’Euro- 
pa central fins al continent asiàtic i des de les estepes meridionals 
de Rússia fins a Mesopotàmia. Per norma general, no es troben 
restes de la seva presència ja que, més que en la cultura, basen el 

seu poder en la seva força. Malgrat tot, van acomplir un paper 
semblant al dels hebreus en la fundació i destrucció de diversos 
imperis. Es considera que van servir com valerosos guerrers mer¬ 
cenaris, el darrer cas a Turquia, sota lTmperi Otomà. També van 
entregar dones escites, que es distingien per la seva bellesa, a di¬ 
verses corts. Amb la seva raça van donar color i sabor a les cultu¬ 
res però no van aconseguir mantenir la seva identitat com havien 
fet els hebreus. De totes maneres, el paper dels escites i d’altres 
pobles també ha de ser investigat en la societat de la civilització 
com a components de la primera generació de pobles. 

Igualment s’ha de tenir en compte a la investigació històrica 
el factor centre-perifèria 31 i quan ens haguem de referir al nucli 
de les civilitzacions demanar-nos què succeeix amb la perifèria. 
Quan per primer cop es van formar els nuclis de les civilitzacions 
sumèria, egípcia i xinesa, les forces perifèriques eren, respecti¬ 
vament, els arameus, els apirus i els huns, que eren proto-turcs, 
mentre que els godes ho van ser a lTmperi Romà. Quan els caps 
d’aquests pobles, encara dins l’estadi de barbàrie, es van fer amb el 
control de les armes de la civilització i van aprendre a emprar-les, 
es dediquen a realitzar continues accions d’atac i defensa, com 
si estiguessin lliurant una guerra de guerrilles. Estan abocats a 
integrar-se dins de la civilització dominant o a fundar altres focus 
de civilització a la perifèria. Per exemple, els accadis, que són 
amorreus, van realitzar nombroses incursions però al final, van 
acabar formant un Estat amb la seva pròpia dinastia. Els hebreus 
també van establir un regne independent posant en pràctica allò 
que havien aprés a Egipte, i els huns, el moviment perifèric més 
fort de la història, es van anar diluint per Xina, Europa i fins i 

31. Segons el Diccionari Sociològic de la Universitat d’Oxford: “L’es¬ 
quema d’anàlisi centre-perifèria consisteix en una metàfora espacial que 
descriu i tracta d’explicar les relacions estructurals entre els centres metro¬ 
politans o ‘desenvolupats’ i la perifèria ‘menys desenvolupada’ fins i tot en¬ 
tre ‘les societats capitalistes desenvolupades’ i les ‘societats en desenvolupa¬ 
ment’. La seva utilització és comuna en la geografia política, la sociologia 
política, i en els estudis de mercats de treball” [Les cursives són nostres]. És 
un model important dins la teoria del sistema món d’autors com Wallers- 
tein i Andre Gunder Frank, per esmentar-ne alguns. 

tot, per Iran. Els cabdills d’aquests pobles perifèrics, per norma 
general, acaben integrant-se dins la civilització central 32 mentre 
els sectors més pobres quedaven marginats durant un perllongat 
període o bé tractaven de mantenir la seva independència amb 
els nous caps. D’aquesta forma, els godes van posar els fonaments 
dels futurs principats alemanys, a vegades entronitzant els seus 
líders amb la corona romana. La història ofereix un significatiu 
exemple dels caps mongols i oguz, que van formar part de les 
primeres dinasties otomanes, sent una força perifèrica respecte a 
la civilització bizantina. Això no obstant, van acabar per formar 
el seu propi nucli, abandonant el caràcter perifèric i apoderant-se 
del centre de la civilització després d’una lluita centre-perifèria 
que va durar centenars d’anys. 

Igualment els escites eren una força perifèrica, en aquest cas 
procedent del nord. Quan van entrar en contacte amb les civilit¬ 
zacions i van aprendre a emprar les seves armes, van acumular 
una considerable força, especialment entre el 800 i el 500 a. C., 
però, en aquest cas, no van aconseguir crear la seva pròpia civilit¬ 
zació i van acabar diluint-se en altres de diferents. 

Esdeveniments i desenvolupaments a les cultures xinesa, 

índia i dels pobles originaris americans. 

Seria didàctic aturar-nos breument en el desenvolupament 
de les cultures xinesa, índia i dels pobles originaris americans 
que van tenir sistemes de civilització amb certes característiques 
específiques. 


32. La idea d’una civilització central fou en principi desenvolupada per 
Wilkinson (1989), i posteriorment recollida per Andre Gunder Frank i Ba- 
rry K. Gills, a l’article anglès que porta per títol El Sistema Mundial, gCinc 
Segles o Cinc Mil·lennis? [The World System. Five Hundred Years orFive Thou- 
sand?] (1993). En castellà es pot consultar via Internet un article dels autors 
sobre aquest tema que porta per títol: El sistema mundial de los 5.000 aiios. 
Una introducción interdisciplinar. 

Xina 

La Xina, com ja hem esmentat, és una regió a les zones meri¬ 
dionals de la qual es van estendre unes comunitats que havien 
emigrat, des del sud-est de Sibèria fins a l’any 10.000 a. C., coinci¬ 
dint amb la fi de la darrera era glacial. Allà van trobar terres fèrtils 
a les ribes dels rius i mars, una vegetació i fauna que les permetia 
avançar tant en la cultura neolítica com en el desenvolupament 
de la civilització urbana. Concretament, cap a l’any 4000 a. C., es 
posa en marxa la revolució neolítica xinesa. La qüestió clau aquí 
és saber fins a quin punt tal revolució era originària o es va veure 
influenciada per l’expansió de la cultura ària. En aquest sentit, 
sembla difícil que una cultura com l’ària del neolític, que s’havia 
format almenys sis mil anys abans que la xinesa, no es reflectís 
en aquella zona. La història ens mostra que les grans revoluci¬ 
ons culturals no es generen fàcilment, que calen determinades 
circumstàncies i perllongats terminis de temps. Per exemple, els 
models de socialisme i capitalisme xinesos; com més originals 
són, més es nota la seva peculiar petjada neolítica i de civilització 
local. No tinc el més mínim dubte que fins i tot el capitalisme 
considerat més nacional és importat i això és igualment vàlid per 
Xina. El neolític xinés després es va expandir per Vietnam, In- 
doxina, l’arxipèlag indonesi, Corea i Japó no abans del 4000 a. C. 

Es pot dir que el naixement del sistema esclavista xinès va 
succeir, aproximadament, cap al 1500 a. C i que fou per aquelles 
dates quan es va fundar el primer gran imperi, l’Uruk xinès, que 
tenia diverses deïtats. Uns cinc-cents anys després es produeix, 
també a la Xina i igual que havia ocorregut a Sumer i Egipte, 
l’expansió urbana, sorgint en aquest segon període diversos Es¬ 
tats urbans que competeixen i lluiten intensament entre ells, 
com havia ocorregut en el període Ur de Sumer. En una tercera 
època, de caràcter feudal, es produeix de nou un enfortiment de 
les dinasties centrals, entre el 250 a. C i el 250 d. C. Aquestes 
dinasties centrals, d’origen local o estranger, es mantindran fins 
a inicis del segle XX, estenent-se la seva civilització per Indoxina, 
l’arxipèlag japonès i entre els pobles mongols i proto-turcs d’Àsia 
Central a partir de l’any 500 a. C. 

Dins la cultura xinesa, els savis juguen un paper similar al 
dels sacerdots sumeris a l’hora d’interpretar l’univers i la natura, 
encara que amb una projecció més científica i menys centrada en 
la creació de divinitats. Els savis xinesos conceben l’univers com 
quelcom viu, realitzen una il·lustrativa definició de l’energia i 
mantenen un espiritualisme que rebrà la denominació de “taois- 
me”. Confuci, que va viure entre els segles VI i V a. C., va intentar 
institucionalitzar l’ètica dins l’organització estatal i urbana. Per 
ell, l’Estat s’ha de fonamentar, més que en lleis determinades, en 
uns sòlids principis ètics que han de regir l’ordenament jurídic. 
Confuci viu més o menys a la mateixa època que Zaratustra i Sò- 
crates i influeix, almenys tant com ells, en la societat civilitzada. 
Els tres van ser grans savis i grans defensors de l’ètica i la virtut. 

Indubtablement, el poble xinès va realitzar importants pro¬ 
gressos en l’ordre material i va assolir un desenvolupament in¬ 
dustrial molt abans que Occident. Van ser els xinesos que varen 
inventar el paper, la pólvora, la impremta i van desenvolupar 
el comerç al Llunyà Orient; allà començava la Ruta de la Seda, 
que suposava connectar amb les civilitzacions d’Orient Mitjà als 
albors de la nova era. Això no obstant, Xina no s’obriria al capi¬ 
talisme fins a mitjans del segle XIX, i actualment creix com un 
gegant, sent una veritable incògnita com i de quina manera deri¬ 
varà l’expansionisme del nou Leviatan. 

índia 

Observem així mateix que l’índia va tenir un llarg procés ne¬ 
olític local i els seus clans, que vivien en un estadi primitiu, van 
establir contacte amb els pobles aris que entraren a l’índia uns 
2000 anys abans de Crist. I com a Sumer, aquí també van ser els 
sacerdots els que es van encarregar d’impulsar la civilització a 
partir de l’any 1000. Els llibres dels Vedes o dels bramans , cap al 
1500, poden considerar-se la versió hindú de la Bíblia hebrea. Els 
Vedes, això no obstant, són més complexes i narren la formació 
de la classe sacerdotal en base a una profunda espiritualitat i em¬ 
prant uns relats llegendaris que posaran les bases del sistema de 
castes. 

En aquest sentit, fou cap a l’any 1000 a. C. quan van sorgir els 
rajàs, encarregats del poder polític i militar. Els rajàs, que formen 
la segona de les castes, no trigaran a xocar amb els bramans i, al 
final, prendran el control de l’Estat com succeeix en altres civi¬ 
litzacions. Igual que a Xina, l’índia comptarà amb costes i fèrtils 
rius apropiats pel desenvolupament agrícola i per a la construc¬ 
ció de ciutats, amb grans temples i palaus, cosa que donarà peu 
a la formació de la tercera classe càstica: els artesans i llauradors. 
A la part més baixa de l’escala social hi seran els pàries, tractats 
pitjor que animals fins al punt de considerar-se pecat el sol fet de 
tenir contacte amb ells. 

Els hindús tenen una teologia colorista, elaboren vides de di¬ 
vinitats i infinitat de relats sagrats, encara que en el fons es nota 
una profunda influència sumèria dins la seva mitologia; tant 
l’accentuat caràcter confús de la seva teologia com la seva minsa 
capacitat de síntesis mostren aquell origen exterior. 

Buda entra en escena 500 anys més tard com el gran reforma¬ 
dor de la religió a l’índia, igual que Zaratustra va fer entre medes 
i perses, Confuci a la Xina o Sòcrates a la Grècia Clàssica. Buda 
reacciona contra la civilització com una doctrina compensatòria 
per pal·liar els seus efectes socials i sobre la natura; es tracta, per 
tant, d’una reforma basada en la metafísica ètica, amb un fort 
contingut ecologista i reforçant l’autocontrol de la voluntat hu¬ 
mana. El budisme va tenir una gran acollida a la Xina, Japó i la 
península indoxinesa. El culte a Krishna té semblances amb el 
de Dionís enfront a Zeus, símbol reial en el primer període hel- 
lènic. Es tracta d’una religió vinculada a la vida a la muntanya, 
amb relats d’amor, agrupacions de dones lliures i una forta influ¬ 
ència de la cultura neolítica. Una concepció ètica, en definitiva, 
que dóna un gran valor a la vida lliure. El fet que la religiositat 
hindú, per altra banda, tingui tanta càrrega materialista, cosa que 
va en contra de la metafísica, mostra la complexitat social en la 
qual es viu i les profundes diferències i desigualtats socials entre 
les diferents formes de vida. 

Després de l’ocupació persa i la d’Alexandre, la civilització 
hindú també adquireix una estructura centralitzada. L’empera- 

dor Asoka, al segle III a. C., aconsegueix sotmetre els rajàs i conso¬ 
lida una primera centralització administrativa. I, com va ocórrer 
amb la religió zaratustriana a l’imperi Mede-Persa, Asoka també 
aconsegueix realitzar una reforma religiosa sota els designis de 
Buda, però aquests guanys no es mantindran, com va ocórrer a la 
Xina, degut al comportament anàrquic dels rajàs i al caos domi¬ 
nant a l’índia. Més tard, cap a l’any 1000 de la nostra era, l’índia 
patirà la invasió musulmana i a principis del segle XVI tornarà a 
quedar centralitzada sota el govern dels emperadors musulmans 
d’origen mongol. Es produeix cert progrés i expansió de la civilit¬ 
zació, i comença la penetració del capitalisme que entrarà en una 
nova etapa amb el colonialisme capitalista anglès a mitjans del 
segle XIX. Només després de la Segona Guerra Mundial l’índia 
aconseguirà la independència. 

Aquest país amb grans rius nascuts a l’Himàlaia, que reguen 
tota la península, envoltat de mar malgrat haver perdut Pakistan 
i Bangladesh als extrems nord-occidental i nord-oriental, segueix 
mantenint la seva riquesa cultural encara que amb l’empelt de 
la civilització capitalista, cosa que suposa també avui una gran 
complexitat. Igual que en el cas xinès, també resulta una incòg¬ 
nita saber com afectarà al món la situació de l’índia, si aquest 
monstre fet de molts pedaços, que ha conegut la democràcia, di¬ 
ferents estructures religioses, lingüístiques i polítiques i una gran 
riquesa des del punt de vista de l’ètica i l’art, acaba convertint-se 
en un poderós Leviatan. 

Respecte a allò que succeeix a Japó, Indonèsia, Vietnam, 
Corea i altres zones que també estan vinculades a la cultura prin¬ 
cipal xinesa, la situació és molt similar, mantenen i estenen la ci¬ 
vilització principal però, respecte a la nostra obra, no és necessari 
realitzar un estudi detallat. 

Continent Americà 

Pel que respecta al continent americà 33 , es poden distingir 
dues etapes diferents. Se suposa que en la primera es va produir 


33. Informem al lector que pràcticament no existeixen traduccions 
al turc de materials antropològics i històrics sobre l’era precolombina al 

el pas per l’estret de Bering des del continent asiàtic per després 
propagar-se primer per Amèrica del Nord i després per Amèrica 
Central fins al Con Sud cap al 7000 a. C.; existeixen diferents 
teories sobre la data exacta, però el més lògic és que aquella ex¬ 
pansió succeís després del darrer període glacial, que coincideix 
amb aquella data. També es creu que cap al 3000 a. C. es va pro¬ 
duir la seva revolució neolítica i que en el 500 a. C. van donar 
el salt a la civilització. Les primeres civilitzacions corresponen 
als pobles asteques, maia i inca, des de l’actual Mèxic fins a Xile. 
Aquestes civilitzacions recorden al període Uruk, en la primera 
etapa sumèria, però són societats que acaben extingint-se sense 
haver fundat ni multiplicat les grans ciutats, segons es creu degut 
a determinades circumstàncies climàtiques i geogràfiques. Quan 
arriben els europeus, ja són en plena decadència. Les ruïnes de 
les seves ciutats i les sòlides estructures dels seus temples són im¬ 
pressionants. Si haguessin tingut l’oportunitat d’expandir-se per 
tot el continent americà, segurament haguessin passat a un estadi 
superior i creat gran nombre de nuclis i centres de civilització. El 
pes inicial dels sacerdots també es nota en aquest cas; de fet igual¬ 
ment se les podria anomenar civilitzacions sacerdotals. Per cert, 
resulta realment espantós el sacrifici de joves ofert als déus, com 
també ocorre a d’altres civilitzacions. Entre les seves aportacions 
a la civilització general destaquen el calendari i algunes espècies 
d’animals i plantes, mentre, per contra, la seva escriptura no es¬ 
tava gaire desenvolupada. També s’ha de recordar que aquesta 
forma de civilització no es va desenvolupar entre els pobles de 
l’Amèrica del Nord. 

El veritable esclat de la civilització en el continent americà 
esdevé amb el descobriment, ocupació, invasió i colonialisme 
a inicis del segle XVI. Amb la nova civilització capitalista que 

continent americà, i molt menys d’estudis recents. Sabem que en aques¬ 
tes aprestades frases es troben errors i imprecisions. Quan els pobles es 
coneguin i relacionin en peu d’igualtat, sense el rol de domini, que també 
dins l’àrea de coneixement exerceixen les potències centrals, aleshores des 
d’Orient Mitjà a Amèrica Llatina [i altres regions com els Països Catalans], 
podrem construir un altre coneixement conjunt i recíproc. [N. Trad. ori¬ 
ginal] 

va sorgir en el segle XIX, aparentment en forma de països inde¬ 
pendents i amb la divisió d’Estats-nació pròpia del capitalisme, 
Amèrica del Nord s’incorpora als sistemes de civilització mun¬ 
dial, sobretot a partir de la independència d’Estats Units, país 
que va experimentar un vertiginós desenvolupament capitalista, 
en no haver tingut cap altre tipus de civilització, convertint-se 
finalment en una potència hegemònica. La recerca d’un model 
civilitzatori alternatiu per part d’Amèrica del Sud (Cuba, Vene¬ 
çuela, Bolívia, etc.) enfront a la civilització capitalista d’Europa i 
EEUU encara arrenca passions en l’actualitat. 

Europa 

Pel que respecta a Europa, el Leviatan d’avui en dia, la pri¬ 
mera època va consistir en la institucionalització de la cultura 
neolítica. Quan, cap a l’any 100 a. C., s’expandeix l’imperi Romà 
ni tan sols s’esmentava el nom de la civilització a excepció d’algu¬ 
nes guarnicions romanes. Juntament als conflictes i moviments 
migratoris de diversos pobles -huns, godes, celtes, nòrdics...- ens 
trobem amb un comerç de metalls i un desenvolupament rural 
i agrícola. Però és necessari distingir les cultures grega i romana 
en aquest procés, pel que les analitzarem des d’una perspectiva 
diferent, encara que ambdues constitueixen la frontera més occi¬ 
dental de la civilització d’Orient Mitjà. 

Àfrica 

Finalment el principal continent, Àfrica, on la cultura va po¬ 
sar les seves primeres arrels, on l’ésser humà va començar el seu 
camí, va cercar els primers aliments, va emprar les primeres eines 
i va crear el llenguatge de sons, encara es manté fidel a la primera 
cultura arrelada que es va formar en un procés de llarga durada. 
Àfrica, el continent on la civilització egípcia no va passar de Sud¬ 
an, on el cristianisme gairebé va quedar circumscrit a un racó 
d’Etiòpia i que va patir, sobretot al nord, la gran invasió i islamit- 
zació dels àrabs semites, degut a l’impuls de la civilització islàmi¬ 
ca, es va veure encerclada pel capitalisme europeu durant el segle 
XIX. Àfrica, que difícilment digereix altres civilitzacions degut 
a la seva idiosincràsia, s’ha convertit en un veritable trencaclos- 

ques, en un complet caos, on es superposen etapes de diferents 
cultures i civilitzacions. Amb curiositat, preocupació i esperança 
observarem si s’integra en algun tipus de civilització o a la vida 
lliure, de la mateixa forma que observem l’evolució d’Amèrica 
Llatina i, en menor mesura, d’Orient Mitjà. 

La civilització d'origen grecoromà i els seus 

problemes d'expansió 

El fet que examinem conjuntament l’expansió de les civilitza¬ 
ció sumèria i egípcia no ha de resultar estrany perquè ambdues 
són civilitzacions mare , van progressar en el mateix període, es 
van influenciar recíprocament per primera vegada en la història 
i les seves respectives expansions també es van influir entre elles, 
a més d’estar ambdues originades a l’Orient Mitjà. El fet que es 
barregin fins i tot ja en el moment del seu naixement és quelcom 
propi de la regió. Les dues són pioneres en molts terrenys i resul¬ 
ta innegable que van ser la base d’altres civilitzacions tant en la 
forma com en el contingut. No són idèntiques però és indiscuti¬ 
ble tant la seva afinitat com el seu origen. Sense tenir en compte a 
Egipte i Sumer, resultaria difícil un anàlisi seriós de qualsevol al¬ 
tra civilització. El primer model esclavista també es propaga amb 
molt pocs canvis, especialment a Sumer i, més moderadament, 
a Egipte, com succeeix amb la civilització capitalista. Historia¬ 
dors i sociòlegs no deixen de repetir aquest esquema sense abor¬ 
dar aquest assumpte de forma crítica. Si nosaltres insistim sobre 
aquest punt és precisament per acabar amb aquests estereotips. 

Hem assenyalat les dificultats que trobem respecte a l’expan¬ 
sió del primer model; per exemple, el grau d’influència entre Su¬ 
mer i Egipte, o si té origen propi la civilització mede-persa, la pri¬ 
mera en crear-se fora del nucli mesopotàmic. Se sap que aquesta 
civilització va adoptar elements bàsics de sumeris, babilonis, assi- 
ris, urartus... de la mateixa forma que aquestes tres darreres eren 
continuació de Sumer. Això no obstant, resulta una constatació 
històrica que va imprimir importants i innovadores reformes; 
la revolució ètica zaratustriana, molt propera a l’ètica de la lli- 

bertat, l’administració provincial i l’organització militar, entre 
altres. És per això que interpretem a la civilització mede-persa 
com una anella important entre la civilització sumeri-egípcia i 
la grecoromana. Des del punt de vista històric correcte, es veurà 
que aquests aclariments jugaran un paper clau a l’hora de tractar 
les etapes de la civilització. De no ser així, no podríem analitzar 
correctament la civilització grecoromana i provocaríem major 
confusió realitzant interpretacions acientífiques, per exemple 
atribuint a aquests fets característiques miraculoses. 

La tercera qüestió era l’origen de les civilitzacions xinesa i 
índia. En aquest sentit vam posar l’accent en que el suposat ca¬ 
ràcter propi ha de prendre’s amb prudència, cosa que ens permet 
interpretar les similituds i diferències entre les civilitzacions de 
forma més correcta. 

Encara que, com s’acostuma a dir, les d’Amèrica del Sud i les 
d’Elarappa i Mohenjo Daro siguin peculiars, s’hauria d’acceptar 
que es van extingir sense passar del primer estadi de desenvolupa¬ 
ment urbà, com va ocórrer amb el cas d’Uruk. Per la seva banda, 
les civilitzacions d’Àfrica, Europa -al marge de la grecoromana- i 
fins i tot la d’Austràlia es van desenvolupar a causa d’expansions 
molt posteriors. De la mateixa forma, indicarem que aquestes 
zones, inclosa Amèrica, es van civilitzar en base al capitalisme i 
que també la civilització islàmica va jugar un paper en aquestes 
regions, anteriorment i en aquesta etapa. Després d’aquesta breu 
introducció, podem interpretar de forma més correcta el caràcter 
i expansió de la civilització grecoromana. 

Resulta indiscutible que la civilització grecoromana repre¬ 
senta un model més avançat que la mede-persa. Això no obstant, 
seria una ceguesa i una tergiversació històrica circumscriure 
aquesta peculiaritat a la península, desestimant la projecció de 
les civilitzacions egípcia, sumèria i les que les van succeir: Babilò- 
nia, Assur, Mitani, Hittita, Urartu i Mede-Persa. Tots els invents 
a l’abast de la mà així com els conceptes mentals i progressos reli¬ 
giosos, ètics, filosòfics, artístics, polítics, econòmics i científics es 
van gestar durant l’aparició, evolució, contradiccions i conflictes 
entre les civilitzacions esmentades, que a més eren successores de 

la societat neolítica. Hem tractat de deixar clar això, però tampoc 
descartem que hi hagi temptatives per usurpar, robar, encobrir o 
legitimar altres lectures per part del sector dirigent. 

La il·lustració i la ciència europees van donar l’esquena a 
aquesta realitat durant molt de temps. Fonamentant-se, com va 
ocórrer amb el Renaixement, en la cultura grega i grecoroma- 
na, insistiran en que el seu desenvolupament es devia a descobri¬ 
ments i avenços propis, caient així en una errònia caracterització 
de la civilització grecoromana. 

Grècia 

Només cal llegir les Històries d’Heròdot per veure quin és 
l’origen de la cultura grega. Tots els documents històrics dispo¬ 
nibles mostren que la cultura i llengua indoeuropees (àries) van 
penetrar en la península grega fonamentalment a partir del 5000 
a. C i que, aleshores, va experimentar la seva pròpia revolució ne¬ 
olítica. Se suposa que aquests avenços van arribar a la península 
degut a successives onades migratòries entre els anys 1800 i 1400 
a. C., passant així al període de la fundació de les primeres ciutats 
semblants a la d’Uruk. Aquest procés rep tres tipus d’influències. 
En primer lloc, reben la influència hittita a través de la regió 
d’Ahiyava, establint una relació comercial amb Troia a partir del 
3000 a. C. Troia té en aquest període (3000-1200 a. C.) una im¬ 
portància vital per a la península hel·lènica, pel que també és un 
dels seus objectius prioritaris. Els hittites juguen un paper impor¬ 
tant conduint els grecs cap a la civilització, ja que posen a la seva 
disposició eines tant de tall ideològic (déus, literatura, ciència) 
com materials (objectes metàl·lics, sofisticats vasos, teixits..., que 
són comercialitzats), mentre que els fenicis s’encarreguen d’ense- 
nyar-los l’art marítim, l’alfabet i construeixen ciutats comercials 
com les d’Orient Mitjà. No hi ha dubte que van tenir un paper 
destacat en el desenvolupament de la península. Els egipcis igual¬ 
ment realitzaren la seva contribució bé directament o a través de 
la civilització cretenca, una peculiar civilització autòctona que es 
va desenvolupar en base a les colònies egípcies. Per aquestes qua¬ 
tre vies s’alimenta amb tot tipus d’avenços sorgits a Orient Mitjà 

entre el 2000 i el 600 a. C. Per últim, recordem que Soló, Pità- 
gores i Tales van viatjar entre els segles VII i VI a. C. als palaus i 
escoles mede-perses de Babilònia i Egipte per tal de conèixer els 
seus ensenyaments i sistemes de comptabilitat que després porta¬ 
rien a la península. 

Després de la caiguda de Troia -cap al 1200 a. C.-, les costes del 
mar Egeu pateixen la invasió dels jonis, eolis i doris, procedents 
de la península, aproximadament cap a l’any 1000 a. C. Aques¬ 
tes primeres invasions dels “pobles de la mar”, com els denomi¬ 
naren els egipcis, estan relacionades amb la caiguda de Troia i 
s’estenen pel Mediterrani oriental i Egipte. Pels hittites i troians, 
aquests pobles que es concentren a l’Anatòlia occidental i les illes 
de l’Egeu eren “bàrbars” en comparació amb la seva civilització. 
Aquests “bàrbars” tenien així l’oportunitat de civilitzar-se con¬ 
nectant amb aquella cultura civilitzada ja sedentaritzada i, de fet, 
així va ocórrer, donat que, després d’un llarg període de temps, -a 
partir del 700 a. C.- van començar a sorgir centres urbans tant a 
les costes de l’Egeu com a les illes i a la pròpia península. Homer 
descriu a la llíada de forma èpica l’heroisme i els fets ocorreguts 
en aquest llarg període d’assentaments i, sobretot, els esdeveni¬ 
ments de Troia. Per la seva banda, l’Odissea està constituïda per 
relats sobre els assentaments a les illes. És cert que els centres 
urbans a la costa de l’Egeu tenen certa identitat pròpia, degut 
tant a la rica i diversa herència cultural que reben com a l’extra¬ 
ordinària pertinença d’aquestes terres per a l’existència d’espèci¬ 
es vegetals i animals. Aquestes ciutats també mostren una gran 
creativitat a l’hora de transformar els elements ideològics i ma¬ 
terials procedents d’Orient Mitjà, i aconsegueixen fer amb tots 
ells una síntesi, aportar nous continguts i realitzar importants 
canvis formals. És a dir, que a més d’aprofitar les invencions i 
descobriments de l’era neolítica en el període 6000-4000 a. C. i 
els avenços sumeris, egipcis, hittites, urartus i mede-perses, realit¬ 
zen les seves pròpies contribucions, cosa que suposa un segon o 
tercer impuls cultural. 

Aquí la qüestió important és aclarir on es troba el centre del 
que se suposa és un dels majors impulsos d’il·lustració a la his- 

tòria. Si es té en compte que la primera fundació urbana -1400 
a. C.- no és duradora, que el posterior procés entra en una fase 
d’obscuritat i que solament els fenicis van tenir algunes colònies 
comercials, es veurà que la península grega no allotja fins al 700 a. 
C. cap civilització. Existeixen conflictes ètnics. Diferents pobles, 
com els aqueus, fan incursions dins les regions de la civilització 
d’Anatòlia des del mar Egeu. Es dóna per segur que encara es tro¬ 
baven en un estadi de barbàrie i que els seus capitosts, més que 
monarques (la monarquia requereix l’existència de ciutats) eren 
caps tribals, i Atenes, malgrat que cap al 600 a. C. ja despuntava, 
encara estava lluny de convertir-se en focus de civilització. Tot 
indica, per tant, que les ciutats situades a les costes de l’Egeu van 
jugar un paper més transcendental. De fet, els noms més famosos 
de la il·lustració grega, com Elomer, els Set Savis, Tales, Heràclit, 
Parmènides, Demòcrit o Pitàgores procedeixen d’aquesta cadena 
de ciutats costeres. 

També cal destacar que a la majoria de relats sobre el naixe¬ 
ment dels déus, els més famosos, principalment Apol·lo, proce¬ 
deixen d’aquesta regió. De la mateixa forma que la civilització 
material està molt desenvolupada en comparació amb la Grècia 
peninsular, també es troben a la costa de l’Egeu els temples i 
oracles de major prestigi. Les dades existents, que podrien am- 
pliar-se, demostren que les ciutats jòniques van ser nous focus 
de civilització simultàniament a les hittites, frígies i lidies i que 
les peninsulars en realitat serien la seva prolongació. El moment 
crític va succeir quan Plmperi Mede-Persa ocupa aquests territo¬ 
ris cap a l’any 545 a. C., desplaçant-se el centre de la civilització 
grega a Atenes. Aquesta és la raó per la qual el període entre l’any 
500 i el 400 a. C. és conegut com el segle d’or atenenc, ja que 
tot el desenvolupament intel·lectual i material ha estat traslladat 
de la costa de l’Egeu a Atenes. Allà, i també en el sud d’Itàlia 
i algunes illes, es refugien la majoria dels pensadors, mentre la 
regió jònica, ja sota sobirania persa, va perdent mica en mica la 
importància que havia assolit. 

A més, no hi ha dubte que la civilització persa era la de major 
esplendor en aquest període; no solament rep de territori hel·lè 

sinó que també realitza moltes contribucions a la civilització gre¬ 
ga. Per la seva banda, la costa de l’Egeu, ja sense independència, 
també perd la darrera oportunitat que havia tingut per formar 
una gran civilització. Es pot afirmar que, d’haver ocorregut així, 
les ciutats jòniques s’haurien expandit per tota l’Anatòlia i hau¬ 
rien pogut fundar una civilització de tal magnitud que hauria 
superat a les de Sumer, Egipte, índia, la Xina, Hittita i Persa. En 
aquest cas, probablement tan la península grega com la italiana 
haurien estat províncies seves; aquests pobles de l’Egeu van per¬ 
dre l’oportunitat de fundar un imperi que, tant en poder com 
en extensió, hauria duplicat al de Bizanci. Els perses van ocu¬ 
par aquesta zona per interessos propis però això va impedir a 
aquests pobles liderar una gran civilització. Com més es lamenti 
i es compadeixi un, pitjor. Per això, varen ser els macedonis qui 
van aprofitar aquella oportunitat en la persona d’Alexandre el 
Gran, encara que el resultat fos una cultura de pedaços, múlti¬ 
ples centres de poder i una síntesi entre Orient i Occident. Per 
més que se l’anomeni hel·lènica, no passava de ser una cultura 
eclèctica. Amb el posterior Imperi Romà, aquesta regió de l’Egeu 
tampoc va tenir aquella oportunitat i només fou una província 
amb Pèrgam com a capital, perquè els romans, des d’Occident, 
van repetir allò que els perses havien fet des d’Orient. 

És correcte emprar el terme de civilització atenenca, sobretot 
pel desenvolupament urbà, nombre de ciutats i en un terreny 
ideològic i material que porta el seu segell. Però a l’hora d’avalu¬ 
ar aquesta civilització, ho hem de fer com un nou aliatge sorgit 
en posar totes les civilitzacions en un mateix cresol. S’aconse¬ 
gueix així una gran revolució de la civilització però sumant de 
nou totes les aportacions històriques, tant les del neolític i les lo¬ 
cals, com les noves en matèria dels avenços ideològics i materials. 

La primera gran característica d’aquesta revolució rau en el 
fet que, des del punt de vista ideològic, s’adopta la filosofia com 
una forma de pensament i creença per sobre de les religions idòla¬ 
tres. Amb la filosofia es produeix una gran explosió de sentit. Les 
llavors col·locades per totes les tendències filosòfiques van florir 
i totes les formes de pensament -idealisme, materialisme, meta- 

física, dialèctica...- van poder desenvolupar-se. Si fins a Sòcrates 
va predominar “la filosofia de la natura”, a partir de Sòcrates va 
prendre força “la filosofia social”. Aquest fet està relacionat amb 
Pempitjorament del problema social -opressió i explotació- en 
establir-se la cadena ciutat-comerç-Estat administrador. Per altra 
banda, la ciutat, com a civilització material, dóna peu al sorgi- 
ment del pensament filosòfic ja que implica una ruptura amb 
la societat orgànica i la natura. La civilització urbana, establida 
en base a la traïció al medi ambient, es converteix en l’úter on es 
gestaran les formes grolleres i abstractes del pensament materia¬ 
lista i metafísic. 

És a dir, que la filosofia, per una banda, suposa un impuls 
mental mentre que, per l’altra, representa una forma d’aliena¬ 
ció respecte al medi ambient. Un exemple d’això són els sofistes, 
uns intel·lectuals semblants als del segle XVIII a Europa, que es 
dedicaven a propagar el coneixement filosòfic. A canvi de diners, 
donaven classes als fills de les famílies acomodades i, de la ma¬ 
teixa forma que els sacerdots inventen religions i formen a per¬ 
sones pels temples, també aquests filòsofs creen les seves pròpies 
escoles que, d’alguna manera, són les seves pròpies esglésies (as¬ 
semblees). Així sorgeixen nombroses corrents filosòfiques, una 
situació comparable amb les religions politeistes, ja que cada es¬ 
cola pot ser interpretada com una secta o religió. Les religions 
també podrien ser considerades filosofies tradicionals, creences o 
formes de pensament, que acaben sent institucionalitzades. No 
se les ha d’entendre com si fossin incompatibles. La religió ser¬ 
veix, més aviat, com a aliment ideològic per manipular al poble, 
mentre que la filosofia és dels intel·lectuals i joves de la classe 
desenvolupada. Plató i Aristòtil, amb la seva visió filosòfica, vo¬ 
len acomplir la mateixa missió sacerdotal de fundar, mantenir i 
salvar les ciutats. Però la funció essencial dels filòsofs consisteix, 
sobretot, en establir sota quins fonaments es dirigirà la ciutat-Es- 
tat i la seva societat. 

La segona gran característica de la civilització atenenca rau 
en el fet que, per primera vegada, es planteja el sistema de la 
democràcia (república), tant des d’un punt de vista teòric com 

pràctic. La democràcia és una etapa important a la història de la 
civilització però, en aquest cas, es tracta d’una democràcia només 
per a l’aristocràcia donat que es té un concepte molt restrictiu de 
la ciutadania, que tot just arriba a menys de la desena part de la 
societat. Però, tot i així, es tracta d’una novetat molt important 
que també contribueix a la formació filosòfica i a l’art de la políti¬ 
ca. La democràcia, com a concepte, significa que el poble s’encar¬ 
rega de la política, és a dir dels assumptes administratius. Pensar, 
debatre i decidir sobre tots els problemes socials és el fonament 
de la política democràtica, i això suposa una societat més oberta 
i una gran contribució. 

El Partenó, a l’Acròpolis, presenta una novíssima arquitectu¬ 
ra, magnífic en les seves formes, envoltat amb grans columnes i 
de forma rectangular al costat dels temples d’Apol·lo, Artemisa i 
Atenea; amb una muralla exterior, semblen competir entre ells, 
com succeeix a les altres grans ciutat gregues. El caràcter fictici 
dels déus es comprèn molt millor a la societat atenenca mentre la 
religiositat tradicional perd progressivament el seu valor. És com 
si els déus fundadors de les ciutats sumèries visquessin el darrer 
instant de la seva vida a la cultura atenenca i romana. Atenes va 
rebre el nom de la deessa Atenea, la seva fundadora i protecto¬ 
ra, que ens recorda la figura d’Inanna, la deessa d’Uruk. És un 
altre exemple més de com existeix una similitud entre civilitza¬ 
cions i com hi ha una continuïtat entre elles. La ciutat, per altra 
banda, va arribar a tenir una sofisticada trama urbana, amb gran 
nombre de palaus i instal·lacions públiques, com l’àgora (mer¬ 
cat), església (lloc de l’assemblea), teatre, stoas (carrers porticats), 
gymnasium (estadi), etc. Es tracta d’estructures semblants a les 
dels hittites encara que de proporcions i qualitat molt superiors 
i major població. 

També es desenvolupa la literatura escrita; segurament ens 
trobem davant la major cultura literària de la història. El teatre 
va viure una veritable revolució; les epopeies tracten profusa¬ 
ment el tema de la tragèdia, s’escriuen obres d’història; les d’Ho- 
mer són llegides com llibres de text; esdeveniments memorables 
són portats al teatre en el que es podria considerar un precedent 

del cinema. Igualment es van desenvolupar l’art de la navegació 
i el comerç. En realitat, ens trobem davant la societat marítima 
més desenvolupada després de la fenícia, i encara que el comerç 
no és la professió de major prestigi, les primeres formes de capi¬ 
talisme també van tenir el seu lloc dins de la societat atenenca. 
Si hagués pres un impuls una mica major, semblaria que anessin 
a fer el salt al capitalisme. L’arquitectura també experimenta un 
gran desenvolupament com es demostra a les seves estructures 
urbanes i l’escultura arriba pràcticament a la perfecció, sent im¬ 
pressionants els relleus que relaten esdeveniments mitològics. 
En aquest sentit cal recordar les mitologies, és a dir, formes de 
pensament i creences no religioses, que van tenir a l’Antiguitat 
una àmplia literatura amb abundants relats que idealitzen esde¬ 
veniments que les societats no podien analitzar. 

Els instruments i composicions musicals també experimen¬ 
ten un gran avenç, destacant la lira, els cants èpics i d’amor, els 
teològics i no teològics; les narracions poètiques encara no de 
forma tan destacada com en el període heroic, anterior a la socie¬ 
tat urbana i corresponent a l’etapa de barbàrie superior. 

Després d’Atenes ve Esparta, que es caracteritza per mantenir 
rígidament l’antiga tradició monàrquica i entra en una constant 
rivalitat amb Atenes. Ambdós models van deixar la seva petjada. 
L’expansió urbana fou ràpida sobretot a la península i a la costa 
oposada, on es van formar ciutats seguint els mateixos models, 
igual que en el mar Negre i el de Màrmara. L’augment demogrà¬ 
fic i el comerç van donar peu a una nova fase de colonització. A 
gairebé totes les costes i illes del Mediterrani van sorgir colònies 
gregues, fins i tot a Egipte. Els grecs van desembarcar a Espanya i 
França (Marsella), on van fundar emporis comercials que després 
es convertirien en ciutats. El mateix va ocórrer a la major part del 
sud d’Itàlia. Va ser com si els grecs prenguessin el relleu als feni¬ 
cis, però, malgrat els progressos i la creació de lligues de ciutats 
hel·lèniques, no van poder crear una força imperial semblant a 
la dels perses o romans; no van aconseguir transformar el seu 
impressionant capital ideològic i material en un sistema polític 
que centralitzés el poder de les ciutats; i, seguint amb l’esperit 

de l’època, els qui no aconseguien formar un imperi acabaven 
sucumbint a una altra hegemonia. La civilització liderada per 
Atenes es va topar amb l’amenaça del nou regne de Macedònia 
cap al 340 a. C. D’aquesta forma, després d’alguns conats de resis¬ 
tència, a partir del 330 a. C. perdia una independència que no 
tornaria a recuperar, encara que continuaria sent durant molt 
de temps un focus internacional de cultura, com ho havia estat 
Babilònia. 

Després de les guerres del Peloponès i la Pau dels Trenta Anys, 
el darrer cop a la democràcia atenenca va provenir de l’exèrcit de 
Macedònia, un regne que acabava de sorgir com a potència l’any 
359 a. C. amb el rei Filip i el seu fill Alexandre. Filip tractava 
d’unir a diversos pobles que, malgrat tenir diferents llengües i 
origen ètnic, formaven part de la cultura grega, aconseguint fi¬ 
nalment l’hegemonia sobre el conjunt de la península. Alexandre 
havia sigut durant molt de temps deixeble d’Aristòtil, que també 
havia nascut a una ciutat depenent de Macedònia. Resulta obvi 
que la relació entre ells anava més enllà de la d’alumne-professor. 
Així ho demostra també el fet que Aristòtil va marxar d’Atenes 
tot just conèixer-se la mort d’Alexandre. Alexandre es va formar 
amb Aristòtil a una ciutat a les ribes de l’Egeu; allà, el filòsof va 
equipar el seu cervell amb tots els valors culturals de Grècia i els 
seus déus mitològics quan començava la fase final de la sobirania 
persa. Tots els polítics grecs eren conscients de com d’apetitosa 
resultava la riquesa de l’imperi Persa; vèncer els perses s’havia 
convertit en una obsessió; es tractava d’un sentiment similar al 
de l’islam respecte a l’imperi Bizantí. L’exèrcit d’Alexandre no 
es corresponia precisament amb el tradicional exèrcit d’esclaus, i 
tots els combatents grecs eren conscients que anaven a participar 
en aquella campanya. 

S’ha de tenir clar el següent: Alexandre emprava unitats de 
voluntaris sota la direcció de caps tribals que acabaven de sortir 
de l’estat de barbàrie i que tenien en el seu punt de mira les rique¬ 
ses i una cultura que havia triomfat a Orient. Emprant la forma¬ 
ció de combat en falange, no va cessar de combatre a les batalles 
de Granicos (Anatòlia), Issos (Çukurova, Mediterrani oriental) i 

Arbela 34 . Per últim, va conquerir les terres que s’estenen fins al 
riu Indo (índia). Després, amb una marxa plena de dificultats, va 
iniciar el seu retorn pel sud d’iran, morint als 33 anys a Babilònia 
sota circumstàncies encara no aclarides. Al seu pas deixava un 
territori de conquesta encara més ampli que l’imperi Persa. 

Però aquests territoris, ara totalment oberts a la cultura grega, 
ja estaven civilitzats, encara que els seus valors ideològics i mate¬ 
rials es basaven en l’esclavisme de la primera fase de la civilitza¬ 
ció. Però la cultura grega havia superat feia temps aquesta fase i a 
més, era una civilització jove, amb futur i per tant amb capacitat 
de projecció. Igual que els sacerdots sumeris, que empeltant la 
cultura neolítica van crear la primera societat de classe, urbana i 
estatal, la cultura grega suposava empeltar sàvia jove a les velles 
terres de la civilització. En aquesta època, que també va rebre el 
nom d’Hel·lenisme (aproximadament entre el 330 i el 250 a. C.), 
es van fundar diversos regnes, entre ells i de forma destacada el 
de Ptolomeu a Egipte, Pèrgam a Anatòlia i el dels Seleucs a Síria 
i Mesopotàmia. Els parts van intentar restaurar l’imperi Persa 
entre el 250 a. C. i el 250 d. C. després de la desaparició de la 
dinastia Aquemènida. Foren cinc-cents anys “d’hel·lenisme” en 
els que es va produir una simbiosi cultural, amb noves ciutats, 
panteons on estaven representats els déus grecs i iranians i amb 
la llengua grega com a idioma oficial. La pròpia vida d’Alexan¬ 
dre havia sigut una síntesi d’Orient i Occident. Per descomptat 
que es tractava d’una síntesi de les cultures dominants però, tot 
i així, aquest fet va ser important; la història no ha tornat a pre¬ 
senciar una simbiosi d’aquest calibre, ni tan sols a l’actualitat. La 
viva prova d’això és el túmul funerari de la muntanya Nemrut, 
construït per Antíoc, rei de Comagene, un poderós regne que va 
tenir com a centre la regió d’Adiyaman -amb capital a Samossata, 
sepultada després per les aigües d’un envasament sobre l’Eufra- 


34. Arbela, Arbil, Erbil, són diferents noms amb els quals es coneix 
la ciutat kurda de Hewler, avui en dia capital administrativa del Govern 
Regional de Kurdistan d’Iraq, la ciutat habitada ininterrompudament més 
antiga del món. 

tes-. Aquest mausoleu està considerat com una de les principals 
meravelles del món simbolitzant la unió entre Orient i Occident. 

Allò important en aquest treball no és que la civilització es- 
clavista civilitzés aquests territoris o les cultures “bàrbares” neo¬ 
lítiques, sinó que una nova civilització esclavista, l’hel·lenística, 
representant una fase superior de desenvolupament, tractés d’ar¬ 
ribar a la seva hegemonia cultural des de Roma a l’índia, des de 
les costes septentrionals del mar Negre, al mar Roig i el Golf 
Pèrsic. Roma, la representant més jove i audaç de la nova cultura, 
seguiria el mateix camí, ampliant-lo més i construint el major 
imperi esclavista de la història. 

Roma 

I definir la cultura de Roma és, almenys, tan important com 
la d’Atenes. La primera raó rau en el fet que suposa el punt cul¬ 
minant, l’Everest de la civilització esclavista. A partir d’aquell 
moment, aquesta forma de cultura comença un declivi accelerat. 
La segona raó és que es tracta del major exemple, organitzativa 
i territorialment, de cultura imperial. Cap imperi ha estat tan 
grandiós com el romà. La tercera consisteix en que els empera¬ 
dors romans són els darrers i més poderosos representants dels 
reis-déus emmascarats. No es poden trobar altres ostentadors del 
poder i de la voluntat que es consideren humans i déus, que ba¬ 
sin la seva força en la capacitat d’acció, no tinguin necessitat de 
retre comptes a ningú, a cap força material o moral, i que, al 
mateix temps, siguin capaços de demanar comptes a tothom i 
que tothom es rendeixi davant d’ells. La quarta és que es tracta 
d’un Estat que dóna a conèixer el Dret i reconeix la ciutadania 
a amplis sectors de població. La cinquena és que es tracta d’un 
imperi que va decretar per primer cop la ciutadania mundial, el 
cosmopolitisme i una religió mundial (catòlica, ecumènica). La 
sexta és que dóna llum i fa de cap de pont amb la gran civilització 
europea. I la setena, que es va governar durant un llarg període 
de temps amb la república. 

Roma no va aconseguir aquest gran desenvolupament sense 
l’exercici d’una gran potència i capacitat d’acció degut a que era 

la darrera versió de quatre grans cultures anteriors. La primera 
havia sigut la neolítica, la més antiga; a la península italiana els 
seus darrers representants van ser, cap al 4000 a. C. els pobles 
itàlics, llatins. No seria descabellat pensar que aquests pobles 
van començar a configurar la identitat ètnica d’Itàlia uns milers 
d’anys abans de Crist i que aquesta identitat incloïa les institu¬ 
cions i mentalitat neolítiques. El segon grup que va contribuir a 
formar aquella identitat van ser els etruscs, un poble de civilit¬ 
zació semi-neolítica i semi-esclavista, que va portar a Europa la 
llengua i cultura àries des de Mesopotàmia a través de l’Anatòlia, 
també cap al 1000 a. C. Aquest grup probablement es va assentar 
al nord d’Itàlia cap al 800; se’ls considera els portadors de les 
primeres gotes de civilització que van regar Roma. La tercera va 
ser la cultura grega que s’havia establert a l’Itàlia meridional du¬ 
rant el període d’esplendor atenenc, comptant amb la presència 
en aquestes colònies de Pitàgores i el seu grup cap a l’any 500. 
La quarta fou Cartago, fundada pels fenicis cap a l’any 800 a. 
C. que, juntament amb altres colònies fenícies, va estendre una 
cultura d’origen egipci i semític des del Mediterrani oriental a la 
península italiana. 

Es podria dir que aquestes quatre cultures es van vessar sobre 
la península italiana com una mel refinada de totes les cultures 
(exceptuant la xinesa), com una sàvia que nodreix l’úter, creant 
així els fonaments de Roma. Aquesta explicació sembla més real 
que la simple síntesi natural amb Atenes i l’Egeu occidental. La 
mitologia sobre la fundació de Roma parla dels germans Ròmul i 
Rem, que havien sigut alimentats per una lloba, una creença po¬ 
pular que s’utilitza sovint per explicar infantaments semblants. 
jEs tracta d’una interessant creença perquè expressa la salvatgia 
d’un origen exterior i la refinada dissolució de les diferents cultu¬ 
res en un únic cresol! 

El relat mitològic segons el qual l’origen de Roma es troba en 
Enees, un dels amics de Paris que va aconseguir fugir després de 
la guerra de Troia, és ben simptomàtic sobre la relació entre la 
fundació de Roma i l’Anatòlia, una explicació èpica que reforça 
la nostra tesi. Per la seva banda, el relat segons el qual fou obra de 

reis sacerdots cap al 700 a. C. coincideix amb situacions similars 
per a la fundació de ciutats a les principals civilitzacions. L’expli¬ 
cació que parla de contínues lluites entre pobles del seu entorn 
també és comprensible ja que posa sobre la taula la relació que 
existeix entre la fundació de ciutats, l’existència de classes i la 
creació de l’Estat. Els conflictes entre etruscs i llatins són simi¬ 
lars als que hi havia entre la cultura neolítica sedentaritzada i les 
cultures de civilització, com es pot veure en diversos exemples 
fundacionals. 

La creació i ascens de Roma compta amb l’avantatge de la 
seva ubicació geogràfica en una península que es troba a l’extrem 
occidental de les civilitzacions i que no tenia una altra civilització 
més forta al nord. Per a Roma, el perill podria provenir de dues 
direccions: la civilització atenenca i Cartago, que era la colònia 
fenícia més forta a Àfrica i que havia aconseguit convertir-se en 
una societat urbana independent. El fet que Grècia no aconseguís 
superar la fase de creació de colònies, que no aconseguís formar 
un imperi o un règim centralitzat, la constant pressió dels perses 
per l’est i que no trigués en caure sota l’hegemonia de Macedònia 
indiquen que no podia ser una amenaça seriosa. Cartago era un 
rival més seriós. El fet que ambdues ciutats estiguessin molt pro¬ 
peres, la coincidència en els seus interessos d’expansió geogràfica 
i el fet que ambdues cerquessin una posició hegemònica les con¬ 
demnava a la guerra, tard o d’hora, com succeiria més d’un segle 
abans de la definitiva victòria de Roma. Això no obstant, Ale¬ 
xandre, qui, poc abans de morir, va assenyalar Roma com el seu 
següent objectiu (la península grega ja havia reconegut la seva 
sobirania sota el títol de rei-déu) podia haver estat també una 
seriosa amenaça. Això no obstant, la seva prematura mort va ser 
una altra gran sort per Roma perquè la fundació d’un imperi per 
part d’Alexandre hauria creat el major poder fins aleshores cone¬ 
gut. Alexandre era capaç de fer-ho. Després de la darrera guerra 
amb Cartago, aproximadament cap al 150 a. C., tota la civilitza¬ 
ció antiga, tot el món de la cultura neolítica, va quedar en mans 
de Roma, exceptuant l’est, l’imperi Part i el posterior sassànida. 

Pel que fa a la conversió de Roma en república l’any 509 a. 
C., representa la continuació institucional de la democràcia ate- 
nenca encara que amb una nova base cultural i l’existència d’una 
poderosa aristocràcia. En la superació de l’anterior experiència 
monàrquica, probablement va hi va influir que el regnat no fos 
un sistema gaire fecund com es plasmava en el cas d’Esparta en¬ 
front l’atenenc. Per regla general, els regnes són conservadors i 
gairebé no permeten la formació d’una forta aristocràcia. 

La República va suposar la consolidació de la ciutadania per 
al poble, posant a les seves mans la defensa dels seus propis in¬ 
teressos. Una estructura amb dues assemblees -l’aristocràtica i 
la popular-, el Consolat, una Justícia diferenciada i la formació 
d’una guàrdia urbana mostren fins a quin punt es va professi- 
onalitzar i es va consolidar aquest sistema en comparació amb 
l’incipient democràcia atenenca. Seria la política i la relació de 
la política amb el Dret, mostrant així que el Dret suposa la ins¬ 
titucionalització de la política. Amb la república. Roma va ex¬ 
perimentat un impressionant desenvolupament cultural intern 
i les conquestes el van portar als seus límits geogràfics. El pas 
de la República a l’imperi, això no obstant, reflectia un creixent 
augment de les amenaces internes i externes. En aquest sentit, es 
pot dir que el conflicte entre Juli Cèsar i els seus rivals és també 
el del centre i la perifèria, el de l’aristocràcia i la plebs. Reforça 
aquesta tesi el fet que Brutus justifiqués la seva traïció perquè 
Cèsar havia sacrificat Roma en benefici del món rural, així com 
el fet que Cèsar tingués més suport entre el poble i les províncies; 
per contra, l’aristocràcia havia format part de la conspiració per 
assassinar-lo. 

Mentre, a la perifèria, es succeïen les rebel·lions; els perses 
arribaven fins al riu Eufrates. Les campanyes de Cèsar a les Gàl- 
lies, Bretanya i Germània, les sublevacions a l’Anatòlia, la der¬ 
rota del triumvirat Cras enfront als parts, la rebel·lió jueva en el 
Mediterrani Oriental, les lluites a la península grega i els Balcans, 
les invasions dels godes, escites i huns pel nord-est, la contínua 
pressió de les incursions àrabs pel sud i els grans reptes que supo¬ 
sava que Egipte seguís existint mostren la magnitud d’aquestes 

amenaces. A tot això s’ha d’afegir que els interminables debats 
al Senat, l’enfrontament entre grups rivals a l’hora d’escollir els 
cònsols i la politització del poble van posar a la República en una 
difícil situació a l’hora de prendre decisions històriques en plena 
lluita contra l’amenaça exterior. 

Després de les polítiques d’August “el nebot”, el sobrenom 
que personificava la transmissió de la República a l’imperi i el 
govern del qual coincideix amb la Nativitat de Jesús, subjauen 
totes aquestes circumstàncies, la necessitat d’estabilitat interior 
i seguretat a nivell exterior. Gràcies a aquestes polítiques, es va 
viure aquell magnífic període reconegut com Pax Romana fins el 
250 després de Crist, un període caracteritzat per la regulació de 
l’ordenament jurídic. El fet és que el Senat va quedar totalment 
debilitat i l’equipament i els càrrecs institucionals varen ser de¬ 
signats en comptes d’electes; també es van promoure espectacles 
per l’entreteniment del poble, es van aixecar fortificacions i línies 
amurallades per a la seguretat de les fronteres i es va passar a una 
guerra defensiva; totes les campanyes d’aquest període van te¬ 
nir aquell caràcter. A partir d’aleshores, comença la famosa llista 
d’emperadors, els darreres semidéus, que progressivament s’ana¬ 
ven adonant de com d’absurd era el panteó dels déus i que, amb 
aquelles màscares, ja no podien legitimar el poder. 

Les convulsions a partir del 250 i una administració multi- 
cultural eren clars símptomes de la divisió i el col·lapse. Fins i tot 
Zenòbia, la famosa reina de Palmira, pretenia formar un imperi 
unint Egipte, Anatòlia i les actuals Síria i Iraq. La trista història 
de Zenòbia era tot un clàssic romà. Més cap a l’est, Ardacher I, 
fundador de la dinastia Sassànida, i el gran Sapur I, equivalent al 
romà August, derrotaren successivament els exèrcits romans. Els 
sassànides arriben als Taurus i al Mediterrani, mentre que Zeug- 
ma, famosa ciutat-guarnició a les ribes de l’Eufrates, a les rodalies 
de Birecik, era enterrada l’any 256, i no tornaria a ressorgir mai 
més. L’Alta Mesopotàmia era un camp de batalla que passava 
de romans a sassànides i de sassànides a parts. Aquestes sagrades 
terres de la revolució neolítica, de les primeres civilitzacions ur¬ 
banes, es trobaven ara a l’absolut pol oposat de la dialèctica i, en 

comptes de font que vessava a riuades civilitzacions, passaren a 
ser terreny on aquestes lluitaven entre elles. Les invasions, ocupa¬ 
ció, annexió i colonització a la qual es van veure sotmeses sense 
que sorgissin nous sistemes centralitzadors després dels urartus, 
és una de les majors tragèdies de la història, semblant a la que 
va patir la dona-mare quan va ser humiliada i trepitjada després 
d’haver protagonitzat la major revolució cultural. 

Tot i així, les contraofensives van portar als exèrcits romans 
fins al Tigris, amb la tràgica mort del famós emperador Julià a 
la darrera batalla al costat d’aquest riu a l’any 363. Així era com 
Roma posava fi a l’era dels grans emperadors. Les guerres d’Ori¬ 
ent i Europa Central demostraven que l’imperi ja no podia ser 
dirigit des de Roma. Quan l’any 311 va morir Dioclecià, hi havia 
sis emperadors. Constantí I, que destacava entre ells, canviava 
la religió de l’imperi l’any 312 i la seva capital l’l 1 de maig del 
330. Després de Julià, darrer congènere de Constantí, va arribar 
la desintegració oficial de l’imperi. Els emperadors d’Occident 
ja només eren uns titelles en mans dels amenaçadors caps godes. 
Àtila, cap dels huns, hauria pres Roma l’any 451 si hagués volgut. 
Quan l’imperi fou enterrat a la història pel rei Odoacre l’any 476, 
la seva cultura va quedar sepultada sota terra llarg temps encara 
que mai va arribar a morir. 

La segona Roma, l’imperi de Bizanci, va continuar la seva 
existència però amb una estructura difusa, sense personalitat, mi¬ 
mètica respecte a Orient i Occident, incapaç de síntesi. Malgrat 
els grans i eficients esforços de Justinià (527-565), les províncies 
anaven trencant amarres una rere l’altra. 

Bizanci es definia com el segon imperi i Constantinoble, la 
segona Roma, però això és una exageració; en realitat només era 
la repetició estèril d’allò anterior. El seu caràcter cristià és un 
assumpte que caldria que examinéssim a banda. Els otomans i 
després els propis esclaus russos també consideren la Rússia za- 
rista, amb capital a Moscou, com la Tercera Roma; igualment es 
tracta d’una exageració dins el marc de les cultures ideològiques 
del cristianisme i l’islam que solament provoquen confusió tot 
barrejant èpoques i cultures. Al següent apartat tractaré d’aclarir 

aquests problemàtics termes de civilització cristiana, musulmana 
i també jueva. 

A l’ombra de Roma van sorgir altres imperis, des d’Angla- 
terra fins al mar Negre, i com que també va desaparèixer el seu 
sistema religiós basat en la idolatria es va crear un gran buit que 
obria les portes a una nova revolució religiosa. La realitat és que 
la idolatria, que va fracassar com a religió oficial, i les religions 
mitològiques d’Europa no donaven la talla de l’imperi. Això no 
obstant, l’Europa emergent necessitava un altre aliment ideolò¬ 
gic. Era necessària una nova revolució material, política i econò¬ 
mica en tots els aspectes però també en el moral i religiós. 

Però abans de passar al sorgiment i definició de les revoluci¬ 
ons cristiana i islàmica, intentarem, a grans trets, fer un balança 
material i cultural de l’imperi Romà. 

Sota el paraigües imperial, es va multiplicar la producció 
agrícola, minera, artesanal i comercial a tot el món conegut. La 
dita “tots els camins porten a Roma” és testimoni de tot aquell 
flux econòmic; el món sencer nodria Roma. Gràcies a aquests 
substancials ingressos es van aixecar grans ciutats, començant per 
la pròpia Roma. Les del període hel·lenístic experimentaren un 
major desenvolupament; algunes rebien el nom “d’estels d’Ori¬ 
ent”, principalment Antioquia, Alexandria, Pèrgam, Palmira, Sa- 
mossata, Edesa, Amida, Erzurum, Cesarea i Neocesarea, Tarsos i 
Trebisonda. Estem presenciant el naixement d’un nou món urbà, 
les Uruk d’Europa, principalment París. Les seves escultures eren 
idèntiques a les gregues però encara més magnífiques; es realitza¬ 
ren grans aqüeductes, canalitzacions i una segura i incomparable 
xarxa de calçades, perquè realment hi havia una Pax Romana. La 
mineria i les tècniques constructives havien assolit gran sofistica¬ 
ció; el tractament de la pedra només era comparable amb el de 
l’Antic Egipte; els artesans fabricaven armes i xapes per armadu¬ 
res; el comerç, totalment institucionalitzat, havia guanyat cert 
prestigi social, era molt popular en comparació amb el lloc que 
ocupava en la cultura grega. Fou una època de fort desenvolupa¬ 
ment comercial i grans comerciants. 

El Dret també va assolir un desenvolupament i instituciona¬ 
lització sense precedents; l’elaboració dels codis era tal que en¬ 
cara serveixen com a referència en l’actualitat. Precisament, una 
de les conseqüències lògiques del Dret fou la institucionalització 
de la ciutadania romana, un privilegi cobejat per tots els sectors 
aristocràtics i comercials del món. Viure a l’estil romà es va con¬ 
vertir en una malaltia com la modernitat capitalista en l’actuali¬ 
tat. Pot ser que la fama mundial de la “moda italiana” provingui 
d’aquesta tradició. 

S’organitzaven sagnants competicions: lluites de gladiadors, 
de feres, captius tirats a lleons famèlics a l’arena... era terrorífic. 
El poble, acostumat a aquest tipus d’espectacles, havia perdut tot 
sentit de l’ètica, igual que havien perdut importància els pan¬ 
teons, els temples dedicats als déus. Els romans havien adoptat 
la teologia grega canviant només el nom de les deïtats. Virgili, 
basant-se en l’epopeia d’Homer sobre Troia, va escriure l’Enei- 
da, llegenda sobre la fundació de Roma, narrant les aventures 
d’aquest heroi troià. Tots els components culturals de Grècia van 
ser llatinitzats, inclosa la literatura, el teatre, la història i la filo¬ 
sofia. Però també es van escriure importants obres pròpies, desta¬ 
cant especialment en l’art de l’oratòria, mentre que la retòrica es 
convertia en un estil peculiar de la llengua romana, i la política 
en un art, igual que ho era la forma de vestir, clarament influïda 
per Orient. El llatí va anar substituint poc a poc el grec, que havia 
arribat a ser la llengua internacional i de la diplomàcia, jugant 
les traduccions al llatí un paper transcendental per tal que no 
desapareguessin les obres clàssiques de Grècia. 

Si comparem les cultures romana i atenenca, podem dir que 
l’aspecte ideològic domina a Atenes mentre allò material i polític 
ho fa a Roma, encara que més aviat s’hauria de dir que amb¬ 
dues constitueixen una integritat. Els fonaments culturals d’Ate- 
nes van ser recollits per Alexandre i els seus successors i, poste¬ 
riorment, pels romans. Sense Grècia seria impossible concebre 
Roma, i encara menys com imperi. 

Però encara és més important pensar que les dues cultures su¬ 
posen la darrera etapa en el desenvolupament de la cultura orien- 

tal. En contra del que es creu, ni la cultura atenenca ni la romana 
van sorgir del no res, sinó que són una síntesi de les diferents 
fonts de cultura oriental, sumades a les peculiaritats locals. Ni 
tan sols Europa va aconseguir realitzar la seva pròpia revolució 
cultural i resulta inimaginable una cultura europea sense tenir 
en compte a Mesopotàmia o Egipte, bressols de l’oriental. 

Igualment en el pla material, els esdeveniments formen un 
conjunt. La creació i multiplicació de ciutats, com a Uruk, cons¬ 
titueixen una interdependència com les anelles d’una cadena. 
Hem vist que cada civilització té el seu Uruk. No és una casu¬ 
alitat; existeix una dialèctica urbana; també en el naixement i 
expansió de la cultura neolítica. Veiem, per tant, que no es pot 
donar sentit al desenvolupament social sense tenir en compte els 
fonaments històrics i geogràfics respecte a l’expansió de la civi¬ 
lització. 

La conquesta del nostre món pels sistemes de civilització es 
va portar a terme en la seva major part amb la civilització roma¬ 
na, havent entrat, fin i tot, en el cercle viciós de reconquerir altres 
territoris més antics. Aquestes guerres de conquesta entre civi¬ 
litzacions tenen essencialment com a objectiu la usurpació i el 
saqueig, apropiar-se de la renta acumulada. Considero renta tots 
els valors confiscats -privats o estatals- un cop que s’ha omplert la 
panxa dels qui treballen forçosament a les terres apropiades; com 
que estan fundades en base a la propietat, són renta. I com que 
aquest expansionisme està basat en el canvi de mans de la pro¬ 
pietat i conflictes entre civilitzacions, més que crear nous valors, 
resulta en la destrucció dels existents. 

Si mirem enrere, veurem que el procés iniciat pels assiris es 
distingia perquè també usurpava els valors anteriors. Els empera¬ 
dors assiris es van enorgullir d’haver conquerit les civilitzacions 
hittita, hurrita, fenícia, egípcia... i ho van fer emprant el terror, 
aixecant muralles i fortaleses amb els caps dels seus enemics de¬ 
capitats, mostrant així la ferocitat de les guerres de civilització. 
Hegel s’havia referit a aquesta mateixa lògica i havia qualificat 
“d’escorxadors” a aquestes guerres amb les que es pretenia que la 
propietat canviés de mans i obtenir un guany; no sembla que es 

produeixi d’altra forma. Per una banda, tenim una societat fidel 
a la cultura de la civilització, per l’altra una societat civilitzada 
que vol usurpar a l’anterior; tenint en compte que una d’elles 
només aconseguirà el seu propòsit quan li arrabassi a l’altra tots 
els seus valors materials i culturals, no hi ha altra possibilitat que 
l’anihilació. I encara que es rendeixi, també seran exterminats 
sectors valuosos de la seva població; de fet, és usual que s’assas¬ 
sini als homes, mentre que els nens i les dones són convertits en 
botí. Aquesta és la tragèdia. 

Els intel·lectuals de la Grècia Clàssica són els que millor es 
refereixen a aquest assumpte relatant aquest tipus d’històries trà¬ 
giques, com també succeeix a les epopeies sumèries; per exemple, 
l ’Elegia de Nippur o les Lamentacions d’Accad podrien aplicar-se a 
la Bagdad d’avui. També l’imperi Persa es va distingir pel mateix; 
sobretot quan va avortar el desenvolupament independent de la 
costa de l’Egeu. Aquesta fou una de les majors pèrdues de la his¬ 
tòria. Alexandre va emprar la mateixa lògica; la seva campanya 
fou com un rodet aixafant formigues. Queda clar que el títol de 
rei-déu s’aconsegueix esclafant als éssers humans com si es tractés 
de formigues. L’ego fa que alguns humans assumeixin aquesta 
forma d’actuar que Roma va elevar al nivell de l’art. Es tracta 
del mateix cercle viciós; que quelcom canviï de mans mitjançant 
atrocitats, anihilant als antics propietaris, als seus pobles, conver¬ 
tint-se en presoners útils... ^suposa cap altra cosa que dissecar la 
consciència de la humanitat? 

Si estudiem les religions monoteistes veurem que s’oposen, 
amb una renovada i pràctica mentalitat, als règims de civilitza¬ 
ció, considerats idòlatres i politeistes; aquest és un dels fets més 
significatius de la història. Encara que algunes expansions de ci¬ 
vilització es van realitzar en nom d’aquestes religions, això no vol 
dir que no ens trobem davant d’un nou tipus de fets que analitza¬ 
rem ara en un apartat específic. 


260 


Abdullah Ócalan j Orígens de la civilització 


Etapes de la societat civilitzada i qüestions de la 
resistència 

A finals del segle IV, juntament amb el col·lapse de Plmperi 
Romà, de la ciutat i la civilització que porten el seu nom, tam¬ 
bé es posa fi a una llarga era de civilitzacions de l’Edat Antiga, 
del període clàssic, i s’inicia un “període d’obscuritat” al qual 
succeeix l’anomenada Edat Mitjana. Definicions d’aquest tipus 
procedeixen d’una forma determinada d’elaborar la ciència his¬ 
tòrica que no solament manquen de sentit sinó que, fins i tot, el 
deformen. Per la seva banda, la denominació Edat Feudal prové 
dels mètodes històrics socials, especialment del marxisme; aques¬ 
ta definició ni tan sols en el terreny social suposa un aprofundi¬ 
ment de sentit sinó que, com hem indicat, pot provocar major 
confusió. 

Succeiria exactament el contrari si interpretéssim el col·lapse 
de l’imperi Romà com el de tot el sistema esclavista. Això no 
obstant, la Bíblia, considerada el manifest del cristianisme, que 
té bona part de responsabilitat en aquell col·lapse i l’origen de 
la qual es troba a Sumer i Egipte, va en contra d’aquell caràcter 
integral, i el mateix es pot dir de l’islam respecte al col·lapse de 
Bizanci. 

L’època immediatament posterior a l’imperi Romà requereix, 
al meu judici, una interpretació diferent. Anomenar-la “període 
obscur” de l’Edat Mitjana o “edat d’implantació cristiana i mu¬ 
sulmana”, encara que només ho fem de forma introductòria, ens 
allunyaria del seu veritable sentit i, fins i tot, el tergiversaria. 

Quan valorem la civilització, hem parlat constantment de la 
importància dels sacerdots com a constructors de la societat. Des¬ 
prés vam veure que la monarquia i el poder polític i militar van 
posar fi al dels sacerdots, i imprimint així de forma contundent 
el seu segell als processos de civilització. En definitiva, la cultura 
de la civilització va intentar liquidar la cultura neolítica enfron¬ 
tant-se a ella, minvant progressivament el seu àmbit geogràfic, 
colonitzant-la i assimilant-la. Considerem, per tant, important 
una confrontació cultural que superi i integri la lluita de classes, 

mentre que els conflictes entre civilitzacions no poden ser altra 
cosa que un “escorxador de carn”. 

Em sembla més didàctic reinterpretar totes aquestes explica¬ 
cions sota dos termes; cultura ideològica i cultura material. És sig¬ 
nificatiu, en aquest sentit, que Fernand Braudel anomeni cultura 
material a la cultura capitalista. Aplicar aquest terme no només 
a la civilització capitalista sinó a totes les civilitzacions de clas¬ 
se, urbanes i estatals milloraria encara més el nostre anàlisi. La 
separació de la cultura material i moral va continuar de forma 
ininterrompuda des de l’inici de la civilització fins al capitalisme, 
que suposa la darrera fase d’aquest procés en allò que es refereix 
a la cultura material. Per la seva banda, la cultura ideològica , que 
podríem anomenar també moral o ciència de sentit , existeix des 
del principi i arribarà al seu punt culminant -durant el temps del 
capitalisme- amb la Sociologia de la Llibertat. Si profunditzem en 
aquesta línia, haurem aguditzat la nostra capacitat de sentit per 
avaluar la relació i la confrontació entre cultura material i ideo¬ 
lògica , els episodis de resistència al llarg de la història, i haurem 
establert les bases per valorar el sentit de la vida lliure dins l’àmbit 
de la cultura ideològica , establint així la relació entre la Sociologia 
de la Llibertat i l’Edat Mitjana i la modernitat capitalista. 

Les mencions que faré seran més aviat un assaig sobre la cons¬ 
trucció de la Sociologia de la Llibertat en base a la valoració de 
la cultura neolítica i de la cultura de civilització fins l’actuali¬ 
tat. Després d’aquestes àmplies observacions sobre la civilització 
(modernitat) capitalista, intentarem presentar la nostra proposta 
per construir la Sociologia de la Llibertat. 

a.- Cal dir que dins la cultura neolítica no és un problema 
diferenciar la cultura ideològica de la material , i que es va enfron¬ 
tar a seriosos problemes quan es va veure bloquejada o no fou 
capaç de defensar-se davant l’avenç de la societat civilitzada. Però 
primer crec necessari explicar el terme problema o qüestions que 
acostuma a aparèixer en els títols; els empro per referir-me a una 
situació caòtica en la qual les cultures ideològica i material arri¬ 
ben a ser insostenibles pels individus i les societats. I d’aquesta 


262 


Abdullah Ócalan j Orígens de la civilització 


situació caòtica només se’n podrà sortir quan la nova societat 
tingui un nou ordre després de dotar-se de la seva pròpia estruc¬ 
tura significativa. Com he intentat interpretar diverses vegades, 
la cultura ideològica explica quin tipus de funcions realitzen les 
estructures materials , així com formes de sentit i la mentalitat. Per la 
seva banda, la cultura material es refereix a termes com esdeveni¬ 
ment, fet, institució, estructura, teixit... és a dir, a la part visible i 
tangible de la funció i el sentit. Si això ho traslladéssim al sentit 
de la universalitat, aleshores aplicaríem el dilema dialèctic ener- 
gia-matèria a la realitat social. 

A la llum d’aquests conceptes, els fets que amenacen la vida 
i provoquen conflictes entre components de la cultura ideològica 
i material dins de la societat neolítica no procedeixen de la seva 
fase fundacional perquè l’ètica social no ho permet. Per exemple, 
la propietat privada, un factor essencial per tal que es produeixi 
una fractura social, encara no podia desenvolupar-se. Aleshores, 
no es coneixia la propietat ni el predomini de la força, ja que 
existia un repartiment del treball entre gèneres, mentre que l’ad¬ 
quisició d’aliments era resultat d’un treball comunitari. Eren cul¬ 
tures ideològiques i materials de petites societats, amb una estreta 
interdependència en tots els seus aspectes. Per aquestes societats, 
la propietat privada i el domini de la força són una amenaça vital 
que pot destruir la seva estructura; per contra, el fet de compartir 
amb els demés i la solidaritat són principis fonamentals, regles 
ètiques que mantenen en peu la societat. Es tracta d’una sòli¬ 
da estructura interna que li va permetre perviure durant milers 
d’anys. Igualment es manté una forta harmonia amb l’ecosiste¬ 
ma, i la relació societat-natura no s’aboca a l’abisme com succe¬ 
eix en la societat de la civilització. La natura en la consciència de 
la societat segueix carregada d’elements sagrats i divinitats, quel¬ 
com viu com l’ésser humà, perquè li ofereix aire, foc i tot tipus 
d’aliments vegetals i animals; és d’aquesta realitat d’on sorgiran 
amb força els termes de déu i divinitat. 

Quan sigui oportú explicarem el sentit que la societat civi¬ 
litzada atribueix al concepte de déu, però ara és important acla¬ 
rir que les divinitats de la societat neolítica no tenen res a veure 

amb l’opressió, l’explotació o la tirania, ni amb l’encobriment 
d’aquests fets. Aquella societat, més aviat, dóna gran importàn¬ 
cia a l’harmonia amb la natura, en concordança amb aquestes 
divinitats vinculades a sentiments com la por, l’ajuda quan les 
coses van malament, la pietat, l’agraïment, l’afecte, l’eufòria o la 
bondat. Quan és necessari, la societat ofereix els seus éssers més 
valuosos, els seus fills, les noies i nois. El “tòtem”, el “tabú”, el 
“sentit” representen la socialització de déu i es converteixen en la 
forma de culte de la societat clànica, i es creu que els avantpassats 
segueixen formant part de la societat; d’alguna forma s’accepta 
el valor d’allò “atàvic”, de la Deessa-mare. El tòtem, el tabú, el 
sentit, que ja hem esmentat i malgrat que no són divinitat, tenen 
una presència obsessiva, com negres nuvolades que voletegen 
sobre els seus caps. Allò sagrat o sant, en el fons, és una posició 
que afecta les seves vides, associada a expressions a vegades de 
reverència o eufòria, de por o preocupació, d’afecte o respecte, de 
dolor o plor, coses que també podríem considerar ètiques. De fet, 
en els fonaments de l’ètica subjauen aquestes divinitats. Es tracta 
de quelcom molt seriós; infringir les regles, no respectar-les o 
no oferir sacrificis poden ser causa d’una catàstrofe. Es tracta, en 
definitiva, de societats amb una actitud plenament ètica. 

És cert que aquestes comunitats tenen certa consciència de 
propietat social sobre animals domèstics i les plantes que culti¬ 
ven, però d’això no se’n pot dir propietat i aquesta diferenciació 
encara no existeix. A les coses se’ls dóna un valor entre allò ob¬ 
jectiu i subjectiu, i aquesta diferenciació encara no existeix. A les 
coses se’ls dóna el valor que un es dóna a un mateix i per tant, 
com més propietats tingui un sobre vegetals i animals, més s’in¬ 
tegren aquestes propietats en la seva cultura. No es pot aleshores 
parlar d’un seriós contrasentit. No hi ha dubte que ens trobem 
davant el germen de la propietat, encara que realment es forma¬ 
rà en altres circumstàncies i en un llarg període de temps. Però 
tampoc pensem que la societat neolítica sigui el paradís. Es trac¬ 
ta d’una societat jove d’incert futur, amenaçada i que s’enfronta 
a una possible desaparició degut als canvis naturals. La societat 

n’és conscient i per això desenvolupa una metafísica amb una di¬ 
mensió mitològica i religiosa, encara que sembli una ingenuïtat. 

En base a aquestes consideracions podem comprendre millor 
el sentit de la vida entorn a la figura de la dona-mare, de la metafí¬ 
sica de la santedat i de la divinitat basades en ella. La dona-mare, 
amb la seva fecunditat, igual que la natura, amb la seva tendresa, 
afecte, amb la seva forma d’alletar, amb el gran lloc que ocupa 
a la vida, és el principal element de la cultura moral i material. 
L’home, per la seva banda, ni tan sols exerceix l’ofici de marit; ni 
la seva ombra pot incidir en la societat perquè el mode de vida no 
ho permet. Per consegüent, propietats de l’home com a gènere 
dominant, marit, amo, estadista... tenen un caràcter totalment 
social i només es desenvoluparan com a tals amb posterioritat. 
La societat significa dona-mare, els seus fills i els seus germans, 
i l’home pot ser candidat a ser marit si demostra la seva utilitat. 
Drets i sentiments tals com “sóc el marit de la meva dona” o “el 
pare dels meus fills” encara no estan desenvolupats com a fenò¬ 
mens socials. Com se sap, la paternitat i la maternitat, encara que 
també tenen aspectes psicològics, són bàsicament percepcions i 
fenòmens sociològics. 

ïQuan va ser que la societat neolítica va haver de superar les 
limitacions que la caracteritzaven? Hi ha raons internes i exter¬ 
nes. Per exemple, l’home va haver de superar la seva debilitat 
física i convertir-se en un caçador hàbil, però aquella fortalesa 
també era una amenaça per a l’ordre matriarcal, així com va po¬ 
der contribuir al cultiu o la doma d’animals. Això no obstant, 
les nostres observacions indiquen que la societat neolítica es va 
desintegrar degut a factors externs. I un d’ells, sense lloc a dubte, 
va ser la sagrada societat estatal dels sacerdots. Els relats sobre la 
Baixa Mesopotàmia i Egipte confirmen en gran mesura aquesta 
hipòtesi. Com mostren aquelles evidències, la cultura neolítica 
avançada i les tècniques de regadiu a terres d’al·luvió van crear 
l’excedent necessari per a desenvolupar aquesta societat; aquell 
excedent va fer possible la urbanització de la societat, que es va 
organitzar en forma d’Estat, assumint aquest una posició domi¬ 
nant molt diferent, amb la força de l’home majoritàriament. 


La civilització urbana. L'era dels déus emmascarats i els reis coberts 265 


L’augment de la urbanització va suposar l’inici de la mer- 
cantilització i el comerç, el qual penetrant per les venes de les 
colònies, accelera la dissolució de la societat perquè s’estenen 
les mercaderies, el valor de canvi (el valor d’ús del neolític perd 
importància social, minvant el troc, augmentant l’intercanvi de 
valors) i generalitzant-se la propietat. Les colònies d’Uruk, Ur i 
Assur demostren clarament aquesta realitat. 

Les conques central i alta del Tigris-Eufrates, que són les 
principals regions del Neolític, es van incorporar a la civilització 
degut a aquestes raons. Totes les comunitats clàniques, indepen¬ 
dentment del fet que haguessin arribat o no al nivell neolític, 
van fer front a agressions externes per part de la societat esta¬ 
tal, mitjançant invasions, ocupació, colonialisme, assimilació i 
anihilació. Les nostres observacions mostren que a totes les regi¬ 
ons on hi havia comunitats humanes es van viure esdeveniments 
d’aquest tipus. Posteriorment, les restes de la societat neolítica (la 
cèl·lula mare de la societat) van entrar en un procés de dissolució 
portant una existència ruïnosa degut a aquells atacs d’una socie¬ 
tat civilitzada que passava a una etapa superior. 

Al meu parer, això no obstant, la societat prèvia a la civilit¬ 
zació mai podrà desaparèixer ni ser anihilada del tot, no per la 
seva fortalesa sinó perquè l’existència social no és possible sense 
ella; és un fet semblant al de les cèl·lules mare. La societat civilit¬ 
zada només pot existir degut al fet que hi ha una societat prèvia. 
Aquesta és la realitat; de la mateixa forma que no pot haver-hi 
capitalisme sense treballadors, la societat necessita, també dialèc¬ 
ticament, basar-se en societats no civilitzades o semi-civilitzades. 
Tenint en compte que la natura de la socialització va contra la 
seva desaparició completa, cal pensar que l’anihilació o extermi¬ 
ni d’aquest tipus de societats devia ser, en tot cas, parcial. 

A més, no s’ha de menystenir el manteniment de la cultura 
ideològica neolítica al llarg de la història. Valors perennes com 
maternitat, solidaritat, fraternitat, afecte, respecte i bondat sense 
interessos ocults, enfocats únicament a la societat, és a dir, l’ètica, 
la cooperació, el respecte als veritables productors de béns, als 
qui fan que la societat visqui, la fidelitat a l’essència no tergiversa- 

da d’allò sagrat i allò diví, el respecte al veïnatge i l’enyorança per 
una vida lliure són valors fonamentals en l’existència d’aquesta 
societat que mai caducaran mentre hi hagi vida social. Per con¬ 
tra, els valors de la civilització són provisionals, estan plens d’ele¬ 
ments materials i morals innecessaris per a la societat, tals com la 
repressió, explotació, usurpació, saqueig, rapte, massacres, falta 
de consciència (ètica), anihilació, desintegració... es tracta, més 
aviat, de qualitats pròpies de societats malaltisses i problemàti¬ 
ques. 

En el tercer llibre d’aquesta defensa, sota el títol de Sociologia 
de la Llibertat interpretaré com poden integrar-se aquells valors 
socials permanents en la societat civilitzada amb la societat lliu¬ 
re, igualitària i democràtica, superant així els seus altres valors 
malaltissos i degenerats. 

b.- També podria ser didàctic classificar la societat civilitza¬ 
da en tres etapes: la primera, la intermitja i la final, encara que 
no hem d’oblidar que la societat civilitzada constitueix una inte¬ 
gritat i que aquesta classificació serveix per analitzar-la però que 
seguirà conservant la seva complexitat i caràcter integral en allò 
que es refereix a la llarga durada. 

Les qualitats atribuïdes a la societat civilitzada com ara cor¬ 
tesia, subtilesa, moderació, respecte a les regles, gentilesa, plani¬ 
ficació, intel·ligència, respecte als drets, pacifisme... són un pur 
invent i solament serveixen de propaganda. El veritable esguard 
de la societat civilitzada són les malalties i desajustaments soci¬ 
als contraris a la natura, tals com la violència, mentida, engany, 
rudesa, intriga, guerra, captiveri, anihilació, servitud, deslleial¬ 
tat, usurpació, saqueig, falta de consciència, desafiament al Dret, 
adoració al poder, tergiversació i utilització dels principis sagrats 
i divins en funció d’una minoria pragmatista, el rapte, la soci¬ 
alització sexista... mentre que una part s’ofega entre mercats i 
propietats, una altra part es mor de gana i misèria, parlem d’àm¬ 
plies masses d’esclaus, camperols ociosos, treballadors aturats, 
d’un continu i desorganitzat esforç per ocultar la veritable cara a 

força de propaganda, fundada en una concepció metafísica, falsa 
i perjudicial. 

Des d’un punt de vista científic, como hem repetit, la societat 
civilitzada es va desenvolupar en paral·lel a la ciutat, en base a les 
classes i dirigida per l’Estat. Si la consanguinitat i solidaritat ètica 
i tribal genera distinció social fins i tot assolint el nivell de les je¬ 
rarquies, aquesta naturalesa i cultura tribal no sintonitza ni amb 
les divisions de classes ni amb l’Estat. L’essència d’una estructura 
basada en la divisió de classes es troba en l’acumulació de l’exce¬ 
dent, la propietat privada i l’apropiació dels mitjans de produc¬ 
ció, principalment de la terra. La propietat és un robatori perquè 
es queda amb valors sostrets a la societat, i l’excedent és, per tant, 
un producte d’aquell robatori. Per la seva banda l’Estat és, es¬ 
sencialment, una eina col·lectiva per protegir la propietat i per 
repartir l’apropiació organitzada dels excedents als propietaris; és 
a dir que és la propietat organitzada en funció de la possessió dels 
excedents. I per a tot això, per descomptat, es necessitaven grans 
exèrcits, burocràcies, armes i eines de legitimació, i per això es 
van inventar la ciència, les utopies, la filosofia, les arts, el Dret, 
l’ètica i les religions dependents de l’Estat, categories totes elles 
la funció social de les quals i els lligams amb la vida lliure van 
ser destruïts per una metafísica sense sentit. Malgrat que aquesta 
relació de la societat civilitzada amb la cultura ideològica i mate¬ 
rial provoca grans distorsions, aconsegueix mantenir-se degut a 
l’estructura, és a dir a una cultura material que no deixa d’aug¬ 
mentar. No volem dir que hagi desaparegut la cultura ideològica , 
sinó que assumeix dues propietats; passa a un segon pla i queda 
desnaturalitzada. 

Explicarem una mica més tot això. Com és sabut, allò estruc¬ 
tural i la funcionalitat són conceptes de la “ciència del sentit”; 
cada estructura té una funció i cada funció té una estructura. En cas 
de caos, estructura i funció viuen una crisi i fan front a una disper¬ 
sió i dissolució; mentrestant, entren en escena algunes estructures 
provisionals complexes i funcions contradictòries. Això també té 
projecció universal. Per exemple, l’estructura de l’aigua és H 2 O; 
independentment del lloc de l’univers on ens trobem, si està for- 

mada la composició H 2 O, significa que s’ha establert Vestructura. 
I la funcionalitat és la qualitat summament pura i fluïda que ano¬ 
menem aigua-, si s’evapora o es congela, la seva veritable estructu¬ 
ra canvia i, per tant, perd o es limita el seu caràcter funcional. El 
mateix succeeix si es desmunten les peces de fusta o metàl·liques 
d’una taula; perdrien la seva funció però no desapareixerien les 
seves característiques físiques. També pot haver-hi taules retorça- 
des i, en aquest cas, es produeix al mateix temps una deformació 
estructural i funcional. 

Cada formació en l’univers és, al mateix temps, una estructura 
i una funció. Si interpretem la matèria com una estructura no tri¬ 
garem a pensar que hi ha una energia que la sustenta. L’energia 
és una funcionalitat bàsica en la matèria, així està demostrat ci¬ 
entíficament. Les estructures materials no poden sobreviure sense 
energia però l’energia sí pot fer-ho sense necessitat d’una estruc¬ 
tura; la matèria pot desaparèixer, l’energia no. Per descomptat 
que per tal que l’energia desenvolupi la seva funcionalitat fan 
falta estructures materials. Lins i tot la vitalitat està relacionada 
amb certs àmbits i estructures materials desenvolupades. No es 
pot pensar en la vitalitat sense una estructura material. Pot fins i 
tot existir encara que nosaltres no la coneguem. Si ho generalit¬ 
zem, les estructures materials més desenvolupades equivaldrien a 
les funcionalitats més desenvolupades. 

En la societat, l’equivalència de Vestructura material i funcional 
són la cultura material i ideològica. Quan hem fet referència a la 
socialització hem vist que en el creixement material de la societat 
civilitzada no només es va perdre la funcionalitat de les coses sinó 
que també s’han desnaturalitzat les pròpies estructures. La prin¬ 
cipal raó de tot això rau en el fet que es van trair i qüestionar les 
estructures culturals i ideològiques que possibilitaven la socialit¬ 
zació. Ho podem comparar amb el següent exemple. Si barregem 
aigua i petroli, aquest perd les seves propietats; el petroli també 
és un fluid, com l’aigua, però té un ús totalment diferent. Si el 
desenvolupament de la cultura material coincideix amb el desen¬ 
volupament de la ideològica, aleshores no hi ha cap inconvenient 
ni efectes negatius per a la societat, i això seria el normal. Això no 

obstant, en el cas que la cultura material es desenvolupi de forma 
unilateral i s’acumuli sota control d’un grup social determinat, 
aleshores afectarà la societat des del punt de vista estructural i 
funcional, desintegrant la cultura ideològica. 

Ho podem explicar millor amb un altre exemple. Les piràmi¬ 
des d’Egipte són unes estructures impressionants, però pagant el 
preu que milions de persones perdessin la seva llibertat i la seva 
vida amb sentit, és a dir, la seva cultura. La civilització és una 
cosa així; es poden construir gegantines estructures i exhibir la 
seva “grandesa” amb temples, ciutats, muralles, portes, camps, 
magatzems i fins i tot amb els seus productes. Aquest tipus de 
societats només són possibles a les civilitzacions. Això no obs¬ 
tant, quan cerquem en aquestes societats la funcionalitat , el valor 
ideològic de les cultures , allò que apareix és la pèrdua d’aquell valor 
o la seva deformació. Una minoria es va apartar de la resta de la 
societat i la té sotmesa a una cruel repressió, al mateix temps que 
l’arrenca de la seva cultura o la manipula, privant-la dels seus 
veritables valors. 

Tant la cultura ideològica com la material , de la qual s’alimen¬ 
ta una minoria, fan que la societat emmalalteixi en dos sentits. 
En primer lloc l’asfixien amb la matèria després d’arrabassar-li la 
ideologia ambiental i la llibertat. El que denomino problema soci¬ 
al és el resultat d’aquest progrés dialèctic. Precisament per això, 
la societat civilitzada es dissocia del medi ambient no de forma 
quantitativa, com es creu, sinó qualitativament perquè és quel¬ 
com ontològic. És a dir, que l’existència de la societat civilitzada 
implica necessàriament donar l’esquena al medi ambient. La for¬ 
ma de societat que necessiten el medi ambient i els ecosistemes 
per sobreviure, implica superar els elements bàsics de la civilitza¬ 
ció, és a dir la trinitat “classe-ciutat-Estat”, i que la cultura materi¬ 
al i ideològica de la nova societat sigui equilibrada i compatible, a 
banda que respongui a l’antiga deïficació societat-natura, o que 
sigui entesa com una integració , en una expressió més científica. 
Aquí no hi ha destrucció; quan la cultura material i ideològica , 
equilibrada i concordant, s’integri en una natura alliberada ( la 

tercera natura , segons paraules de Murray Bookchin) se supera la 
contradicció natura-societat de la societat civilitzada. 

Sota aquesta perspectiva, gairebé totes les societats civilitza¬ 
des dins la seva primera fase de formació són gegantins fenò¬ 
mens de cultura material. Les piràmides d’Egipte, els ziggurats de 
Sumer, la Ciutat Prohibida xinesa, els grans temples de l’índia i 
Amèrica Llatina, però des del punt de vista interior, és a dir de la 
cultura ideològica , són cadàvers momificats, estàtues divinitzades 
o reis al capdavant dels seus exèrcits camí de l’altre món. El sentit 
ha quedat congelat o brutalment deformat. Des del punt de vista 
de la psicologia, podríem resumir el sentit d’aquests casos en la 
paraula Jo, quan és obvi que el veritable sentit subjau en la soci¬ 
alització. Sense la societat o sense la seva transformació, aquest 
tipus d’estructures no existirien ni tan sols en la ment. És cert 
que la divinització dels reis també és un cas de mentalitat però 
es tracta d’una mentalitat degenerada, que destrueix la ideologia 
bàsica que possibilita l’existència de la societat; aquella mentali¬ 
tat es va formar al preu de destruir la veritable mentalitat social 
-la cultura ideològica- essent objecte d’ira i condemna per part de 
les religions monoteistes. Definim la cultura material com una 
gran acumulació que es produeix a la societat, que s’estableix a 
la ciutat i s’organitza en forma d’Estat de classes; i interpretem la 
seva mentalitat retorçada com una metafísica maligna que, im¬ 
posant-se a la natura, s’eleva per sobre d’ella, presentant-se com 
una creació totalment a banda, cosa que implica que la cultura 
ideològica caigui a un segon pla i pateixi una gran deformació. 

Però tampoc es pot dir que no hi hagués reacció, que aquesta 
etapa fos rebuda alegrement, sense problemes, com si fos un mi¬ 
racle caigut del cel. Les narracions mitològiques són expressions 
indirectes de la realitat. Tant la mitologia com els escrits sagrats 
són una mena de relats de resistència, una resistència inicial que 
es pot interpretar com una rebel·lió de la cultura ideològica , una 
resistència multi-dimensional. És nítida en el cas d’Inanna quan 
s’alça contra l’ostracisme de la dona en la pressió domèstica, 
sotmesa a l’home; les muralles que envolten aquelles ciutats tot 
just fundades són veritables símbols d’aquella sublevació. I quan 

s’analitzin els conceptes de súbdits i déu creador veurem la forta 
lluita de classes que s’estableix. La concepció de natura-déu va ser 
substituïda per la invenció d’un déu-creador. En el fons, quan els 
membres de la classe administradora, que res tenen a veure amb 
la creació, es proclamen déus creadors emmascarats i, en un com¬ 
plet desvariejament, asseguren que els components de la societat 
han sigut creats a partir dels seus excrements, estan reflectint, 
amb un llenguatge mitològic, aquella lluita de classes enfront 
a qui realment representen les figures sagrades i divinitats amb 
valors creatius i significatius. 

El gran fracàs de la cultura ideològica s’oculta rere aquelles 
explicacions mitològiques sobre les primeres etapes de la civilit¬ 
zació, especialment sobre l’hàbil creació de divinitats, que sim¬ 
bolitzen ideològicament la lluita de classes. En aquella època no 
hi ha un altre llenguatge. L’enfrontament entre ciutats, la seva 
crema i destrucció, donen testimoni d’aquella dura lluita social. 
Les llegendes, l’arquitectura urbana, els panteons i mausoleus 
reflecteixen clarament l’abisme entre classes i amb la societat ru¬ 
ral. Els relats faraònics o sobre Nimrod també revelen aquella 
profunda fractura social; fins i tot a les cançons tribals es poden 
apreciar encara reminiscències dels problemes patits degut a les 
agressions de la civilització. 

Una de les resistències més fortes i sistematitzades sorgides 
des del període de la construcció de la societat civilitzada és la 
tradició profètica. Si entenem correctament la mentalitat d’aque¬ 
lla civilització divinitzada enfront a la societat neolítica, veurem 
que el relat d’Adam i Eva en realitat dóna les primeres pistes 
sobre la confrontació amo-esclau. Els diàlegs d’Adam amb déu 
indiquen aquell distanciament i la relació entre Adam i Eva as¬ 
senyala que la dona-mare comença a quedar en segon pla. En la 
seva fugida durant el diluvi, Noè actua com si s’emportés a la 
societat neolítica fugint del senyor tirà a les muntanyes on no 
pugui arribar la civilització. De fet, la narració fa referència a la 
societat neolítica per sobreviure al període sumeri. Aquells dos 
relats profètics, que corresponen a la fase de la societat civilitza¬ 
da, mostren que, des del principi, hi va haver resistència i aquella 

resistència va durar tant com la pròpia civilització. En realitat, les 
històries de les dinasties són les de la classe alta, i les profètiques 
les de les resistències de les cultures, de les comunitats i dels he¬ 
rois. Hi ha un element comú entre aquests dos darrers: s’oposen 
a la idolatria. 

S’ha de distingir entre la idolatria de la societat civilitzada i la 
fe dels pobles representada en el tòtem i altres símbols religiosos 
semblants. Els déus dels panteons a la societat civilitzada són una 
còpia dels administradors i de fet tenen forma humana; millor 
dit, representen als mateixos administradors. Per això, quan els 
profetes ataquen aquelles figures, en el fons, estan atacant als ad¬ 
ministradors, i per això anti-idolatria és sinònim d’anti-estatis- 
me, d’oposició i resistència a tot símbol o concepte de la societat 
institucionalitzada. Els canvis i els conflictes dels sacerdots amb 
l’ordre polític tenen un altre caràcter. Els sacerdots reclamen als 
reis la part que els correspon de poder en la societat que han 
construït. Es tracta d’una lluita intraestatal desenvolupada a les 
altes esferes del poder. Els sacerdots són essencialment homes 
religiosos als quals no els interessa gaire la societat cívica, però 
sent creadors de la cultura ideològica , també influencien als pro¬ 
fetes encara que sigui indirectament. Per contra, els profetes són 
portaveus d’una societat que està fora de l’Estat. 

Allò peculiar de la tradició iniciada per Abraham i instituci¬ 
onalitzada per Moisès rau en el coratge per desentendre’s total¬ 
ment de la societat sumèria i egípcia per crear la seva pròpia so¬ 
cietat. Es tracta d’una veritable revolució de la cultura ideològica ; 
Nimrod i els faraons són, respectivament, sinònim dels adminis¬ 
tradors establerts, mentre que Abraham i Moisès rebutgen aquell 
domini amb les seves cultures ideològiques , és a dir amb la seva 
mentalitat de resistència. Es tracta d’una resistència de gran valor 
per aquella època. De la mateixa forma que a l’actualitat s’empra 
el lema “un altre món és possible”, en aquella època també anun¬ 
cien que existeix un altre món al marge dels faraons i de Nimrod 
i això té una gran projecció sobre el poble perquè, per sobre de 
tot, significa esperança. En l’actual força d’Israel no s’hauria de 
menystenir, almenys des del punt de vista de la cultura ideològica , 

aquesta tradició. Tots els relats i utopies abrahàmiques expressen 
l’enyor d’un ordre amenaçat per la civilització. És cert que aques¬ 
tes creences estaven influïdes per ambdues civilitzacions però 
s’ha d’entendre que, en el fons, suposa un rebuig perquè entre 
els seus objectius no es trobava construir una civilització d’aquest 
tipus. És important situar aquest fet en la successió d’enfronta¬ 
ments entre els sacerdots i els reis d’Israel. I això segueix succeint 
avui i amb tota cruesa entre l’Estat israelià i la seva societat. Els 
jueus són testimonis de la història dels hittites, mitanis, assiris, 
mede-perses i grecoromans, i en la seva memòria, com a poble, 
hi ha acumulats els sediments d’aquelles civilitzacions. 

La ciència de la història qualifica el període 1600-1200 a. C. 
com una època d’esplendor per a la cultura material. Les relacions 
entre egipcis, hittites i mitanis ofereixen els primers exemples de 
diplomàcia internacional. Els hebreus són un poble observador 
i són testimonis més propers d’aquest procés. Per això, pensar 
que Abraham i Moisès estaven al marge d’allò que transcorria 
en aquella època suposaria una lectura miop dels fets, perquè en 
realitat ells donen una resposta en l’àmbit de la cultura ideològica. 
Jesús i Mahoma són dos grans reformadors dins d’aquesta tradi¬ 
ció, però deixarem per més endavant el lloc que ambdós ocupen 
dins l’ascens de la cultura ideològica. 

Babilònia i Assur són dos anelles importants en l’ascens 
d’aquella cultura material. Les ciutats i el comerç van registrar 
un gran creixement; Babilònia és el París de l’època. Els assiris 
van ser els representants més cruels dels reis comerciants primer, 
i després, un cop construït l’imperi i amb la tradició administra¬ 
tiva, els millors representants a Orient Mitjà de la societat mate¬ 
rial, encarregant-se de deformar i postergar la cultura ideològica 
a un segon pla. Per contra, la cultura zaratustriana, contempo¬ 
rània de la tradició mede-persa, va lluitar per recuperar el prota- 
gonisme de la cultura ideològica. El trio Zaratustra-Buda-Sòcrates, 
a més d’estar composat per tres grans filòsofs de l’ètica i grans 
savis, personifica la superioritat de la cultura ideològica sobre la 
material, encarregant-se de despertar la consciència humana en¬ 
fonsada en la civilització. Davant el domini aclaparador de la cul- 

tura material , que va viure el seu període de maduresa en aquella 
època, van mostrar amb l’exemple de les seves vides que un altre 
món era possible. 

La continua resistència i incursions de les cultures perifèri¬ 
ques, especialment de les escites, evidencien que la cultura ideolò¬ 
gica no sucumbia amb facilitat. El fet que els hurrites, de cultura 
ària, els amorreus semites i els escites caucasians representessin 
a la cultura ideològica enfront a la civilització mostra que les ane¬ 
lles de la resistència estaven almenys tan fortament entrellaçades 
com les de la civilització. Aquests pobles representen a Orient 
Mitjà allò que els godes a la civilització grecoromana. Tampoc 
van faltar en aquesta resistència social d’Orient Mitjà noves cor¬ 
rents religioses, principalment el cristianisme. 

c.- La societat grecoromana és l’època de maduresa o clàssi¬ 
ca en la història de la civilització, havent sabut treure el màxim 
partit a la seva capacitat com civilització. Fou l’era amb major 
ostentació de cultura material , aconseguint la síntesi de les cul¬ 
tures anteriors; la darrera paraula en aquest terreny. De fet, cap 
altra cultura material pot comparar-se al seu esplendor, ni tan sols 
l’industrialisme capitalista que s’acostuma a representar com 
una revolució quan ni tan sols és una civilització sinó una forma 
malaltissa de civilització. 

La cultura atenenca també determina la fi de la cultura ide¬ 
ològica a l’Antiguitat i la filosofia, d’alguna manera, és resultat 
d’aquella realitat. El partenó grec és com un cementiri de déus 
que han perdut la seva vitalitat, que han perdut els valors de la 
cultura ideològica. El fet que arribessin a tal situació havent-se tro¬ 
bat al capdamunt confirma allò que succeeix en tots aquests ca¬ 
sos; després del cim ve la caiguda. 

L’esclavisme igualment és un sistema d’absoluta cultura ma¬ 
terial que té com a peculiaritat fonamental l’esfondrament de la 
humanitat; cap espècie viva ha experimentat un enfonsament tan 
fort. Resulta difícil no estremir-se, no sentir admiració davant els 
impressionants monuments d’aquesta cultura però el col·lapse 
de les consciències no està precisament vinculat a l’atracció que 

genera l’esplendor d’aquella cultura material. La deïficació huma¬ 
na no podia ser major, però, si aquella deïficació va dirigida efec¬ 
tivament a l’ésser humà, es converteix en una catàstrofe perquè 
pels déus els demés són els seus súbdits, donant pas així a en¬ 
frontaments, fragmentació i lluita social. Per comprendre millor 
aquesta caiguda dels valors serà il·lustratiu analitzar el fenomen 
de la pederàstia a la Grècia Clàssica i la seva relació amb l’esclavi¬ 
tud de la dona; no només es deu a la seva utilització sexual sinó 
que comparteixen el mateix fenomen social. 

L’esclavitud de la dona és quelcom tan aclaparador que ens 
allunya de la humanitat. Estar reclosa a casa no és només un 
captiveri domèstic, una presó, sinó un veritable rapte i, per més 
que es provi d’encobrir aquesta crua realitat amb cerimònies de 
prometatge i noces, en la pràctica quotidiana significa la fi de 
l’honor per a una persona amb dignitat i consciència. La dona 
ha estat tan apartada dels valors productius, educatius i adminis¬ 
tratius durant milers d’anys i d’una forma tan sistemàtica, tan 
violenta i emprant instruments de dominació ideològica -inclo¬ 
ses les paraules d’amor- que el resultat va molt més enllà de la 
rendició total. Aquesta postració significa que la dona perd tota 
la seva identitat, es converteix en una realitat diferent, en una 
dona degradada. I així és com es veu la dona a través dels ulls de 
l’home més ordinari, fins i tot els d’un pastor a la muntanya. La 
dona només pot ser una dona postrada, generant així uns drets 
sense límit per l’home, per a abusar d’ella i fins i tot matar-la. 
No només es converteix en una propietat sinó en una propietat 
estrictament privada i el seu amo en un emperadoret, a condició 
de que sàpiga utilitzar-la! 

Un dels pilars bàsics que va preparar el terreny a la civilització 
va ser aquesta realitat, sota de la qual s’evidencia que la cultura 
material no coneix límits. L’èxit assolit amb la dona es va vo¬ 
ler aplicar a tota la societat. Per als senyors, la societat havia de 
funcionar com una dona enfonsada. Encara que la seva conversió 
a dona degradada es va completar amb el sistema capitalista, els 
seus fonaments es van posar en la primera etapa de la civilització 
i la cultura grecoromana, que va prendre mesures per a tractar 

la societat com a una dona, presentant aquest fet com si fos un 
avenç social. Sabem que la situació dels esclaus era pitjor que la 
de la dona; el problema es trobava en com convertir els homes 
no esclaus en dones degradades. No estem parlant de psicopaties 
sexuals, d’incest o de bisexualitat. Aquests fets els analitzem de 
forma molt diferent a la seva dimensió psicològica o biològica. 
Com ja hem dit abans, a la Grècia Clàssica estava de moda que 
cada home jove lliure tingués un amo, que l’emprava com a nuvi 
fins a adquirir l’experiència necessària. I com també he comen¬ 
tat, Sòcrates deia que allò important no era que el jove fos utilit¬ 
zat i violat moltes vegades; sinó que visqués i assumís a l’ànima 
el fet de ser posseït pel seu amo. La idea aquí està clara: donat que 
l’esclavitud no és compatible amb la llibertat ni amb l’honor, 
aquest tipus de principis humans havien de desaparèixer de la 
societat perquè suposaven una amenaça. I tenien raó; on hi hagi 
llibertat i honor no hi ha espai per a l’esclavitud. El sistema ho 
havia entès i havia de fer allò necessari. 

És indubtable que la cultura grecoromana no va aconseguir 
acabar aquesta missió. Les rebel·lions cristianes a l’interior, de- 
senvolupant-se a través d’escoles lliures de filosofia, i l’amenaça 
dels pobles fora de les fronteres posaria a la societat en una si¬ 
tuació diferent. Ja hi havia indicis que la cultura material no ho 
era tot, no era totpoderosa. La societat seria convertida en dona 
degradada amb el capitalisme sense que es destaqués la necessitat 
de la pederàstia. 

La valenta resistència de cristians i d’altres pobles va intentar, 
al preu de terribles patiments, acabar amb aquest tipus de soci¬ 
etat que en el fons significava acabar amb el sentit de la huma¬ 
nitat. El fet que aquests sectors es reconciliessin després amb la 
civilització estatal no resta importància ni al valor ni als objectius 
que, des del punt de vista de la cultura ideològica , va tenir aquesta 
resistència. Més aviat, s’hauria de pensar que el posterior ascens 
d’aquests moviments significava un repunt de la cultura ideològi¬ 
ca ja que no es distingien per la seva acumulació de cultura mate¬ 
rial. Es va viure una situació similar dins les relacions i xocs entre 
sassànides islàmics i els pobles turanis. No es pot explicar l’ascens 

o declivi de les societats només en base a l’opressió i explotació 
perquè la vida acapara molts més factors. El fet que no es desin¬ 
tegrés i dissolgués el capitalisme té a veure amb que no hi ha la 
profunditat necessària per a analitzar la societat civilitzada. Els 
anàlisis que es fan sobre el capitalisme només mostren la punta 
de l’iceberg; l’autèntica massa és la societat civilitzada, que ro¬ 
man oculta sota l’aigua. 

d.- Es discutible si el cristianisme i l’islamisme són civilitza¬ 
cions o valors ètics. Aclarir aquest assumpte és de major impor¬ 
tància i no és tan fàcil com es creu. Ni els teòlegs ni els propis 
creients cristians o musulmans es posen d’acord. On i fins quan 
ambdues religions van ser sistemes de creença i ètics, quins eren 
els seus vincles amb la societat civilitzada i la societat discrimina¬ 
da, fins a quin punt constitueixen una civilització o una oposició 
a ella, són els principals dubtes a aclarir. 

La meva opinió personal és que ambdós sistemes ètics i de 
creences, formats sota els imperis sassànida i grecoromà, van su¬ 
posar un gran ímpetu de la cultura ideològica contra una cultura 
material de dimensions gegantines i contra els seus valors ideolò¬ 
gics fortament degenerats. Si haguessin sigut unes noves societats 
de civilització, s’haurien basat en ciutats i classes com esdevenia 
en els casos clàssics. És cert que volien crear ciutats i formar clas¬ 
ses però no per construir una societat civilitzada sinó seguint les 
seves creences i valors ètics. Almenys en la seva major part no 
pretenien arribar al poder, és a dir, apoderar-se de la cultura ma¬ 
terial , sinó consolidar l’hegemonia d’una cultura ideològica que 
protegís la humanitat d’una cultura material amb grans dimensi¬ 
ons, desequilibris i que havia perdut el sentit. Per tant, qualificar 
el cristianisme i l’islam com sistemes de civilització ens portaria 
a concepcions parcials i errònies. 

Cal destacar que l’enfonsament de l’imperi Romà no és com 
qualsevol altre. Amb Roma desapareixien quatre-mil anys de so¬ 
cietat civilitzada. A aquest assumpte ens hi referirem breument 
ja que el nostre objectiu no és explicar detalladament els mo¬ 
tius interns i externs que el van provocar; el que ens interessa 

és el lloc que ocupa i la seva relació amb els valors de la societat 
civilitzada. En aquest sentit, es pot afirmar que l’imperi Romà 
representava totes les civilitzacions clàssiques i de l’Edat Antiga, 
a excepció de la Xina -encara que també hi havia hagut contactes 
cap al 100 a. C.-, no només en el que es refereix a la institucio¬ 
nalització de l’esclavitud sinó també a la seva cultura material i 
moral. Igualment és important puntualitzar que si analitzem la 
situació d’opressió i explotació quotidianament només en base 
als esdeveniments, no comprendrem en profunditat la realitat. 
Aquesta és la major deformació del positivisme, que també in¬ 
flueix segurament en els aspectes més incoherents del pensament 
europeu. Mentre les societats no siguin analitzades en totes les 
contradiccions, confrontacions, desequilibris i discordances, en 
la profunditat de la seva cultura material i ideològica , no tindrem 
una interpretació significativa i, per tant, tampoc podrem cons¬ 
truir paradigmes per una vida lliure. 

Quan analitzem el panorama, veurem que juntament a l’Im- 
peri Romà es van enfonsar totes les cultures ideològiques que ja 
no tenien lligams amb la vida significativa, a més de la cultura 
material , la seva part dominant, que va assolir dimensions ge¬ 
gantines. Concretament, des del punt de vista urbà. Roma era 
el cim d’una llarga tradició arquitectònica, en la qual destacava 
l’aportació egípcia, mentre que el panteó de Roma era el darrer 
i més ostentós dels nivells del ziggurat i els seus sacerdots. Eren 
cultures materials i ideològiques amb quatre-mil anys d’antiguitat. 
És quelcom que està suficientment clar. 

Si observem l’enfonsament d’aquestes cultures i la identitat 
de qui ho va fer, podríem fer un anàlisi comparatiu. Des de les 
primeres incursions dels amorreus fins a les darreres dels godes, 
tots aquests atacs formen un conjunt amb els que ja s’havien pro¬ 
duït feia quatre-mil anys. Els moviments de resistència també 
tenen una llarga història, des del profeta Noè fins a Mahoma, 
units com les anelles d’una cadena. I no es tracta només d’èpo¬ 
ques sinó de significatives zones geogràfiques. El fet que els mo¬ 
viments migratoris procedissin de la zona Taurus-Zagros, dels 
deserts d’Aràbia i Àsia Central així com de les profunditats dels 

boscos europeus, deixaran una empremta dins la cultura material 
i moral. 

El relat de cada profeta mostra, per descomptat, el tipus de 
dificultats a les quals es van enfrontar les seves respectives comu¬ 
nitats. La sociologia eurocèntrica ni tan sols vol posar aquests 
temes a la seva agenda, raó per la qual se les hauria de considerar 
estructures eurocèntriques de coneixement. I mentre no hi hagi 
una interpretació veritablement significativa sobre la història de 
la civilització i no es descobreixi la veritable història de l’imperi 
Romà, no podrem valorar ni Roma ni les fonts de la cultura ma¬ 
terial i ideològica europees. 

La història també considera els dos segles anteriors a la caigu¬ 
da de l’imperi Romà com una època d’obscuritat i convulsions 
que no van ocórrer d’un any per l’altre sinó durant un perllongat 
període de temps. 

El mateix es podria dir de l’imperi Sassànida, equivalent al 
Romà a Orient i que, al seu torn, repeteix la història del sumeri. 
Solament el seu component zaratustrià li va donar, encara que de 
forma limitada, una projecció ètica. Però Zaratustra tampoc va 
aconseguir impedir l’ostentació de la cultura material per part de 
perses i sassànides, també de dimensions gegantines, de la matei¬ 
xa forma que tampoc ho havia aconseguit Buda respecte als rajàs 
ni Sòcrates a Atenes. La història mostra que els darrers temps de 
l’imperi Sassànida no foren molt diferents als de Roma. Les inva¬ 
sions turànies pel nord-est i la generalització de sectes a l’interior 
van estar a punt d’acabar amb l’imperi. A més, haver reprimit el 
moviment de Mani cap al 250 d. C., que fou una forta irrupció 
de la cultura ideològica , el va privar d’una necessària injecció rejo- 
venidora. Si no hagués estat per les campanyes de l’islam, els sa¬ 
cerdots nestorians, com els sacerdots catòlics a occident, hauríem 
culminat la conquesta ideològica d’iran i la seva capital (com els 
emperadors de la cultura material ja ho havien estat de la moral 
anteriorment). Això no obstant, la conquesta islàmica va impedir 
que això succeís. 

Un cop explicat el sentit del col·lapse a les dues grans civilit¬ 
zacions esclavistes, anem a veure les circumstàncies de l’aparició 

dels dos famosos moviments -cristianisme i islamisme- que es 
presentaven com alternatives ideològiques. 

Cristianisme 

En el moment de formar la seva societat oficial, l’imperi 
Romà va crear també amplis sectors de població marginal que 
no eren ni els tradicionals grups migratoris ni constituïen ètnies 
concretes sinó que formaven bosses de població desclassada, po- 
pulatxo, segons els propis romans proletaris. No eren considerats 
comunitats amb cultura pròpia sinó que nedaven enmig del no 
res, eren una mena d’aturats de l’esclavitud; brou de cultiu per a 
qualsevol ideologia en una Roma en plena ebullició. Per primera 
vegada a la història, s’havia format una nova capa social. A poc 
a poc, van anar sorgint sectes amb aquesta base social, com va 
ocórrer amb Yesenia , una mica abans de l’aparició de Jesucrist. 

Segueix debatent-se la qüestió de si Jesús va ser realment humà 
o una figura creada per determinades circumstàncies històriques. 
Per a nosaltres això no és rellevant. A l’època en què va néixer Je¬ 
sús, l’imperi Romà havia arribat al punt culminant del seu poder 
en la persona d’August, primer emperador. Dins el marc de les 
seves conquestes pel Mediterrani Oriental també havia ocupat el 
Regne de Judea després d’una dura resistència i aquest territori 
havia quedat sota l’administració d’un governador general. Entre 
les capes altes de la societat jueva hi havia una forta tendència 
col·laboracionista, una tendència que existia des de l’època de 
Nimrod i els faraons i que, per tant, no tindria problemes per a 
relacionar-se amb els romans. Però entre la societat jueva hi ha¬ 
via igualment una tradició de lluita per la llibertat iniciada amb 
Abraham i Moisès i que ara continuava Jesús. La ciutat de Jerusa¬ 
lem semblava una jove sempre disposada a canviar de corona i de 
les paraules de Jesús es desprèn que també anhelava, des del punt 
de vista ideològic, conquerir aquesta jove. Es podria fins i tot 
dir que el seu darrer moviment per conquerir-la fou el que el va 
portar a la creu. Al principi, darrere de Jesús, no hi havia cap or¬ 
ganització, ni declaracions ni manifestos, sols el seguien un petit 
grup de deixebles (apòstols) amb els que tenia una relació molt 

flexible; no es podria afirmar que aquest grup estigués consolidat 
i jerarquitzat de forma organitzativa. La crucifixió era un sistema 
de càstig aplicat amb freqüència en aquesta zona, un terrible in¬ 
vent romà com ho era llençar la gent als lleons per tal que els es- 
bocinessin. Se sap que aquest grup temia aquests càstigs i que, al 
principi, van fugir a l’interior i cap a la perifèria de Síria. També 
Abraham, per temor a Nimrod, va fer un trajecte semblant però 
en sentit invers, cap a la zona on després s’aixecaria Jerusalem. 
És natural que en aquestes èpoques hi hagués trajectes que es 
recorrien regularment en ambdós sentits. Tot just en un segle es 
van formar les primeres versions dels Evangelis, entre elles les de 
Marció 35 , encara que avui no es tinguin en compte. 

Seguint l’estela de lTmperi de Roma, apareixen els primers 
“sants” durant els segles II i III, mentre al IV el cristianisme as¬ 
soleix la plenitud. Amb la legalització del cristianisme i la seva 
posterior oficialització com a religió de l’Estat 36 , es viu un esclat 
de “sants” i conversos. També apareixen les primeres divisions 
sectàries davant el cristianisme oficial (estatal). Com se sap, en 
el cristianisme és un element primordial la creença en la trinitat, 
però hi havia qui deia que estava formada pel pare, la mare i el 
fill. Encara que la nostra obra no tracta d’obrir un debat teològic, 
és sabut que els fonaments d’aquesta creença es basen en l’Anti¬ 
guitat. Els sumeris varen ser la primera societat que va portar 
aquesta idea als ziggurats. La Deessa-mare Inanna, el Déu-pare 
An i el Déu-fill Enki formaven la principal trinitat sumèria. Per 
consegüent, no es pot descartar que, com s’ha dit amb freqüèn¬ 
cia, el cristianisme estigui influït pel paganisme, però encara és 
més important que el propi Jesús provingui de la tradició abra- 


35. Marció (65-160) fou el primer a introduir un canon cristià de lli¬ 
bres. La així anomenada Bíblia de Marció excloïa tots els llibres de la Bíblia 
Hebrea basant-se en que el venjatiu déu d’Abraham i la Bíblia Hebrea no 
podrien haver sigut del mateix Déu, Pare de Jesús. 

36. Al 313, l’emperador Constantí aprova la legalització i tolerància 
del cristianisme, posteriorment a l’any 380 l’emperador Teodosi I promul¬ 
ga l’Edicte de Tessalònica declarant el Cristianisme del Concili de Nicea 
com a religió oficial d’Estat. 

hamànica i de la seva dura oposició al paganisme, encara que 
crec correcte interpretar que en Jesús i la seva corrent religiosa de 
resistència es reconcilien aquestes dues tradicions. 

Aquest assumpte va desencadenar després importants debats 
sectaris, divisions i conflictes, i en el fons s’hi trobava la polèmica 
sobre la natura divina o humana de Jesús. Després es veurà que 
els qui defensaven la natura divina en realitat eren els que havien 
adoptat el cristianisme oficial, com el propi Constantí. Ja s’ha 
comentat que la divinitat estatal és una divinitat oficialitzada, 
que els seus fonaments van ser establerts pels sacerdots sumeris i 
que també van separar la religió dels criteris socials, mentre que 
el caràcter humà de la divinitat procedeix de la tradició neolíti¬ 
ca o conté elements importants d’ella. També el paganisme té 
aspectes d’aquest tipus. L’altra part, els qui defensen la natura 
humana de Jesús, representen la corrent religiosa i els grups que 
no van arribar a crear un Estat. Es tracta de quelcom semblant a 
la divisió dins de l’islam entre la corrent sunnita (religió estatal) 
i l’alauita (religió de la societat no estatal). 

En el cristianisme es viuen dues grans transformacions al se¬ 
gle IV. La primera és, com hem dit, la seva conversió en religió 
estatal i, per tant, en religió de civilització, intentant així superar 
la gran crisi moral i de legitimitat que va viure la cultura material 
romana. La segona és la seva conversió en religió de masses, pas¬ 
sant a ser una fe de petits grups en els primers temps del cristia¬ 
nisme a la religió “oficial” de grans pobles, tal i com varen fer els 
armenis, assiris, hel·lens i llatins, que són els primers pobles que 
el van adoptar com a religió pròpia. 

D’aquesta forma, entrem en el famós temps de l’Edat Mitjana; 
és a dir, per una banda el de la Roma de Constantí amb legitima¬ 
ció cristiana enfront a la Roma que s’havia enfonsat i, per altra 
banda, el del cristianisme que creixia com una allau en forma 
de cultura ideològica. En l’anomenat “període obscur” es mantin¬ 
dran les dues interpretacions sobre la “trinitat”: la del déu oficial 
i la dels déus extraoficials. Aquesta divisió històrica continuarà 
a l’Edat Mitjana, encara que l’anterior enfrontament amb el pa¬ 
ganisme ara es desplaçava, igualment amb sagnants conflictes. 

al dilema Jesús-Déu o Jesús-home; és a dir, continuava la lluita 
entre les forces de la civilització i les forces ètniques, sota unes 
noves circumstàncies i amb altres màscares. 

Una interpretació més lògica d’aquesta divisió seria pensar 
que una part d’aquest ímpetu ideològic i cultural amb forts fona¬ 
ments històrics va acabar civilitzant-se i confluint de nou amb la 
cultura material i, per tant, degenerant-se, mentre que els altres 
sectors van rebutjar aquesta reconciliació i van seguir la recerca 
d’una hegemonia ideològica i cultural. 

Els milers d’anys següents al col·lapse de l’imperi Romà (500- 
1500) podrien ser considerats com un període d’enfrontaments 
entre aquestes dues corrents, mentre que les interpretacions que 
parlen de “període obscur” de l’Edat Mitjana o “Era Feudal” no¬ 
més serien una explicació parcial de la realitat històrica. 

Allò fonamental d’aquests mil anys rau en el col·lapse de la 
cultura material de Roma, sent aclaridor demanar-se si el cristi¬ 
anisme o altres elements de la cultura ideològica o material van 
omplir el buit que s’havia creat. 

Tant en Elmperi Bizantí o d’Orient com en el d’Occident (mi¬ 
llor dit, Europa), existeixen ciutats que van ser construïdes com 
elements de cultura material en base a nous ímpetus urbanístics i 
realment es podrien vincular amb la història de la cultura materi¬ 
al europea. En el cas de París, si la considerem una ciutat sorgida 
en el segle IV en base a un assentament romà, tampoc podríem 
dir que correspon al domini de la cultura material del segle XVI. 
A més, les ciutats aparegudes en aquest període tampoc poden 
ser comparades amb Roma, no superaven les estructures urbanes 
de Mesopotàmia corresponents al període 3000-2000 a. C., ni a 
les que hi va haver a ambdues ribes de l’Egeu; per la seva banda, 
els castells que es van aixecar tampoc superaven als castells, forta¬ 
leses i ciutats del sistema Taurus-Zagros dels anys 2000-1500 a. C. 
En resum, a més del fet que la urbanització europea entre el 500 
i el 1500 no fou capaç de superar les ciutats del “període obscur”, 
es podria dir que va tenir un major protagonisme la cultura ideo¬ 
lògica del cristianisme, la nova cultura moral. És més encertat, per 
tant, interpretar aquesta època com la conquesta d’Europa per 

la cultura moral i els valors del cristianisme en comptes de per la 
cultura material. 

La pregunta realment important és per què l’imperi romà va 
retrocedir dos mil anys en cultura material i encara més rellevant 
seria saber com un sistema de valors morals com el cristianisme 
va aconseguir conquerir Europa quan ni tan sols estava en condi¬ 
cions de cobrir les necessitats bàsiques de la nova cultura ideològi¬ 
ca. Una raó es pot trobar en la virginitat neolítica d’Europa, on es 
collia qualsevol cosa que es sembrés; així ho demostra la història 
d’aquells mil anys. El segon motiu pot ser extern: l’amenaça tur¬ 
ca, primer com a pagans i després com a musulmans, a més de 
l’amenaça àrab al sud amb les invasions de Sicília i Espanya. Te¬ 
nint en compte aquests dos factors, es pot entendre millor l’Edat 
Mitjana a Europa i el seu llarg període d’obscuritat. Aquestes 
circumstàncies feien necessari el cristianisme perquè el paganis- 
me s’havia enfonsat amb l’imperi. El cristianisme portava temps 
mostrant la ineficàcia de sentit del paganisme com a fe i moral, a 
banda que s’haguessin creat les condicions adequades per a una 
hegemonia ideològica cristiana. No obstant això, la seva cultura 
material amb prou feines despuntava en comparació amb la de 
l’imperi Romà ni podia competir amb la d’Orient. No es podien 
fundar ostentoses ciutats com París amb comunitats que acaba¬ 
ven de sortir de l’era neolítica. Aquestes dues circumstàncies, és 
a dir: que el cristianisme estigués lluny de satisfer la fam que hi 
havia de cultura ideològica i que l’estructura urbanística hagués 
retrocedit quatre mil anys, van ser les que van obrir el camí al 
gran ímpetu material del segle XVI, a Europa. 

Eli ha una estreta relació entre aquest gran ímpetu de cultura 
material i l’hegemonia cristiana, així ho confirmen els grans con¬ 
flictes religiosos d’aquest període. El capitalisme europeu i el seu 
increïble ímpetu de cultura material aprofiten les debilitats del 
cristianisme, les seves mancances en elements ideològics , els buits 
existents en la societat per a construir una nova era en la qual la 
mercantilització (l’adquisició del valor de canvi) i la “secta” dels 
comerciants i del guany es convertiren en una força oficial de la 
civilització com no havia ocorregut abans. En aquest sentit, es 


La civilització urbana. L'era dels déus emmascarats i els reis coberts 285 


podria dir que l’imperi Romà va ser capaç de passar en cultura 
material d’un període intermedi a la seva fase final. En el següent 
apartat valorarem àmpliament l’era anomenada de modernitat 
capitalista en tant que crisi, cancerització o vellesa de la civilit¬ 
zació. 

Islam 

El relat sobre l’islam és un assumpte més complicat. Tant la 
seva ràpida civilització com el seu xoc amb el cristianisme i el 
judaisme des dels primers moments, així com la seva profunda 
fragmentació sectària, indiquen suficientment la complexitat del 
problema. 

Els dos-cents anys previs a Mahoma podrien ser interpretats 
com la crisi final de la civilització esclavista; el cristianisme havia 
sortit enfortit d’aquella crisi, aconseguint implantar una orga¬ 
nització a amplis sectors de població pobre. Veritablement, van 
construir gran nombre de monestirs en aquests segles que es van 
guanyar el respecte de les poblacions empobrides i es van presen¬ 
tar com una força alternativa. Completaré aquesta part avaluant 
els problemes que, amb un origen comú, es presenten en el sor- 
giment d’aquestes religions, de forma específica els de l’islam, a 
més de plantejar alternatives. 

En el sorgiment de l’islam van intervenir-hi diversos factors. 
El primer és que es tracta de la darrera religió de tradició abrahà- 
mica i, per tant, té uns fonaments d’almenys dos mil anys, cosa 
de la que es desprèn que l’actual conflicte jueu-àrab és també un 
conflicte entre dues corrents de la mateixa religió. El segon és 
que defineix la mentalitat que existia a la Meca, on sorgeix, com 
una era d’ignorància i això suposa una crítica al paganisme. El 
tercer és que Mahoma podria estar relacionat amb el cristianis¬ 
me ja que va tenir converses amb sacerdots nestorians. El quart 
és que, a més de ser el seu marit, treballava per Aisha, cosa que 
explica els seus vincles amb el comerç. El cinquè consisteix en 
que va estar profundament influenciat pel seu entorn etnicista, 
cosa que sempre ha estat destacada pels àrabs i que enfonsa les 


286 


Abdullah Ócalan j Orígens de la civilització 


seves arrels fa milers d’anys. El sisè, que va viure durant la darrera 
etapa d’esplendor dels imperis bizantí i sassànida. 

Es podrien omplir volums sencers sobre l’efecte d’aquests 
factors en el sorgiment de l’islam. El que volem dir és que l’is¬ 
lam no és producte d’un “miracle en el desert”, sinó d’unes cir¬ 
cumstàncies materials i històriques favorables, i que tant la seva 
força com la seva debilitat estan vinculades a aquelles circums¬ 
tàncies. No es tracta d’una síntesi de civilització, com va ocórrer 
en primer lloc amb Sumer i al final amb Roma, sinó que el seu 
principal component és la creença, allò ètic. Mahoma no és una 
personalitat enigmàtica com Abraham, Moisès o Jesús, sinó que 
es coneixen les seves característiques personals i el seu missatge, 
l’Alcorà, que no està dirigit a determinats pobles o classes sinó a 
tota la humanitat. El terme Alà , que és el principal concepte de 
l’Alcorà, ha de ser el principal tema d’estudi teològic i Mahoma 
està sota el profund efecte d’aquest terme al qual considera Rabí, 
o sigui el senyor de tots els mons, com profusament esmenta el 
Llibre Sagrat. La paraula Alà té una gran magnitud conceptual 
i sociològicament es capaç d’unificar divinitat natural i social. 
Els noranta-nou noms que acull expressen aquella unió de forces 
naturals i socials. Per una banda, allò que els fidels entenen com 
“ordres i lleis eternes” són incoherents degut a que els fets socials 
són temporals i les propietats de la natura no poden tenir valor 
de llei. De fet, la seva obsessió per legislar prové de la prolífica 
reglamentació jueva, i es poden esmentar diverses tendències ju¬ 
rídiques amb pes social. Aquesta fragmentació jurídica de l’is¬ 
lam serà causa d’un gran conservadorisme en la societat islàmica; 
pot ser que fos útil per superar l’anarquia ètnica inicial garantir 
un desenvolupament social, però si es té en compte la rapidesa 
d’aquell desenvolupament social, es comprendrà com n’és de pe¬ 
rillosa tal concepció de la umma. 

La profunda fe de Mahoma en Alà és el que determina la seva 
força metafísica. Almenys, en admetre una força superior no cau 
en el vici de considerar-se déu com havia ocorregut des de Sumer 
fins a Roma. Si ho comparem amb el gran debat sobre el teisme 
en Jesús, la posició de Mahoma suposa un avenç però el fet de no 

haver sabut superar la rigidesa legislativa jueva li passa ara factu¬ 
ra en forma de conflicte àrab-israelià. 

Val la pena plantejar si dins la societat que volia edificar 
Mahoma tenia més pes la cultura material o ideològica. En el cris¬ 
tianisme es destaca l’element ètic, mentre que dins l’islam s’es¬ 
tableix un equilibri entre la cultura material i la ideològica , en¬ 
cara que el seu contingut sigui insuficient i discutible. De fet, 
“l’hadit” de Mahoma “prepara’t per l’altre món com si anessis a 
morir demà i treballa per aquest món com si mai anessis a mo¬ 
rir” explica bastant bé aquesta idea. Se sap que no acceptava els 
sistemes romà, sassànida, faraònic ni el de Nimrod. En aquest 
sentit, és clarament crític amb la civilització, però ni les circums¬ 
tàncies materials de la seva època ni la seva capacitat ideològica li 
van permetre explicar la seva concepció de “ciutat”; és quelcom 
semblant a l’incapacitat actual dels socialistes per plantejar al¬ 
ternatives. Això no obstant, el fet que realitzés una gran crida a 
Yètica mostra fins a quin punt era conscient de les malalties de la 
societat civilitzada. En aquest sentit, se’l pot considerar un gran 
reformador i, fins i tot, un revolucionari. No accepta una societat 
on no domini l’ètica. Les normes que posa sobre l’interès del ca¬ 
pital també són un obstacle pel desenvolupament de la malaltia 
capitalista, anant en aquest aspecte per davant del cristianisme i 
del judaisme. També es coneix la seva tendència contrària a l’es¬ 
clavitud i que, respecte als esclaus, és summament compassiu i 
partidari del seu alliberament. Odia l’esclavitud profunda de la 
dona, però el seu apropament a la dona està lluny de ser lliber¬ 
tari o igualitari. El fet que tingui diverses mullers i també dones 
odalisques indica que accepta les dues formes. Reconeix la pro¬ 
pietat i les diferències de classe però intenta prevenir la domina¬ 
ció social, com fa un socialdemòcrata, col·locant sobre seu fortes 
càrregues impositives. 

Amb aquest breu resum, podríem dir que Mahoma i l’islam 
no eren partidaris d’un desequilibri amb la cultura material i que 
tampoc volia limitar-se a la cultura ideològica. Actua amb gran 
mestratge i això explica la seva força davant la civilització i en¬ 
front a altres formes ideològiques i culturals. Cap moviment social, 

a excepció del sacerdots sumeris i egipcis, ha estat tan capaç com 
l’islam d’aconseguir tal equilibri entre cultura material i ideològica. 
Si avui en dia encara parlem d’islam radical o de l’enfortiment de 
l’islam polític es deu a aquesta peculiar estructura. 

Religions, col·lapse dels Imperis i societat feudal 

També serà útil interpretar de nou el desenvolupament i 
transformacions dins la cultura material i ideològica després del 
col·lapse de romans i sassànides. 

És evident que el sistema esclavista de fa quatre mil anys va 
obrir grans buits, a banda d’exercir una forta incidència i destruc¬ 
ció, a les consciències, és a dir dins l’ètica de la humanitat, i que 
les normes jurídiques, les darreres formes de les quals procedei¬ 
xen de l’imperi Romà, no van aconseguir resoldre els problemes, 
tal com demostra el fet que s’acabés enfonsant. És obvi que es va 
produir també un gran buit en el terreny de les creences i que 
estava clar que aquells déus de fa quatre mil anys no responien 
a les expectatives. La idolatria havia perdut el seu sagrat valor; 
ja no es valoraven ni les més grandioses estàtues de Júpiter. Les 
gegantines estructures materials es trobaven en ruïnes, havien 
perdut la seva humanitat i les contínues guerres havien fet de la 
pau una utopia. 

Es podria dir que era un complet marc de crisi i caos. Men¬ 
tre les antigues normes i formes de vida perdien valor, les noves 
no il·luminaven; tothom esperava un missatge de salvació. El pa¬ 
radís i l’infern suraven en l’ambient. Al centre de l’imperi aug¬ 
mentaven les masses d’esclaus sense feina, mentre la perifèria era 
recorreguda per una diversitat de pobles nòmades. S’havia creat 
un clima en el qual el missatge d’un salvador seria ben rebut per 
tal que brotessin nous moviments, noves utopies; es necessitaven 
idees de salvació i de fet els moviments interns i externs tenien els 
seus propis programes pràctics per tal cosa. No obstant això, ara 
la crisi estructural i funcional del sistema esclavista era profunda, i 
ja no existien condicions per a noves formes d’esclavisme. 

En aquelles circumstàncies, la humanitat tenia gran set de 
consciència i mentalitat. Quan les darreres estructures materials 

ja no se sostenen, es donen les condicions per a les religions del 
món (missatges de salvació a les consciències i ments de tota la 
humanitat). I aleshores una pregunta desperta gran curiositat: <la 
nova era no suposarà una nova esclavitud? 

Sobre la societat feudal s’han dit moltes coses, entre d’altres 
que va ser successora del sistema esclavista. Això no obstant, 
l’origen dels principats en què es basa podria traslladar-nos al 
4000 a. C. També s’hauria de recordar que els castells més sòlids 
es van edificar cap al 2000 a. C. i que els grups de camperols 
i servents que viuen entorn a la majoria d’ells s’havien format 
durant l’Antiguitat pertot arreu. Quan es dispersava un imperi, 
sorgien els principats, cada cap local creava el seu. Els petits Es¬ 
tats que van sorgir després dels romans i sassànides no tenien 
gran diferències respecte als Estats de l’Edat Antiga. En realitat, 
els imperis no eren més que una unió, federació o confederació 
d’aquells principats; les viles i les seves mentalitats tampoc diferi¬ 
en molt de les institucionalitzades en el neolític cap al 6000 a C., 
no s’havien produït canvis en les relacions home-dona i tampoc 
es diferenciaven les del senyor i els serveis de les dels senyors amb 
els súbdits. La propietat era la mateixa i no hi va haver cap revo¬ 
lució respecte als instruments de producció. Hem parlat abun¬ 
dantment de l’estructura de les administracions i els seus déus, 
i per això mateix serà difícil considerar l’organització material 
dels segles V i VI com una civilització diferent. De fet, les estruc¬ 
tures urbanes d’Europa no eren suficients per a formar una nova 
civilització. Contra allò que s’acostuma a assegurar amb gran ala¬ 
bances, els imperis que es van fundar no eren altra cosa que una 
sèrie de ruïnes romanes. 

El mateix es podria dir respecte al que succeeix a Orient. A mi 
em sembla més correcte considerar-les ruïnes del sistema previ al 
capitalisme. En tot cas, no van més enllà de reproduir allò ante¬ 
rior, encara que tampoc s’ha de negar que es formen estructures 
materials prèvies al capitalisme. Pot ser que les estructures materi¬ 
als del pas al capitalisme fossin diferents. Els processos urbans a 
Europa, sobretot després del segle X, ja ho anunciaven. Per tant, 
podria ser més didàctic no dedicar molta atenció als conceptes 


290 


Abdullah Ócalan | Orígens de la civilització 


de “feudalisme” o “d’Edat Mitjana obscura”. Sembla més correc¬ 
te dir que un sistema amb quatre mil anys d’antiguitat de déus 
emmascarats i una societat de súbdits haurien de ser analitzats en 
el marc d’una llarga durada. El que vull dir és que la dissolució 
del sistema neolític continua i que els processos de destrucció 
dels sistemes a llarg termini podrien durar segles i ser revisats 
amb freqüència; al període posterior als segles V i VI se’l podria 
anomenar sistema tardà. 

ïQuè significa tot això per al cristianisme i l’islam? La pro¬ 
mesa del paradís recorda l’enyor de l’oasi en un desert abrasador. 
També els profetes prometen dies d’esperança i futur per a les 
comunitats que dirigeixen. I aquella utopia, com el paradís, no 
és més que la recerca d’un món nou. Es va parlar “d’ordres de 
felicitat de milers d’anys”. Per altra banda, la utopia també pot 
ser un refugi per a un condemnat a mort, per a aquells que no 
tenen la menor esperança de salvació. És molt significatiu veure 
com Saddam Elussein portava a les seves mans l’Alcora abans de 
ser executat. O sigui que l’Alcora dóna una gran força moral a 
qui espera ser executat i dóna esperança quan no hi ha més remei 
que la mort. Mentre no coneguem exactament les condicions 
d’esclavitud, no es podran interpretar correctament els missatges 
dels llibres sagrats. Si no descartem el missatge metafísic de l’és¬ 
ser humà, s’hauran de construir nombroses utopies, incloses les 
que prometen paradisos i amenacen amb l’infern. Ho requereix 
la realitat de la humanitat; en cas contrari, la vida no podrà ser 
portada amb facilitat ni es podrà obrir camí a una vida millor i 
més bella. 

Ele d’afegir que la pròpia por a la mort és quelcom social, 
quelcom elaborat o que s’ha encarregat elaborar; la por a la mort 
creada podria ser neutralitzada amb una nova construcció social. 
Fins i tot de la mort es pot extreure la millor i més bella forma 
de vida. La mort en la natura mai és com la mort en la societat 
humana. El profund dolor i tristesa van contra la mort natural. 
Si no existís la mort, tampoc hi hauria quelcom anomenat vida. 
Per això, la vida més preciosa és una vida en la qual un mateix és 
conscient de la mort; o de la immortalitat. 

Les utopies del cristianisme i de l’islam resultaven interes¬ 
sants per a qui volia escapar de l’esclavitud però sense tenir clar 
el que vindria. És com si s’evadissin pensant en una vida com la 
del paradís. I aquest objectiu té presentar la vida en els monestirs 
i madrasses 37 com a exemples de la nova societat. 

Madrasses, monestirs, ordres religioses, sectes... són mostres 
de projectes per a una nova societat. Ambdues religions intenten 
aquestes utopies a gran escala i ho segueixen intentant dos mil 
anys després. Però també és cert que les jerarquies eclesiàstiques 
i els comandants islàmics en la conquesta van crear un sistema 
tardà d’esclavitud reformada que, més aviat, era conseqüència 
directa i conjuntural de la conquesta i no un model permanent 
de vida; per això seria un error qualificar-los com a sistemes de 
civilització cristiana o musulmana. L’objectiu de les utopies no 
és crear civilitzacions sinó salvar la vida i fer-la més bella. És cert 
que van tenir un paper determinant en la superació d’uns siste¬ 
mes amb quatre mil anys d’antiguitat i que en el seu nom es van 
fundar règims d’esclavitud però no poden ser considerats civilit¬ 
zacions; com a molt podrien ser deformacions del cristianisme o 
de l’islam. Ni el sacerdot residia en el palau imperial ni l’imam 
dirigia l’Estat abandonant la mesquita. Fins i tot les dues no van 
dubtar en qualificar als seus membres estatitzats de desviació o 
de malalts, i advertien als dirigents dels Estats que complissin els 
preceptes de la fe; així continuen actuant de forma molt ineficaç 
i desesperada. 

Max Weber anomena “civilització que ha perdut la seva mà¬ 
gia” a la civilització capitalista. Per descomptat que no hi haurà 
una vida màgica en un sistema amb una cultura material tan de¬ 
senvolupada i aclaparadora perquè la màgia només és possible 
en un món de cultura ideològica. L’islam, el cristianisme i cultures 
semblants no impressionen al món capitalista; això només es pot 
aconseguir amb la força de la Sociologia de la Llibertat i tot el seu 

37. Medrese: paraula d’origen àrab que fa referència als llocs en mes¬ 
quites o fora d’aquestes on es dicten cursos i lliçons d’educació religiosa o 
secular. L’ús específic en català fa referència a una escola religiosa islàmica. 
També es pot trobar en català com madrasa o medersa. [N. Trad.] 

bagatge de cultura ideològica. Tractarem de concentrar-nos sobre 
aquest assumpte a la part corresponent i demostrarem que la ma¬ 
jor fascinació, el major atractiu es troba en la pròpia vida. El nou 
lema no ha de ser “capitalisme o socialisme” sinó “capitalisme o 
vida lliure”. 

Aleshores serà més fàcil respondre la pregunta de per què 
existeix una civilització capitalista. El cristianisme i l’islam, en 
haver acabat amb uns imperis de gegantines dimensions que im¬ 
pedien el capitalisme i no haver creat les seves pròpies civilitza¬ 
cions, ni en objectius ni estructuralment, van facilitar, conscient 
o inconscientment, el capitalisme. En aquest sentit, Wallerstein, 
quan afirma que els imperis estan en contradicció amb el capi¬ 
talisme, està fent una interessant observació per a la comprensió 
d’aquest fenomen. Max Weber, en la seva obra L’ètica protestant 
i l’esperit del capitalisme, fa més comprensible la seva creació. 

^Podria haver-hi hagut una sortida sense civilització? La res¬ 
posta a aquesta pregunta ens fa de nou tornar la mirada a l’Era 
Neolítica. El comerç no es podia impedir perquè les ciutats no 
podien ser eliminades. Tampoc es podia evitar, en aquelles cir¬ 
cumstàncies, el domini humà i de l’Estat per molt que ho cri¬ 
tiquem. De fet, monestirs, madrasses, ordres religiosos i el mis¬ 
ticisme són conseqüència d’aquesta impotència; s’adonaven de 
l’efecte deformador i corruptor d’aquell domini, d’aquell siste¬ 
ma, i volien desfer-se d’ells però l’alternativa que presentaven no¬ 
més era marginal. Aquesta és la raó per la qual deixaven lliure el 
camí a la nova civilització. 

En aquest sentit, també serà clarificador tornar a la història 
del poble hebreu. Els jueus es dedicaven al comerç i a les finan¬ 
ces, a banda de la seva aportació literària. Durant els imperis 
romà i sassànida es van dispersar per tot el món especialitzant-se 
en aquella activitat econòmica, com una força penetradora mit¬ 
jançant el comerç i els diners. En realitat, eren com una ànima 
refinada de la nova civilització. Els seus escrits havien reemplaçat 
els profetes, portant la història amb ells i donant la bona nova del 
futur; tampoc van faltar aportacions a la utopia, així com en el 
terreny religiós, però, sobretot, la seva activitat es va ubicar entre 

les condicions prèvies de la formació del capitalisme com a nou 
sistema de civilització. 

El cristianisme, en tant que cultura ideològica , havia conquerit 
Europa, havia arribat parcialment a Àsia i les seves petjades tam¬ 
bé eren presents a Àfrica. L’islam, per la seva banda, prosseguia 
la seva vertiginosa expansió, des d’Aràbia fins al nord d’Àfrica i 
Àsia Central. A més de conquerir tot el territori de l’antiga ci¬ 
vilització, havia incorporat zones noves al seu imperi de cultura 
ideològica , però això no suposava ampliar la civilització sinó un 
desenvolupament del món moral. A això es referia el cristianisme 
quan parlava dels “mil anys de regnat de Déu”. 

Els fonaments científics de la utopia, tant cristiana com de 
l’islam, eren molt dèbils però èticament comptaven amb una 
aportació de la filosofia grega clàssica i, de fet, jugaren un impor¬ 
tant paper en la seva revitalització, convertint a Aristòtil i Plató 
en base de la seva teologia, igual que havien fet, encara que parci¬ 
alment, amb la teologia sumèria i egípcia. El mateix es podria dir 
respecte a les utopies de llibertat que existien. Insistim que allò 
fonamental per a les religions és Yètica i que la teologia no és tan 
important com es pensa. Similars doctrines en el cristianisme i 
l’islam mantindran la seva influència degut a que l’ètica no havia 
perdut la seva importància. A les seves zones d’influència m’hi 
referiré dins la meva defensa Sociologia de la Llibertat. 

Les utopies no són sempre perfectes; en la majoria dels casos 
acaben sent utilitzades per altres forces fins i tot en contra dels 
seus propis objectius. La cristiana i la musulmana, per exemple, 
facilitaren el desenvolupament del capitalisme en contra de les 
seves finalitats inicials, encara que és cert que van xocar amb 
aquell sistema. Tractaré un cop més aquest assumpte en el proper 
volum de la meva defensa Civilització Capitalista. 

Respecte a l’islam, es podria afegir que va suposar la usurpació 
de terres i cultures de forma injusta i desorbitada en benefici de 
despiadats aristòcrates que atemorien els pobles. També s’acos¬ 
tuma a dir que va retrocedir enfront als cristians. Es tracta de 
formes d’argumentació que, en realitat, són emprades per totes 
les religions, de la mateixa forma que presentar la confrontació 

entre un cristianisme i un islam estatitzats com si es tractés d’una 
guerra de religió tampoc reflecteix la realitat; es tracta d’enfronta¬ 
ments propis de la civilització i en ells la religió és emprada com 
a tapadora d’altres interessos. 

En resum, tant la cultura ideològica com la material són reali¬ 
tats complexes que és necessari analitzar, i el paper que els con¬ 
flictes amo-esclau i serf-senyor han jugat en la marxa de la histò¬ 
ria és limitat i indirecte; les rodes de la història giren d’una altra 
forma. És una investigació en curs, però aquesta és una recerca 
d’aficionat, encara que necessària per interpretar la història i tro¬ 
bar respostes als problemes d’avui en dia. 

Si volem tenir una imatge completa de la situació, també cal 
que fem una valoració, encara que sigui breu, dels moviments 
migratoris que integraven l’altre flanc de resistència. Els godes i 
huns al nord d’Europa i els àrabs pel sud realitzaven contínues 
incursions contra la civilització esclavista. Es tracta de formes de 
resistència per part d’uns pobles amb una cultura ideològica per¬ 
tanyent a societats patriarcals anteriors a la civilització. Aquests 
pobles, anomenats bàrbars i que tenien la seva pròpia forma d’or¬ 
ganització jeràrquica, formaven societats dinàmiques, en plena 
ebullició, amb una visió parcialment igualitària i amb compo¬ 
nents culturals heretats de la cultura neolítica; en realitat, eren 
sang rejovenidora amb aspiracions de civilització. No van acon¬ 
seguir elaborar una metafísica com les religions, i majoritària¬ 
ment van entrar al servei dels imperis com mercenaris. Malgrat 
tot, van ser una de les forces més dinamitzadores de la història. 

Si no s’haguessin produït les incursions germanes, turques, 
mongoles o àrabs, com abans havia ocorregut amb els hurrites, 
amorreus o escites, el decurs de la història hauria pres un altre 
camí. Germans i àrabs van fer caure els dos imperis romans men¬ 
tre que mongols i turcs van participar en la caiguda del persa 
i el bizantí. Però el que van fer els seus caps va ser posar-se la 
corona de l’imperi, integrar-se en els seus exèrcits o en la seva bu¬ 
rocràcia. Els demés van formar comunitats pròpies o van quedar 
marginats en els racons de la societat com a elements desclassats. 
Ambdues forces, internes i externes, van jugar un paper transcen- 

dental en l’enfonsament del sistema esclavista, però, després de 
saquejar i destruir, no van ser capaces de presentar una alternati¬ 
va o edificar res nou. 



EPÍLEG 

Conclusió 


Amb aquest treball que podríem anomenar de recerca hem 
intentat preparar l’anàlisi sobre la modernitat capitalista. Presen- 
tar-se com si no tingués història, com quelcom etern i definitiu, 
és una de les peculiaritats del plantejament científic i del poder 
capitalistes, igual que reafirmar-se amb prestigiosos, grans i de¬ 
tallats estudis i innumerables treballs de micro-història i sobre 
la quotidianitat. Volent indicar així que no existeixen els factors 
d’espai i temps. Aquí hem mostrat que un flux social diferent 
del que s’escarrassen a presentar està contínuament en acció amb 
una gran voluntat humana. També assenyalem que la història 
no es pot obviar, i que malgrat que el capitalisme consideri el fi¬ 
nal de la història, altres poderoses civilitzacions ja desaparegudes 
van pensar el mateix. Encara que ens repetim, seguirem aclarint 
la seva definició i les circumstàncies que van fer possible el seu 
sorgiment en tant que civilització; indicarem detalladament allò 
que va adoptar de civilitzacions anteriors i les seves noves contri¬ 
bucions. 

La tesi principal d’aquest volum de la meva defensa es po¬ 
dria resumir de la següent forma: el sistema de civilització estatal 
es basa principalment en sotmetre la societat agrícola i rural a 
l’explotació i opressió, un sistema que va sorgir degut a la forma¬ 
ció de classes, ciutats i Estats que es van fusionar i desenvolupar 
fins a arribar a l’etapa del capital financer, que és la darrera del 
capitalisme. Amb el temps integrarà en aquest sistema d’opres¬ 
sió a una massa de treballadors urbans cada cop més nombrosa. 
El fet que la civilització estatal sobrevisqui avui enfront a una 

civilització democràtica amb cinc mil anys d’antiguitat i basada 
segurament en circumstàncies d’espai i temps més sòlides però 
desintegrada ideològica, política, econòmica i militarment, és 
degut essencialment a l’existència d’una hegemonia ideològica, i 
a la repressió i violència que aquella hegemonia empara. La con¬ 
tradicció fonamental no es troba només en el seu caràcter de classe 
sinó també a nivell de civilització. Aquesta lluita històrica de cinc 
mil anys, que podem seguir també pels textos, s’estableix entre la 
civilització estatal i la civilització democràtica no estatitzada, tenint 
com a àmbit central una societat agrícola i rural a la qual se su¬ 
maran amb el temps els treballadors urbans. Totes les relacions, 
conflictes i contradiccions, tota lluita ideològica, militar, política 
i econòmica es produeix sota el paraigües d’aquests dos sistemes 
de civilització. 

Els següents volums de la meva defensa suposaran un anàlisi 
desenvolupat d’aquesta tesi principal i la seva aplicació a Orient 
Mitjà i el Kurdistan. 


ANNEX 





A dalt: fotografia de les troballes arqueològiques de Gòbekli Tepe, 
excavacions a partir de les quals s’està reescrivint la història. 
Esquerra: cap amb una serp en relleu trobada a Nevali Çori, la 
simbologia de la serp tenia una gran extensió abans de l’establi¬ 
ment del patriarcat. 

Dreta: estàtua d’una dona-mare trobada a Çatalhòyük que molts 
investigadors associen al culte de la deessa-mare. 

Zonas pobladas por mayoría kurda 

Nombre kurdo de ciudad o loealidad, 
entre parèntesis, nombre turco, àrabe o inglès 

X Gobekli Tepe 

Hallazgos arqueológieos relevantes respecto 
al surgimiento del neolítico y la civilización 

Este mapa fue realizado con el objetivo de orientar a quienes desconocen geogràficamente la región del 
Oriente Medio y Kurdistàn en el marco de la lectura e investigación de la obra de Ocalan. Fue montado 
a partir de imàgenes descargadas de internet, y con una breve investigación enfunción de reflejar las 
referencias fundamentales. Este mapa no se refiere a Kurdistàn, como un Estado-nación con fronteras 
delimitadas, sino que simplemente busca graficar las zonas mayormente habitadas por el pueblo kurdo. 
No se incluyeron por razones técnicas las regiones kurdas de Xorasún, noreste de Iràn, como tampoco 
las grandes concentraciones kurdas que existen en la Turquia occidental. Como puede verse en el 
mapa, en el norte de Siria, como en el centro de Turquia, asi como en las regiones de Irak cercanas a 
Mosul y Kirkuk, hay varios manchones, vale explicar que no tienen que ver con una distribución 'na¬ 
tural’ de población drabe y turca entre los kurdos, sino con políticas de asimilación, deportación, ge- 
nocidio y colonización que tuvieron lugarfundamentalmente durante el siglo XX. 

